
CUVÂNT ÎNAINTE 


Întreaga spiritualitate ortodoxă este inspirată, ţesută şi 
modelată după cuvintele Sfintei Scripturi. Aşa cum Dumnezeu- 
Cuvântul cel Unul este tainic prezent şi dinamic lucrător în 
cuvintele multiple şi diverse ale Bibliei, tot aşa Taina iubirii 
veşnice a Sfintei Treimi - descoperită în şi prin Hristos - este 
prezentă şi lucrătoare în toate scrierile multiple şi diverse ale 
Sfinților Părinţi ai Bisericii Ortodoxe. Prin lucrarea Sfântului Duh 
în Biserică, Ortodoxia cunoaşte că Hristos se dăruieşte nouă nu 
numai prin cuvintele Sfintei Evanghelii, sau prin Sfânta Euharistie 
şi celelalte Taine, ci şi prin smerita experienţă a sfinţilor nevoitori, 
care purtând pe buze şi în inimi numele lui Hristos şi împlinind în 
viaţa lor poruncile Lui, au devenit purtători de Hristos şi dascăli 
ai Filocaliei, adică ai frumuseţii netrecătoare pe care o dobândeşte 
sufletul în starea de rugăciune neîntreruptă. 

lată de ce, trăirea filocalică nu este o spiritualitate 
individualistă, ci una profund eclesială, o confirmare a ceea ce 
Sfânta Scriptură arată despre taina inimii omului în care locuieşte 
Dumnezeu, iubitorul de oameni. Ucenici şi dascăli ai trăirii 
prezenței Cuvântului lui Dumnezeu în inimi, Părinţii Filocaliei din 


toate veacurile ne arată adesea în tâlcuirile lor inima sau miezul 
haric al cuvintelor Scripturii, Filonul de Duh Sfânt pătrunde 
diversitatea stilurilor literare şi a etapelor istorice ale scrierilor 
biblice, şi face ca Împărăţia iubirii veşnice a lui Dumnezeu să 
pătrundă în lume prin inimi şi ca lumea să intre în Împărăţia lui 
Dumnezeu. Astfel putem spune că Biblia şi Filocalia nu sunt una 
lângă alta, ci una în cealaltă. Biblia, cartea Împărăției iubirii lui 
Dumnezeu, este inima vie a Filocaliei, iar Filocalia este trăirea 
Bibliei în adâncul inimii. 


XXX 


Lucrarea Biblia în Filocalie, scrisă de Prea Sfinţitul 
Episcop-vicar Calinic Botoşăneanul, deşi nu este un studiu propriu- 
zis asupra acestei teme a raportului dintre Biblie şi Filocalie, oferă 
totuşi un bogat material care confirmă la tot pasul ceea ce am 
enunțat noi mai sus. În acest sens, lucrarea de faţă constituie un 
sprijin real pentru orice credincios doritor să studieze relaţia 
Scriptură - Filocalie, pentru a se convinge şi mai mult că 
actualitatea permanentă a Filocaliei pentru viaţa spirituală, ca şi 
tinerețea veşnică a spiritualităţii ortodoxe în general, se explică 
tocmai prin faptul că ele au un conţinut spiritual identic cu cel al 
Sfintei Scripturi. 

Desigur, atunci când tâlcuiesc texte din Sfânta Scriptură, 
Părinţii Filocaliei nu au ca scop principal de a oferi ucenicilor sau 
cititorilor tâlcuiri sistematice, organizate ale vreunei cărţi sau 
capitol din Scriptură, ci tâlcuirea lor la unele texte biblice este 
argumentare, sfătuire şi îndrumare în cadrul teologiei şi practicii 
rugăciunii şi a sfinţeniei vieţii despre care ne vorbeşte şi la care ne 
cheamă Cuvântul lui Dumnezeu. 

Cu toate că aceste tâlcuiri se prezintă sub formă de 
fragmente extrase din contextul lor organic, acela al unei teologii 
şi spiritualități filocalice, totuşi ele pot fi de un real folos preoților 

şi studenţilor, monahilor şi profesorilor de religie, care doresc să 
vadă un sens duhovnicesc şi existenţial al unor versete sau pasaje 
din Biblie, pe care le folosesc în lucrarea lor pastorală şi 
misionară. 

Pentru aceste motive, publicăm în Editura TRINITAS 
antologia Biblia în Filocalie compusă de Prea Sfinţitul Episcop 
Calinic Botoşăneanul, dorind totodată să încurajăm prin aceasta 
modul în care Prea Sfinția Sa doreşte să îmbine simţul practic- 
pastoral cu lectura spirituală filocalică, spre folosul sufletesc al 
credincioşilor din Eparhia noastră. 

Felicităm pe autor şi binecuvântăm pe cititori, rugând pe 
Dumnezeu-Cuvântul să le dăruiască necontenit bucuria descoperirii 
frumuseţilor spirituale pe care ni le oferă Sfintele Scripturi şi 
Scrierile Sfinţilor. 


? DANIEL 
Mitropolitul Moldovei şi Bucovinei 


Mănăstirea Bucium - laşi 
La Praznicul Pogorârii Sfântului Duh 
11 iunie 1995 

PREFAŢĂ 


Atunci când Prea Sfinţitul Calinic  Botoşăneanul, 
Episcop-vicar al Arhiepiscopiei Iaşilor - în acea vreme cuvios 
ieromonah şi vestit ghid la Sfânta Mănăstire Putna-, spre sfârşitul 
studiilor sale universitare la Sibiu, mi-a solicitat să-i sugerez un 
subiect pentru teza de licenţă pe care dorea să o prezinte la catedra 
de Studiul Noului Testament, printre titlurile pe care i le-am propus 
a fost şi acesta: Exegeze neotestamentare în Filocalia românească. 
Prea Sfinţia Sa a preferat atunci să aleagă un alt subiect din lista 
propusăi, realizând o frumoasă traducere a cunoscutei cărţi a lui 
Joachim Jeremias despre Parabolele lui lisus?. Alegerea a fost 
determinată mai ales de necesitatea de a se pune în mâna 
studenţilor noştri teologi - în copii dactilografiate, căci altfel nu era 
cu putinţă pe atunci -, o carte fundamentală despre parabolele 
evanghelice. Şi într-adevăr, lucrarea s-a dovedit de mare utilitate; 
spre deosebire de cele mai multe teze de licenţă care rămân 
îngropate în depozitul cel mai puţin cercetat al bibliotecii, 
traducerea cărţii lui J. Jeremias a fost intens citită şi folosită de 
generaţiile de studenţi teologi care s-au succedat de atunci încoace. 

Prea Sfinţitul Calinic a pus însă la inimă şi celălalt subiect 
menţionat, ca unul care, monah fiind, se hrănea zilnic din Filocalie 
şi care, luându-şi licenţa la Studiul Noului Testament, putea să-şi 
dea seama cât de valoroase sunt tâlcuirile biblice ale Părinților 
filocalici. De aceea, a şi început să culeagă citatele cuprinzând 


' “Tema Exegeze neotestamentare în tiocalia românească a lust ulterioi 
realizată şi prezentată ca teză de licenţă la Facultatea de Teologice "Andrei Şaguna” 
din Sibw de P.C. Protos. Laurenţiu Popa, starețul Sf. Mănăstiri Stânişoara (jul 
Vâlcea). 


* Această lucrare, în traducerea românească a PS. Iipiscop- vicar Calinic 
Botoşăneanul, va apare în curând lu Editura "Anistasta”. 

aceste țâlcuiri, şi anume nu numai pe cele asupra textelor Noului 
Testament, ci şi pe cele ale textelor Vechiului Testament. 
Ordonarea acestor citate n-a mai fost decât o simplă rutină. Aşa s-a 
născut lucrarea de faţă. 

Cât de utilă este o asemenea lucrare nu numai pentru 
teologi, ci şi pentru oricine doreşte să pătrundă înţelesul textelor 
Sfintei Scripturi, nici nu mai e nevoie s-o spunem. Oricine îşi face 
o sfântă deprindere din a citi cuvântul Sf. Scripturi va întâlni 
adeseori locuri pe care nu le înţelege şi ar dori să aibă un ghid la 
care să apeleze cu cea mai mare uşurinţă. Un astfel de ghid vine să 
ne ofere lucrarea de faţă. Bineînţeles că nu poate fi vorba de un 
ghid complet, pentru toate versetele biblice. Căci în Filocalia 
românească, la care s-a restrâns explorarea autorului, nu există 
tâlcuiri directe decât la o parte dintre textele sfinte. Valoarea unică 
a acestui ghid rezidă însă în altceva: anume, în faptul că tâlcuirile 
biblice oferite ne vin de la oameni sfinţi. 

Comentarii biblice au existat în toate timpurile, mai ales în 
ultimele două veacuri a apărut un număr impresionant de comentarii 
ştiinţifice la diferitele cărţi ale Sfintei Scripturi sau serii de 
comentarii care acoperă - uneori în mai multe zeci de volume - 
întreaga Biblie. Astfel de comentarii au apărut în număr mare mai 
ales în lumea apuseană, protestantă şi catolică. Realizate pe baza 
unei informaţii din ce în ce mai bogate şi cu metode tot mai 
sofisticate - pe care ştiinţa biblică nu încetează a le elabora şi 
perfecționa - aceste comentarii îşi au, desigur, valoarea lor, mai ales 
dacă nu sunt puse în slujba unui confesionalism îngust. Aş putea 
însă spune că, în general, acestor comentarii moderne le lipseşte 
ceva esenţial: autorii lor nu mai sunt oameni de adâncă credinţă 
creştină şi de serioasă şi responsabilă angajare în lucrarea de zidire 
a Bisericii cum au fost tâlcuitorii patristici ai Sf. Scripturi. E: 
privesc Scriptura, de foarte multe ori, ca pe o simplă colecţie de 
texte venerabile prin vechimea lor, dar nu ca pe Cuvântul cel viu 
şi lucrător al lui Dumnezeu. Ei nu mai abordează Biblia cu adânca 
evlavie pe care se cuvine s-o avem în faţa acester Cărţi Sfinte şi 
nici nu le trece prin minte că, dincolo de mijloacele ştiinţifice, 

pentru înţelegerea Scripturii e nevoie de o viaţă în rugăciune şi de 
permanentă înălțare a minţii spre Dumnezeu”. Iar ceea ce aceşti 
savanţi - cu mare renume uneori - reuşesc să elaboreze mai bun în 
domeniul comentariilor biblice se reduce cel mai adesea la 
exhaustive analize filologic-literare şi istorice. Ceea ce ne oferă 
aproape totdeauna voluminoasele comentarii biblice moderne nu 
mai este teologia care hrăneşte credinţa şi viaţa Bisericii, ci o 
simplă ştiinţă umană. 

Cu totul alta este concepţia Sfinţilor Părinţi despre Sf. 
Scriptură şi despre modul pătrunderii în înțelesurile ei. Chiar 
cunoaşterea cea mai elementară a Scripturii pretinde, în viziunea 
lor, nu o simplă asimilare raţională, ci o trăire concretă a poruncilor 
lui Dumnezeu cuprinse în ea. lată cum se exprimă în această 
privinţă Sf. Grigorie Sinaitul, care discerne trei trepte în cunoaşterea 
lui Dumnezeu: "Cărturar este cel ce a învăţat cele ale Împărăției 
lui Dumnezeu, adică tot cel ce prin faptă se îndeletniceşte cu 
vederea (contemplarea) lui Dumnezeu şi stăruieşte în linişte (isihie). 
Acesta scoate din vistieria inimii sale noi şi vechi (Matei 13, 52), 
adică învățături evanghelice şi prooroceşti, sau din Noul şi Vechiul 
Testament [...]. Cărturar este tot cel ce se îndeletniceşte cu 
lucrarea, cel ce se ocupă încă trupeşte cu faptele, iar cuvântător 
dumnezeiesc e tot cel ce se îndeletniceşte cu cunoaşterea firii, care 
stă în mijlocul cunoştinţelor şi al raţiunilor lucrurilor şi dovedeşte 
toate în Duh prin puterea deosebitoare a raţiunii. În sfârșit, filozof 


“lată un exemplu cum nu se poate mai grăitor despre felul în care mulţi autori 
apuseni înţeleg să facă "teologie": Într-o lucrare biografică în limba germană a 
cunoscutului dogmatist reformat Karl Barth este dată şi o fotografie în care acesta 
este înfăţişat la biroul său, având în faţă Sf. Scriptură deschisă precum şi alte 
câteva cărţi. Ca ortodox, însă, îţi sare în ochi faptul că Barth are şi pipa în gură. 
Ne putem da seama ce fel de "teologie" se poate scrie în acest fel. De altfel Barth 
însuşi, autorul, printre altele, al unei "Dogmatici bisericeşti” (Kirchliche 
Dogmatick) în 14 volume, este conştient că ceea ce scrie reprezintă mai degrabă 
ideile proprii despre Dumnezeu decât ceea ce Dumnezeu Însuşi descoperă despre 
Sine în Cuvântul Său. Glumind, teologul elveţian spunea cândva că Dumnezeu e 
şi El curios să vadă ce mai spune Barth despre El. 

adevărat este cel ce are în sine nemijlocit şi întru cunoştinţă unirea 
cea mai presus de fire cu Dumnezeu” 

Că există o astfel de gradaţie în ce priveşte idile 
tainelor Scripturii o arată întreaga Tradiţie patristică şi în special 
lucrările filocalice. "Cuvântul lui Dumnezeu - zice Sf. Maxim 
Mărturisitorul - se face fiecăruia după măsura puterii lui” Sunt 
unii, spune în alt loc acelaşi Sfânt Părinte, care “privesc creațiunea 
văzută numai cu simţurile şi se ţin numai de litera Sfintei Scripturi, 
ca unii ce nu pot străbate spre duhul cel nou al harului, pentru 
nebunia lor”; iar alţii, "privesc duhovniceşte făpturile lui Dumnezeu 
şi ascultă duhovniceşte cuvintele Lui”$ Căci există o înţelegere 
"după trup” -adică "după literă” - a Scripturii şi o înţelegere a ei 
"după duh". Prima e caracteristică "începutului uceniciei oamenilor 
în evlavie”. "Dar înaintând pe încetul în duh şi răzuind grosimea 
cuvintelor prin vederile (contemplaţiile) mai subțiri ajungem în chip 
curat în Hristos Cel curat pe cât e cu putință oamenilor. [...] Astfel 
am înaintat de la cunoaşterea Cuvântului după trup, la slava Lui 
ca a Unuia născut din Tatăl”. 

Scriptura nu arată tuturor aceeaşi “față” şi numai cel 
înaintat pe calea cunoaşterii duhovniceşti află "zor binele” ascuns în 
Scriptură, adică discerne integral sensurile ei, cum se exprimă 
Cuviosul Petru Damaschin: “Cel ce a primit darul luării aminte la 
dumnezeieştile Scripturi [...], află tot binele ascuns în toate 
Scripturile. [...] Sau în liniştea cea după Dumnezeu şi în citirea 
dumnezeieştilor Scripturi ştie că altă față arată Scriptura celorlalți 
oameni, chiar dacă par că o cunosc, şi altă faţă celui ce s-a 


“Sf. Grigore Sinaitul, Capete folositoare, în Filocalia 7, p. 148-149. 


SSf. Maxim Mărturisitorul, Caperele reologice (gnostice), suta a doua, 27, în 
Filocalia 2, p. 176. 


SIbid., 43, p. 183. 
"Ibid., 61, p. 189. 

închinat pe sine rugăciunii neîncetate, sau are gândul tot timpul la 
Dumnezeu, încât să-L aibă în loc de răsuflare în toate, chiar dacă 
pentru lume este simplu şi neînvăţat în ştiinţele omeneşti... "8 

Mijlocul principal pentru pătrunderea Scripturilor nu este, 
deci, ştiinţa omenească, ci rugăciunea curată şi neîncetata cugetare 
la Dumnezeu. Cuv. Petru Damaschin insistă asupra acestui adevăr 
şi face, în continuarea citatului de mai sus, o clară distincţie între 
"Ştiinţa cuvântului” ca învăţătură omenească - şi nu putem să nu ne 
gândim că aici se încadrează toate "metodele" exegezei ştiinţifice 
contemporane - şi “cunoştinţa duhovnicească", dar dumnezeiesc de 
care se învrednicesc cei smeriţi. lată cuvintele sale: "Dumnezeu se 
arată mai degrabă simplităţii şi smereniei [...] şi nu ostenelilor şi 
înțelepciunii ajunsă fără folos. Mai degrabă o leapădă Dumnezeu 
pe aceasta, dacă nu are smerenie. Căci mai bun e cel simplu la 
cuvânt şi nu la cunoştinţă, după Apostol (II Corinteni 11, 6). 
Fiindcă cunoştinţa duhovnicească este un dar, iar ştiinţa cuvântului 
este o învățătură omenească ca celelalte învățături ale lumii 
acesteia şi nu ajută la mântuirea sufletului".S 

Cel ce rămâne la literă, nu poate spune că a înţeles cu 
adevărat Biblia, că a îmbrăţişat cum se cuvine Cuvântului lui 
Dumnezeu. Sf. Maxim Mărturisitorul zice: "Până ce vedem pe 
Cuvântul lui Dumnezeu întrupat în litera Sfintei Scripturi, în chip 
felurit prin ghicituri, încă n-am văzut spiritual pe Tatăl Cel 
netrupesc, simplu, unul şi singur, cum se află în Fiul Cel netrupesc, 
simplu, unul şi singur [...]. E nevoie uşadar de multă ştiinţă ca, 
înlăturând mai întâi cu grijă vălurile literelor care acopăr 
Cuvântul, să putem privi cu mintea dezvăluită pe Cuvântul Însuşi, 
stând de Sine şi arătând în Sine limpede pe Tatăl, atâtu cât e cu 
putință oamenilor. De aceea, e de trebuinţă cu cel ce cuulă cu 
evlavie pe Dumnezeu să nu fie reţinut de nici o literă, cu nu cumva 


“Cuv. Petru Damaschin, Învăţăruri duhovniceşti, în Filocalia 5, pag. 125. 
“Ibidem. 

să primească în locul lui Dumnezeu cele din jurul lui Dumnezeu, 
adică să îmbrăţişeze în chip greşit, fără să-şi dea seama, în locul 
Cuvântului, literele Scripturii". 

Temelia şi principalul mijloc al acestei înaintări este 
credinţa. "Mama Cuvântului e credința adevărată şi neîntinată”, 
zice tot Sf. Maxim.!! Simpla cunoaştere raţională nu numai că nu 
ajută credinţa; ea chiar i se opune. “Cunoaşterea este potrivnică 
credinţei”, proclamă Sf. Isaac Sirul.!? Şi explică: "Cunoştinţa nu 
poate fi adunată fără cercetare şi fără folosirea metodelor. Şi de 
aceea ne îndoim de adevărul ei. lar credința cere un cuget curat 
şi simplu, care e străin de orice meşteşugire şi de căutare prin 
metode. Vezi cum se împotrivesc una alteia?" Cunoaşterea 
raţională se încrede în propriile-i puteri, pe când credinţa zice: "De 
nu va zidi Domnul casa şi de nu va păzi El cetatea, în zadar ar 
priveghea cel ce o păzeşte şi în deşert s-ar osteni ziditorul" (Psalm 
126, 1). 

De fapt, credinţa, abandonându-se lucrării lui Dumnezeu, 
nu rămâne niciodată singură, ci este însoţită de celelalte două virtuţi 
teologice, nădejdea şi dragostea. Şi toate trei, împreună, fac ca 
Cuvântul Însuşi să se sălăşluiască în cei care le-au agonisit: "Celor 
ce au sporit în credință ca Petru, au ajuns la nădejde ca lacov şi 
s-au desăvârşit în iubire ca loan, Domnul li se schimbă la față, 
urcându-se pe muntele înalt al cunoştinței de Dumnezeu (al 
teologiei). [...] Şi Cuvântul se arată în aceştia stând în mijlocul 


"Sf. Maxim Mărturisitorul, op. cit., suta a doua, 73, p. 194-195. 


"'Idem, Despre diferite locuri grele din dumnezeiasca Scriptură (Răspunsuri 
către Talasie), 40, în Filocalia 3, p. 140-141. 


"Sf. Isaac Sirul, Cuvinte despre nevoinţă, LXII, în Filocalia 10, p. 320. 
"Ibidem, p. 321. 


"Ibidem, p. 324. 

legii şi al proorociei, unele legiuindu-le şi învățându-le, iar altele 
descoperindu-le din vistieriile adânci şi ascunse ale 
înțelepciunii... "15 

Am dat aceste câteva citate din scrierile filocalice pentru a 
ne da seama ce înseamnă cu adevărat pentru Sfinţii Părinţi a citi cu 
folos şi a înţelege Sfânta Scriptură şi cât de mult se îndepărtează de 
principiile expuse de ei ştiinţa biblică modernă. Şi mă gândesc nu 
numai la comentariile apusene, ci şi la ale noastre, ortodoxe, care 
şi ele, în general, sunt prea mult tributare Apusului şi prea puţin pe 
linia Tradiţiei Părinților, prea pline de erudiție stearpă şi prea puţin 
duhovniceşti. Cine face teologie nu trebuie să uite că nimeni nu 
poate vorbi despre Dumnezeu stând în afară de Dumnezeu, cum 
spun Sfinţii Părinţi. Şi că teologia se face din credinţă şi pentru 
credinţă. Căci toate în Biserică trebuie să se facă pentru zidirea 
Bisericii (cf. I Corinteni 14, 12, 26). 

Marele dascăl al teologiei româneşti care a fost Părintele 
Dumitru Stăniloae ne-a dat Filocalia. Avem acum şi un număr 
destul de mare de scrieri patristice apărute în colecţia "Părinţi şi 
scriitori bisericeşti”, unele dintre ele traduse şi adnotate tot de 
Părintele Dumitru Stăniloae, pe altele datorându-le altora dintre 
teologii noştri de frunte. Acest tezaur patristic în româneşte - care, 
nădăjduim, se va îmbogăţi tot mai mult - trebuie folosit din plin, în 
primul rând de cei ce fac teologie, dar şi de toţi credincioşii 
Bisericii noastre. 

Nădăjduim că această lucrare a Prea Sfinţitului Calinic 
Botoşăneanul va deschide multora calea către opera Părinților 
filocalici şi, prin ei, către o înţelegere adevărată, înaltă şi 
mântuitoare a Cuvântului lui Dumnezeu. 


Pr.prof.dr. Vasile MIHOC 


'SCuviosul Nichita Stithatul, Cele 300 de capete despre făptuire, despre fire 
şi despre cunoştinţă, în Filocalia 6, pag. 329. 

Res ipsa loqvitur 
(lucrul vorbeşte de la sine) 


Exegezele Vechi 'Testamentare şi Nou Testamentare 
explorate din Filocalia în 12 volume a distinsului Pr. prof. dr. 
Dumitru Stăniloae - trecut la Domnul - sunt rezultatul experienţelor 
reieşite din laboratoarele "universităţii" sihăstreşti ai căror experţi 
erau  dumnezeieştii părinţi, care îşi coroborau minţile în 
nemărginire, descifrând planul Treimic. 

Adevărate focare care te dinamizează în lupta cosmică cu 
veliarul timpului, învăţăturile Sfinţilor Părinţi devin taumaturgice, 
vindecându-ne toate traumele psihice, fizice şi morale, exoriaţiile şi 
peteşiile sufleteşti cauzate de forţele aberante şi ne proiectează pe 
axa existenţialismului duhovnicesc ce culminează în lisus Hristos. 

Numai o minte sabatizată, izbăvită de patimi şi crucificată 
zilnic va putea pătrunde în spaţiile inaccesibile. Părinţii 
duhovniceşti au căutat să depăşească jaloanele epistemologice, 
pătrunzând în adâncul de nepătruns al înţelesurilor tainelor 
împărăției lui Dumnezeu. 

Aceste sfinte învățături patristice au ca scop sfinţenia şi 
mântuirea. Interpretări sacre, reieşite din  preaplinul 
experimentaţilor, cu misiunea de a te exonera de păcat şi de a te 
proiecta în ordinea spirituală ca "fiu al lui Dumnezeu după har”. 


XI 


XXX 


Lucrarea Biblia în Filocalie, a cărei plinire datorează 
evlavioşilor colaboratori de la sectorul cultural - Pr. consilier 
cultural Nicolae Dascălu, inf. Daniela Ifrim şi ing. Rema Zugravu - 
şi prof. Tătaru Culeana, vine în slujba iubitorilor de exegeză care 
doresc fertilizarea țarinei sufletului flămânzit şi însetat de Cuvânt 
sabatizat în cristelniţa Cincizecimii. 

Mulţumesc din adâncul fiinţei mele I.P.S. Părinte Mitropolit 
Daniel al Moldovei şi Bucovinei pentru binecuvântarea dată de a se 
tipări această lucrare la Editura TRINITAS, editură al cărui ctitor 
este, pentru cuvântul înainte şi, mai ales, că m-a învăţat să fiu "un 
veşnic student”. 

Mulţumesc P.C. Profesor Dr. Vasile Mihoc, de la catedra 
de Noul Testament din cadrul Universităţii Teologice - Sibiu, 
pentru tot ce a investit ziditor în perioada studenţiei mele, 
învăţându-mă că “răsplata unei datorii îndeplinite este o datorie de 
îndeplinit". 


+ Calinic Botoşăneanul 


25 martie 1995 
la Sărbătoarea Bunei Vestiri 

"La început a făcut Dumnezeu cerul şi pământul”. 
Facere |, | 


Cel ce vojeşte să cunoască deosebirea dintre cele ale noastre şi 
ale iudeilor, să se gândească la propovăduirea legii vechi şi a celei 
noi. Cea dintâi vorbeşte despre făpturi şi anume despre acestea 
văzute că au fost făcute la început de Dumnezeu. Propovăduirea 
legii noi nu vorbeşte numai despre cele supuse simţurilor, ci şi 
despre cele cunoscute cu mintea dintre făpturi, mai bine zis şi 
despre cele necreate cunoscute cu mintea, de pildă: “La început era 
Cuvântul şi Cuvântu. >ra la Dumnezeu şi Dumnezeu era Cuvântul” 
(loan I, 1). Legea iudeilor spune: “A zis Dumnezeu: să facem om 
după chipul şi după asemănarea Noastră” (Facere I, 26). lar a 
noastră spune: "Şi Cuvântul s-a făcut trup şi s-a sălăşluit întru noi” 
(loan I, 14). Aceea spune: “Să stăpânească peste peştii mării şi 
peste păsările cerului şi peste dobitoace şi peste tot pământul" 
(Facere I, 26). Aceasta însă zice: “Şi din plinirea Lui noi toți am 
luat” (loan I, 16). În aceea spune: “A zis Dumnezeu: să se facă 
lumină” (Facere I, 3); în aceasta: "Dumnezeu care a zis: să 
lumineze lumina din întuneric, a luminat în inimile noastre” (II 
Corinteni IV, 6). 

Deci, cel ce ia aminte la toate cele spuse şi anume la amândouă 
propovăduirile, va înţelege limpede cât de mult întrec şi covârşesc 
bunătăţile noastre pe cele ale legii vechi şi va spune că acelea sunt 
umbră şi chip faţă de adevărul nostru sau al lui Hristos. (Calist 
Patriarhul, Filocalia 8, pag. 354). 


"La început a făcut Dumnezeu cerul şi pământul. lar pământul 
era netocmit şi gol". 
Facere I, 1-2 


Dumnezeu nu a dat la început primilor oameni zidiţi numai 
raiul cum socotesc unii, nici nu l-a făcut numai pe om nestricăcios, 


ci cu mult mai mult şi înaintea lui, tot pământul acesta pe care îl 
locuim şi toate cele de pe pământ ca şi cerul şi cele din el, 
aducându-le la ființă în cinci zile. În a şasea zi a zidit apoi pe 
Adam şi l-a aşezat pe el domn şi împărat al întregii lumi văzute. 
(Sf. Simeon Noul Teolog, Filocalia 6, pag. 121). 


"Şi a văzut Dumnezeu că este bună lumina şi a despărţit 
Dumnezeu lumina de întuneric". 
Facere I, 4 


Duhul ne-a învăţat că numai Dumnezeu este Cel ce este cu 
adevărat şi este pururea şi este neschimbat, neprimindu-şi existenţa 
din cele ce nu sunt şi nemergând spre neființă; că este în trei 
ipostasuri şi atotputernic; că El a adus în şase zile cu cuvântul la 
existenţă cele ce sunt din cele ce nu sunt, mai bine zis, le-a dat 
fiinţă deodată tuturor - cum zice Moise. Căci îl auzim pe acesta 
zicând: “La început a făcut Dumnezeu cerul şi pământul” (Facere 
I, 4) nu ca pe un gol, desigur, nici fără cele dintre ele. Căci 
pământul era amestecat cu apă şi fiecare dintre ele purta în sine ca 
o sarcină aerul şi dobitoacele şi plantele după felul lor. lar cerul 
cuprindea feluritele lumini şi luminători în care subzista totul. (Sf. 
Grigorie Palama, Filocalia 7, pag. 434). 


"Să facem om după chipul şi asemănarea noastră". 
Facere I, 26 


Când Sf. Scriptură vorbeşte de Dumnezeu la plural, adresându- 
se în chip evlavios celor evlavioşi, o face pentru a indica cele trei 
ipostasuri: ea înfăţişează adică în chip tainic modul existenţei 
Treimii atotsfinte, fără de început şi de o fiinţă, dat fiind că 
atotslăvita închinata şi atotlăudata Treime a ipostasurilor este cea 

mai deplină unitate după fiinţă. Căci Dumnezeul nostru este unitate 
în Treime şi Treime în unitate. Când însă vorbeşte despre 
Dumnezeu la plural către cei necredincioşi, osândeşte falsa idee 
despre dumnezeire a acestora, căci aceştia socotesc că deosebirea 
caracteristicilor personale este fiinţială, nu ipostatică. (Sf. Maxim 
Mărturisitorul, Filocalia 3, pag. 109). 


"Să facem pe om după chipul şi după asemănarea noastră". 
Facere I, 26 


Precum am scos virtuțile şi am sădit patimile contrare lor, aşa 
trebuie să ne ostenim nu numai să scoatem patimile, ci şi să sădim 
virtuțile şi să le aşezăm la locul lor propriu. Căci virtuțile ne sunt 
date de la Dumnezeu prin fire. Pentru că îndată ce a făcut 
Dumnezeu pe om, a semănat în el virtuțile. 

A zis "după chipul”, pentru că Dumnezeu a făcut sufletul 
nestricăcios şi liber; şi a mai zis "după asemănare”, adică "după 
virtute”. Căci zice: “Fiţi milostivi, precum şi Tatăl vostru cel din 
ceruri milostiv este" (Matei VI, 36) şi "Fiţi sfinţi, că Eu sfânt sunt" 
(Levitic XI, 44; | Petru I, 16). Şi iarăşi zice Apostolul: "Fiţi buni 
unii cu alții” (Efeseni IV, 32). Aceasta este "după asemănare”. 
Deci, Dumnezeu ne-a dat în chip firesc virtuțile. Dar patimile nu le 
avem în chip firesc. Căci nici nu au vreo fiinţă, sau vreun ipostas; 
ci sunt ca întunericul care nu există după fiinţă, ci sunt ca o boală 
(o patimă) a văzduhului, cum zice Sfântul Vasile, care se iveşte 
după aceea, din lipsa luminii. Abătându-se de la virtuţi din iubirea 
de plăcere, sufletul a dat naştere patimilor şi le-a întărit pe acestea 
împotriva sa. (Avva Dorotei, Filocalia 9, pag. 605-606). 


"Iată vă dau toată iarba ce face sămânță de pe toată faţa 
pământului şi tot pomul ce are rod cu sămânţa în el. Acestea 
vor fi hrana voastră". 

Facere I, 29 


Vieţuirea potrivit cu firea ne-a fost rânduită aceeaşi nouă şi 
dobitoacelor de către Făcător. Primind deci împreună cu 
necuvântătoarele o hrană de obşte, dar stricând-o prin născocirile 
noastre într-una mai desfătătoare, cum nu vom fi nesocotiţi mai 
necuvântători decât acelea, dacă dobitoacele rămân între hotarele 
firii, neclintind nimic din cele rânduite de Dumnezeu, iar noi, 
oamenii cinstiţi, cu rațiune, am ieşit cu totul din vechea rânduială? 
Căci care sunt fripturile dobitoacelor, “care sunt nenumăratele 
meşteşuguri ale plăcintarilor şi bucătarilor, care stârnesc plăcerile 
ticălosului de pântece? Oare nu iubesc acelea vechea simplitate, 
mâncând iarbă şi îndestulându-se cu ce se nimereşte şi folosindu-se 
de apa râurilor, dar şi de aceasta destul de rar? 

De aceea le sunt puţine şi plăcerile de sub pântece, pentru că 
nu-şi aprind dorinţele cu nici o mâncare grasă, încât nici nu ştiu 
totdeauna de deosebirea între bărbătuş şi femeiuşcă. Căci un singur 
timp al anului le stârneşte această simţire, când legea firii le-a 
rânduit împreunarea pentru însămânţarea aceleiaşi specii, spre 
păstrarea neamului, în cealaltă vreme aşa de mult se înstrăinează, 
încât uită cu totul de o astfel de dorinţă. (Nil Ascetul, Filocalia 1, 
pag. 267). 


"Si a privit Dumnezeu toate câte a făcut şi iată erau bune 
p Ş 
foarte". 
Facere I, 31 


Cel ce nu rămâne de dragul simţirii la figurile lucrurilor văzute, 
ci caută cu mintea raţiunile lor, ca tipuri ale realităţilor inteligibile 
sau contemplă raţiunile făpturilor sensibile, învaţă că nimic din cele 
văzute nu este necurat. Căci toate sunt bune foarte prin fire. (St. 
Maxim Mărturisitorul, Filocalia 3, pag. 106). 

“Şi a sfârşit Dumnezeu în ziua a şasea lucrarea Sa, pe care a 
făcut-o; iar în ziua a şaptea S-a odihnit de toate lucrurile Sale, 
pe care le-a făcut”. 

Facere II, 2 


Duminica este taina cunoaşterii adevărului care nu se primeşte 
împreună cu trupul şi cu sângele, căci e mai presus de cugetare. În 
veacul acesta nu avem ziua a opta, nici Sâmbăta adevărată. Căci cel 
ce a spus că Dumnezeu S-a odihnit în ziua a şaptea a arătat oprirea 
drumului vieţii acesteia. Căci mormântul este pentru trup şi este din 
lume. 

Şase zile s-au dat pentru plugăria vieţii şi ele se desăvârşesc 
prin păzirea poruncilor. A şaptea le întregeşte în mormânt. Şi a opta 
prin ieşirea din el. 

Precum cei ce s-au învrednicit primesc aici tainele Duminicii 
în chipul pildei, dar nu ziua însăşi în chip trupesc, aşa şi cei ce 
nevoiesc primesc aici tainele sâmbetei în chipul pildei, dar nu însăşi 
sâmbăta întru adevăr, care este încetarea a tot ce întristează şi 
odihna de toate cele ce tulbură. Căci Dumnezeu ne-a dat taina, dar 
nu lucrarea adevărată în vieţuirea de aici. 

Sâmbăta adevărată şi neasemănată este mormântul, care arată 
ce înseamnă desăvârşita încetare a necazurilor şi patimilor şi a 
plugăriei ce se împotriveşte acestora. În el se odihneşte 
(sabatizează) toată firea omenească, adică sufletul şi trupul. 

Dumnezeu a orânduit în şase zile fiinţa lumii acesteia şi a 
alcătuit stihiile şi a dat existenţă mişcării lor necontenite spre 
slujire. Şi ele nu se vor opri din drumul lor înainte de desfacere. Şi 
din puterea acestora, adică din stihiile cele dintâi făcute, s-au 
alcătuit trupurile noastre. Dar nici acelora nu le-a dat oprire din 
mişcarea lor, nici trupurilor noastre făcute din ele nu le-a dat să se 
oprească din lucrarea pământului (din plugăria lor). 

lar ca hotar al încetării ei în noi a pus clipa în care se va 
înfăptui înrudirea stării lor din urmă cu starea dintâi, care este 
desfacerea vieţii. Aşa s-a spus lui Adam: “Întru sudoarea feţei tale 
vei mânca pâinea ta". Şi până când? "Până ce te vei întoarce în 


pământul din care ai fost luat, care în va odrăsli ţie spini şi: 
mărăcini”, care sunt tainele plugăriei acestei vieţi, până ce durează. 

Dar din acea noapte, în care omul a asudat, Domnul a schimbat 
sudoarea care producea spini si mărăcini, în sudoarea rugăciunii şi 
în plugăria dreptăţii. 

Mai mult de cinci mii şi cinci sute de ani l-a lăsat pe Adam să 
trudească în ea. Pentru că până atunci nu era descoperită calea 
sfinţilor precum a zis dimnezeiescul apostol (Efeseni III], 1). Dar îi 
zilele de pe urmă a venit şi a poruncit libertăţii să schimbe sudoarea 
cu sudoare. 

Deci, n-a vorincit oprirea deplină, ci schimbarea. Căci a arătat 
iubirea de oameni faţă de noi. pentru răbdarea grelei noastre 
pătimiri legată de pământ. Deci de ne vom opri să asudăm în 
mgăciune, vom secera neapărat spini. Pentru că lipsa rugăciunii 
aduce plugăria pământilui prin trup, care face să odrăslească din 
fire spini. Căci patimile sunt cu adevărat spini ce odrăslesc în noi 
din sămân'+ 2flată în trup. 

Cât timo purtăm chipul lui Adam, neapărat purtăm şi patimile 
lui. Căci e en nenntintă ca pământil să înceteze să dea o odraslă 
potrivit firii lui. Iar aceasta este nepotul firii, ca pământul ieşit din 
trupurile noastre, după mărturia lui Dumnezeu: "Pământul din care 
ai fosi luat” (Facere III, 9). 

[...] Sâmbăta noastră este ziua înmormântării. Atunci se 
odihneşte (sabatizează) cu adevărat firea noastră. Deci ni se impune 
ca un lucru de trebuinţă să smulgem din ea spinii cât stă pământul 
în ea.(Sf. Isaac Sirul, Filocalia 10, pag. 375-378). 


"Şi a sfârşit Dumnezeu în ziua a şasea lucrarea Sa pe care a 
făcut-o; iar în ziua a şaptea S-a odihnit de toate lucrurile Sale 
pe care le-a făcut. Şi a binecuvântat Dumnezeu ziua a şaptea şi 
a sfinţit-o, pentru că într-însa S-a odihnit de toate lucruriie 
Sale, pe care le-a făcut şi le-a pus în rânduială". 

Facere II, 2-3 


Binele cel mai înalt şi, aşa zicând, cel mai din vârf în toate cele 
ce sunt şi în toate cele gândite, este Dumnezeu. lar în toate cele 
văzute, cel mai înalt şi neasemănat mai bun după fire, este omul. 
Ba, prin har, e cu adevărat mai sus şi aecât îngerii. 

Deci mintea văzătorului, apropiindu-se prin cele foarte multe 
ce se află între Dumnezeu şi oameni, de Cel mai presus de 
înţelegere, se umple de spaimă dacă n-a tăcut încă din belşug 
experienţa harului luminător. Dar dacă a gusiai din puterea 
duhovniceasca, ce lucrează în inimă, se înaişă la cel mai înalt bine, 
la Dumnezeu, şi intră în EI, printr-un dar rmiai durnnezeiesc şi 
priveşte în chip unitar şi se umple de uimire, sălăşluindu-se în 
tăcere în adâncul cel mai presus de minte. 

Iar aceasta este cu adevărat chezăşia primei odihne, al cărei 
model este odihna lui Dumnezeu de la creaţie. 

Iar de a doua odihnă, mai înaltă şi mai luminată, al cărei chip 
este odihna rânduită pe seama poporului lui Dumnezeu (Evrei IV, 
9), mintea se bucură întorcându-se de la Dumnezeu la sine însăşi şi 
cunoscându-se pe sine ca chip al prototipului (modelului) şi pe toate 
cele dinure Dumnezeu şi om, aşa cum sunt. 

Căci atunci uu nurmai că străbate la cele mai presus de minte 
şi de înţelegere, într-un chip corespunzător şi în uimire minunată, 
ci se umple şi de bucurie, nu de oarecare, ci de cea duhovnicească, 
veselindu-se în tăcere de razele arătătoare de Dumnezeu şi de 
lucrările îndumnezeitoare ce vin peste ea, şi unindu-se cu Unitatea 
cea mai presus de fire a dumnezeirii, în Hristos lisus. (Calist 
Catafygiotul, Filocalia 8, pag. 478-479). 


"Dumnezeu s-a odihnit de toate lucrurile pe care a început să 
le facă" 
Facere II, 3 


Dar aceasta numai după împlinirea celor făcute în Cuvânt şi 
Duh. "lot aşa şi mintea cea după chipul lui Dumuezeu se odihneşte 


de toate lucrurile ei, pe care a început să le facă spre întregirea 
lumii gândite (inteligibile) a virtuţii; dar numai după ce a cercetat 
şi a desăvârşit statornic în Cuvântul lui Dumnezeu şi în Duhul de 
viaţă făcător toată lumea şi înțelesurile din ea, şi după ce s-a urcat 
de la acestea iarăşi, în Cuvântul şi Duhul, la cele numite de unii 
după cele naturale şi s-a înălţat la vederile tainice, simple şi 
desfăcute de toate, ale cunoştinţei de Dumnezeu. 

Căci ajungând atunci în odihnă, gustă multă odihnă şi pace, 
cunoscând adevărul înţelegerii, şi se îndumnezeieşte prin lumina 
cunoştinţei şi prin împărtăşirea Duhului de viaţă făcător în lisus 
Hristos, Domnul nostru. (Calist Catafygiotul, Filocalia 8, pag. 484). 


"Atunci luând Domnul Dumnezeu ţărână din pământ, a făcut 
pe om şi a suflat în faţa lui suflare de viaţă, şi s-a făcut omul 
fiinţă vie”. 

Facere II, 7 


Cele ce le face Dumnezeu în Adam cel întâi zidit şi cele mai 
înalte, le face pe urmă în noi. Suflă în Adam ca suflare de viaţă, 
harul Duhului de viaţă făcător şi aşa s-a făcut Adam om desăvârşit; 
căci s-a făcut “spre suflet viu” şi nu spre suflet simplu. Căci nu e 
suflet al omului Duhul lu: Dumnezeu, ci spre suflet care viază 
duhovniceşte. Pentru că Duhul Sfânt al lui Dumnezeu se face cu 
adevărat suflet sufletului, care vieţuieşte cum trebuie să vieţuiască 
sufletul cuvântător (raţional) şi de chip dumnezeiesc. 

Dar nerămânând Duhul lui Dumnezeu împreună cu sufletul sau 
din nefericire depărtându-se, s-a pierdut şi chipul dumnezeiesc ul 
vieţii, demn de sufletul raţional şi s-a introdus din nenorocire cel ul 
dobitocului sau al fiarei. Căci fără Dumnezeu nu putem face nimic 
din cele cuvenite, deci, fără a fi în Duh şi în Hristos, cum a spus 
Hristos (loan XV, 5). 

De aceea, s-a făcut Adam om fără lipsuri, adică întreg, întrucât 
nu s-a făcut simplu “spre sufler”, ci “spre sufler viu”, când a suflat 

Dumnezeu în el “suflare” ca să fie "viaţă" în sufletele cuvântătoare. 
Drept aceea, această suflare a lui Dumnezeu, suflată în Adam, 
până ce a fost în el, nu puţină slavă şi strălucire de chip 
dumnezeiesc pricinuia celui părtaş de ea. Ca urmare, el se purta faţă 
de lucruri cu putere străvăzătoare şi proorocească şi era împreună 
creator cu Dumnezeu, sau un al doilea dumnezeu după har. 

Iar prin aceasta îi făcea plăcere şi lui Dumnezeu, Făcătorului 
mai presus de înţelepciune al tuturor, cu vederile şi proorociile prea 
strălucite ale lui. Dar, pentru că şi-a plecat genunchiul şi a căzut, 
prin greşeală, sub neasculatarea cea atotrea, Sfântul Duh, Cel de 
viaţă făcător depărtându-se, iar el nemaiînţelegând să păzească 
mărimea unei vrednicii aşa de mari, s-a apropiat cu adevărat de 
dobitoacele neînţelegătoare, şi s-a făcut asemenea lor (Psalmul 
XLVIII, 12). 

Astfel s-a depărtat în chip inconştient şi jalnic de scopul 
dumnezeiesc, consimţind cu întunericul prea înfricoşător şi 
nemaiavând, din pricina golirii vădite, nimic din darul mai presus 
de fire al acelei suflări insuflate lui de Dumnezeu. (Calist Patriahul, 
Filocalia 8, pag. 240-242). 


"Apoi Domnul Dumnezeu a sădit rai în Eden, spre răsărit, şi a 
pus acolo pe omul, pe care-l zidise". 
Facere II, 8 


Precum cele arătate sunt chipuri ale celor nearătate ale omului, 
aşa şi raiul preafrumos sădit de Dumnezeu cu înţelepciune la răsărit 
în Eden, este chip al omului dinlăuntru. Acesta are ca pământ inima 
sa, ca pomi pe care are să-i sădească cu voia, mintea lui zidită după 
chipul lui Dumnezeu, vederile şi înțelesurile dumnezeieşti cu privire 
la Dumnezeu şi lucrările vrednice de Dumnezeu, care sunt multe şi 
felurite şi au şi o înfăţişare felurită şi o mireasmă duhovnicească, 
ba dau şi o hrană, o desfătare şi o plăcere. 

Astfel, inima hrăneşte Edenul acesta în chip firesc şi are în sine 


1] 


spre plăcere şi bucurie vădită cele dumnezeieşti. 

Edenul văzut e sădit la răsăritul soarelui văzut, pentru că 
soarele văzut e chipul soarelui cugetat. Deci, inima e sădită spre 
luminile cunoştinţei soarelui cugetat. Căci inima lipsită de lumina 
cunoştinţei, nu poate produce înţelesuri şi gânduri dumnezeieşti şi 
lucrări vrednice de Dumnezeu şi nu se poate umple deplin de vederi 
dumnezeieşti, mai simple şi mai Yesăvârşite, ca să fie un rai nou şi 
mai presus de lume. Dar nici fără ape nu e rai şi nu poate produce 
pomi frumos împodobiţi şi roditori, precum se cuvine. 

De aceea, în raiul din Eden se vede ţâşnind, din mijlocul lui, 
un izvor care se împarte precum se scrie în patru începuturi (de 
râuri) şi adapă faţa pământului (Facere II, 6), iar în om, ca izvor de 
apă vie se află mişcarea de viaţă făcătoare a Sfântului Duh, despre 
care Domnul a zis: "Apa pe care Eu voi aa-o lui, se va face lui 
izvor de apă" (loan IV, 14) vie în inimă, ţâşnind în chip minunat 
ca dintr-un Eden şi împărţindu-se- în: înţelepciune, cumpătare, 
dreptate, bărbăţie, ca cele patru începuturi, din care se naşte toată 
virtutea în chip dumnezeiesc. De aceea s-a şi spus că prin acest râu 
se adapă toată faţa pământului, sau a inimii, cu lucrarea spre 
creşterea, spre odrăslirea şi spre producerea rodurilor alese ale 
virtuţilor dumnezeieşti. [...] Izvorul nu este din firea pomilor sau a 
pământului. Pentru că, în acest caz, el nu ar fi ajuns să adape toţi 
pomii atât de numeroşi şi să-i îngroaşe şi să-i crească nu puţin; 
căci el era unul singur, iar pomii erau mulţi şi atât de deosebiți 
între ei, că unii dintre ei aveau însuşiri potrivnice, unii fiind mai 
uscați, alţii mai umezi, unii mai fierbinţi, alţii mai răcoroşi. Spre 
toţi aceştia, atât de deosebiți între ei, se mişcă acel izvor unic şi de 
un Singur fel, lucrând cât se poate de mult împreună cu toţi. Iar 
împărțindu-se în patru începuturi, pricinuieşte în fiecare om cele ce 
țin de el. Căci acesta s-a dăruit după har credincioşilor, dar ţâşneşte 
continuu din lăuntrul inimii, fiind în mod minunat un singur izvor, 
dar împărţit în chip vădit în patru începuturi, sau virtuţi egale; şi 
acestora şi celor ce urmează din ele le ajută cât mai mult apa cea 
una. 

Căci întrucât e Duh, conlucrează cu înţelepciunea; întrucât e 

cunoştinţă, ajută celui ce se împărtăşeşte de dreptate; se numeşte 
iarăşi cumpătare şi putere ca Unul ce este acestea şi se arată de 
departe astfel şi se face împreună lucrător spre cumpătare şi 
bărbăţie. lar Sfântul Pavel şi proorocul Isaia sunt martori foarte tari 
despre Duhul ca împreună lucrător spre iubire şi înţelepciune. Cel 
dintâi spune că iubirea lui Dumnezeu s-a vărsat în inimile noastre 
prin Duhul Sfânt dat nouă (Romani V, 5), iar Isaia numără între 
cele şapte lucrări ale Duhului, duhul înţelepciunii (Isaia XI, 2). 

Dar Duhul e nu numai împreună lucrător cu iubirea, ci se face 
şi duh al râvnei, ce pare într-un mod oarecare opus iubirii. Căci 
iubirea acoperă mulţime de păcate (1 Petru IV, 8). Dar râvna ajunge 
şi la mustrări şi uneori şi la ucideri. Iar aceasta ar putea-o spune şi 
marele prooroc [lie, prieten al lui Dumnezeu, care a trecut prin 
sabie pe atâţia preoţi ai ruşinii (III Regi XVIII, 48); şi mai înainte, 
Fineas, care a spintecat pe Madianita împreună cu israelitul (Numeri 
XXV, 8); iar înainte de aceştia, însuşi Marele Moise, dătător al legii 
vechi, care adeseori din râvnă a predat morţii pe mulţi şi încă chiar 
pe unii dintre bărbaţii din neamul său. (Calist Patriarhul, Filocalia 
8, pag. 233-237). 


Dumnezeu a sădit raiul la răsărit după aducerea la existenţă a 
întregii creaţii pentru că EI cunoscând de mai înainte toate, a creat 
lumea într-o ordine şi într-o stare bine orânduită şi cele şapte zile 
le-a stabilit ca chip al celor şapte perioade (veacuri) ce aveau să se 
desfăşoare pe urmă, iar raiul l-a sădit după acestea, ca pe unul ce 
avea să însemne veacul viitor. (Sf. Simeon Noul Teolog, Filocalia 
6, pag. 124). 


"Şi a făcut Domnul Dumnezeu să răsară din pământ tot soiul 
de pomi, plăcuţi la vedere şi cu roade bune de mâncat; iar în 
mijlocul raiului era pomul vieţii şi pomul cunoştinței binelui şi 
răului". 

Facere Îl, 9 


Din acest pământ a făcut Dumnezeu să răsară pomul frumos la 
vedere şi bun la mâncare, având roade de tot felul, care nu se 
stricau şi nu lipseau niciodată, ci erau totdeauna proaspete şi dulc: 
şi procurau dulceaţă şi desfătare primilor oameni creaţi. Căci trebuia 
să se procure trupurilor lor nestricăcioase şi o hrană nestricăcioasă. 
De aceea viaţa şi petrecerea lor în mijlocul raiului era şi ea lipsită 
de osteneli şi de frământări. Acest rai l-a înconjurat Făcătorul lui cu 
ziduri, aşezând o intrare prin care ei intrau şi ieşeau. (Sf. Simeon 
Noul Teolog, Filocalia 6, pag. 125). 


"Jar din pomul cunoştinţei binelui şi răului să nu mâncaţi, căci 
în ziua în care vei mânca din el, vei muri negreşit!" 
Facere II, 17 


Privirea trupului nostru şi contemplarea alcătuirii lui duce în 
mod natural pe cel nedesăvârşit la cunoştinţa dulceţii plăcerii, chiar 
fără să vrea. Ba nu numai la aceasta, ci şi la mişcări şi la gânduri 
necuviincioase, motiv pentru care ni se spune totdeauna cuvântul 
dumnezeiesc "Uşile, uşile, să luăm aminte!". Prin repetare, cuvântul 
porunceşte pentru cei nevrednici, păzirea porţilor simţitoare şi 
înţelegătoare, adică a simţurilor, prin care obişnuieşte să intre 
moartea în sufletul omului. 

Căci cel ce stăruie, fără deprinderea în bine şi fără luare- 
aminte, în privirea alcătuirii firii noastre, e înduplecat de cugetarea 
lui, ca de o Evă amăgită de şarpele cel vechi, să se pândească la 
dulceaţa plăcerii ca Adam şi să se împărtăşească de ea ca bună; şi 
astfel se va vedea pe sine, întocmai ca acela, gol de harul lui 
Dumnezeu; se va afla şezând afară de raiul acesta şi plângând, ca 
unul ce nu mai are mintea acoperită decât de frunze de smochin. 
(Nichita Stithatul, Filocalia 6, pag. 363). 


"Adame, unde eşti?" 
"Am auzit glasul Tău şi cunoscând goliciunea mea, m-am temut 
şi m-am ascuns". 

Facere III, 9, 10 


Văzându-se pe sine gol, Adam s-a ascuns şi s-a încins cv 
frunze de smochin cusute, încercând să-şi acopere ruşinea. 
Chemându-l la pocăință, Dumnezeu îi zice: "Cine ţi-a spus că eşti 
gol? Nu cumva ai mâncat din pomul, din care ţi-am poruncit ca 
numai din el să nu mănânci?" (Facere III, 11). Acela însă n-a voit 
să spună că a păcătuit, dimpotrivă, a dat vina pe Dumnezeu, Care 
le-a făcut toate foarte bine, zicând: "Femeiu. pe care mi-ai dat-o, 
ea mi-a dat şi am mâncat” (Facere III, 12), iar aceea, la rândul ei, 
a pus vina pe şarpe. Deci nevoind ei să se pocăiască şi să cadă 
înaintea Stăpânului, sau să ceară iertare, Dumnezeu îi alungă şi-i 
scoate din rai, ca dintr-un palat împărătesc ca să vieţuiască pe acest 
pământ ca nişte exilați şi scoşi peste graniţă. (Sf. Simeon Noul 
Teolog, Filocalia 6, pag. 126-127). 


"Duşmănie voi pune între tine şi între femeie, între sămânţa ta 
şi sămânţa ei; aceasta îţi va zdrobi capul, iar tu îi vei înţepa 
călcâiul". 

Facere III, 15 


Legiuitorul, oprind simbolic pătrunderea plăcerii, a poruncit să 
fie păzit capul şarpelui, deoarece şi acela pândeşte călcâiul. Căci 
scopul aceluia este să împingă pe om la făptuire, la care, dacă nu 
ajunge, nu poate uşor să amestece veninul prin muşcătură. Dar 
silinţa noastră este să frângem însăşi prima răsărire a plăcerii, căci 
aceasta fiind zdrobită, lucrarea va fi slabă. Poate nici Samson n-ar 
fi aprins semănăturile celor de alt neam, dacă n-ar fi legat cozile 
vulpilor, întorcându-le capetele de laolaltă (Judecători XV, 4). Căci 
cel ce poate înţelege cursa plănuită de gândurile viclene de la 

răsărirea lor, trecând peste începuturi, va vădi din compararea 
sfârşiturilor (cozilor) întreolaltă ticăloşia gândurilor. Aceasta 
înseamnă că, legând coadă de coadă, pune între ele, ca o făclie, 
judecata care le dă pe faţă. (Nil Ascetul, Filocalia 1, pag. 236). 


Vrăjmaşul nostru obişnuieşte să tulbure mintea noastră şi să 
mănânce pământ şi să ne poftească împreună cu acela. El doreşte 
ca chipul lui Dumnezeu să se târască pe pântece. Din pricina 
aceasta trebuie să respirăm pururea pe Dumnezeu, ca prin aceasta 
să trecem peste fiecare zi nerăniţi de săgețile cele aprinse ale 
diavolului. (Filotie Sinaitul, Filocalia 4, pag. 115). 


"Tar lui Adam i-a zis: «Pentru că ai ascultat vorba femeii tale 
şi ai mâncat din pomul din care ţi-am poruncit: «Să nu 
mănânci», blestemat va fi pământul pentru tine! Cu osteneală 
să te hrăneşti din el în toate zilele vieţii tale!»". 

Facere III, 17 


Ce este pământul blestemat de Dumnezeu în faptele lui Adam 
şi ce înseamnă a se hrăni omul din el întru necazuri? Ce înseamnă 
apoi a-i aduce acela omului spini şi mărăcini, iar omul a mânca 
iarba câmpului? Ce înseamnă a mânca omul pâinea întru sudoarea 
feţei lui? Căci niciodată nu s-a văzut vreun om să mănânce nici 
pământ, nici iarbă. Nici cei ce mănâncă pâinea nu o mănâncă cu 
sudoarea feţei lor, cum se spune în acea povestire. 

Pământul blestemat în faptele lui Adam este trupul lui Adam, 
necontenit blestemat prin faptele lui, adică prin patimile minţii lipită 
de pământ, la nerodirea virtuţilor, care sunt fapte ale lui Dumnezeu. 
Din trupul său se hrăneşte omul cu durere şi cu întristare multă 
bucurându-se doar cu puţina dulceaţă ce i-o dă el. Din trup îi răsar 
omului, pe deasupra plăcerii stricăcioase, grijile şi gândurile, ca 
nişte spini, şi marile ispite şi primejdii, ca nişte mărăcini. lar 

acestea îl împung din toate părţile prin rațiune, prin poftă şi prin 
mânie, încât de-abia poate să-şi îngrijească şi să-şi mănânce, adică 
să-şi întreţină sănătatea şi bunăstarea trupului, ca pe o iarbă ce se 
veştejeşte. Dar şi aceasta printr-o lungă repetare de dureri "în 
sudoarea feţei”, adică întru osteneala şi robotirea simţurilor, care se 
silesc să exploreze pline de curiozitate lucrurile sensibile. lar 
strădania de a-şi susţine viaţa de aici, fie prin vreun meşteşug, fie 
prin altă metodă iscusită, îi este omului ca o pâine. 

Sau poate şi mai bine, pământul este inima lui Adam, care a 
fost blestemată pentru încălcarea poruncii, cu pierderea bunurilor 
cereşti. Acest pământ (inima) şi-l mănâncă omul întru necazuri 
multe prin înţelepciunea lucrătoare, curăţându-l de blestemul 
cunoştinţei pentru faptele de necinste. Totodată el curăţă cu raţiunea 
gândurile cu privire la naşterea trupurilor ce răsar din inimă ca nişte 
mărăcini, precum şi gândurile încruntate cu privire la purtarea de 
grijă şi la judecata sufletelor, care de asemenea răsar din inimă ca 
nişte mărăcini, în vreme ce contemplaţia duhovnicească şi-o seceră 
întocmai ca pe o iarbă naturală. Şi astfel ca printr-o sudoare a feţei 
mănâncă prin osteneala cercetătoare a cugetării, când ajunge la 
înţelegere, pâinea nestricăcioasă a cunoaşterii lui Dumnezeu, care 
e singura pâine a vieţii şi singura care susţine întru nestricăciune 
făptura celor ce o mănâncă. 

* Aşadar pământul mâncat în înţeles bun este inima curăţită prin 
fapte; iar iarba este ştiinţa lucrurilor provenită din contemplaţia 
naturală. În sfârşit pâinea este cunoştinţa tainică şi adevărată a 
lucrurilor dumnezeieşti. (Sf. Maxim Mărturisitorul, Filocalia 3, pag. 
30). 


"Iată Adam s-a făcut ca unul dintre noi”. 
Facere III, 22 


Spunând aceasta, Dumnezeu îl înfăţişează pe Adam după 
călcarea poruncii, căci adaugă imediat "cunoscând binele şi răul”. 

Deodată, adică, cu îndemnul ce i l-a dat, diavolul l-a învăţat pe om 
şi politeismul, spunându-i: "În ziua în care veţi mânca din pom, vi 
se vor deschide ochii şi veţi fi ca nişte dumnezei, cunoscând binele 
şi răul”. De aceea Dumnezeu întrebuinţează în chip ironic şi 
osânditor pluralul: "S-a făcut ca unul din noi”, care corespunde cu 
ideea despre Dumnezeu, sădită în Adam de amăgirea şarpelui, ca 
să rnustre pe omul care a ascultat de: diavolul. Şi ca să nu-şi 
închipuie cineva că felul de vorbire ironică e străin obiceiului 
Scripturii, să asculte cum vorbeşte Scriptura în numele lui 
Dumnezeu către Israel: "Dacă veți umbla împotriva mea cu viclenie 
şi eu voi umbla împotriva voastră cu viclenie” (Levitic XXVI, 27- 
28). Întru nimic nu se deosebeşte însă viclenia de ironie (vezi şi III 
Regi XXII, 15). Scriptura urmăreşte aşadar să-l amăgească pe 
Adam când înfăţişează pe Dumnezeu zicând despre el că "s-a făcut 
ca unul din noi”. Ea ÎI arată pe Dumnezeu ca şi când şi-ar însuşi 
pătimirea lui Adam, sau mustră pe Adam, fiindcă a ascultat de 
sfatul şarpelui, făcându-i să-şi dea seama de nebunia politeistă, 
sădită în el prin amăgirea Satanei. (Sf. Maxim Mărturisitorul, 
Filocalia 3, pag. 152). 


"Şi îndată a pus o sabie de foc ca să păzească intrarea la pomui 
vieţii"!. 
Facere II, 24 


Aceasta nu înseamnă că ei vor fi readuşi iarăşi, după refacerea 
lor, în acelaşi rai supus simţurilor şi material. Nu în acest scop a 
fost păstrat el până acum; nu pentru aceasta nu l-a blestemat pe el 
Dumnezeu. Ci pentru că e tipul vieţii viitoare şi chipul veşnicei 
Împărăţii a cerurilor. Căci dacă n-ar avea acest rol, de tip, ar fi 
trebuit să fie blestemat, ca unul în care s-a săvârşit neascultarea lui 
Adam. Dar n-o tace aceasta. O face însă cu tot pământul celălalt, 
fundcă era nestricăcios ca şi raiul şi proxlucea de la sine toate. De 
aceea, pentru ca Adam cel ieşit de acolo să nu ducă mai departe o 

viaţă liberă de greutăţi, de osteneli şi de sudori, blesiemă pământu. 
acesta zicând: "Blestemat să fie pământul în lucrurile tale. În 
necazuri să te hrăneşti din el în toate zilele vieţii tale. Spii.i şi 
mdirăcini să-ţi răsară ţie şi să mănânci iarba câmpului, rânuuită 
fiarelor şi dobitoacelor necuvântătoare. În sudoarea feţei tale să-ţi 
mnânci pâinea ta, până ce te vei întoarce în pământul din care ci 
fost luat; că pământ eşti şi în pământ te vei întoarce" (Facere III, 
17-19). (Sf. Simeon Noul Teolog, Filocalia 6, pag. 127). 


"Iar după un timp, Cain a adus jertfă iui Dumnezeu din 
roadele pământului. Şi a adus şi Abel din cele întâi născute ale 
oilor sale şi din grăsimea lor. Şi a căutat Domnul spre Abel şi 
spre darurile lui. Iar spre Cain şi spre darurile iui nu a căutat. 
Şi s-a întristat Cain tare şi faţa lui era posomorâtă". 

Facere IV, 3-5 


După ce Dumnezeu a rânduit acestea într-un chip înţelept, 
Adam alungat din rai a avut copii, şi-a isprăvit viaţa şi a murit. La 
fel şi cei născuţi din el. Oamenii de atunci având proaspătă 
amintirea căderii, deoarece aflaseră de ea de la Adam şi Eva, 
cinsteau pe Dumnezeu ca pe un Stăpân şi se închinau Lui. De aceea 
Abel şi Cain îi aduceau jertfe din avuţiile lor. Şi Dumnezeu a luat 
aminte la aducerea şi la jertfa lui Abel, dar nu şi la cea a lui Cain. 
Cain cunoscând aceasta, s-a supărat până la moarte şi aceasta l-a 
dus la pizmuirea şi la uciderea fratelui său (Facere IV, 3-5). Dar 
după aceea Enoh a plăcut lui Dumnezeu şi a fost mutat de aici la 
EI (Facere V, 24), iar Ilie a fost înălţat în car de foc (II Regi i, 
11). Astfel după hotărârea dată contra lui Adam şi a seminţiei lui 
şi după alungarea lui, pe fiii lui Adam care au plăcut Lui i-a cinstit 
cu mutarea şi cu prelungirea vieţii şi i-a eliberat de stricăciune; 
adică de întoarcerea în pământ şi de coborârea la iad. Prin aceasta 
a arătat că dacă a făcut aşa cu cei ce trebuiau să moară, sau, mai 
drept vorbind, să se preschimbe, de câtă slavă şi cinste şi milă nu 

l-ar fi învrednicit pe Adam, lăsându-l să petreacă în rai, dacă n-ar 
fi călcat porunca, sau, dacă după ce a călcat-o s-ar fi pocăit. (Sf. 
Simeon Noul “Teolog, Filocalia 6, pag. 129-130). 


"Gemând şi tremurând vei rătăci pe pământ". 
Facere IV, 12 


Cuvântul spus de Făcătorul, lui Cain, la arătare, este un chip şi 
o icoană a tuturor păcătoşilor întru ascuns. Căci neamul lui Adam 
căzând din poruncă şi făcându-se vinovat de păcate, e zbuciumat de 
gânduri nestatornice şi e plin de frică şi de tulburare, însuşi 
vrăjmaşul învăluind tot sufletul care nu s-a născut din Dumnezeu, 
în pofte şi plăceri felurite şi învârtindu-l ca pe grâu cu o lopăţică. 
Dar şi Domnul însuşi îi arată pe cei ce ascultă de voile celui rău, 
ca păstrând chipul lu: Cain. Căci mustrându-i pe aceia zice: "Voi 
vreți să faceţi poftele tatălui vostru, omorâtorul de oameni. Căci 
acela de la început a fost omorâtor de oameni şi întru adevăr n-a 
stătut” (loan VIII, 44). (Sf. Simeon Metafrastul, Filocalia $, pag. 
324). 


"Şi a zis Lameh către femeile sale”. 
Facere IV, 23 


Zic unii dintre învăţaţi în cele dumnezeieşti că în vremea lui 
Lameh, fiind tulburare şi neorânduială, cel puternic stăpânea asupra 
celui slab. Deci acest Lameh, întâlnind un bărbat cu soţie, l-a ucis 
şi i-a luat femeia. 

Întâlnind iarăşi un frate cu o soră, l-a ucis şi pe acela şi a luat 
pe sora lui. Pe cel dintâi l-a numit “bărbat”, şi pe al doilea "7ânăr”. 
Acestea după istorie. Dar după înţelesul mai adânc, Lameh 
înseamnă lucrarea păcatului. De aceea aceasta a ucis în noi pe 

bărbat, sau legea naturală, şi pe tânăr, sau legea duhovnicească, şi 
a luat de la ele litera, ca amestecându-se cu ea semănătorul răului 
să facă să nască păcatul. De aceea “răzbunarea pentru Lameh va fi 
de şaptezeci de ori câte şapte” prin ceea ce se înţelege că vor fi 
iertate pedepsele ce vin de pe urma consimţirii şi săvârşirii 
păcatului. Pentru aceea când Petru întreabă: "De câte ori voi ierta 
fratelui meu de-mi va greşi; până la şapte ori?”, Domnul îi 
răpsunde: "Nu numai până la şapte ori, ci până la şaptezeci de ori 
câte şapte" (Matei XVIII, 21-22). Adică celui ce ţi se pocăieşte să-i 
ierţi nu numai cele mici săvârşite prin consimţirea cugetului, ci şi 
faptele. (Sf. Maxim Mărturisitorul, Filocalia 2, pag. 216). 


“Dacă pentru Cain va fi răzbunarea de şapte ori, apoi pentru 
Lameh de şaptezeci de ori câte şapte!". 
Facere IV, 24 


Să ia aminte cu toată sârguinţa la numitul şarpe din inima lor 
şi să-l izgonească, omorându-l cu multa smerită-cugetare. De vor 
face aceasta, înstrăinându-se de el, vor putea să se dezbrace şi ei 
poate cândva de veşmintele de piele şi să cânte Domnului, ca 
odinioară tinerii  neprihăniţi, cântarea de  biruinţă, dacă, 
dezbrăcându-se de ele nu se vor afla goi de nevinovăția acelora şi 
de smerenia firească. (Sf. loan Scărarul, Filocalia 9, pag. 244). 


"Nu va rămâne Duhul Meu pururea în oamenii aceştia, pentru 
că sunt numai trup". 
Facere VI, 3 


In faţa lui Dumnezeu şi a oamenilor care viețuiesc după 
Hristos, e un rău tot aşa de mare a petrece cineva pătimaş în fapte 
de desfrânare şi a se mândri în duhul părerii de sine. Căci precum 

cele făcute în ascuns ale celui dintâi e ruşinos a le şi grăi, aşa şi 
înălţările inimii celui de-al doilea sunt urâte înaintea lui Dumnezeu. 
Şi precum pe cel dintâi îl leapădă Dumnezeu de la odihnă, pentru 
că e numai trup, aşa şi cel din urmă e necurat înaintea Domnului, 
pentru că se mândreşte. (Nichita Stithatul, Filocalia 6, pag. 226- 
227). 


Cei ce viețuiesc trupeşte şi au în ei cugetul trupesc, fiind cu 
totul trupuri, nu pot plăcea lui Dumnezeu. Căci sunt întunecaţi în 
cugetări şi nepărtaşi de razele luminii dumnezeieşti. Având norii 
patimilor aşezaţi ca nişte ziduri înalte în faţa razelor Duhului, ei 
rămân neluminaţi; iar simţurile sufletului fiindu-le tocite, nu pot 
căuta spre frumuseţile cunoscute cu mintea ale lui Dumnezeu şi nu 
pot vedea lumina adevărată a vieţii şi nu se pot ridica deasupra 
micimii celor văzute. Ci căutând la cele de jos şi fiind reduşi numai 
la simţirea celor văzute, leagă demnitatea raţiunii de lucrurile 
supuse simţurilor şi omeneşti, şi toată lupta le este pentru cele 
văzute şi stricăcioase, războindu-se întreolaltă pentru ele. (Nichita 
Stithatul, Filocalia 6, pag. 256-257). 


Ceea ce trece de la sufletul ce se bucură duhovniceşte la trup, 
chiar dacă se întâmplă să lucreze în trup, e duhovnicesc. Căci 
plăcerea trecând de la trup la minte, o face pe aceasta cu chip 
trupesc, neîmbunătăţindu-se prin împărtăşirea de ceea ce e mai bun, 
ci transmiţându-i mai vârtos aceleia ceea ce e mai rău, încât omul 
întreg e numit din pricina ei “trup”, potrivit cu ceea ce s-a zis 
despre cei înecaţi prin mânia lui Dumnezeu, "că nu va rămâne 
Duhul Meu în oamenii aceştia, pentru că sunt trupuri”. (St. 
Grigorie Palama, Filocalia 7, pag. 233). 

"Veniţi să Ne pogorâm şi să amestecăm limbile lor"”"'. 
Facere XI, 7 


Sfânta Scriptură închipuieşte pe Dumnezeu după dispoziţia 
aflătoare în cei cărora le poartă de grijă. Astfel e numit şi leu şi urs 
şi pardos şi panteră şi om şi bou şi oaie şi soare şi stea şi foc şi 
duh şi alte lucruri nenumărate, Dumnezeu nefiind nici una din 
acestea, dar fiind cugetat potrivit cu forţa şi cu însuşirea pe care o 
reprezintă fiecare din acestea. 

Arătându-se de pildă lui Avraam, care era desăvârşit în 
cunoştinţă, Dumnezeu l-a învăţat că în raţiunea unităţii se cuprinde 
raţiunea imaterială a Treimii. Aceasta pentru faptul că Avraam 
ieşise cu mintea total din materie şi din formele ei. De aceea, i s-a 
arătat ca trei şi i-a vorbit ca unul. Iar lui Lot, care nu-şi curăţise 
încă mintea de compoziţia corpurilor alcătuite din materie şi formă 
şi credea că Dumnezeu, este numai Făcătorul lumii văzute, i s-a 
descoperit în chip de doime, nu de treime, indicând prin formele în 
care s-a îmbrăcat, că mintea pe care voieşte să o înveţe încă n-a 
ieşit din materie şi formă. 

Cei ce zideau turnul, porniseră mai înainte din ţara de la răsărit 
a luminii, adică de la cunoştinţa unică şi adevărată despre 
Dumnezeu, şi veniseră în pământul Senaar, care se tălmăceşte 
"dinţii blestemaţi”, căzând în tot felul de păreri despre dumnezeire. 
Aici adunând toate părerile, ca pe nişte cărămizi, se apucaseră să 
zidească, asemenea unui turn, necredinţa politeistă. Din această 
pricină pe drept cuvânt Dumnezeu, care risipeşte unitatea 
conglăsuirii păcătoase a oamenilor rătăciţi, se numeşte aici pe Sine 
plural după dispoziţia lor, care era împărţită şi împrăştiată în 
nesfârşite păreri. Prin aceasta arată că, fiind unul, în ei s-a împărţit 
în mulţi, cum este în cazul lui Adam, zicând: "Jută Adam s-a făcut 
ca unul din Noi” (Facere III, 22). Aşadar, potrivit cu starea de 
fiecare dată a omului, Dumnezeu e înfăţişat de Scriptură sau la 
plural sau ca unitate. (Sf. Maxim Mărturisitorul, Filocalia 3, pag. 
107). 


"După aceea a zis Domnul către Avraam: «leşi din pământul 
tău, din neamul tău şi din casa tatălui tău şi vino în pământul 
pe care ţi-l voi arăta Eu»". 

Facere XII, | 


Zis-a Dumnezeu lui Avraam, adică omului străbătător acestea, 
dar zice şi acum, într-un înţeles mai înalt, minţii care s-a făcut 
trecătoare şi a străbătut de la cele ce se cunosc cu simţurile, la cele 
ce se gândesc cu mintea: "Jeși din simţirea ta şi deci şi din cele 
supuse simţurilor şi din toată lumea văzută şi vino în pământul pe 
care i-l voi arăta”. Aceasta se aseamănă cu ceea ce s-a spus de 
Domnul: "Vinde-ţi averile tale şi le dă săracilor şi ia crucea ta, 
adică răstigneşte-te faţă de simţire şi faţă de cele supuse simţurilor 
şi față de toată lumea, şi venind urmează-Mi Mie” (Marcu X, 21). 

Acolo se spune: "A zis Domnul către Avraam", adică a zis 
Tatăl prin Cuvântul, sau prin Fiul. Şi continuând, a zis: "Şi vino în 
pământul pe care ţi-l voi arăta”. Dar arătarea se face prin deget. Iar 
degetul lui Dumnezeu s-a spus că e Duhul lui Dumnezeu, după 
cuvântul: “Iar dacă Eu, cu degetul lui Dumnezeu scot dracii” (Luca 
XI, 20). Iar aceasta o tâlcuieşte altădată spunând: "Prin Duhul lui 
Dumnezeu" (Matei XII, 28). Aşa au spus şi înţelepţii egiptenilor: 
"Acesta-i degetul lui Dumnezeu” (leşirea VIII, 19), numind aşa 
lucrarea Duhului.[...] 

"În pământul pe care ţi-l voi arăta”, este ca şi când ar zice: "În 
pământul, în care te voi călăuzi prin Cuvântul şi prin Duhul”. "În 
pământul în care curge lapte şi miere", adică la înţelegerea lui 
Dumnezeu însuşi şi la cunoaşterea a ceea ce este El. La această 
cunoaştere, la care trebuie să ajungă, mintea nu poate ajunge altfel, 
decât călăuzită şi luminată prin iluminarea Duhului de viaţă făcător, 
care vine la arătare prin Fiul. lubitorul de oameni Dumnezeu atrage 
mintea obişnuită ca să străbată mai sus de înrâurirea fiinţelor 
gândite create (îngerii), ca pe un alt Avraam de la cele supuse 
simţurilor la cele cugetate şi dincolo de ele, unde este privirea şi 
contemplarea unitară a dumnezeirii în trei ipostasuri. 

Căci însuşi Dumnezeu şi Tatăl este, în înţelesul principal, 

pământul făgăduinţei, pe care avem făgăduinţa că-l vor moşteni cei 
blânzi (Matei V, 5) şi cei drepţi la inimă, care se vor sili prin 
Duhul să se facă moştenitori ai Lui. 

El este pământul din care curge lapte şi miere, luminile de 
dimineaţă, razele gemene, viaţa şi desfătarea şi curăţia a toată 
lumea. Miere poate fi numit Cel născut din Tatăl, Cel ce este Fiul 
lui nedespărţit, prin întruparea Lui ca într-un fagure de miere, din 
care se îndulceşte şi se veseleşte tot ce este omenesc, cu învăţăturile 
şi cu harurile mai presus de fire şi cu alte zeci de mii de bunătăţi 
şi frumuseți. Lapte e Duhul Sfânt, Cel unitar, care nu e născut, ci 
purces şi alb ca lumina, Cel ce cu hrana Lui creşte spre Dumnezeu 
fiinţele cuvântătoare, ajunse asemenea pruncilor, care vor intra în 
Împărăţia cerurilor, cum a zis Domnul. 

Aşadar, pământul şi laptele şi mierea ce curg din el, trebuie 
văzute ca Tatăl şi Fiul şi Duhul Sfânt. În acest pământ e mutată cu 
totul mintea, ajunsă străbătătoare, prin călăuzirea şi puterea şi 
lucrarea dumnezeirii, celei în trei ipostasuri. (Calist Patriarhul, 
Filocalia 8, pag. 263-265). 


* 


"Şi răspunzând Avraam, a zis: «lată, cutez să vorbesc 
Stăpânului meu, eu, care sunt pulbere şi cenuşă»". 
Facere XVIII, 27 


Cel ce se teme de Domnul are pururea ca tovarăşă smerenia, 
şi prin gândurile acesteia vine la dragostea şi la mulţumirea către: 
Dumnezeu. Căci îşi aminteşte de purtarea lumească de mai înainte 
şi de feluritele greşeli, ca şi de ispitele ce i s-au întâmplat din 
tinereţe, şi cum din toate acestea l-a izbăvit pe el Domnul şi l-a 
strămutat de la viaţa pătimaşă la viaţa după Dumnezeu. În felul 
acesta dobândeşte pe lângă temere şi dragostea, mulţumind pururea 
cu smerenie multă Făcătorului de bine şi Cârmuitorului vieţii 
noastre. (Sf. Maxim Mărturisitorul, Filocalia 2, pag. 42). 

Cel mişcat prin Duhul Sfânt cu o mişcare veşnică s-a făcut 
numai sfânt. Căci sălăşluindu-se Duhul în el, omul are în sine 
vrednicia proorocului, a apostolului, a îngerului, a lui Dumnezeu, 
câtă vreme înainte era pământ şi cenuşă. Căci sufletul nu dăruieşte 
altuia viaţa, dar Duhul nu vieţuieşte numai, ci procură şi altora 
aceasta. Astfel apostolii au înviat şi morţi. (Sf. Grigorie Palama, 
Filocalia 7, pag. 388-389). 


"Femeia lui Lot însă s-a uitat înapoi şi s-a prefăcut în stâlp de 
sare". 
Facere XIX, 26 


Să ne sârguim să urmăm nu pilda soţiei lui Lot, ci pe a lui Lot 
însuşi. Căci sufletul, întorcându-se de unde a ieşit, se va strica 
asemenea sării şi va rămâne nemişcat (nelucrător). Sufletul nemişcat 
sau nelucrător, e sufletul mort, împietrit, ca şi soţia lui Lot, 
incapabil de viaţă, incapabil să se preschimbe spre mai bine, 
incapabil să înainteze spre trepte mai înalte. 

Sarea, în care s-a prefăcut soţia lui Lot, n-avea nici măcar 
puterea să dea gust bucatelor, devenind stâlp cu totul neroditor şi 
încremenit. Numai dacă merge înainte, ca Lot, sufletul se mişcă cu 
adevărat şi se desăvârşeşte. (Sf. Ioan Scărarul, Filocalia 9, pag. 70). 


"A zis Dumnezeu lui Avraam: Înmulţind voi înmulţi sămânţa 
ta ca stelele cerului şi ca nisipul de pe ţărmul mării şi via 
stăpâni neamul tău cetăţile duşmanilor săi”. 

lacere XXII, 17 


Amintind de cuvântul “În sămânţa 1 se vor binecuvânta route 
neamurile“, Sfântul Pavel adaugă că prin sămânță se înţelege lisus 


(Galateni II, 16). Şi de fapte cât se poate de cuvenit să înţelegem 

prin sămânţa înmulțită a lui Avraam pe Domnul lisus. Căci EI 
singur e supraplin datorită unirii dumnezeirii şi a lucrării; şi e 
nesfârşit pentru mărimea Sa şi de nepătruns pentru mulţimea Sa, şi 
a înmulţit în adevăr, în calitate de Dumnezeu al harurilor, ca stelele 
cerului şi ca nisipul de pe ţărmul mării; El este totodată din neamul 
lui Avraam, ca Cel ce se pogoară din acela. Şi nu s-a spus acelaşi 
lucru de Dumnezeu despre Ismael, căci acesta nu era fiul celei 
libere (Facere XVI, 1 şi următ.). Ci “în Isaac se va chema ţie fiu” 
(Evrei XI, 18). Dar nu s-a spus aceasta nici despre Israel. Căci 
acesta n-a ajuns la o mulţime atât de mare, precum nici toţi oamenii 
de pe pământ, ca Domnul Hristos, care a fost luat (după omenitate) 
de către Dumnezeu Cuvântul din sămânţa lui Avraam şi s-a făcut 
o singură persoană Om şi Dumnezeu. 

Nici pacea nu are hotar în El (Isaia IX, 7); iar judecăţile Lui 
sunt un adânc fără fund (Psalmul XXXV, 6); şi nestrăbătute sunt 
căile Lui (Romani XI, 33); şi puterea şi înţelepciunea şi toate cele 
dumnezeieşti în jurul Lui sunt de nesfârşite ori în chip nesfârşit 
nesfârşite. (Sf. Maxim Mărturisitorul, Capete gnostice, Filocalia II, 
pag. 140). 

Întru EL neamuri nevăzute au dobândit, în chip minunat, 
binecuvântarea şi o mulţime aşa de mare şi-a găsit în chip strălucit, 
sfârşitul desăvârşirii ce le sta în faţă. 

Dar nu era potrivit cu Dumnezeu şi nici necesar să făgăduiască 
Patriarhului că-i va dărui harul înmulţirii poporului din sămânță 
trupească. Căci bucuria de asemenea lucruri e păgânească şi 
grosolană. lar unui bărbat care cugeta cele prea bune, cum era 
Avraam, cel atât de iubitor de oameni, cum era Patriarhul acela, îi 
era propriu să iubească din tot sufletul pe Dumnezeu şi să se bucure 
de cunoştinţa şi de vederea mult dorită a Lui şi prin aceasta să 
primească prisosinţa de înţelesuri şi de vederi şi de iluminări şi să 
se înmulțească pe măsura lor în chip vrednic de Dumnezeu. 

Aşa se face Moise rugător vrednic de luat în seamă, ca să vadă 
pe Dumnezeu arătându-i-se întru cunoştinţă (Ieşire XXXIII, 13 şi 
următoarele). Şi pe cât vedea, după cât era socotit vrednic să vadă, 
pe atâta se înmulţea (atâta se făcea de mult); şi-i venea o aşa de 

mare mulţime de cunoştinţă, cât nu putea să spună. 

Iar lui Solomon i s-a dat de la Dumnezeu revărsare şi mulţime 
de înţelepciune şi de cunoaştere a făpturilor, ca nisipul de pe 
țărmurile mării (III Împărați IL, 35), încât era mai înmulţit decât toţi 
cei de atunci. Dacă va cugeta cineva, va şti foarte uşor, în ce fel 
înmulţeşte Dumnezeu pe om, sau sămânţa omului care a fost dăruit 
cu har de Dumnezeu. 

Căci Dumnezeu se bucură prea puţin de simpla înmulţire a 
poporului. El se bucură de înţelepciunea şi de puterea de cunoaştere 
duhovnicească a sufletului şi de celelalte virtuţi dumnezeieşti, multe 
la număr. Pe toate acestea le-a avut cu prisosinţă Domnul lisus, 
sămânţa lui Avraam, în care a locuit toată plinătatea dumnezeirii 
trupeşte (Coloseni II, 9), care întrece cuprinsul oricărei mulţimi, în 
măsură nesfârşită şi din care e tot ce este şi toată mulţimea. În 
această plinătate se află şi "visteriile cunoştinţei şi ale înţelepciunii 
ascunse în Hristos" (Coloseni II, 3). Această mulţime e cu adevărat 
un dar vrednic de Dumnezeu şi cu totul deosebit, făgăduit de 
Dumnezeu, după cuviinţă, prietenului deosebit al Său. 

Deci în Hristos lisus este mulţimea adevărată şi nemărginită din 
cele cinci raţiuni. 

Mai întâi din slava din jurul Lui se străvăd măririle firii 
dumnezeieşti, proprii lui ca Dumnezeu adevărat; ele sunt socotite 
de Părinţi nemărginite pentru mărirea lor şi nepătrunse pentru 
mulţimea lor. Apoi cele ale relaţiei Lui ca Fiu cu Tatăl şi cele care 
arată adevărata Lui deofiinţime cu Tatăl; cele ale unirii cu Duhul 
şi revărsarea darurilor de care se împărtăşesc milioane de oameni, 
ba poate toată lumea, fără să se micşoreze. Apoi cele ale iconomiei 
în trup şi câte au fost până atunci şi după aceea, negrăite şi mai 
presus de număr, care toate pornesc din slava Lui. Apoi pe cele ale 
iubirii şi harului, ale păcii şi odihnei noastre. 

De le va privi cineva pe toate, va afla că Iisus Hristos, sămânţa 
lui Avraam, e înmulţit întru ascuns mai mult decât mulţimea 
stelelor cerului şi decât nisipul ţărmurilor mării. Şi va lăuda, 
precum se cuvine, preamărind această atât de mare făgăduinţă, mai 
presus de toate, minunată şi tainică a lui Dumnezeu, vrednică de 

Dumnezeu singur, izvorul harurilor, dată prietenului atotcredincios, 
ales dintre toţi şi împlinită spre fericirea obştească covârşitoare a 
neamului omenesc şi mai ales a credincioşilor. (Calist Patriarhul, 
Filocalia 8, pag. 287). 


"Noi avem şi paie şi nutreţ pentru asinii noştri; de asemenea 
pâine şi vin pentru mine şi pentru roaba ta şi pentru sluga 
aceasta a robilor tăi; n-avem nevoie de nimic". 

Facere XXIV, 32; vezi şi Judecători XIX, 19 


Cuvântul lui Dumnezeu le este celor a căror grijă se învârteşte 
mai mult în jurul virtuţilor trupeşti, paie şi fân, nutrind partea 
pătimitoare a sufletului lor spre lucrarea virtuţilor. Dar celor ce s-au 
ridicat prin contemplaţie adevărată la înţelegerea celor duhovniceşti 
le este pâine care le nutreşte partea mintală a sufletului spre 
desăvârşirea după chipul lui Dumnezeu. (Sf. Maxim Mărturisitorul, 
Filocalia 2, pag. 191). 


Deci luând toiagul lui şi vasul cu untdelemn a venit la locul 
numit Betel şi a dormit acolo şi a văzut într-o descoperire în 
vremea nopţii un chip de scară coborând din cer pe pământ şi îngeri 
ai lui Dumnezeu coborându-se pe ea, “iar Domnul se rezema pe ea" 
(Facere XXVIII, 11-13).[...] Apoi a venit în Mesopotamia să-şi ia 
femeie din locul acela. Şi când a văzut pe Rabhila, fiica fratelui 
mamei sale, a iubit-o pe ea şi a slujit pentru ea 7 ani, dar nu i se va 
da ea lui până nu va lua mai întâi pe Lia. [...] 

Mesopotamia se numeşte aşa, fiindcă este la mijlocul a două 
râuri. Numele celui dintâi este Tigrul, numele celui de-al doilea este 
Eufrat. Întâiul porneşte împotriva Asirienilor, al doilea nu porneşte 
împotriva vreunuia (nu are duşman), ci se socoteşte pornind la larg. 
Tigrul se tălmăceşte discernământ, al doilea smerenie. Lia se cugetă 
precum chip al ostenelilor trupeşti - Rahila e chipul vederii 

(contemplării) adevărate. Acestea se petrec cu omul care se află în 
Mesopotamia, ca prin discernământ să împlinească ostenelile 
trupeşti, fiindcă ele se opun vrăjmăşiei Asirienilor spre a trece la 
smerita cugetare în contemplaţia adevărată. 

Dar n-a născut lui Iacob fii până ce n-a născut Lia copiii ei. Şi 
a împlinit slujirea pentru Rabhila alţi şapte ani. Căci de nu va 
împlini omul toată făptuirea, nu i se dăruieşte adevărata 
contemplare. Amândouă i s-au făcut femei, dar a iubit mai mult pe 
Rahila decât pe Lia, pentru că aceasta avea ochii slabi, iar Rahila 
era foarte frumoasă. Întâia lui femeie avea ochii slabi, adică omul 
până este cu ochii lui trupeşti, nu vede încă slava contemplaţiei 
adevărate. Căci se amestecă încă duşmănia plăcerii omeneşti în 
lucrarea lui. 

Şi când încetează să nască Lia, îşi aduce Dumnezeu aminte de 
Rahila, adică de dobândirea ostenelilor trupeşti, şi simţirea se 
eliberează de patimi, vederea adevărată descoperă minţii slavele 
adevărate. Deşi fiii Liei erau spre ajutor lui Iacob, el iubea pe Iosif 
mai mult decât pe toţi, adică deşi ostenelile trupeşti păzesc pe om 
de vrăjmaş, numai adevărata contemplare îl uneşte pe el cu 
Dumnezeu. (Cuv. Isaia Pustnicul, Filocalia 12, pag. 62-63). 


“Iar ea a zis către tatăl său: «Să nu se mânie domnul meu că 
nu mă pot scula înaintea ta, pentru că tocmai acum am necazul 
obişnuit al femeilor»". 

Facere XXXI, 35 


Fiindcă obişnuinţa trage pe om la sine cu putere şi nu-l lasă să 
se ridice la cea dintâi deprindere a virtuţii. Pentru că din obişnuinţă 
se naşte deprinderea, iar din deprinere se face firea. Chiar dacă e 
clintită puţin cu sila, îndată se întoarce la sine. lar dacă a fost 
scoasă din hotarele ei, nu se mai întoarce la integritatea ei dacă nu 
se pune multă osteneală spre a o aduce la calea ei, căci vrea mereu 
să revină la deprinderea din obişnuinţă, pe care a părăsit-o. Priveşte 


la sufletul care se ţine lipit de obişnuinţe, cum şade lângă idoli, 
lipindu-se de materiile fără formă, şi nu vrea să se ridice şi să se 
apropie de raţiunea care caută să-l călăuzească spre cele mai înalte. 
Căci sufletul care se odihneşte de mulţi ani în lucrurile vieţii, şade 
lângă idoli, care pe ei sunt fără formă, dar primesc forme de la 
meşteşugul omenesc. Astfel acest suflet s-a lipit de lucrurile de aici, 
ca de nişte idoli, şi slujeşte de aici înainte obiceiului şi nu mai 
slujeşte adevărului; ba nici nu mai poate să se mai ridice la adevăr, 
ci prin obişnuinţe întinează firea lucrurilor, ca prin necurăţia de 
fiecare lună. (Nil Ascetul, Filocalia 1, pag. 251-252). 


"Nu se va mai chema numele tău Iacob, ci Israel”. 
Facere XXXII, 28 


S-a numit lacob, pentru că a călcat în picioare vrăjmăşia 
(patimilor) până ce s-a învrednicit de binecuvântare şi şi-a dobândit 
simţurile lui, care erau în stăpânirea vrăjmaşului. lar când s-au 
eliberat acelea, s-a numit Israel, adică mintea care vede pe 
Dumnezeu. 

A venit în Salem şi şi-a cumpărat acolo țarină şi a clădit altar 
Domnului care l-a ascultat pe el în ziua necazului. Numele Salem 
înseamnă pace, adică va trece omul peste războiul în care îl apără 
Dumnezeu, ajunge la pace şi clădeşte altar din douăsprezece pietre. 
(Cuv. Isaia Pustnicul, Filocalia 12, pag. 63-64). 


"Iar ei au dat lui Iacov toţi dumnezeii cei străini, care erau în 
mâinile lor, şi cerceii ce-i aveau în urechile lor; şi Iacov i-a 
îngropat lângă stejarul de la Sichem şi i-a lăsat necunoscuţi 
până în ziua de astăzi”. 

Facere XXXV, 4 


Ştiind marele Iacob că acestea, atunci când sunt cugetate şi 
contemplate neîncetat, vatămă şi mai mult cugetarea, întipărind 
chipurile cele mai limpezi şi mai vădite ale nălucirilor urâte, 
ascunde pe zeii străini în Sichem. Căci osteneala împotriva 
patimilor le ascunde şi le pierde pe acestea, nu pentru o scurtă 
vreme, ci “până în ziua de azi", adică pentru tot timpul, întrucât 
"azi" se prelungeşte cu tot timpul, însemnând totdeauna timpul de 
faţă. Iar Sichem înseamnă luptă, ceea ce arată osteneala împotriva 
patimilor. De aceea Iacob îi dă Sichemul lui Iosif, ca celui care 
dintre fraţii săi luptă cu cea mai mare osteneală împotriva patimilor. 
(Nil Ascetul, Filocalia 1, pag. 234). 


"Eu sunt Dumnezeul cel Atotputernic. Sporeşte şi te 
înmulţeşte". 
Facere XXXV, 11 


Cel ce şi-a făcut inima curată cunoaşte nu numai raţiunile celor 
inferioare şi de după Dumnezeu, ci priveşte întrucâtva şi în 
Dumnezeu însuşi, după ce a trecut peste toate; iar acesta este 
capătul cel mai de pe urmă al bunătăţilor. În această inimă venind 
Dumnezeu, binevoieşte să-şi sape în ea prin duh trăsăturile proprii, 
ca în nişte table ale lui Moise. Şi aceasta în măsura în care acea 
inimă a sporit prin făptuire şi contemplaţie după cuvântul care 
porunceşte tainic “Sporeşte!". (Sf. Maxim Mărturisitorul, Filocalia 
2, pag. 199). 


"Iată ţi-am dat o parte mai mare decât fraţilor tăi; e cea pe 
care am luat-o cu sabia şi cu arcul meu de la Amorei". 
Facere XLVIII, 22 


Precum un artist zugrăveşte apa pe pereţi, dar nu-şi poate alina 

setea cu apa aceea, şi precum un om vede visuri frumoase, aşa face 
şi cuvântul nefăptuitor. Cel ce grăieşte din cercarea lucrului său 
despre virtute, împărtăşeşte din ea şi celui ce ascultă, precum 
împărtăşeşte cineva din banii câştigaţi de el. 

Şi cel ce seamănă învăţătura, din cele dobândite de el, în 
urechile celor ce-l ascultă, deschide gura cu îndrăzneală către fiii săi 
duhovniceşti, precum bătrânul Iacov i-a spus lui Iosif. (Sf. Isaac 
Sirul, Filocalia 10, pag. 32). 


"La un popas de noapte pe cale, însă l-a întâmpinat îngerul 
Domnului şi a încercat să-l omoare". 
leşire IV, 24 


Pustiul din care e trimis Moise în Egipt spre a scoate din el pe 
fiii lui Israel este sau firea omenească, sau lumea aceasta, sau 
deprinderea lipsită de patimi. În una din acestea aflându-se mintea 
după ce a dobândit cunoştinţa lucrurilor prin contemplaţie, primeşte 
din adâncul inimii de la Dumnezeu îndemnul ascuns şi tainic să 
scoată din Egipt, adică din trup şi din simţire, ca pe nişte israeliteni, 
înțelesurile dumnezeieşti ale lucrurilor, ca să nu se mai ostenească 
acestea prosteşte în frământarea lutului, adică a patimilor trupului. 

Încredinţată cu această slujbă dumnezeiască, mintea porneşte, 
împreună cu înţelepciunea, care este unită cu ea, prin cunoştinţă, 
întocmai ca o soţie, şi cu chipul purtărilor alese sau cu gândul de 
bun neam, născut din ea, pe calea virtuţilor. Calea aceasta nu 
îngăduie nici o oprire celor ce merg pe ea, ci aceştia trebuie să 
înainteze necontenit şi întins spre ţinta sufletului, adică spre cununa 
chemării de sus. 

Căci oprirea pe calea virtuţii este începutul păcatului, deoarece 
mintea se ocupă atunci pătimaş cu vreunul din lucrurile materiale, 
care stau pe amândouă părţile drumului şi face chipul şi gândul 
curat şi tăiat împrejur al purtării evlavioase, netăiat împrejur şi 
întinat. Când deci se opreşte, vede îndată prin conştiinţă, raţiunea 

mustrătoare ca pe un înger, ameninţând-o cu moartea şi mărturisind 
că pricina amenințării este oprirea pe calea virtuţii, oprire care face 
gândul netăiat împrejur. Nu la începutul, nici la mijlocul, nici la 
sfârşitul drumului, ci “la un popas” l-a întâmpinat Îngerul şi l-a 
ameninţat cu moartea pentru greşeala săvârşită în cuget din 
nebăgare de seamă. Deci, dacă nu s-ar fi oprit din drum şi n-ar fi 
întrerupt călătoria, n-ar fi fost mustrat, primind prin Înger 
ameninţarea pentru netăierea împrejur a copilului. (Sf. Maxim 
Mărturisitorul, Filocalia 3, pag. 53). 


"Pe Dumnezeul tău nu-l ştiu şi pe Israel nu-l voi lăsa să plece". 
Ieşire V, 2 


Bunul smereniei e greu de câştigat. Aceasta fiindcă e aducător 
de înălţare şi iubit lui Dumnezeu şi pierzător aproape al tuturor 
relelor urâte de Dumnezeu şi aflătoare în noi. Vei afla uşor într-un 
om lucrările parţiale ale altor multe virtuţi. Dar căutând în el 
mireasma smereniei, anevoie o vei găsi. De aceea trebuie multă 
trezvie pentru a dobândi bunul acesta. Scriptura zice că diavolul 
este necurat, fiindcă a lepădat de la început acest bun al smeritei 
cugetări şi a iubit mândria. De aceea e şi numit duh necurat în toate 
Scripturile. Căci ce necurăţie trupească poate să-şi adune cel ce este 
cu totul necorporal, netrupesc, neaşezat într-un loc, ca să i se zică, 
din această latură, necurat? Este vădit că din pricina mândriei a fost 
numit necurat, deoarece din Înger curat şi luminos, s-a arătat pe 
urmă spurcat. Căci necurat este înaintea Domnului tot cel ce se 
înalţă cu inima. Fiindcă primul păcat este mândria. (Isichie Sinaitul, 
Filocalia 4, pag. 57-58). 


"Sunteţi leneşi, nu lucraţi, de aceea ziceţi: vrem să plecăm să 
slujim Domnului Dumnezeului nostru". 
VAI 
Ieşire V, 17 

Când fiii lui Israel erau în Egipt şi robeau lui Faraon, făceau 
cărămizi. lar cei ce lucrează la cărămizi, sunt todeauna jos, privind 
cu ochii la pământ. Aşa şi sufletul când e stăpânit de diavol şi 
săvârşeşte păcatul cu fapta, acesta calcă cugetarea lui şi o face să 
nu gândească nimic duhovnicesc, ci totdeauna să gândească şi să 
facă cele pământeşti. 

Apoi i-au clădit lui din cărămizile ce le-au pregătit, trei cetăţi 
întărite: Pitho, Ramses şi On, care este Iliopolis. Iar acestea sunt: 
iubirea de plăcere, iubirea de slavă şi iubirea de arginţi, din care 
constă orice păcat. 

Iar când a trimis Dumnezeu pe Moise să-i scoată pe ei din 
Egipt şi din robia lui Faraon, acesta îngreuiază lucrările lor şi le 
zice: "Sunteţi leneşi, nu lucraţi..." (Facere V, 17). La fel şi diavolul, 
când a binevoit Dumnezeu să miluiască sufletul şi să-l uşureze pe 
el din patimi prin cuvântul Său, sau pe careva dintre slujitorii Lui, 
îngreuiază şi el mai tare patimile împotriva lui şi-l războieşte cu şi 
mai multă putere. 

Iar când s-a îngreuiat mâna lui Dumnezeu peste Faraon şi peste 
dregătorii lui şi au voit să trimită pe fiii lui Israel, acesta spuse lui 
Moise: "Plecaţi să slujiți Domnului Dumnezeului vostru, dar lăsaţi 
oile şi boii voştri” (leşirea X, 24). 

Acestea sunt gândurile din cuget peste care Faraon a voit să 
rămână stăpân, nădăjduind ca prin ele să atragă iarăşi pe fiii lui 
Israel la sine. 

Iar când i-a scos Moise pe fiii lui Israel din Egipt şi i-a trecut 
pe ei Marea Roşie, dorind să-i ducă la cei şaptezeci de trunchi de 
finici şi la cele douăsprezece izvoare de apă, întâi i-a dus la Mera 
şi s-a necăjit poporul, neaflând ce să bea, pentru că apa era amară. 
Şi prin Mera i-a dus pe ei la locul celor şaptezeci de finici şi ai: 
celor douăsprezece izvoare de apă. Aşa şi sufletul, când se opreşte 
de la păcatul cu fapta şi trece marea cea gândită (a gândurilor, a 
duhurilor rele), întâi se va osteni luptând şi necăjindu-se mult şi 
apoi va intra prin necazuri la sfânta odihnă. "Că prin multe 
necazuri trebuie să intrăm noi în Împărăţia cerurilor” (Fapte XIV, 
21). (Avva Dorotei, Filocalia 9, pag. 616-617). 

"Grăieşte pe ascuns în urechile poporului Meu şi să ceară 
fiecare om de la vecinul său şi femeia de la vecina sa vase de 
argint şi de aur şi îmbrăcăminte şi să le puneţi pe umerii 
copiilor voştri şi veţi prăda pe Egipteni". 

leşire XI, 2 


Deci ziceau că aceasta o spun bătrânii, pentru că vasele de 
argint şi de aur şi îmbrăcămintea sunt simţurile, care slujesc 
vrăjmăşia. lar aceasta este un semn că, dacă omul nu se desparte de 
vrăjmăşie ca să rodească lui Dumnezeu, acoperământul odihnei lui 
Dumnezeu nu vine asupra lui. Căci n-a umbrit nourul un cort până 
ce îi lipsea ceva, ci cortul împlinit. Aşa şi peste templul clădit, n-a 
umbrit nourul până ce îi lipsea ceva, ci când a fost împlinit şi s-au 
introdus în el sângele şi grăsimile arderilor de tot şi Dumnezeu a 
primit mirosul bunei miresme, atunci a umbrit nourul casa. Adică, 
de nu va iubi omul pe Dumnezeu cu toată mintea şi de nu se va lipi 
de EI cu toată inima, nu vine peste el acoperământul odihnei lui 
Dumnezeu. (Cuv. Isaia Pustnicul, Filocalia 12, pag. 93-94). 


"Să fie mijloacele voastre încinse şi sfeşnicele voastre aprinse", 
zise Domnul. 
Ieşire XII, 11 


Brâul cel bun al mijlocului, prin care ne putem face sprinteni 
şi uşori, este înfrânarea, împreună cu smerenia inimii; înțelegând 
prin înfrânare: depărtarea de la toate patimile. Iar lumina sfeşnicului 
duhovnicesc este rugăciunea curată şi dragostea desăvârşită. (Teodor 
al Edesei, Filocalia 4, pag. 232-233). 


"Tot ce e dospit să nu mâncaţi, ci în toate aşezările voastre să 
mâncaţi azimă". 
Ieşire XII, 20 

Marele Moise n-a putut elibera pe ascultători de faraon, măcar 
că-l urmau cu supunere, până ce nu au mâncat azima cu ierburi 
amare. Azima e sufletul care nu are ca punct de plecare voia sa. 
Căci aceasta îl poate. umfla şi înălța. Dar azima e pururea smerită. 
Iar prin ierburi amare să înţelegem când amărăciunea care vine din 
poruncă, când strâmtorarea ce se naşte din amărăciunea postului. 
(Sf. loan Scărarul, Filocalia 9, pag. 456). 


"Aceasta este legea privitoare la Pască. Nici unul de neam 
străin nu va mânca din ea. Nici unul cumpărat cu argint să nu 
mănânce din ea. Dar vei tăia împrejur pe tot cel cumpărat cu 
arginţi, şi acesta va mânca din ea. Aceasta să o mâncaţi într-o 
casă, având mijloacele voastre încinse şi având încălţămintele 
în picioarele voastre, iar în mâini având toiegele voastre”. 
leşire XII, 43-48 şi 11 


Nu se putea mânca Pasca decât în azime şi cu mielul fript în 
foc cu ierburi amare (Ibidem 9). Nu a spus să fiţi încinşi peste 
mijloacele voastre ca să nu spună cineva că vorbeşte despre brâu, 
ci "având mijloacele încinse”, vorbind de curăţia liberă de orice 
patimă, care se află sub stăpânirea împerecherii întru necurăţie. lar 
de încălţăminte vorbeşte înțelegând pregătirea şi fuga de orice 
înţepare care vatămă conştiinţa şi împiedică mintea să vadă curăţia 
sa. Iar toiagul este nădejdea bărbăţiei în mersul lipsit de frică pe 
drum, spre a intra în pământul făgăduinţei. lar aceştia sunt cei ce 
ajung la odihna Sâmbetei. Sângele este semnul sângelui Domnului 
nostru Iisus Hristos, când a venit ca prezenţă ca să aducă cu Sine 
pe fiii lui Israel în moştenirea Lui. Ei se arată pregătiţi de drum şi 
fiind unşi cu semnul Lui în sufletele lor, în mod arătat. Iar 
mănunchiul de isop primit este suferirea răului. 

Căci spune: "Mâncaţi-le acestea cu ierburi amare”. (Cuv. Isaia 
Pustnicul, Filocalia 12, pag. 170-171). 

"Domnul va lupta pentru voi şi voi veţi tăcea". 
Ieşire XIV, 14 


Cei ce încă se tem de războiul cu patimile şi de năvala 
vrăjmaşilor nevăzuţi trebuie să tacă, adică să nu ia asupra lor 
însărcinarea de-a răspunde pentru virtute, ci să lase lui Dumnezeu, 
prin rugăciune, grija pentru ei. (Sf. Maxim Mărturisitorul, Filocalia 
2, pag. 132). 


"Ce strigă către Mine? Porunceşte fiilor lui Israel să se 
pregătească pe ei înşişi; iar tu ia toiagul tău în mâna ta şi tinde- 
l spre apa mării şi se va seca". 

Ieşire XIV, 15-16 


Credincios este Dumnezeu să dea şi azi mâna lui Moise ca să 
scape pe Israel cel de acum din mâna Egiptenilor, care sunt voile 
minţii pe care le-am împlinit, ca şi noi să ne învrednicim să-l 
cântăm Lui cântare nouă, zicând: "Să cântăm Domnului, căci cu 
slavă s-a proslăvit”. (Cuv. Isaia Pustnicul, Filocalia 12, pag. 224). 


"Să cântăm Domnului, căci cu slavă s-a proslăvit. Pe cal şi pe 
călăreț i-a aruncat în mare”. 
leşire XV, | 


Când mintea va mântui simţirile sufletului de voile trupului şi 
stâlpul văzut de ca le va trece (peste ele) şi va despărţi sufletul de 
voile trupului, văzând Dumnezeu neruşinarea patimilor pornindu-se 
asupra sufletului, voind să-i ţină simţirile în păcat, dar mintea 
gândindu-se pe ascuns neîncetat la Dumnezeu, LI va trimite ajutorul 
Său şi va pierde deodată pe toţi vrăjmaşii Lui. (Cuv. Isaia 
Pustnicul, Filocalia 12, pag. 223-224). 

"Domnul împărăţeşte în veac şi după aceea". 
leşire XV, 18 


Ştim că, după Scriptură, este ceva mai presus de veacuri. Că 
este aceasta, a spus-o Scriptura. Dar ce este aceasta nu a arătat. 
Deci este ceva mai presus de veacuri: Împărăţia adevărată a lui 
Dumnezeu. Căci nu e îngăduit a spune că Împărăţia lui Dumnezeu 
a început, sau că ea cade sub veacuri şi timpuri. lar aceasta credem 
că este moştenirea celor ce se mântuiesc, lăcaşul şi locul lor, 
precum ne învaţă cuvântul cel adevărat; ea e ţinta celor ce sunt 
mişcaţi de dorinţa spre ultimul lucru dorit şi la care ajungând, 
primesc încetarea oricărei mişcări, întrucât nu mai este vreun timp 
sau vreun veac pe care trebuie să-l străbată. Căci ei au ajuns după 
toate la Dumnezeu care este înainte de toate veacurile [...]. (Sf. 
Maxim Mărturisitorul, Filocalia 2, pag. 201). 


"Atunci a luat Mariam proorociţa, sora lui Aaron, timpanul în 
mâna sa şi au ieşit după dânsa toate femeile cu timpane şi 
dănţuind". 

Ieşire XV, 20 


Odinioară Mariam, sora lui Moise, privind căderea duşmanilor, 
ridicându-şi chimvalul a condus cântarea de biruinţă a cântăreţelor. 
Iar acum cea mai mare dintre virtuţi, dragostea, ridicându-se ca să 
laude sufletul care a biruit patimile, se foloseşte de contemplaţie ca 
de o chitară, şi nu încetează să laude pe Dumnezeu, veselindu-se 
împreună cu cele din jurul său. (Ilie Eclidul, Filocalia 4, pag. 311). 


"Iată Eu voi sta înaintea ta acolo, la stânca din Horeb, iar tu 
vei lovi în stâncă şi va curge din ea apă şi va bea poporul”. Şi 
a făcut Moise aşa înaintea bătrânilor lui Israel, 

i leşire XVII, 6 

Piatra care a fost lovită de toiagul legiuitorului Moise şi a 
izvorât mai presus de fire râuri de apă, este inima împietrită din 
pricina învârtoşării. Din aceasta, când Dumnezeu o loveşte, rănind-o 
şi străpungând-o, în loc de toiag, cu cuvinte, puterea Duhului 
scoate, mişcând-o în chip fericit, pâraie de viaţă făcătoare, ajutând-o 
astfel spre toate faptele mari şi potrivite, făcând vii, o singură apă 
după fire, pe cei mulţi şi nesfârşiţi care se împărtăşec din ea. (Calist 
Patriarhul, Filocalia 8, pag. 238). 


"Dar obosind mâinile lui Moise, au luat o piatră şi au pus-o 
lângă el, şi a şezut Moise pe piatră; iar Aaron şi Or îi 
sprijineau mâinile..."”. 

leşire XVII, 12 


Când mintea, fugind prin mijlocul apelor, de faraon cel gândit 
cu mintea, străbate noaptea sa în lumină de foc şi ziua sub 
acoperământ de nor (leşire XIII, 21), e vreme de tăcere 
binecuvântată şi de linişte. Căci atunci începe cu adevărat curățirea 
sufietuiui. Iar când îi vine împotrivă cumplitul Amalec cel gândit 
cu mintea şi neamurile ce-i urmează, împiedicându-i trecerea spre 
pământul făgăduinţei, atunci e vreme potrivită de a grăi; dar mintea 
trebuie să fie susţinută în aţintirea ei spre Dumnezeu de făptuirea 
înţelegătoare şi de contemplarea cuvenită, ca odinioară mâinile lui 
Moise de Aaron şi de Or. (Calist Catafygiotul, Filocalia 8, pag. 
472). 


"Şase zile vei lucra, iar ziua a şaptea este Sâmbăta odihnei 
Domnului". 
Ieşire XX, 9-10 
"Sufletul celui ce va lucra în ziua Sâmbetei, se va pierde". 
Ieşire XXXI, 14 

Sâmbăta este a acelora care s-au învrednicit de adevărata tăiere 
împrejur şi au mâncat sfântul paşte şi s-au eliberat de Egipteni şi s- 
au odihnit (s-au sabatizat) de amara robie a lor. Iar Domnul nostru 
lisus Hristos s-a odihnit EI Însuşi în Sâmbăta adevărată şi a învăţat 
pe ai Săi cum trebuie să se odihnească, după ce s-a urcat Vinerea 
(pe cruce) şi a făcut toată pregătirea Sa înainte de-a se urca pe ea, 
adică a suportat toate ocările pentru noi şi le-a răbdat, lăsându-Se 
pironit pe cruce, nedesprinzându-Se şi nici desfăcându-Se de ea, 
până mai răsufla, ci strigând: “Mi-e sete”, când aducându-i “un 
burete muiat în oțet" şi gustându-l, a zis: "Toate s-au săvârşit şi 
plecându-şi capul, şi-a dat duhul" (loan XIX, 28-30). 

Atunci L-au coborât, nemaimişcându-se şi sabatizând cu 
adevărat (ţinând Sâmbăta adevărată). Deci s-a odihnit Domnul isus 
în ziua a şaptea, şi a binecuvântat-o pe aceasta, fiindcă în adevăr 
s-a odihnit de toate lucrările prin care a desfiinţat patimile 
omeneşti. (Cuv. Isaia Pustnicul, Filocalia 12, pag. 171-172). 


"Ca să se odihnească boui tău de jug şi sluga ta". 
Ieşire XXIII, 12 


Amândoi aceştia arată prin ghicituri, trupul. Căci trupul este 
vita de jug a minţii lucrătoare, fiind nevoit să poarte de silă povara 
virtuţilor prin fapte. Tot el este şi sluga minţii contemplative, 
întrucât slujeşte în chip raţional poruncilor minţii, care a ajuns la 
cunoştinţă, ca unul ce s-a pătruns şi el de rațiune prin 
contemplaţiile minţii. Sâmbăta este sfârşitul amândurora, hărăzind 
fiecăruia odihna cuvenită de bunurile cărora le slujesc prin făptuire 
şi contemplaţie. 

Cel ce lucrează virtutea cu cuvenita cunoştinţă are ca bou de 
jug trupul, pe care îl mână la împlinirea datoriilor cu raţiunea, iar 
ca slugă modul de înfăptuire a virtuţii pe care îl cumpără cu 
judecăţile areptei socoteli, care ţin loc de bani. lar Sâmbăta este 

starea de pace şi de nepătimire întru virtute a sufletului şi a 
trupului, sau deprinderea  neschimbăcioasă. (Sf. Maxim 
Mărturisitorul, Filocalia 2, pag. 190). 


"Loc al lui Dumnezeu [...] văzut de bătrâni pe Muntele Sinai”. 
Ieşire XXIV, 10 


Când mintea s-a dezbrăcat de omul cel vechi şi s-a îmbrăcat în 
omul harului, vede şi starea sa în vremea rugăciunii, semănând cu 
safirul sau cu azurul cerului. (Evagrie Ponticul, Filocalia 1, pag. 
89). 


"Să faci sfeşnic din aur curat. Sfeşnicul să-l faci bătut din 
ciocan. [...] De aceea vasul de spălat din templu îl ţin boii”. 
Ieşire XXV, 31 ş.u. 


Sfeşnicul arată că cel ce vrea să lumineze pe alţii trebuie să fie 
solid din toate părţile şi să nu aibă nimic uşor sau gol; şi să fie 
ciocănite afară toate cele de prisos, care nu pot folosi ca pildă a 
unei vieţi fără prihană celor ce ar privi. lar boii de sub vasul de 
spălat arată că cel ce ia asupra sa o astfel de lucrare, nu trebuie să 
lepede nimic din cele ce vin asupra lui, ci să poarte şi poverile şi 
întinăciunile celor mai mici, până ce este neprimejdios de a le 
purta. Căci dacă vrea să facă curate faptele celor ce vin în preajma 
lui, e de trebuinţă să primească şi el oarecare întinăciune, de vreme 
ce şi vasul de spălat, curăţind mâinile celui ce spală, primeşte însuşi 
întinăciunea aceluia. (Nil Ascetul, Filocalia 1, pap. 225). 


"Să tai apoi berbecul în bucăţi, să speli cu apă măruntaiele şi 
picioarele şi să le pui pe bucăţi lângă căpăţâna lui”. 
leşire XXIX, 17 

A umbla pe pântece este semnul cel mai adevărat al plăcerii. 
Căci, de obicei, pântecele este pricina plăcerilor. Când stomacul e 
plin, se aprind şi dorinţele după alte plăceri; iar când se află în 
lipsă, rămân şi acestea liniştite şi mai potolite. Dar este o deosebire 
între cel ce se află în curs de înaintare şi cel desăvârşit. Moise, 
lepădând cu desăvârşire plăcerea mâncărurilor, a spălat pântecele şi 
picioarele cu apă, însemnând prin pântece plăcerea, iar prin 
picioare, umbletele şi intrările. Dar cel în curs de înaintare spală 
numai cele din pântece, nu tot pântecele. Iar între cuvintele "a 
spălat" şi "vor spăla” e mare deosebire. Primul lucru e de bunăvoie, 
al doilea se face din poruncă. (Nil Ascetul, Filocalia 1, pag. 254). 


Iar Aron le-a zis: '"'Scoateţi cerceii de aur din urechile femeilor 
voastre, ale feciorilor voştri şi ale fetelor voastre şi-i aduceţi la 
Mine". 

Ieşire XXXII, 2 


Cerceii sunt raţiunile cu privire la Dumnezeu, care răsar în chip 
firesc în minte din înţelegerea cucernică a lucrurilor; iar salbele sunt 
opiniile drepte despre lucruri în temeiul contemplaţiei precum 
brăţările sunt lucrarea virtuţilor cu fapta. 

Sau iarăşi: cerceii sunt raţiunea înnăscută, căci urechea este 
simbolul raţiunii. Salba este facultatea mâniei, căci grumazul este 
chipul înălţării şi al tiraniei. Brăţările sunt pofta arătată prin fapta 
dornică de plăcere. Toate acestea, după înţelesul dat fiecăreia, 
aprinzându-le mintea în focul patimilor, dau naştere deprinderii 
nesocotite şi nebuneşti a neştiinţei, care e maica tuturor păcatelor. 
Pe aceasta o subţiază mintea atunci când, scrutând prin cugetare 
grosimea patimii îndreptată prin Simţire spre suprafaţa lucrurilor, 
desface amestecarea pătimaşă a elementelor care o constituie 
readucând pe fiecare la propriul său principiu. În felul acesta 
risipeşte sub apă, adică aduce sub cunoştinţa adevărului, elementele 
separate şi slobozite din reaua (pătimire) împletire şi amestecare 
întreolaltă. (Sf. Maxim Mărturisitorul, Filocalia 3, pag. 50). 

“"Luându-i din mâinie lor, i-a turnat în tipar şi a tăcut din ei 
un vițel turnat şi l-a ciopli cu dalta. Iar ei au zis: «lată Israele 
aceştia sunt dumnezeii tâăi»". 

Ieşire XXXII, 4 


(Ce înseamnă "vizelul turnat”, de ce i se spune la singular, apoi 
imediat la plural "aceştia sunt dumnezeii tăi Israele”?). 

Mintea ieşită, asemenea lui Israel din Egiptul păcatului având 
în sine închipuirea care a ieşit împreună cu ea din rătăcirea 
păcatului, ca pe nişte întipăriri lăsate de răutate în cugetare, îndată 
ce e părăsită puţin, din negrija ei, de discernământul raţiunii, ca 
odinioară Israel de Moise, dă ființă, ca un vițel, deprinderii 
nesocotite, care e rnaica tuturor patimilor. 

Adunând anume ca pe nişte cercei raţiunile cu privire la 
Dumnezeu, desprinse în chip natural din înţelegerea cucernică a 
lucrurilor, şi ca nişte salbe opiniile cuvenite despre lucruri care s-au 
născut în ea din contemplarea naturală, şi ca pe nişte brățări de 
mâini lucrările naturale ale virtuţilor, le topeşte în cuptor, adică în 
fierberea aprinsă a mâniei şi a aispoziţiei pătimaşe a poftei. Apoi 
folosind închipuirea şi forma păcatului rămasă de mai înainte în 
cugetare, dă fiinţă deprinderii celei nesocotite. 

Viţelul turnat este amestecarea şi coniuzia puterilor naturale 
întreolaltă, sau mai bine zis împreunarea lor pătimaşă şi nesocotită, 
care dă naştere lucrării nesocotite a patimilor contrare firii. Viţelul 
este unul, pentru că una este deprinderea răutăţii celei împrăştiate 
în multe chipuri ale păcatului. Şi este ”vițel” pentru robusteţea şi 
rezistenţa la lucru, pentru caracterul ei grosolan şi pentru uşurinţa 
de a digera şi născoci, întrucât îşi rumegă afecțiunea păcătoasă faţă 
de patimi. Turmat este deoarece deprinderea patimilor şi făptuirea 
lor se modelează după chipul nălucirii păcătoase rămasă de mai 
înainte în cugetare. Pluralul “aceştia sunt dumnezeii tăi” e folosit 
din pricină că păcatul este împrăştiat şi nestatornic, atotfelurit şi 
împărţit. (Sf. Maxim Mărturisitorul, Filocalia 3, pag. 50). 


“Iar Moise luându-şi cortul, i-a întins afară din tabără, departe 
de ea, şi-l numi cortul adunării”. 
Ieşire XXXIII, 7 


Între cele multe domneşte diversitate, neasemănare şi deosebire. 
Dar în Dumnezeu, care este cu adevărat unul şi singur, este numai 
identitate şi simplitate. Deci nu este lucru cuminte să ne apropiem 
de contemplarea lui Dumnezeu, înainte de a ieşi din cele multe. 
Căci este primejdios a încerca să exprimi pe cel negrăit prin 
cuvântul rostit. Pentru că orice cuvânt rostit este o dualitate sau şi 
mai mult. lar a contempla pe cel ce este, fără grai, numai cu 
sufletul, e tot ce e mai bun. Arhiereul, căruia i s-a rânduit să intre 
abia o dată pe an în Sfânta Sfintelor, înăuntru catapetesmei, arată 
şi el că numai acela trebuie să se apropie, cu mintea dezbrăcată şi 
golită de închipuirile referitoare la Dumnezeu, care a trecut prin 
curte şi prin Sfânta şi a ajuns la Sfânta Sfintelor, adică acela care 
a lăsat în urmă toată firea celor sensibile şi inteligibile şi s-a făcut 
curat de tot ce este propriu lucrurilor care se nasc şi pier. 

Marele Moise, înfigând atară de tabără cortul său, adică 
fixând afară de cele vazute voinţa şi Cugetarea sa, începe să se 
închine lui Dumnezeu. Apoi intrând în întuneric, adică în locul 
lipsit de formă şi de materie al cunoştinţei, rămâne acolo iniţiindu- 
se în sfintele rânduieli. (Sf. Maxim Mărturisitorul, Filocalia 2, pag. 
158). 


"Căci voi chema cu numele Tău, pe Domnul înaintea mea". 
Ieşire XXXIII, 19 


Fugi de simţuri şi ai oprit plăcerea pentru cele supuse 
simţurilor. Fugi de nălucirile celor plăcute din cugetare şi ai oprit 
gândurile împătimite de plăcere. Iar mintea, rămânând fără năluciri, 
ca una ce nu primeşte nici intiparirile diferitelor feluri de plăceri, 
Nici gânduriie pottei, st ailă în Sirnplitate. Şi ajungând deasupra 

tuturor celor simţite şi a celor gândite, îşi urcă înţelegerea la 
Dumnezeu, nemaifăcând altceva decât să strige din adânc numele 
Domnului prin pomenire neîncetată ca un prunc pe Tatăl său. 
(Teolipt al Filadelfiei, Filocalia 7, pag. 68-69). 


"Iar tu stai aici cu Mine". 
leşire XXXIII, 21 


Cel ce doreşte cunoştinţă şi-a aşezat temeliile sufletului 
neclintite lângă Domnul. Dar trebuie să se ştie că şi între cei ce stau 
lângă Domnul există deosebiri. (Sf. Maxim Mărturisitorul, Filocalia 
2, pag. 170). 


"Iar tu stai aici cu Mine”. 
Ieşire XXXIII, 21 
"Comori ascunse şi nevăzute îţi voi deschide ţie în chip ascuns". 
Isaia XLV, 3 


Nu uita de făptuire, şi ţi se va lumina mintea ta. (Talusie 
Libianul, Filocalia 4, pag. 7). 


"Grăsimea să o ardă preotul pe jerifelnic, iar pieptul va îi al lui 
Aaron şi al fiilor lui. Şi spata dreaptă din jertfele de izbăvire ce 
aduceţi să o daţi preotului”. 

Levitic VII, 31-32 


Prin piept se înţelege contemplația înaltă, tar prin braţ 
activitatea, adică deprinderea cugetări şi lucrarea, sau cunoştinţa şi 


virtutea. Căci cunoştinţa aduce nuntea în chip nemijlocit lui 

Dumnezeu, iar virtutea o desface prin fapte în toată devenirea 
lucrurilor. 

Acestea le-a lăsat Dumnezeu, Scriptura, pe seama preoţilor, 
care au primit ca moştenire numai pe Dumnezeu şi nimic din cele 
ale pământului. 

Alt înţeles: Cei ce prin cunoştinţă şi virtute sunt străbătuţi de 
Duhul, au să facă prin cuvântul învăţăturii inimile altora capabile 
de evlavie şi de credinţă, iar aptitudinea şi puterea lor făptuitoare 
trebuie să le despartă de străduinţele după firea cea stricăcioasă şi 
să le mute spre agonisirea bunurilor nestricăcioase şi mai presus de 
fire. De aceea, pe drept cuvânt a poruncit Scriptura, ca de la cele 
aduse spre jertfă lui Dumnezeu, pieptul legănat, adică inima celor 
ce se dedică lui Dumnezeu, şi braţul, adică activitatea lor, să fie 
date în seama preoţilor. (Sf. Maxim Mărturisitorul, Filocalia 3, pag. 
135). 


Din ce pricină cel ce era numai în parte lepros era în faţa Legii 
necurat, iar cel lepros în întregime era curat ? 
vezi Levitic XIII, 1-12 


Cel lepros în vreo parte are moartă partea în care e lepra. Căci 
retrăgându-se sângele ce întreţine viaţa, se goleşte locul. Şi când 
prin atingerea preotului se adânceşte locul leprei, îl spurcă pe cel 
lepros. Tot aşa şi cel lepros în vreo parte a sufletului, golindu-i-se 
sufletul, adică adâncindu-se prin retragerea puterii vitale a virtuţii, 
se face necurat. Dar cel lepros în întregime e drept că are culoarea 
leprei, însă sângele vieţii avându-l împrăştiat prin tot trupul, îl are 
semănat şi la suprafaţă. Aceasta înseamnă că cel ce a ajuns la 
ultimul capăt al răutăţii, dar pe urmă s-a căit, redobândeşte puterea 
vitală a virtuţii. Numai conştiinţa o are colorată de urmele 
cugetărilor dinainte. Căci nu poate să nu cugete la cele ce le-a 
tăcut, ca şi când nu le-ar fi făcut. De aceea îl declară Legea pe unul 
ca acesta curat. (Sf. Maxim Mărturisitorul, Filocalia 2, pag. 249). 

"Când seceraţi secerişul vostru'!. 
Levitic XIII, 10 
În lege şi Prooroci se vorbeşte de Sâmbăta, de Sâmbete şi de 
Sâmbetele Sâmbetelor, de tăierea împrejur şi de tăierea tăierii 
împrejur. 
leşire XXXI, 13-15 


"Sâmbăta" este sfârşitul filozofiei active, naturale şi teologice. 
"Sâmbetele” sunt sfârşitul facerii (al devenirii) şi al raţiunilor ei. Iar 
"Sâmbetele Sâmbetelor” intrarea la raţiunile mai duhovniceşti cu 
simţirea şi cu mintea, şi gustarea fericită a Jor. lar aceasta se petrece 
în chip întreit cu fiecare din cele spuse, ca să cunoască cel ce se 
îndeletniceşte cu cunoştinţa, raţiunile pentru care Moise, murind, se 
odihneşte (sabatizează) afară de pământul sfânt. 

Sâmbăta este nepătimirea sufletului raţional, care prin făptuire 
a lepădat cu totul semnele păcatului. 

Sâmbetele înseamnă slobozenia sufletului raţional care a 
lepădat chiar şi lucrarea după fire a simţurilor, prin contemplaţia 
naturală în duh. 

Sâmbetele sâmbetelor înseamnă odihna duhovnicească a 
sufletului raţional care-şi retrage mintea chiar şi de la raţiunile mai 
dumnezeieşti din lucruri şi şi-o leagă cu totul numai de Dumnezeu 
în extazul iubirii, şi prin teologia mistică o face cu desăvârşire 
neclintită de la Dumnezeu. 

Tăierea împrejur este lepădarea afecțiunii pătimaşe a sufletului 
pentru cele ce se nasc şi pier. [...] 

Tăierea împrejur a tăierii împrejur este lepădarea şi tăierea 
desăvârşită chiar şi a pornirilor fireşti ale sufletului spre cele ce se 
nasc şi pier. 

Secerişul sufletului raţional este culegerea şi cunoaşterea 
pricepută a raţiunilor mai duhovniceşti, fie ale virtuţii, fie ale 
naturii. Secerişul secerişului este înţelegerea total inaccesibilă a lui 
Dumnezeu, ce se iveşte în minte în chip necunoscut, după 
contemplarea tainică a celor inteligibile. (Sf. Maxim Mărturisitorul, 
Filocalia 2, pag. 135-136). 

"Să nu urăşti pe fratele tău în cugetul tău; cu mustrare vei 
mustra pe fratele tău şi nu vei lua pentru el păcat”. 
Levitic XIX, 17 


Lauda obişnuită pe care o aduci fratelui să nu o pătezi, în 
întâlnirea cu ceilalţi fraţi, din pricina supărării ascunse pe care o ai 
împotriva lui, amestecând pe neobservate defăimarea în cuvintele 
tale, ci foloseşte în întâlniri lauda curată şi roagă-te sincer pentru el 
ca pentru tine. În chipul acesta te vei izbăvi repede de ura 
pierzătoare. (Sf. Maxim Mărturisitorul, Filocalia 2, pag. 103). 


"Să nu faceţi nedreptate la judecată, la măsură, la cântărit şi 
la măsurătoare". 
Levitic XIX, 35 


Scăpând mintea în chip înţelegător (inteligibil), prin har, de 
faraon şi din Egipt şi din ostenelile şi necazurile de acolo, adică din 
vieţuirea trupească ce ridică valurile pătimaşe ale răutăţii amare şi 
sărate, şi ajungând în pustie, adică la o vieţuire izbăvită de egiptenii 
înţeleşi cu mintea şi pătimind în chip înţelegător toate cele ce au 
venit atunci asupra evreilor în chip văzut, şi izbăvindu-se de ele, 
mănâncă printr-o simţire sigură a sufletului, o mană înţeleasă cu 
mintea (inteligibilă) al cărei chip îl mânca atunci Israel în mod 
simţit. Iar după începutul acestei vieţuiri se întâmplă că, aşa cum 
pofteau aceia cărnurile văzute, să poftească şi ea, datorită amintirii, 
jertfele înţelese cu mintea ale egiptenilor într-un chip primejdios şi 
nu mai puţin greşit. Aceasta o face să cunoască o întoarcere a lui 
Dumnezeu de la sine, până ce prin rugăciunea căinţei îl face pe 
Dumnezeu iarăşi milostiv. 

Şi aşa, dacă se hrăneşte cu mana în linişte, înaintând vremea şi 
harul sporindu-şi înrâurirea şi puterea asupra ei, mintea îşi vede 
limpede trupul cel cugetat cu mintea (inteligibil) prefăcut în firea 
manei. O astfel de minte ce mănâncă mană are o cumpănă 

duhovnicească şi nişte talere, de care folosindu-se la cântărirea 
manei, nu adună mai multă decât îi este de trebuinţă pentru hrană 
în fiecare zi, ca nu cumva, întrecând măsura, să se putrezească toată 
şi să se piardă, şi deodată cu ea să se piardă din lipsă de hrană şi 
mintea care nu ţine măsura. 

lar mintea care mănâncă mană se cunoaşte prin aceea că, 
nemâncând nimic altceva, duce vădit o viaţă mai frumoasă decât tot 
cel ce mănâncă altceva, se înţelege, în chip înţelegător (inteligibil). 
Şi aceasta, pentru că s-a preschimbat şi ea oarecum, prin obişnuinţa 
mâncării în calitatea manei. lar semnul acestui fapt este lipsa 
oricărei pofte de celelalte mâncări, pe care le poftea înainte, precum 
şi aceea că pretutindeni vrea să mănânce numai mană şi că s-a făcut 
prunc şi s-a lipit de cinstirea lui Dumnezeu. De altfel, nu e de 
mirare că cineva se preface în ceea ce mănâncă neîncetat şi poartă 
în sine vreme îndelungată. Deci nici prefacerea minţii prin 
obişnuinţă în însuşirea manei nu este ceva nefiresc. Căci e foarte 
firesc ca o hrană necontenită şi neschimbată să prefacă în sine pe 
cel ce-l hrăneşte. 

Astfel, mintea nu numai că dobândeşte treapta de înger, ci se 
face şi părtaşă de înfierea dumnezeiască, mutându-se cu dreptate de 
la slavă duhovnicească la altă slavă şi nu numai privind la Unul, ci 
ea însăşi făcându-se Unul şi vieţuind şi împărtăşindu-se mai presus 
de lume de El. Căci împărtăşindu-se de taine negrăite în chip 
dumnezeiesc şi cu iubire de Dumnezeu întru Duhul Sfânt, se face 
în chip desăvârşit ca cele văzute şi preamărite, încât se vede şi pe 
sine, ca prefăcută prin deprindere în însuşirea manei. 

Această treaptă este cu mult mai înaltă şi mai cinstită decât a 
celui ce se ştie pe sine că mănâncă mana, dar nu s-a presch mbat 
pe sine însuşi, prin deprindere, într-o însuşire a manel. 

Prima stare o pătimeşte mintea la început, când se adună în ea 
însăşi într-o unitate gândită cu mintea. 

lar a doua este arătarea lămurită a unei uniri mat Vădite, a 
descoperirii unor taine ale cunoaşterii şi ale desfacerii desăvârşite 
de toate şi a înțelegerii mar presus de simplitate. (Calist 
Cutalygpiotul, Filocalia 8, pag. 514-510). 

"Aşa să spui lui Aaron: să nu aduci pe altarul Meu din animale 
vreunul ce are vreo pată, ca să nu mori”. 
Levitic XXII, 18-20 


Aaron este chip al minţii. Fiindcă duşmănia amestecă răutatea 
ei cu pretenţia dreptăţii, a poruncit ca să se cerceteze înainte de-a 
se aduce ceva lui Dumnezeu, ca să nu moară. lar a muri înseamnă 
a coborî de la vedere (contemplare) şi a se învoi cu cei ce voiesc 
să întineze simţurile ei. (Cuv. Isaia Pustnicul, Filocalia 12, pag. 
217). 


"De vrei să le ierţi păcatul, iartă-le; dacă nu, şterge-mă şi pe 
mine din Cartea vieţii în care m-ai scris". 

Numeri XI, 15 
"Căci aş fi dorit să fiu eu însumi anatema de la Hristos pentru 
fraţii mei, cei de un neam cu mine, după trup”. 

Romani IX, 3 


Dacă nu suntem în stare să renunţăm la viaţa vremelnică, sau 
poate şi la cea viitoare, ca Moise şi Apostolul, cum zicem că iubim 
pe aproapele? Căci el (Apostolul) se ruga să se întâmple pierzarea 
lui, ca alţii să se mântuiască, şi anume cei ce căutau să-l ucidă pe 
el, adică iudeii. Sufletele ca acestea sunt cele ale sfinţilor, care 
iubesc pe vrăjmaşi mai mult ca pe ei înşişi, încât pun mai presus în 
veacul de acum şi în cel viitor în toate pe aproapele, chiar dacă le 
este duşman, dintr-o voinţă rea. Ei nu cer nimic în schimb de la cei 
iubiţi de ei, ci se bucură dând toate ale lor altora, ca şi când ar lua, 
ca să placă Făcătorului de bine şi să se facă următori, după putinţă, 
iubirii Lui de oameni, Care este bun cu cei nemulţumitori şi 
păcătoşi. 

Căci a răbda nedreptăţile cu bucurie şi a face bine, fără ţinerea 
de minte a răului, duşmanilor, şi a-şi pune sufletul său pentru 
aproapele şi celelalte daruri asemănătoare, sunt de la Dumnezeu, 


SI 


dăruite celor ce vor să le primească de la EI, prin sârguinţa de a 
lucra şi a păzi, cum s-a zis către Adam, ca să rămână darurile, prin 
recunoştinţă, în preajma Făcătorului de bine. Fiindcă nici un bine 
propriu nu dobândim vreodată, ci toate bunătăţile ne vin de la 
Dumnezeu, după har, ca şi existenţa din nimic. "Căci ce ai,ce n-ai 
luat în dar de la Dumnezeu?"; "lar dacă ai luat, ce te lauzi, ca şi 
când n-ai luat?", ci ca şi când ai face prin tine? (I Corinteni IV, 7). 
Căci aceasta este cu neputinţă, odată ce Domnul a spus: “Fără de 
Mine nu puteţi face nimic" (loan XV, 5). (Cuv. Petru Damaschin, 
Filocalia 5, pag. 150-151). 


"Grăbindu-se oarecare s-au suit în munte şi a ieşit Amoreul cel 
ce locuia în muntele acela şi i-a zdrobit pe ei”. 
Numeri XIV, 40 


Cei ce caută cunoştinţa cu osteneală şi nu reuşesc, nu izbutesc 
sau din pricina necredinţei, sau poate pentru că plănuiesc să se 
ridice prosteşte cu ceartă împotriva celor ce cunosc, ca norodul de 
odinioară împotriva lui Moise. Căci e sigur că cei ce se îmbracă în 
chipul virtuţii ca să se fălească, nu numai că nu vor reuşi în 
vicleşugul lor împotriva evlaviei, ci vor fi zdrobiţi de conştiinţă. 
(Sf. Maxim Mărturisitorul, Filocalia 2, pag. 130). 


Să privim spre şarpele de aramă, pe care l-a făcut Moise, după 

cuvântul Domnului. Căci l-a pus pe el pe vârful muntelui, ca tot 

cel muşcat de vreun şarpe, privind la el, să se vindece. 
Numeri XXI, 8-9 


Domnul nostru lisus Hristos s-a asemănat cu şarpele de aramă. 


Căci fiind şarpele duşman, auzindu-l Adam, s-a făcut şi el 
duşmanul lui Dumnezeu. Dar Domnul nostru Iisus Hristos s-a făcut 

om desăvârşit în toate, afară de păcat (Evrei IV, 15), după 
asemănarea lui Adam, pentru noi. Dar şarpele de aramă este 
asemenea celui ce s-a făcut duşman al lui Dumnezeu, dar nu are 
gând rău, nici venin, nici răutate, nici nu se înconvoaie, nici nu 
suflă, nici nu are suflarea vrăjmaşului. 

Chipul acesta l-a dat Sieşi lisus Hristos, până ce va stinge 
veninul, pe care l-a primit Adam din gura şarpelui şi se va întoarce 
firea, devenită contrară firii, la starea cea după fire. (Cuv. Isaia 
Pustnicul, Filocalia 12, pag. 209-210). 


"Dar Domnul a deschis gura asinei şi aceasta a zis către 
Valaam: «Ce ţi-am făcut eu, de mă baţi acum pentru a treia 
oară?» 

Numeri XXII, 28 


Cel cu mintea smerită se fereşte de voia sa ca de o amăgitoare 
şi în cererile lui către Domnul învaţă şi ascultă cu credinţă 
neşovăitoare. El nu ia aminte la vieţuirea învăţătorilor, ci predă 
grija de sine lui Dumnezeu, Care a învăţat pe Valaam cele de 
trebuinţă şi prin asină. (Sf. loan Scărarul, Filocalia 9, pag. 312). 


"Din pustiul Chedemot am trimis soli la Sihon, regele 
Heşbonului, cu cuvinte de pace”. 
Deuteronom II, 26 


Conducătorul norodului lui Israel, nu poate vedea pământul 
făgăduinţei, care este nepătimirea, după fuga din Egipt, care este 
păcatul cu lucru, nici după trecerea mării, adică a robiei prin poftă 
şi afecţiune, ci numai după petrecerea în pustie, aşezată între faptele 
şi mişcările păcatului, trimițând înainte puterea sa văzătoare şi 
cercetătoare. (Ilie Ecdicul, Filocalia 4, pag. 300). 

"Ia aminte la tine însuţi şi îţi fereşte cu îngrijire sufletul tău, ca 
să nu uiţi acele lucruri, pe care le-au văzut ochii tăi, şi să nu-ţi 
iasă ele de la inimă în toate zilele vieţii tale”. 

Deuteronom IV, 9 


Legea, ca nedesăvârşită, zice “ia aminte la tine însuţi”. lar 
Domnul, ca mai presus de desăvârşire, a poruncit să îndreptăm şi 
pe fratele nostru zicând: "De-ţi va greşi fratele tău...” (Matei XVIII, 
15). Dacă mustrarea ta, mai bine zis, aducerea aminte îndreptată 
spre el, e curată şi smerită, să nu ocoleşti să împlineşti porunca 
Domnului. Dacă nu ai ajuns la această stare, împlineşte încă 
slujirea legii. 

Slujirea legii constă în a lua aminte cineva la sine însuşi, adică 
a căuta de ale sale. Iar slujirea Domnului constă în a privi şi la 
aproapele şi a-l îndrepta. Sau: Legea e umbra Evangheliei, iar 
Evanghelia îndeamnă la faptele cele bune. (Sf. loan Scărarul, 
Filocalia 9, pag. 353). 


"Să iubeşti pe Domnul Dumnezeul tău" 
Deuteronom V, 6 


Cuvântul lui Dumnezeu, zice Sfântul Maxim, nu este vorbă 
multă, ci când grăim toţi oamenii multe, nu împlinim un singur 
cuvânt al lui Dumnezeu. De pildă: Dumnezeu a zis: "Să iubeşti pe 
Domnul Dumnezeul tău“. Cu toate acestea încă n-am împlinit acest 
unic cuvânt. Căci a-L iubi din tot sufletul, înseamnă a nu mai iubi 
nimic afară de Dumnezeu. Fiindcă dacă cineva îşi iubeşte sufletul 
său, nu iubeşte din tot sufletul pe Dumnezeu, ci numai din 
jumătate. (Cuv. Petru Damaschin, Filocalia 5, pag. 150). 

"Voi pedepsi păcatele părinţilor în copii, până la al treilea şi al 
patrulea neam, în cei ce mă urăsc". 
Deuteronom V, 9 


Primul neam este sămânţa răului, adică atacul sau momeala. Al 
doilea e pofta. Al treilea deprinderea răului, adică consimţirea. Al 
patrulea, lucrarea, adică fapta. Deci se pedepseşte până la al treilea 
şi al patrulea neam. Căci atacul şi pofta sunt nevinovate, întrucât 
răul n-a răzbit până la capăt. (Sf. Maxim Mărturisitorul, Filocalia 
2, pag. 223). 


"Ascultă, Israele, Domnul Dumnezeul nostru este singurul 
Domn". 
Deuteronom VI, 4 


Prin aceasta, dumnezeirea Duhului are grijă să ridice mintea 
spre Unul cel mai presus de lume. Căci nu e îngăduit a propovădui 
pe Unul, iar întoarcerea şi privirea minţii spre EI a nu o înfăptui. 
Ceea ce zice Duhul Sfânt, vrea să fie şi înţeles. Iar a înţelege ceva, 
presupune întoarcerea minţii spre acel ceva. Căci, dacă lipseşte 
întoarcerea minţii spre ceea ce e de înţeles, lipseşte şi ceea ce ar 
avea mintea să înţeleagă. În cazul acesta, propovăduirea Celui Unul 
ar fi absurdă (fără rost), precum absurdă ar fi şi credinţa în El. lar 
dacă acestea ar fi absurde, atunci a nu cugeta pe Unul prin 
întoarcerea şi înălţarea minţii spre El, ar fi şi mai absurd. (Calist 
Catafygiotul, Filocalia 8, pag. 410). 


În raport cu creaţia, fiindcă aceasta este un lucru al celor Trei, 
adus la fiinţă din nimic, şi pentru cei făcuţi fii prin haru! comun 
dăruit de cei Trei, se numeşte Tată şi Treimea. “Turăl nostru cel din 
ceruri" înfăţişează Sfânta Treime, ca un Domn şi Dumnezeu al 
nostru şi ca Tată al nostru, care se numeşte prin harul Său. Dar în 

raport cu Fiul cel de o fiinţă, numai Tatălni i se zice Tată. Şi Lui 
i se zice şi început, în raport cu Fiul şi cu Duhul. Dar Tatăl e numit 
şi în raport cu zidirea începută, ca Stăpân și Creator al tuturor. 
Când deci Tatăl este numit început în raport cu creatia, început este 
şi Fiul; dar nu sunt două începuturi (principii), ci unul. Deci în sens 
de relaţie i se zice şi Fiulni început (principiu) în raport cu creajia, 
precum i se zice şi Stăpân fată de cele slujitoare. Prin nrmare Tatăl 
şi Fiul cu Duhul sunt fată de creaţie un singur început si nn singur 
Dumnezeu şi Tată, un singur Cârmuitor, Supraveghetor si toate 
celelalte. (Sf. Grigorie Palama, Filocalia 7, pag. 514). 


"Să iubeşti pe Domnul Dumnezeul tău. din toată inima ta şi din 
tot cugetul tău”. 

Deuteronom VI, 5 
"Domnul Dumnezeul tău un Domn este". 

Deuteronom VI, 4 


Dacă dragostea îndeobşte este una şi de nedesfăcut, Unul este 
şi cel iubit. Căci dacă cele iubite ar fi cel puţin două, ar fi şi două 
iubiri, sau iubirea cea una s-ar împărţi în două şi nu s-ar mai chema 
una şi nedespărţită. Însă odată ce se spune că iubirea în general e 
una şi de nedesfăcut, trebuie să înţelegem că Unul este şi cel iubit. 
Dar Cel ce e iubit e mai înainte de iubirea faţă de EI şi până nu are 
cineva ceva din Cel iubit, nu poate avea iubirea faţă de El. Iar 
dragostea este iubirea întinsă, pe care ne cere legea naturală şi 
scrisă a lui Dumnezeu s-o avem faţă de Dumnezeu. Legea naturală 
îndeamnă mintea iubitoare de bine să caute cel mai mare bine, care 
este Dumnezeu; iar legea scrisă porunceşte: "Să iubeşti pe Domnul 
Dumnezeul tău..." 

Deci Unul este cel vrednic de iubit: este Unitatea treimică. Iar 
Aceasta premerge minţii în dragostea ei faţă de Ea. Deci mintea 
trebuie să dorească să se întindă spre Unul cel mai presus de lume, 
ca prin aflarea şi vederea Lui să i se aprindă dragostea faţă de El 

şi omul să se poaiă race iinpiinitor al legii şi al poruncii, iubind pe 
Domnul Durmiezeul lui. (Calist Catarygiotul, Filocalia 8, pag. 422). 


Daca imintea, cuvântul şi duhul aleargă şi cad înaintea lui 
Dumne.tu, cea dintâi prin luare arainre, cel de-al doilea prin 
Chemait, iar cei ae-al tieilea prin umilinţă şi dragoste, întreg omul 
dinlăuniru litui ghiseşie Domnului. (feolipt al Filadelfiei, Filocalia 
7, pag. 54). 


"Să te teini de Domnui Dumnezeu! tău, şi numai Lui să-l 
Sslujeşii". 
Deuteronom VI, 13 


Creapunca încă e adunată într-o unitate, însă compusă şi cu 
multe părţi şi nu tără de început, odată ce e creată. Dar, Unul care 
creează, iu e Unul numai ca cel ce rezultă din multe şi felurite 
lucruii, ca ui întreg simronic cu un Singur scop, ci şi întrucât, fiind 
necrea, ese cauză începăâtoare şi mai înainte de început a tuturor. 

Mimea, iidicânau-se spre cele dinapoi, ajunge în chip necesar 
la ceva case «su Unul începător şi orânduitor al ordinii văzute, al 
facerii, al airioniei Şi ai convieţuirii tuturor celor ce există într-o 
unitae. Lăci altrel ar merge înapoi ia nestârşit, ceea ce este absurd. 
Căci to. ce se mişca şi aevine, a fost o vreme când n-a existat; şi 
dacă n-a existat, a început. far dacă a început, a fost pus în mişcare. 
Dar atuuci irebuic câutai cine a pus în rhişcare totul şi cine l-a adus 
la existenţă. Acesta trebuie să fie şi nemişcat. Căci, dacă nu, cine 
e cel ce mişca pe cel ce nu e sub o altă putere, odată ce e necreat? 
lar aaca e nemişcai, e şi neschimbăcios. Şi dacă e aşa, desigur este 
simpiu, cu nu cumva fiind compus să se schimbe Cel ce e 
NESCNIiIDăcius. Căci coiipunerea «e începutul stabilităţii. Iar 
desiaceica e punciui diii urmă ai niişcării. Deci, la Acela nu e 
COIipuntic, ca să nu rezulte o stabiliiaie nai pe urmă. Şi nu e o 

astfel de stabilitate, ca să nu fie nici desfacere. Şi nu e desfacere, 
ca să nu fie schimbare şi mişcare la Cel neschimbat şi nemişcat. El 
mişcă, dar nu e mişcat, şi aduce la existenţă, dar nu e adus la 
existenţă şi nu devine. Deci, dacă e neschimbat şi nemişcat, 
numaidecât e şi necompus şi de aceea atotsimplu şi absolut Unul 
mai presus de lume. lar mintea care se întinde spre El, iese din 
toate în tot chipul din pricina privirii spre Cel mai presus de 
bunătate şi a dorinţei după Cel mai presus de toate, mai bine zis 
după Cel din care sunt toate şi spre care tind toate în chip firesc. 

Iar aceasta întâmplându-se, mintea iese afară şi din patimi. Căci 
mintea care s-a înălțat mai presus şi decât cele mai presus de 
bunătate, greu mai poate rămâne în ruşinea patimilor. De aceea, 
zice Legea: "Numai Lui să-l slujeşti”, adică celui ce e Unul. Deci, 
trebuie să tindem spre Unul din vârf, dacă vrem să împlinim şi 
legea lui Dumnezeu şi să ne aflăm şi deasupra patimilor. (Calist 
Catafygiotul, Filocalia 8, pag. 411-413). 


"Ia aminte la tine, să nu cauţi să urmezi lor, după ce au fost 
stârpiţi de tine“. 
Deuteronom VII, 2 


Se întâmplă celor ce nu prea au grijă să ia aminte la cugetul 
lor, după tăierea patimilor, că icoanele vechilor năluciri încep să 
răsară iarăşi ca nişte vlăstare. Dacă le va da cineva loc să pătrundă 
treptat în cugetare şi nu le va împiedica intrarea, se vor sălăşlui 
iarăşi patimile în el, silindu-l să-şi facă vieţuirea o nouă luptă, după 
biruinţă. 

Căci se întâmplă ca unele patim:, după ce uu fost îmblânzite şi 
învăţate să mănânce iarbă la fel cu boii, să se sălbăticeuscă iarăşi, 
din negrija celui ce le paşte şi să-şi recapete cruzimea fiarelor. (Nil 
Ascetul, Filocalia 1, pag. 233-234). 

“Acolo să aduceţi arderile de tot ale voastre şi jertfele voastre, 
zeciuielile voastre şi ridicarea mâinilor voastre, făgăduinţele 
voastre, prinoasele voastre cele de bună voie şi jertfele voastre 
de pace, pe întâii născuţi ai vitelor voastre mari şi ai vitelor 
voastre mici". 


Deuteronom XII, 6 


Trezindu-te şi lăudând pe Dumnezeu şi chemându-L iarăşi în 
ajutor, începe întâi primul lucru, adică să te rogi în inimă fără 
împrăştiere şi în chip curat până la un ceas. Căci în acest timp 
mintea se află în starea cea mai liniştită şi mai netulburată. De 
aceea, ni s-a poruncit să jertfim lui Dumnezeu cele întâi născute şi 
cele mai alese ale noastre, adică să-l înălţăm în chip neclintit cel 
dintâi gând, prin rugăciunea curată către Domnul nostru lisus 
Hristos. Căci zice Sfântul Nil: "Rugăciune săvârşeşte acela care 
aduce tot gândul lui cel dintâi lui Dumnezeu" (Evagrie Ponticul, 
"Despre rugăciune” 126; Filocalia 1, pag. 123; Marcu Ascetul, 
"Despre Botez”, Filocalia 1, pag. 383).( Calist şi Ignatie Xanthopol, 
Filocalia 8, pag. 69). 


"Să săvârşeşti arderile de tot ale tale, carnea şi sângele pe 
jertfelnicul Domnului Dumnezeului tău; sângele celorlalte jertfe 
ale tale să fie vărsat lângă jertfelnicul Domnului Dumnezeului 
tău, iar carnea lor s-o mănânci". 

Deuteronom XII, 27 


Cei ce slujeau odinioară lui Dumnezeu în umbra legii, 
închipuie pe începătorii în evlavie. Căci şi aceştia de abia pot să 
înţeleagă dispoziţiile văzute ale simbolurilor cu înţeles de tipuri. 

Ca pe un chip al celor începători în evlavie, poporul vechi 
mânca trupurile jertfelor, iar sângele îl vărsa la temelia altarului 
întrucât, din pricina cugetului copilăresc, nu se putea ridica la 
cunoştinţa celor ce se săvârşeau tainic. Hristos însă, făcându-ni-Se 


59 


arhiereu al bunurilor viitoare (Evrei IX, 11) şi jertfindu-Se pe Sine 
ca jertfă tainică, îşi dă împreună cu trupul şi sângele celor ce şi-au 
deprins simţurile sufletului în vederea desăvârşirii, ca să poată 
distinge binele şi răul (Evrei V, 14). 

Căci cel desăvârşit a trecut nu numai de treapta începătorilor, 
ci şi de a înaintaşilor, şi de aceea nu ignoră raţiunile celor săvârşite 
de el după poruncă, ci bându-le întâi pe acelea cu duhul, mănâncă 
prin fapte toată carnea virtuţilor, ridicându-şi înţelegerea celor 
săvârşite prin simţuri la nivelul cunoaşterii cu mintea. (Sf. Maxim 
Mărturisitorul, Filocalia 3, pag. 124). 


Ce închipuieşte junca din lege, junghiată la vale, în cazul unui 
omor al cărui autor n-a fost descoperit? 
Deuteronom XXI, 4-6 


„_ Prin aceasta se închipuieşte gândul duhovnicesc al Scripturii că 
nu numai pentru greşelile vădite trebuie să ne temem, ca unii ce 
vom avea să suferim pedepse pentru ele, ci şi pentru cele săvârşite 
de noi în chip neştiut, dând mereu junca, adică trupul nostru, să fie 
junghiat în valea înfrânării şi a nevoinţei. De aceea se părăsea junca 
încă vie, ca să învăţăm că nu trebuie să omorâm trupul, ci numai 
să junghiem şi îmblânzim plăcerile răsculate. (Sf. Maxim 
Mărturisitorul, Filocalia 2, pag. 239). 


"Să nu înjugi în aria ta animale de neamuri diferite împreună, 
ca boul şi catârul, ci vei treiera recolta înjugând animaie de 
acelaşi neam". 

Deuteronom XXII, 10 


Fericitul Moise zice, lămurind prin pilde, că sufletul nu trebuie 


să dea urmare ambelor voiri, celei rele şi celei bune (De inst. 
Christ, P.G. XLVI, 293 C), ci numai celei bune şi să nu cuitive 

două feluri de roaae, cel bun şi cel rău, ci numai pe cel bun. Căci 
zice “să nu înjugi...”, adică să nu-şi aibă în aria inimii noastre 
virtutea şi păcaiul lucrarea împreună, ci numai virtutea. "Să nu feşi 
in în haină de lână, nici lână în haină de in” (Deuteronom XXII, 
11). 

Să nu cultivi în țarina ta două feluri de roduri la un loc. "Să nu 
scoţi animal din neam străin la împreunare cu altul, ci să împreuni 
animalele de acelaşi neam" (Levitic XLX, 19). 

Prin toate acestea ne dă în chip tainic să înţelegem că nu 
trebuie să cuitivăm în noi păcatul şi virtutea, ci să se lase spre 
rodire numai seminţele virtuţii, şi că sufletul să nu aibă părtăşie cu 
două duhuri, cu duhul lui Dumnezeu şi cu duhul lumii, ci să se lase 
robit numai de duhul lui Dumnezeu şi să se producă numai rodurile 
Duhului. Pentru aceasta zice: “Spre toate poruncile Tale m-am 
îndreptat, toată calea nedreaptă am urât" (Psalmul CXVIII, 128). 
(Sf. Simeon Metafrastul, Filocalia 5, pag. 295-296). 


"'Amonitul şi Myvabirui să nu intre în obştea Domnului; nici al 
zecelea neam al lor în veci să nu intre în obştea Domnului". 
Deuteronom XXIII, 3 


Moabit se tălmăceşte "intestinul tatălui”, iar Amonit "7atăl 
maicii”. Prin acesiea se spune că cel ce ia pildă de răutate de la 
altul a gescoperit intestinul tatălui; iar cel ce naşte păcatul din Sine 
este tatăl maicii, adică al păcatului său propriu. Deci aceştia nu vor 
intra în Casa Domiului până la al treilea şi al pauruiea şi al zecilea 
neam; şi până în veac. Adică cel ce nu s-a apropiat de Dumnezeu 
prin dobândi ea deprinderii binelui şi prin făptuirea lui (căci acestea 
sunt ai treilea Şi a! patiulea neam al vinuţilor), apoi prin numele şi 
prin credinţa Loinnuiui iisus şi prin ceie zece poiunci ale Legii, nu 
va inura, piin ieinaşerea viitoare din veacul cel nevrecător, în casa 
lui Durmmezeu, aQiCă în cetatea cerească în cae e locuinţa tuturor 
celor ce se vesciesc. (Sf. Maxirn Măriurisioiul, rilucaiia 2, pag. 
248). 

"Ca ploaia să curgă învăţătura mea şi graiurile mele să se 

pogoare ca roua, ca bura pe verdeață şi ca ploaia repede pe 
iarbă". 

- Deuteronom XXXII, 2 

“Izvorul înţelepciunii este cuvântul lui Dumnezeu întru cele 

înalte, şi căile ei sunt porunci veşnice”. 

Ecclesiastul I, 5 

“Hrăni-l-va cu pâinea înţelegerii, şi cu apa înţelepciunii îl va 
adăpa". 

Ecclesiastul XV, 3 


Cuvântul lui Dumnezeu se numeşte şi este şi "rouă" şi "apă" şi 
"izvor" şi "râu", precum s-a scris, fiind şi făcându-se acestea după 
puterea ce se află în cei ce-L primesc. Unora le este rouă, întrucât 
le stinge fierbinţeala şi lucrarea patimilor, care le încinge trupul de 
dinafară. Celor ce sunt scuturaţi în adânc de frigurile veninului 
răutăţii le este apă, nu numai întrucât nimiceşte printr-o însuşire 
contrară ceea ce este opus, ci şi întrucât le dăruieşte putere de viaţă 
pentru o existenţă fericită. Iar izvor le este celor ce au în ei ca o 
ţâşnire necontenită deprinderea contemplaţiei, întrucât le dăruieşte 
înţelepciune. În sfârşit, râu le este celor ce varsă ca un râu 
învăţătura cucernică, dreaptă şi mântuitoare, întrucât adapă din 
belşug oameni, dobitoace, fiare şi plante. Şi o face aceasta ca 
oamenii să se îndumnezeiască, înălțându-se prin înțelesurile celor 
grăite; cei îndobitociţi de patimi să-şi primească din nou puterea 
raţiunii naturale, redobândindu-şi omenia prin arătarea sârguincioasă 
a chipurilor virtuţii; cei însălbăticiţi prin deprinderile şi faptele lor 
ticăloase să se înmoaie prin îndemnurile dulci şi line şi să revină la 
blândeţea firii, iar cei deveniți nesimţitori faţă de cele bune, 
asemenea plantelor, subțiindu-se prin străbaterea cuvântului în 
adâncime, să dobândească simţirea spre aducere de roade, iar 
puterea cuvântului să le fie ca o sevă care-i nutreşte. (Sf. Maxim 
Mărturisitorul, Filocalia 2, pag. 191-192). 


02 


"Când Cel Preaînalt a împărţit moştenire popoarelor, când a 

împărţit pe fiii lui Adam, atunci a statornicit hotarele 

neamurilor după numărul îngerilor lui Dumnezeu". 
Deuteronom XXXII, 8-9 


Hotarele îngerilor, cum zice Moise în cântarea lui, le-a aşezat 
Dumnezeu după ce a împărţit neamurile. Iar împărţirea aceasta s-a 
făcut după Cain şi Set, cei din Cain numindu-se oameni, iar cei 
coborâtori din Set chemându-se fii ai lui Dumnezeu. Iar mie mi se 
pare că de atunci s-a ales numele şi s-a prevestit neamul din care 
avea să ia trup Fiul Unul-Născut al lui Dumnezeu. (Sf. Grigorie 
Palama, Filocalia 7, pag. 468). 


“"Întinzându-şi aripile Sale i-a luat pe ei şi i-a ridicat pe umerii 
Săi". 
Deuteronom XXXII, || 


Dumnezeu nu se aşează numai pe noi, dându-ne viaţa, 
încălzindu-ne, păzindu-ne şi veselindu-ne în chip minunat, cum face 
pasărea cu puii săi. Ci El se aşează pe Sine însuşi şi se face pe 
Sine ca o căruţă nouă a noastră, mai presus de înţelegere, prin 
prisosinţa nesfârşită a dragostei Sale, păzindu-ne în siguranţă şi 
purtându-ne în chip nespus la bunătăţile negrăite şi supralumeşti ale 
vieţii mai presus de ceruri şi pregătindu-ne astfel să ne desfătăm de 
cele mai presus de fire şi să ne umplem de pace şi să ne odihnim 
în cele de netălmăcit şi să ne bucurăm şi să gustăm în chip 
dumnezeiesc şi duhovnicesc şi să ne îndulcim, precum se cuvine, 
de ele. (Calist Patriarhul, Filocalia 8, pag. 365). 


"EI l-a aşezat pe pământul înalt şi l-a hrănit cu roada ţarinilor. 
[...] A mâncat Iacov, s-a îngrăşat Israel şi s-a făcut îndărătnic 

[...], a părăsit pe Dumnezeu cel ce l-a făcut şi a disprețuit 
cetatea mântuirii sale" 
Deuteronom XXXII, 13-15 
"Nu vă îngrijiţi în sufletul vostru ce veţi mânca sau ce veţi bea 
sau cu ce vă veţi îmbrăca". 
Matei VI, 25 


Toate acestea le fac păgânii şi necredincioşii care leapădă 
purtarea de grijă a Stăpânului şi tăgăduiesc pe Făcătorul. Lepădând 
dar asemenea gânduri, să lăsăm toată grija noastră în seama 
Domnului, îndestulându-ne cu cele de faţă, cu îmbrăcăminte şi 
hrană sărăcăcioasă, ca să slăbim în fiecare zi pe părinţii slavei 
deşarte. lar dacă cineva socoteşte că nu-i stă bine în haină 
sărăcăcioasă, să privească la St. Pavel cum aşteaptă în frig şi 
dezbrăcat, cununa dreptăţii (Il Corinteni XI,27). (Evagrie Ponticul, 
Filocalia |, pag. 78). 


După ce a isprăvit tot poporul de trecut Iordanul, a grăit 
Domnul către Iosua şi a zis: "Ia din popor doisprezece bărbaţi, 
câte un om din fiecare seminţie şi le porunceşte: «Luaţi din 
mijlocul Iordanului aouăsprezece pietre, duceţi-le cu voi şi le 
puneţi în tabăra voasră...»". 

losua Navi IV, 1-3 


Prin aceasta, lisus a lui Navi a dat să se înțeleagă că trebuie 
scoase la arătare gândurile adânci ale vieţuirii pătirnaşe şi ţiniuite 
ca pe un stâlp în văzul altora, spre a nu se ascunae cu pizmă 
cunoştinţa pe care ar pusea-o lua şi alţii. În felul acesta va fi cu 
putinţă ca nu numai vrecurui să cunvască chipul în cae s-a tăcut 
trecerea, ci şi cei ce se notărăsc la acelaşi lucru sa-şi raca trecerea 
uşoară, şi experienţa unora să rie spre învaţătuia airora. (Nil 
Ascetul, Filocalia i, pag. 721). 


"Aşa că jumătate din ei se aflau pe muntele Garizim, iar 
cealaltă jumătate pe muntele Ebal'. 
Iosua Navi VIII, 33 


Garizim se tălmăceşte prin "făiere-împrejur”. lar Ebal prin 
"amestecătură”. Deci în amestecătura blestemată de neamuri îşi 
aşează altarul Domnul nostru lisus Hristos. (Sf. Maxim 
Mărturisitorul, Filocalia 2, pag. 229). 


"Să stea soarele deasupra Ghibeonului". 
Iosua Navi X, 12 


Adică să-i fie păzită neavusă lumina cunoştinţei lui Dumnezeu 
pe muntele contemolaţiei mentale; şi "luna deasupra văii”, adică să- 
i rămână puterea naturală de discernământ în neputinţa trupului, 
neabătută de la virtute. Ghibeon este mintea înaltă, iar valea este 
trupul care s-a smerit prin mortificare. Soarele este Cuvântul care 
luminează mintea, îl hărăzeşte puterea vederilor (contemplării) şi o 
izbăveşte de toată neştiinţa. Iar luna este legea firii, care înduplecă 
trupul să se supună după lege duhului, spre a primi jugul 
poruncilor. Căci luna e simbolul firii, fiindcă e schimbăcioasă. Dar 
în Sfinţi ea rămâne neschimbăcioasă, pentru deprinderea lor 
neclintită în virtute. (Sf. Maxim Mărturisitorul, Filocalia 2, pag. 
179). 


"Domnul a lăsat popoare multe şi nu le-a pierdut şi nu le-a 
predat pe ele în mâinile lui Iisus, fiul lui Navi, ca să ispitească 
prin ele pe fiii lui Israel şi să fie povăţuite minţile fiilor lui 
Israel şi să înveţe războiul". 

Judecători III, 1-2 

Şi în unele împrejurări Domnul depărtează şi alungă arşiţa 
vrăjmaşului de la om, în altele lasă să fie ispitit ca să i se facă 
această ispitire pricina de apropiere de Dumnezeu şi ca să înveţe şi 
să aibă cercarea ispitelor. 

Căci dreptul care nu-şi cunoaşte slăbiciunea sa stă pe muchie 
de cuţit şi niciodată nu-i departe de cădere, nici de leul pierzător, 
adică de diavolul mândriei. Şi cel ce nu-şi cunoaşte slăbiciunea sa 
e lipsit de smerenie. Şi cel lipsit de aceasta e lipsit şi de 
desăvârşire. Şi cel lipsit de aceasta e pururea înfricat. 

Pentru că cetatea lui nu e întemeiată pe stâlpi de fier şi nu e 
înconjurată cu cercuri de aramă, adică nu e întemeiată pe smerenie. 
Iar smerenie nu poate dobândi cineva, decât prin acele feluri ale ei, 
prin care se face inima smerită şi se nimicesc gândurile părerii de 
sine. De aceea de multe ori află vrăjmaşul pricină să abată pe om. 
Căci fără smerenie nu se poate desăvârşi lucrul omului. Şi nu s-a 
pus pe scrisoarea liberării lui pecetea Duhului, ci e mai degrabă 
încă rob; şi lucrul lui e făcut de frică. Căci nu îndreptează cineva 
lucrul lui fără smerenie şi nu învaţă decât prin încercări. Şi fără 
încercare nu cunoaşte smerenia. (Sf. Isaac Sirul, Filocalia 10, pag. 
115). 


"În timpul acesta, toţi Madianiţii, Amaleciţii şi locuitorii 

Răsăritului s-au adunat împreună, au trecut râul şi şi-au aşezat 

tabăra în valea Izreel”. | 
Judecători VI, 33 


Poate fi cineva foarte bogat în virtuţi, dar dacă din nepăsare se 
abate de lu ceea ce se cuvine, se ridică asupra lut fii răsăriturilor 
rele de li Amalec şi mat ales de la Madiam, puterea cca iubitoare 
de curvie, împreună cu cămilele lor, adică cu amintirile păuumaşe, 
cărora nu este număr, şi nimicese toate roadele pământului, adică 
ale făpturii şi ale deprinderi celei prea bune. 

Atunci sărăceşte Israel şi se împuţinează cu sufletul şi se vede 
silit să strige către Domnul. (loan Carpatinul, Filocalia 4, pag. 132). 


"Ieftae Galaaditul era un luptător viteaz. Acesta era fiul unei 
desfrânate, care născuse lui Galaad pe Ieftae". 
Judecători XI, 1 


leftae închipuieşte persoana Domnului. Iar fata lui, trupul 
preacurat al Acestuia. Căci precum leftae era născut dintr-o 
desfrânată şi a fost alungat dintre ai lui, iar ieşind a luptat şi a 
biruit pe duşmani, făgăduind lui Dumnezeu să aducă drept jertfă pe 
primul din familia sa, care-l va întâmpina la întoarcere, la fel şi 
Domnul, născându-Se după trup din firea noastră cea desfrânată, în 
chip nepăcătos, prin aceea că s-a făcut semănătorul propriului Său 
trup, alungat fiind de cei ce se socoteau a fi ludei şi biruind în 
războiul cel pentru noi, a adus trupul Său propriu lui Dumnezeu şi 
Tatăl lui. leftae se tălmăceşte “deschizătură a lui Dumnezeu” (Sf. 
Maxim Mărturisitorul, Filocalia 2, pag. 230). 


"Nu vă lăudaţi şi cuvinte trufaşe să nu iasă din gura voastră, 
căci Domnul este Dumnezeul a toată cunoştinţa şi lucrurile la 
Dânsul sunt cântărite". 

I Regi II, 3 


Cel ce are cunoştinţă, află tot lucrul ca ajutător spre mântuirea 
sufletului şi spre slava lui Dumnezeu, pentru care s-au şi făcut de 
Domnul şi "Dumnezeul cunoştinţelor”. De aceea “să nu se luude 
înțeleptul întru înţelepciune”, "ci întru aceasta să se laude cel ce 
se laudă, că înţelege şi cunoaşte pe Domnul”, adică ÎL cunoaşte pe 
Domnul în înţelegere multă din făpturile Lui şi ÎL imită pe EI, după 
putere, prin păzirea dumnezeieştilor Lui porunci, “ca să poată face 

judecată şi dreptate în mijlocul pământului” (| Regi Il, 10-11), ca 
Acela şi ca să pătimească împreună cu EI, prin dobândirea virtuţilor 
şi să se slăvească împreună, prin nepătimire şi cunoştinţă. Atunci 
va avea laudă în sine, ca cel ce s-a învrednicit să se facă robul unui 
astfel de Stăpân şi următor al smereniei lui, nevrednici fiind. Atunci 
i se va face lui laudă de la Domnul când va zice celor de-a dreapta: 
"Veniţi, binecuvântaţii Părintelui Meu, de mosteniți împărăţia” 
(Matei XXV, 34) (Cuv. Petru Damaschin, Filocalia 5, pag. 253). 


"Pe cei ce Mă slăvesc, îi voi slăvi”. 
I Regi II, 30 


Este o slavă ce vine de la Dumnezeu, şi este o slavă ce 
urmează din pregătirea diavolească "Vai, când vor vorbi oamenii 
bine de voi" (Luca VI, 26). O vei cunoaşte limpede pe cea dintâi, 
când socotind-o ca vătămare, o vei respinge cu toată sârguinţa şi 
oriunde te vei duce, îţi vei ascunde vieţuirea ta. 

Şi pe a doua, când, săvârşind orice lucru, îl vei săvârşi pentru 
a fi văzut de oameni. Necurata aceasta ne îndeamnă să făţărim o 
virtute pe care nu o avem. Dar de multe ori Domnul îi aduce însă 
pe cei iubitori de slavă deşartă la lipsa de slavă deşartă, prin 
necinstirea ce li se întâmplă. (Sf. Ioan Scărarul, Filocalia 9, pag. 
216-277). 


"Domnul a zis către Samuel: Până când te vei tângui tu pentru 
Saul, pe care l-am lepădat ca să nu mai fie rege peste Israel? 
Umple cornul tău cu mir şi du-te că te trimit la Iesei 
Betleemitul, căci dintre fiii lui Mi-am ales rege". 

I Regi XVI, 1 

Domnia lui Saul este chipul slujirii trupeşti a legii, pe car: 
Domnul a desfiinţat-o, ca pe una ce n-a desăvârşit nimic. lar 
domnia marelui David este preînchipuirea slujirii evanghelice; căci 
ea cuprinde în chip desăvârşit toate.voile din inima lui Dumnezeu. 
Saul este legea naturală, care a primit la început de la Domnul să 
stăpânească peste fire. Dar când a călcat porunca prin neascultare, 
cruțând pe Agag, regele lui Amalec, adică trupul, şi a alunecat în 
patimi, a fost scos din domnie, ca să ia David pe Israel, adică legea 
duhului, care naşte pacea - adică pe Solomon - ce zideşte lui 
Dumnezeu templul măreț al contemplaţiei. Samuel se tălmăceşte 
“ascultare de Dumnezeu". Deci până ce preoţeşte în noi Cuvântul 
prin ascultare, chiar de va cruța Saul pe Agag, adică cugetu: 
trupesc, îl va ucide pe acesta cu toată râvna Cuvântul preot, şi va 
ruşina cu mustrări mintea iubitoare de păcat, ca pe una ce a călcai 
drepturile lui Dumnezeu. (Sf. Maxim Mărturisitorul, Filocalia 2, 
pag. 186-187). 


"'Dar omul ca om caută la faţă; Dumnezeu însă vede în inimă”. 
I Regi XVI, ? 


Dumnezeu nu priveşte faţa din afară a celor zise sau făcute de 
noi, Ci stările sufletelor şi scopul pentru care facem ceva din cele 
văzute, sau zicem ceva din cele cugetate, precum cei ce se 
deosebesc de cei ce vorbesc sau fac ceva, prin înţelegerea lor, văd 
mai bine înțelesurile cuvintelor şi sfârşiturile lucrurilor şi-şi fac 
judecăţi fără greşeală despre ele. (Nichita Stithatul, Filocalia 6, pag. 
269). 


David care cântă şi îmblânzeşte duhul rău al lui Saul. 
Il Regi XVI, 16 

Astfel tot cel ce, asemenea fericitului David, paşte oile, adică 
puterea raţională a sufletului şi ucide iuţimea şi pofta, ca acela leul 
şi ursul, folosindu-se de cuvântul învăţăturii într-o contemplaţie 
înaltă, îndulceşte pe ascultător şi domoleşte patimile răutăţii din el. 
(Sf. Maxim Mărturisitorul, Filocalia 2, pag. 227). 


"David, luând harpa, cânta şi lui Saul îi era mai uşor şi mai 
bine şi duhul cel rău se depărta de el”. 
I Regi XVI, 23 


Tot cuvântul duhovnicesc,  îndulcit prin vederile 
(contemplaţiile) cunoştinţei, odihneşte mintea muncită, slobozind-o 
de cunoştinţa rea care o chinuieşte. (Sf. Maxim Mărturisitorul, 
Filocalia 2, pag. 186). 


+ 


"Atunci David a alergat şi călcând pe filistean, luă sabia lui şi, 
scoţând-o din teacă, îl lovi cu ea şi-i tăie capul; Filistenii, 
văzând că uriaşul lor a murit, au fugit". 

I Regi XVII, S1 


Această mişcare blestemată - închipuirea necuviincioasă - se 
opune foarte mult rugăciunii curate a inimii şi lucrării unitare şi 
neînşelătoare a minţii.[...] Sfinţii de mai înainte au socotit-o 
asemenea miticului Dedal ca o închipuire cu multe chipuri şi cu 
multe capete asemănătoare hidrei, ca pe un pod al demonilor. Căci 
blestemaţii ucigaşi, străbătând şi trecând prin ca, întră în 
comunicare cu sufletul şi se amestecă cu el, făcându-l un tel de stup 
de viespi şi o peşteră de gânduri sterpe şi pătimaşe. O astiel de 
închipuire trebuie respinsă cu totul. lar când nu voieşti, de drapul 
pocăinţei şi al plânsului împreunat cu zdrobirea inimii şi cu smerita 
cugetare, iar înainte de aceasta şi de dragul pătrunderii şi vederii 

făpturilor, ba şi din voinţa de a compara închipuirea necuviincioasă 
cu cea cuviincioasă şi de a o opune pe cea din urmă celei dintâi să 
o apropii pe cea din urmă de cea dintâi şi să o loveşti pe cea dintâi 
prin cea din urmă şi astfel să .0 alungi cu putere pe cea 
necuviincioasă şi neruşinată ca pe o laşă, dobândind biruinţa asupra 
ei. Făcând astfel, nu numai că nu-ţi va fi pricină de pagubă, ci îţi 
va fi mai degrabă pricină de câştig, ca unul care ţi-ai condus cele 
ce te privesc cu judecată, fără greşeală, ca unul care ai nimicit 
închipuirea necuviincioasă prin cea cuviincioasă şi ai rănit de 
moarte şi ucis pe vrăjmaşii tăi cu armele lor, ca odinioară 
dumnezeiescul David pe Goliat (1 Regi XVII, 51). (Monahii Calist 
şi Ignatie Xanthopol, Filocalia 8, pag. 134-136). 


“În ziua aceea se afla acolo, înaintea Domnului, unul din 
slujitorii lui Saul, cu numele Doeg, idumeu, căpetenia păstorilor 
lui Saul”. 
I Regi XXI, 7; XII, 18 
"Care se întinde pe malul râului Arnon până la muntele Sihon 
sau Hermon". 
Deuteronom IV, 48 


Havones se tălmăceşte prin “ferestre”. Cana prin “agonisire”, 
Galileia înseamnă “descoperire”. Doeg Sirianul este "gândul 
îngâmfat". lar Ermon se tălmăceşte prin "alungarea fiarelor”. Unii 
spun că de acolo izvorăşte Iordanul. Prin acestea se indică harul 
Sfântului Botez. (Sf. Maxim Mărturisitorul, Filocalia 2, pag. 229). 


"Atunci Saul a zis slugilor sale: «Căutaţi-mi o femeie vrăjitoare 
ca să merg la ea s-o întreb...»". 
1 Regi XXVIII, 7 

Când mintea, semeţindu-se, încetează să întrebe, prin cuvenita 
cercetare, pe Cuvântul dătător de învăţătură, care a uns-o împotriva 
patimilor, despre cele ce trebuie să facă şi să nu facă, cade în chip 
sigur sub puterea patimilor din pricina neştiinţei. Acestea, 
despărţind-o treptat de Dumnezeu o fac să se întoarcă în vreme de 
strâmtorare spre draci şi să-şi îndumnezeiască pântecele, vrând să 
primească de la acestea mângâiere în necazuri. Să te încredinţeze 
despre aceasta Saul, care neluând în toate pe Samuel ca sfetnic, este 
dus cu sila la slujirea idolilor şi întreabă de sfat pe vrăjitoarea 
ventrilogă, ca pe un Dumnezeu, (Sf. Maxim Mărturisitorul, Filocalia 
2, pag. 187). 


“A şezut David în casa lui şi l-a odihnit pe el Dumnezeu de toţi 
cei dimprejurul lui”. 
II Regi VII, 1 


În acestea nu e vorba despre una singură dintre patimi, ci e 
vorba întâi despre patimile naturale, adică despre poftă şi iuţime, 
apoi despre patimile iubirii de slavă, şi de plăcere, care-şi 
închipuiesc şi nălucesc feţele şi stârnesc la poftă şi dorinţă. De 
asemenea, şi despre patima iubirii de arginţi, de care sufletul se 
împărtăşeşte în chip ascuns, chiar când nu se lasă înduplecat la 
faptă. Căci şi atunci ea întipăreşte în minte chipurile faptelor iubirii 
de arginţi, legate de strângerea de bogăţie, şi sileşte sufletul să 
cugete la ele şi la felul în care poate săvârşi însuşi acele fapte 
împreună cu altele. (Sf. Isaac Sirul, Filocalia 10, pag. 65). 


"Şi s-a făcut foamete în zilele lui David trei ani, unul după 
altul. Şi a căutat David faţa Domnului. Şi Domnul a zis: «Peste 
Saul şi peste casa lui nedreptatea, fiindcă a omorât pe 
Ghibeoniţi». Şi a chemat David pe Ghibeoniţi şi le-a zis lor: «Ce 

voi face vouă şi cu ce să vă împac ca să binecuvântaţi 
moştenirea Domnului». Şi au zis către rege: «Bărbatul care ne-a 
zdrobit pe noi şi a socotit să ne stârpească pe noi, vrem să-l 
prindem pe el, ca să nu mai fie în nici un hotar al lui Israil. 
Daţi-ne nouă şapte bărbaţi din fiii lui şi-i vom spânzura pe ei 
Domnului în muntele lui Saul». Şi a luat regele pe cei doi feciori 
ai Resfei, fiica lui Aia, ţiitoarea lui Saul, pe care l-a născut lui 
Ezdriel, şi i-a dat pe ei în mâna Ghibeoniţilor. Şi i-au spânzurat 
pe ei în munte înaintea Domnului şi au căzut acolo cei şapte 
împreună. Şi i-a omorât în zilele secerişului, la începutul 
secerişului orzului. Şi a luat Resfa, fiica lui Aia, sacul şi l-a 
întins seişi pe stâncă, până ce a căzut peste ei ploaia lui 
Dumnezeu din cer. Şi au împlinit toate câte a poruncit regele. 
Iar după aceasta s-a milostivit Dumnezeu de ţară”. 

II Regi XXI, 1-14 


Saul înseamnă în acest loc al Sf. Scripturi legea care 
împărăţeşte cu litera ei prin puterea poruncii trupeşti peste ludeii cei 
trupeşti, sau modul şi înţelesul trupesc al legii, care împărăţeşte 
peste cei ce se lasă călăuziţi numai de literă. Fiindcă Saul se 
tălmăceşte ca "iadul cerut”. 

Poporul ludeilor, alegând viaţa de plăceri în locul împărăției şi 
a vieţii trăite virtuos în Duhul lui Dumnezeu, a cerut să 
împărăţească peste el iadul, adică neştiinţa, în loc de cunoştinţă. 

După altă tălmăcire, Saul înseamnă "ceva dat cu dobândă" sau 
"împrumutat cu dobândă”. Căci nu s-a dat legea scrisă celor ce au 
primit-o spre a le fi ca o avuţie, ci ca să-i pregătească spre 
făgăduinţa aşteptată. De aceea dându-i Dumnezeu lui Saul 
împărăţia, în legământul făcut cu el, nu i-a făgăduit împărăţia 
veşnică. Fiindcă tot ce se dă ca împrumut nu i se face celui ce l-a 
primit avuţie proprie, ci pricină de muncă şi de osteneală spre 
adunarea altei avuţii. 

lar Resfa, țiitoarea lui Saul, se tălmăceşte "drumul gurii”. Drum 
al gurii este însă învăţătura legii numai prin rostirea cuvintelor, 
adică aducerea ei în casă în mod nelegitim. 

Aceasta o face cel ce cultivă numai slujirea trupească a legii, 
din care nu i se naşte nici un rod bun şi evlavios. Căci cel ce se 
îndeletniceşie numai cu partea trupească a legii prin învăţătura 
cuvintelor, nu atv slujirea aceasta a legii într-o împreunare legitimă 
cu raţiunea. 

De aceea ceea ce i se naşte e vrednic de osândă şi de ocară. 
Căci din împreunarea nelegitimă cu Resfa se nasc Ermonti şi 
Memfivosie, care înseamnă "anatema lor” şi "ruşinea gurii lor”. 

"Anatema lor” este stricăciunea păcatului cu gura adusă de 
lucrarea patimilor, iar Memfivoste este mişcarea nenaturală a minţii 
spre rău sau gândul născocitor de rele al minţii, care este şi se 
numeşte ruşinea minţii. 

Sau "anatema lor" este locul în care e ţinută firea acum spre 
cenare, adică lumea aceasta, care a devenit ţinutul morţii şi al 
stricăciunii din pricina păcatului şi în care a căzut primul om din 
Rai după călcarea poruncii dumnezeieşti. Această lume o naşte prin 
afecțiunea iubitoare de plăcere a voii, adică prin pofta lumească, din 
împlinirea legii numai prin rostirea cuvintelor, cel ce nu străbate cu 
mintea spre frumuseţea şi măreţia dumnezeiască a duhului 
dinlăuntru literei legii. 

lar "ruşinea gurii lor” este cultivarea în minte a gândurilor 
iubitoare de lume şi de trup. Căci îndată ce din chipul văzut al legii 
trupeşti sau al literei ei obişnuieşte să se nască prin afecțiunea voii 
lumea, adică dispoziţia iubitoare de lume, se naşte şi cultivarea cu 
mintea a gândurilor iubitoare de lume şi trup. 

Şi iarăşi "anatema lor” este mişcarea urâtă, pământească şi fără 
formă a patimilor, iar “ruşinea gurii lor”, mişcarea minţii care 
adaugă patimilor un chip şi plăsmuieşte o frumusețe plăcută 
simţurilor. Căci fără puterea născocitoare a minţii, patima nu e dusă 
spre plăsmuirea unei forme. Prin urniare cel ce mărginește înţelesul 
unei făgăduinţe dumnezeieşti numai la litera legii, are învăţătura 
legii numai ca pe O ţiitoare, nu ca pe o soţie legitimă. De aceca o 
astfel de învăţătură naşte anatema şi ruşinea, nu din pricina ci, ci a 
celui care o ia, adică se împreună cu ca în chip trupesc. Căci cel ce 
crede că Dumnezeu a rânduit prin lege jeritele şi sărbătorile, 

Sâmbetele şi lunile nouă, pentru dezmierdarea şi odihna trupului, cu 
Siguranţă va cădea sub puterea patimilor şi sub ruşinea murdăriei 
gândurilor lor spurcate; acela va fi robul lumii ce se strică şi al 
îndeletnicirii cu gânduri trupeşti; de asemenea al materiei şi al 
formei patimilor, neputând avea în cinste nimic altceva decât cele 
supuse stricăciunii. 

De aceea poate unul ca acesta naşte în chip păcătos pe Merob, 
care la rândul ei naşte cinci fii lui Ezdriel. Merob se tălmăceşte 
"săturarea gâtlejului”, care nu e altceva decât lăcomia pântecelui. 
Acesta înțelegând porunca în chip iudaic, naşte lui Ezdriel modurile 
de întrebuințare abuzivă a simţurilor. Ezdriel este partea 
contemplativă a sufletului, căci numele acesta se tălmăceşte "putere 
dumnezeiască”, sau "ajutor tare”, -sau "vedere puternică”. lar 
acestea nu sunt decât mintea cea făcută după chipul lui Dumnezeu, 
dar înduplecată apoi să se împreune cu lăcomia pântecelui, care este 
fiica legii înţeleasă trupeşte, adică a literei. Căci mintea fiind 
convinsă de litera legii că dezmierdarea trupului este o poruncă 
dumnezeiască, nu o primeşte decât pe aceasta spre convieţuire, 
socotind-o dumnezeiască şi cinstind-o ca pe o fiică a legii care 
împărăţeşte. Şi aşa face să se nască din ea modurile de întrebuințare 
abuzivă a simţurilor. Căci odată ce partea contemplativă a 
sufletului, ascultând de litera legii, îmbrăţişează dezmierdarea 
trupească în vederea convieţuirii cu ea, socotind-o din pricina 
poruncii dumnezeieşti, începe să întrebuinţeze simţurile contrar firii, 
nemaiîn găduind întrebuinţarea nici unei lucrări a simţurilor conform 
cu firea. Din Merob (fiica lui Saul), adică din lăcomia pântecelui, 
dobândeşte ca nepoți modurile întrebuinţărilor abuzive ale 
simţurilor. Din această pricină el obişnuieşte să omoare raţiunile şi 
gândurile aflătoare în firea lucrurilor, adică pe cele conforme ci 
firea, ca pe nişte Ghibeoniţi. Căci Ghibeoniţii se tălmăcesc 
"munteni" sau "plutitori în văzduh", indicând raţiunile mai înaite ale 
contemplaţiei naturale sau gândurile noastre conforme cu firea. Pe 
acestea le ucide Saul şi oricine imită pe Saul prin dispoziţia sa 
lăuntrică. 

Simbolurile nu sunt acelaşi lucru cu firea. lar dacă simbolurile 

nu sunt una cu firea, e limpede că cel ce se lipeşte de simbolurile 
iegii, ca de prototipuri, nu poate nicicând să vadă ce sunt lucrurile 
după firea lor. De aceea respinge nebuneşte raţiunile cele după fire. 
E! nu cugetă că trebuie ocrotiţi aceia care au fost cruţaţi de Iisus 
«Isus Navi LX, 3 şi urm.., şi pentru care acela a purtat şi un război 
înfricoşat împotriva celor cinci regi ce au năvălit împotriva lor, 
război în care a luptat şi cerul însuşi, prin pietre de grindină (Isus 
Navi X, 5-şi urm.), alăturea de Iisus împotriva celor ce s-au ridicat 
impotriva Ghibeoniţilor; aceia pe care Cuvântul cel întrupat, i-a pus 
să care lemne şi apă la cortul dumnezeiesc, adică la Sfânta Biserică, 
preînchipuită prin cort (Isus Navi X, 27). 

Totdeauna Iisus, Cuvântul (Rațiunea) lui Dumnezeu, ocroteşte 
raţiunile contemplaţiei naturale, punându-le să care lemne şi apă la 
«ortul dumnezeiesc al tainelor Sale, adică să procure materia ce se 
aprinde de lumina cunoştinţei dumnezeieşti şi să dea prilej pentru 
curățirea de petele patimilor şi pentru creşterea vieţii în duh. 

Ghibeoniţii mai înfăţişează şi soarta neamurilor ce vin la lisus, 
împlinitorul  făgăduinţelor dumnezeieşti, care le  mântuieşte 
învăţându-le să care lemne şi apă, adică să poarte pe umerii 
virtuţilor, prin fapte, raţiunea tainică şi mântuitoare a crucii şi a 
renaşterii dumnezeişti prin apă; şi să procure chivotului 
dumnezeiesc al credinţei celei evlavioase prin făptuire, omorârea 
mădularelor pământeşti (Coloseni III, 5), ca pe nişte lemne, iar prin 
contemplaţie revărsarea cunoştinţei în duh, ca pe o apă. 

Cel ce se ţine numai de litera Scripturii ca Saul, pe de o parte 
respinge raţiunile cele după fire, iar pe de alta, nu crede în 
chemarea neamurilor anunţată tainic de mai înainte, căutând în lege 
aşa cum o înţelege el, numai plăcerea trupului. 

Iar câtă vreme stăpâneşte această dispoziţie trupească peste cei 
ce, înțelegând astfel legea, trăiesc numai după simţuri, nu se iveşte 
în ea foamea cunoştinţei duhovniceşti care întreţine sufletul. 

De aceea cât trăieşte Saul, nu se iveşte foamete, pentru că nu 
se simţea lipsa cunoştinței duhovniceşti, cât trăia litera Cui ŞI 
împărăţea peste iudeii cei pământeşti cu înţelegerea. 

Când însă începe să strălucească raza harului evanghelic şi ia 

David împărăţia peste cei duhovniceşti cu înţelegerea, atunci se 
simte foametea cunoştinţei dohuvniceşti. Şi anume o simte poporul 
credincios îndeobşte şi sufletul fiecăruia îndeosebi, când alege 
învelişul de dinafară al literei în locul contemplaţiei tainice în duh 
şi socoteşte sufletul Scripturii mai de necinste decât trupul ei. 

Căci cu adevărat flămânzeşte poporul celor ce cred şi au 
cunoscut adevărul, ca şi sufletul fiecăruia, atunci când cade din 
contemplaţia duhovnicească prin har şi ajunge în robia formelor şi 
chipurilor literei, care nu hrăneşte mintea cu înțelesurile măreţe, ci 
umple simţirea cu năluciri pătimaşe prin figurile trupeşti ale 
simbolurilor Scripturii. 

Din această pricină se spune că foametea de cunoştinţa lui 
Dumnezeu se prelungeşte "rrei ani unul după altul”. Prin urmare 
"foametea celor trei ani” înseamnă lipsa de cunoştinţă care le vine 
din cele trei legi: cea naturală, cea scrisă şi cea a harului, 
corespunzător cu fiecare, celor ce nu caută prin contemplaţie 
înţelesul lor mai înalt. 

Căci nu poate cultiva câtuşi de puţin ştiinţa Scripturilor acela 
care leapădă raţiunile naturale ale lucrurilor în contemplarea sa şi 
dă atenţie numai simbolurilor materiale. Pentru că atâta timp cât 
stăpâneşte numai latura istorică a Scripturii, încă n-a încetat 
stăpânirea celor trecătoare şi vremelnice asupra înţelegerii, şi chiar 
dacă Saul a murit, "mai trăiesc copiii şi nepoţii lui, care sunt şapte 
la număr”. Cu alte cuvinte, din slujirea trupească şi vremelnică a 
legii, obişnuieşte să se nască în cei iubitori de trup, o dispoziţie 
pătimaşă ce-şi are ca încurajare în rătăcire porunca arătată în 
simboluri. Din această cauză nu s-a ivit foamete în zilele lui Saul, 
adică nu se simţea lipsa cunoştinţei duhovniceşti în vremea slujirii 
după trup a legii, ci în vremea harului evanghelic. Căci abia acum - 
după ce a trecut împărăţia literei -flămânzim când nu înţelegem 
duhovniceşte toată Scriptura, pentru faptul că nu gustăm din slujirea 
cea tainică în duh, aşa cum se cuvine creştinilor. 

lar când ne trezim la simţire, asemenea lui David şi căutăm 
faţa Domnului, înţelegem limpede că harul cunoştinţei s-a luat de 
la noi. 

"Şi a căutat David faţa Domnului. Şi a zis Domnul: «Peste 
casa lui Saul nedreptatea, pentru că a omorât pe Ghibeoniţi»"”. 
David este toată mintea străvăzătoare, care vieţuieşte în Hristos şi 
caută totdeauna faţa Domnului. Iar faţa Domnului este contemplaţia 
şi cunoştinţa adevărată a celor dumnezeieşti, pe care căutând-o 
cineva prin virtute, află pricina pentru care lipseşte (cunoştinţa) şi 
primeşte porunca să dea morţii pe cei doi fii ai lui Saul din ţiitoarea 
sa Resfa şi pe cei cinci fii ai fiicei sale Merob. 

Pe aceşti doi fii al lui Saul (adică materia şi forma), şi pe cei 
cinci nepoți ai lui (adică cele cinci moduri ale mişcării abuzive a 
simţurilor spre materie şi formă), după moartea lui Saul, (adică 
după trecerea slujirii trupeşti a legii) David îi predă, la porunca 
dumnezeiască, Ghibeoniţilor, care viețuiesc pe înălţimea muntelui 
lui Saul (adică a contemplării duhovniceşti a legii), ca să-i omoare. 
Cu alte cuvinte legea duhovnicească sau mintea, predă afecțiunea 
generală a celor de sub timp faţă de partea trupească şi sensbilă a 
simbolurilor, raţiunilor şi gândurilor mai înalte ale contemplaţiei 
naturale, pentru a o stârpi şi ucide. 

Căci dacă cineva nu a deosebit mai înainte în chip natural 
lucrurile dumnezeieşti şi spirituale din simboluri şi nu s-a născut în 
el dorul de a se apropia numai cu mintea de frumuseţea celor 
spirituale, scoțând cu totul afară simţirea de la adâncurile 
dumnezeieşti, nu se poate elibera de varietatea trupească a figurilor. 
Iar câtă vreme umblă după acestea, ţinându-se de literă, nu află 
alinarea foamei de cunoştinţă. 

"Şi a chemat David pe Ghibeoniţi şi le-a zis lor: «Ce voi fuce 
vouă şi cu ce să vă împuc, ca să binecuvântuți moştenirea 
Domnului lu începutul secerişului oarzelor»" (UL Regi XXI, 2-9). 
Deci stârpeşte înţelesul cel trupesc al Scripturii, adică pe Saul din 
tot hotarul lui Israel cel ce omoară de fapt, prin contemplaţia 
naturală, ca prin nişte Ghibeoniţi, afecțiunea pofuicioasă şi trupească 
faţă de materia nestatornică şi curgătoare, afecţiune născută în suflet 
din legea scrisă. Acela ucule, ca pe nişte fii şi nepoți ai lui Saul 
înţelesul pogorât al legii, prin mijlocirea contemplaţiei naturale. 
întru înălţimea cunoștinței ca într-un munte, şi descoperă înaintea 

Domnului prin mărturisire, înţelegerea trupească a legii de mai 
înainte. Aşa se înţelege “spânzurarea înaintea Domnului" de către 
cei iubitori de învăţătură. Aceia scot prin cunoştinţă la lumină 
înţelegerea greşită ce o aveau despre lege luată după literă. 

Dar tot cel ce a ucis înţelegerea trupească a legii, a ucis şi a 
stârpit litera legii, "ca să nu mai stea în tot hotarul lui Israel”, adică 
în toată raţiunea contemplaţiei ' duhovniceşti. Căci Israel se 
tălmăceşte “minte văzătoare de Dumnezeu". 

Dar latura trupească a legii nu se mai poate afla în nici un fel 
în contemplaţia duhovnicească a celor care au ales duhul în loc de 
literă. Căci "Duh este Dumnezeu şi cei ce se închină Lui se cade să 
] se închine în duh şi adevăr” (loan IV, 24), nu în literă. Fiindcă 
“litera omoară, iar duhul face viu” (II Corinteni III, 7). Pentru 
aceasta ceea ce obişnuieşte să omoare, trebuie să fie omorât prin 
Duhul de viaţă făcător. 

Căci este cu neputinţă să existe şi să lucreze partea trupească 
împreună cu cea dumnezeiască a legii, adică litera şi duhul, odată 
ce nu poate lucra în armonie ceea ce nimiceşte viaţa cu ceea ce o 
hărăzeşte prin fire. 

Deci acest loc este socotit ca istorie, dar înţelegându-l ca 
spiritual aflăm că legea scrisă, adică rânduiala trupească a slujirii în 
simboluri e desfiinţată total prin mijlocirea contemplaţiei naturale 
întru înălţimea cunoştinţei. 

Sâmbăta (Sabatul) este oprirea deplină a lucrării patimilor şi 
încetarea totală a mişcăii minţii spre cele create, precum şi 
desăvârşita trecere ia Dumnezeu. 

Cel ajuns la Dumnezeu, atât cât e cu putinţă omului, prin 
virtute şi cunoştinţă, nu trebuie să mai cugete, ca la niscai lemne 
(Numeri XV, 32), la vreo materie oarecare ce aprinde patimile, nici 
să mai adune raţiunile firii. 

Iar începuturile lunilor zicem că sunt diferitele iluminări ce ne 
întâmpină pe drumul zilelor trăite în virtute şi cunoştinţă, cu 
ajutorul cărora privind deodată peste toate veacurile, împlinim anul 
primit al Domnului: (Isaia LXI, 2) împodobit cu cununa bunătăţii 
(Isaia LXII, 2). lar cununa bunătăţii este credinţa curată, împodobită 

cu cuvintele înalte ale dogmelor şi cu cugetările duhovniceşti, 
precum cu nişte pietre preţioase şi încoronând mintea iubitoare de 
Dumnezeu, ca pe un cap. 

Astfel, înțelegând în chip natural fiecare din simbolurile 
aflătoare în Scriptură, omorâm întru înălţimea contemplaţiei tainice 
ca pe un munte, pe şapte dintre fiii lui Saul, adică predania 
vremelnică a legii şi stârpim pe Saul, adică înţelesul trupesc legat 
de litera Scripturii, “spre a nu mai sta el în tot hotarul lui Israel”, 
adică în contemplaţia duhovnicească. 

Căci trăind cineva acesta cu adevărat, zdrobeşte, prigoneşte şi 
stârpeşte raţiunile şi gândurile naturale, prin faptul că mărgineşte 
legea numai la trup, cinstind ca dumnezeieşti: patimile de ocară. Şi 
îndată ce se îndeletniceşte cineva în mod raţional cu filosofia 
virtuţilor, şi-a mutat în chip firesc înţelegerea Scripturilor spre duh. 
EI slujeşte acum în chip activ lui Dumnezeu întru înnoirea duhului 
prin vederile cele mai înalte şi nu întru vechimea literei, prin 
înţelegerea coborâtă trupească şi simţuală a legii, spre a hrăni 
patimile şi a sluji păcatului, asemenea ludeilor. 

EI ucide cu fapta, prin gândurile naturale, înţelegerea pătimaşă 
şi trupească a legii, cum istoriseşte cuvântul Scripturii zicând: "Şi 
a luat regele pe cei doi fii ai Resfei, fiica lui Aia, ţiitoarea lui Saul, 
pe Ermonti şi pe Memfivoste şi pe cei cinci fii ai Merobei, fiica lui 
Saul şi i-a dat pe ei în mâna Ghibeoniţilor”. 

Mâna Ghibeoniţilor este activitatea virtuoasă a gândurilor 
naturale, prin care sunt ucişi fiii Resfei, Ermonti şi Memfivoste, 
adică lucrarea patimilor şi mişcarea desfrânată a gândurilor născute 
din învăţarea trupească a legii, numai prin rostirea cuvintelor. De 
asemenea cei cinci fii al Merobei, adică modurile desirânate ale 
celor cinci simţuri, născute din voluptate, prin întrebuinţarea 
contrară firii a lucrării lor, le omoară împreună ca într-un munte, pe 
înălţimea contemplaţiei duhovniceşti, orice minte înaltă şi subiimă 
în cele dumnezeieşti, la începutul secerişului oarzelor, adică la 
începutul activităţii virtuoase sau al contemplaţiei evlavioase 
conforme cu firea. 

"Şi au căzut împreună cei şapte şi i-au omorât la începutul 

secerişului oarzelor. Şi a luat Resfa, fiica lui Aia, sac şi l-a întins 
sieși pe piatră, până a căzut peste ei ploaia lui Dumnezeu din cer”. 

Resfa înseamnă "drumul gurii”, care este învăţătura trupească 
a legii numai prin rostirea cuvântului. Aceasta, după ce sunt 
omorâte patimile născute din ea şi după ce se fac arătate, ca pe un 
munte, pe vârfurile contemplaţiei naturale, în inima celor stăpâniţi 
mai înainte de ea, îşi aşterne ca un sac căinţa pe piatră (adică pe 
credinţa în Domnul), împlinind în duh, prin pocăinţa cea după 
Hristos, cele orânduite. Ziua şi noaptea ea are înaintea ochilor prin 
amintire, ca pe nişte fii, împlinirea trupească de mai înainte a legii, 
până ce cade ploaia lui Dumnezeu din cer, adică până ce sunt 
trimise cunoştinţele dumnezeieşti ale Scripturii din înălţimea 
contemplaţiei duhovniceşti, ca să stingă patimile şi să restaureze 
virtuțile. 

Căci deprinderea în ale legii, venind prin pocăință la Hristos, 
piatra cea adevărată şi tare, primeşte ploaia dumnezeiască a 
cunoştinţei duhovniceşti a Scripturii, după împlinirea poruncii 
regelui David, adică a minţii celei tari la vedere. 

David este fiul lui Iese, iar lese se tâlcuieşte “facerea iui 
Dumnezeu". Deci Sf. Evanghelie este rodul facerii sau al lucrării 
proprii a lui Dumnezeu în trup. Ea primeşte împărăţia pentru 
veacuri nesfârşite. 

Iar cel ce primeşte pe acest David spiritual deşi e pizmuit de 
Saul, nu e biruit. Dimpotrivă, dată fiind marea sa iubire de oameni 
şi nepătimirea la care a ajuns, chiar urât fiind, linişteşte prin chitara 
Duhului pe duşmanul chinuit de duhul cel rău şi-l domoleşte. 

Căci tot cel ce urăşte din pizmă şi ponegreşte cu răutate pe cel 
ce e mai tare în nevoinţele virtuţilor şi mai bogat în cuvântul 
cunoştinţei duhovniceşti, este un Saul chinuit de duhul cel rău, 
întrucât nu suferă faima şi fericirea celui mai bun în virtute şi 
cunoştinţă şi se înfurie cu atât mai tare cu cât nu-l poate ucide pe 
binefăcător (| Regi XX, 30). 

Adeseori acesta îl repede cu ciudă chiar şi pe prea iubitul său 
Ionatan, adică gândul intim al cunoştinţei, care mustră ura nedreaptă 
Şi povesteşte cu respect de adevăr vredniciile celui urât (i Regi 

XIX, 5). El se poartă întocmai ca Saul, nebunul de odinioară, către 
care a zis Samuil, după ce a călcat poruncile dumnezeieşti: 
“Nebuneşte ai lucrat că ai călcat porunca mea, care ţi-a dat-o ţie 
Dumnezeu” (| Regi XV, 19). Iar Saul este sau legea scrisă, sau 
naţia ludeilor, care vieţuieşte după legea scrisă. 

Căci de la amândouă acestea, care sunt împletite întreolaltă în 
chip pământesc, se depărtează Duhul Domnului, adică contemplaţia 
şi cunoştinţa duhovnicească, în locul lui venind duhul rău (adică 
cugetul pământesc), care le chinuieşte cu tulburările şi frământările 
neîntrerupte ale celor supuse facerii şi stricăciunii, ca pe unele ce 
sunt posedate de boala nestatorniciei gândurilor. 

Căci legea privită numai după literă şi înţeleasă material, e 
parcă stăpânită de boala cea rea, fiind frământată de nenumărate 
contraziceri şi neavând nici o armonie cu ea însăşi, iar mintea 
iudaizantă, zăpăcită până la nebunie de învârtirea şi nestatornicia 
celor materiale, îşi schimbă în chip necesar şi ea mereu dispoziţia. 

Dar când David, adică Domnul nostru lisus, care e prin fire cu 
adevărat cântăreţ, încântă prin duhul contemplaţiei tainice legea şi 
pe ludeu, pe cea dintâi o face din pământească duhovnicească, iar 
pe cel de-al doilea îl mută de la necredinţă la credinţă. 

Deci asemenea lui Saul, atât legea cât şi naţia iudaică pot fi şi 
posedate şi înțelepte. Legea este posedată când e înţeleasă 
pământeşte, iar iudeul e posedat când vrea să slujească lui 
Dumnezeu pământeşte. 

Şi iarăşi, legea este înţeleaptă când e înţeleasă duhovniceşte, iar 
iudeul este înţelept când a trecut de la slujirea trupească la cea 
duhovnicească a lui Dumnezeu. 

Pe cei scăpaţi de lisus, îi omoară Saul. Căci pe cei pe care îi 
salvează duhul, îi omoară litera. De aceea Dumnezeu care a uns pe 
Saul, ca să împărăţească peste Israel, se căieşte când vede legea 
scrisă înţeleasă trupeşte de către iudei şi dă puterea împărăției 
duhului, care este aproapele literei, însă mai bun decât ea. "Şi voi 
da împărăția uproupelui tău, care este mai bun ca tine” (| Regi 
XV, 28). 

Căci precum David era aproape de Saul, la fel duhul se află în 

vecinătatea literei, obişnuind să se arate după moartea literei. (Sf. 
Maxim Mărturisitorul, Filocalia 3, pag. 420-449). 


"Mânia Domnului se aprinse iarăşi asupra Israeliţilor, pentru 
că cineva din ei îndemnase pe David, zicând: «Mergi de numără 
pe Israel şi pe Iuda". 
II Regi XXIV, 1 
"Atunci s-a sculat Satana împotriva lui Israel şi a îndemnat pe 
David să facă numărătoarea israeliților". 
I Paralipomena XXI, 1 


Apostolul numeşte pe diavolul, dumnezeu al veacului acesta. 
Aşa trebuie înţeles cuvântul din Regi. Sau şi altfel: fiindcă afară de 
Providența lui Dumnezeu nu se întâmplă nimic, ci toate se întâmplă 
fie din bunăvoința, fie din iconomia, fie din îngăduinţa Lui, 
cuvântul din Regi că “Dumnezeu a îndemnat”, trebuie înţeles că 
“Dumnezeu a îngăduit”, iar cel din Paralipomena că diavolul a 
lucrat, el a fost cauza. 

În înţeles mai înalt aceasta înseamnă că David e orice om care 
a născut, nu din aplecare lăuntrică, ci din uitare de sine, un gând de 
«nândrie, dar pe urmă se căieşte şi se roagă lui Dumnezeu. Iar 
făcând aşa, mor gândurile privitoare la cele vremelnice şi trecătoare. 
căci numărul şaptezeci înseamnă mişcarea temporală, pentru cercul 
înşeptit ce se repetă. De aceea e mai bine a fi prigonit de vrăjmaşii 
draci, decât a suporta foamea neauzirii cuvântului lui Dumnezeu. 
(Sf. Maxim Mărturisitorul, Filocalia 2, pag. 247). 


'"Toate celelalte fapte ale lui Asa şi toate ostenelile lui şi tot ceea 
ce el a făcut şi cetăţile pe care le-a zidit sunt scrise în cronica 
regilor lui Iuda, afară de faptul, că la bătrâneţea lui a fost 
bolnav de picioare”. 

III Regi XV, 2? 


Cuvântul lui Dumnezeu este cale celor ce străbat bine şi în chip 
susținut drumul virtuţii prin fapte şi nu se abat nici la dreapta, prin 
slava deşartă, nici la stânga, prin aplecarea spre patimi, ci-şi 
îndreaptă paşii spre Dumnezeu. Acest lucru nepăzindu-l Asa, regele 
din luda, se zice că la bătrâneţe suferea de picioare, fiindcă slăbise 
în păşirea pe drumul lui Dumnezeu. (Sf. Maxim Mărturisitorul, 
Filocalia 2, pag. 192). 


"Si a pus faţa lui între genunchii lui”. 
III Regi XVIII, 42 


Dacă mintea stă cu grijă peste simţirile ei, dobândeşte 
nemurirea şi nemurirea o aduce spre aceste slave, pe care i le 
descoperă Dumnezeu. (Cuv. Isaia Pustnicul, Filocalia 12, pag. 65). 


"A zis Domnul: «leşi şi stai pe munte înaintea feţei Domnului! 
Că iată Domnul va trece, şi înaintea Lui va fi vijelie năpraznică 
ce va despica munţii şi va sfărâma stâncile, dar Domnul nu va 
fi în vijelie. După vijelie va fi cutremur, dar Domnul nu va fi în 


cutremur» 
III Regi XIX, 1] 


Începutul haruiui, care vine din rugăciune la cei ce se 
îndeletnicesc cu ea, se arată în multe feluri, ca şi împărţirea 
Duhului, care se face arătat şi cunoscut după voia Lui; EI se arată 
şi în noi după pilda lui Ilie Tezviteanul. În unii vine ca duh de 
temere, surpând munţii patimilor, zdrobind pietrele, adică inimile 
învârtoşate, încât cad de frică şi trupul li se face ca mort. În alţii se 
arată ca un cutremur, apoi ca o veselie, pe care părinţii Bisericii au 
numit-o mai limpede şi săltare. În cei dintâi se arată nematerial şi 
fiinţial în cele dinăuntru; căci nefiunţialul şi neipostaticul nici nu 

este. În alţii, în sfârşit, Dumnezeu produce o adiere subţire şi 
paşnică de lumină, mai ales în cei ce au înaintat în rugăciune. În 
aceştia Hristos locuieşte în inimă (Efeseni III, 17) şi Se arată tainic 
în Duh. De aceea a zis Dumnezeu către Ilie în muntele Horeb, că 
Domnul nu este nici în vifor, nici în cutremur, adică în lucrările din 
parte din cei începători, ci în adierea subţire de lumină, arătând 
desăvârşirea rugăciunii. (Sf. Grigorie Sinaitul, Filocalia 7, pag. 
200). 


"După cutremur va fi foc, dar nici în foc nu va fi Domnul. lar 
după foc va fi adiere de vânt lin, şi acolo va fi Domnul”. 
III Regi XIX, 12 


Cuvântul Sfintei Scripturi după ce s-a dezbrăcat treptat de 
adaosurile trupeşti aşezate asupra lui, prin ieşirea la iveală a 
înţelesurilor lui mai înalte, se arată minţii mai străvăzătoare ca 
aflându-se într-o adiere subţire. E vorba de acea minte care, 
părăsind total lucrările ei fireşti, e în stare să primească numai 
simţirea acelei simplităţi care-L anunţă întrucâtva pe Cuvântul, aşa 
cum marele Ilie s-a învrednicit în peştera din Horeb de această 
vedere. 

Horeb se tălmăceşte “noutate” şi indică deprinderea virtuţilor 
în duhul cel nou. lar peştera este ascunzişul înţelepciunii în minte, 
în care ajungând cineva, va simţi tainic cunoştinţa cea mai presus 
de simţire, în care se zice că se află Dumnezeu. Deci tot cel ce 
caută pe Dumnezeu, ca marele Ilie, nu va fi numai în Horeb, adică 
în deprinderea virtuţilor, ca cel de pe treapta făpturii, ci şi în 
peştera din Horeb, adică în ascunzişul înţelepciunii, aflătoare numai 
în deprinderea virtuţilor, ca un contemplativ. (Sf. Maxim 
Mărturisitorul, Filocalia 2, pag. 195). 

“Iată, văd pe toţi Israeliţii împrăştiaţi prin munţi, ca oile ce n- 
au păstor". 
III Regi XXII, 17 


În cei ce nu sunt povăţuiţi de temere, gândurile sunt în mare 
împrăştiere, ca oile care n-au păstor. Dar când sunt călăuzite sau 
mânate din urmă de frică, gândurile se află în bună rânduială şi 
înlăuntrul ocolului. (Ilie Ecdicul, Filocalia 4, pag. 322). 


“Unde este Dumnezeu Afu?" 
IV Regi II, 14 


Se tălmăceşte în trei feluri: Unde este Dumnezeul Tatălui meu? 
Sau: Unde este Dumnezeul mai marelui meu? Sau: Unde este 
Dumnezeul celui ce s-a ascuns? (Sf. Maxim Mărturisitorul, Filocalia 
2, pag. 211). 


"De aici Elisei s-a dus la muntele Carmelului, iar de acolo s-a 
întors în Samaria". 
IV Regi II, 25 


Zic unii că copiii aceştia nu sunt israeliţii, ci din alte neamuri; 
şi nu sunt copii după vârstă, ci după minte. Deci aceştia auzind de 
Prooroc că făcea multe semne, n-au crezut, ci au râs de el. Dar erau 
şi unii care nu s-au împărtăşit de părerea lor deşartă. 

Deci ca să nu fie vătămaţi aceştia şi blasfemia să se urce la cer, 
le-a venit în ajutor Dumnezeu. 

Iar după înţelesul duhovnicesc, orice minte care e, ca şi Elisei, 
pleşuvă, adică curată de cugetări pământeşti, e luată adeseori în râs, 
în urcuşul cunoştinţei ei, de gândurile orientate spre lucrurile ce cad 
sub simţuri şi spre materie şi formă. Căci numărul patruzeci 
înseamnă lucrurile ce cad sub simţuri, la care adăugându-se materia 

şi forma, se naşte numărul patruzeci şi doi. Deci mintea e luată în 
râs de asemenea gânduri, care vreau să o facă să simtă virtutea ca 
pe o povară. Aceste gânduri le omoară mintea prin rugăciune şi 
prin uşi, ardică !'prin plăcere şi poftă. Căci aceste patimi 
întrebuințate întors, adică spre bine, ucid gândurile batjocoritoare. 
(Sf. Maxim Mărturisitorul, Filocalia 2, pag. 240). 


"A făcut ce este drept înaintea Domnului şi L-a căutat pe 
Domnul în zilele lui Zaharia care îl sfătuia în frica Domnului; 
iar Domnul i-a făcut parte de propăşire”. 
II Paralipomena XXVI, 4-5 
"Şi a zidit Ozia turnuri în lerusalim şi la poarta unghiului şi 
peste unghiul văii şi peste unghiuri; şi le-a întărit pe ele. Şi a 
zidit turnuri în pustie şi a săpat fântâni multe, că avea multe 
turme în Sefila şi în câmpie şi lucrători la viile din munţi şi din 
Carmel, fiindcă era lucrător de pământ". 
II Paralipomena XXVI, 9-10 


Precum până la un loc Solomon a fost chipul lui Hristos 
Dumnezeu, aşa a fost şi Ozia până la un loc chipul Mântuitorului. 
Căci numele de Ozia, tălmăcit în greceşte, înseamnă “făria lui 
Dumnezeu". lar tăria naturală şi puterea ipostatică a lui Dumnezeu 
şi Tatăl, este Domnul nostru lisus Hristos. 

Acesta a zidit "turnurile în lerusalim"”, adică a înălţat ca nişte 
întărituri “în locul de unde se vedea pacea" cele dintâi cuvinte 
(raţiuni) dumnezeteşti şi de nedărâmat ale dogmelor despre 
dumnezeire. lar la “poarta unghiului” a înălţat cuvintele dogmelor 
despre întrupare. Căci poartă şi uşă Bisericii e tot EI, fiindcă zice: 
"Eu sunt uşa”. Această poartă e înconjurată de turnuri, adică de 
întăriturile dogmelor dumnezeieşti despre întrupare, arătând că cei 
ce vreau să creadă drept trebuie să intre înlăuntrul unghiului, adică 
în Biserică, prin întăriturile acestea și să f;e apăraţi de ele. Căci cel 
ce e asigurat de turnurile dogme::: dumnezeieşti, ca de nişte 

întărituri ale adevărului, nu se teme de gândurile şi de dracii care-l 
ameninţă cu pierzarea. 

"Şi peste unghiul văii”. Valea este trupul. lar unghiul acestuia 
este unirea lui cu sufletul, prin legătura în duh. Peste această unire: 
se zidesc turnurile, adică întăriturile poruncilor şi învăţăturile pe 
care le scoate dreapta socoteală din ele, ca prin acestea să se 
păzească nedesfăcută unirea trupului cu sufletul, ca un unghi. 

"Şi a zidit turnuri peste unghiuri”. Unghiuri a numit Scriptura 
diferitele uniri dintre făpturile despărțite, care s-au realizat prin 
Hristos. Căci EI a unit pe om înlăturând tainic în duh, deosebirea 
dintre bărbat şi femeie, întrucât a eliberat în amândoi raţiunea firii 
de caracteristicile crescute din patimi. A unit apoi pământul, 
înlăturând deosebirea dintre paradisul sensibil şi pământul pe care-l 
locuim. A unit de asemenea pământul cu cerul, arătând astfel firea 
lucrurilor sensibile ca una singură ce gravitează spre ea însăşi. A 
unit iarăşi cele sensibile cu cele inteligibile, dovedind că şi firea 
celor create este una singură. În sfârşit, a unit într-un mod şi după 
o rațiune mai presus de fire toată firea creată cu Creatorul. Şi peste 
fiecare din aceste uniuni sau unghiuri, a zidit turnurile întărite ale 
dogmelor dumnezeieşti, care să le susţină şi să le lege strâns. 

"Şi a săpat fântâni multe, că aveau multe turme în Sefila şi în 
câmpie şi lucrători la viile din munţi şi din Carmel, fiindcă era 
lucrător de pământ". Pustia fiind lumea sau firea oamenilor, în 
aceasta a săpat fântâni, prin aceea că a scos pământul din inimile 
celor vrednici, le-a curăţit de greutatea şi de cugetul pământului şi 
le-a lărgit ca să poată primi ploile dumnezeieşti ale înţelepciunii şi 
ale cunoştinţei, ca să adape turmele lui Hristos, adică pe cei ce au 
nevoie, pentru pruncia sufletului, de învăţătura morală. 

"Turmele din Sefila”. Sefila se tălcuieşte "căldare strâmtă”. 
Acestea indică pe cei ce se curăţesc prin încercările fără voie şi se 
spală de întinăciunile sufletului şi ale trupului. Aceştia au nevoie să 
bea ca pe o apă învăţătura despre răbdare. 

“"Lucrători la viile din munţi” sunt cei ce cultivă pe culmile 
contemplaţiei raţiunea dumnezeiască şi extatică a cunoştinţei care 
înveseleşte inima. 

lar "lucrătorii la viile din Carmel” sunt cei ce prin 
contemplaţie se exercită în chip înalt în ştiinţa desăvârşitei curățiri, 
cu înlăturarea totală a celor create. Căci Carmelul se tâlcuieşte 
“recunoaşterea tăierii împrejur”. Deci cel ce cultivă via în el, 
cultivă ideea mistică a tăierii împrejur prin cunoaştere, tăind 
dimprejurul minţii tot ce e materie şi toate cele materiale, dar fără 
să-şi socotească în chip iudaic ruşinea drept slavă. Scriptura zice că 
şi aceştia au trebuință de apa dumnezeieştii înţelepciuni din 
fântânile săpate în pustie, ca, pe măsura credinţei, fiecare să 
primească cuvântul potrivit pentru cele crezute, adică harul prin 
care să înveţe pe alţii cuvântul mântuitor. 

Ozia e mintea care a dobândit tăria dumnezeiască în vederea 
făpturii şi a contemplaţiei. Zaharia se tălmăceşte "pomenirea lui 
Dumnezeu". Deci mintea, până are în ea vie pomenirea lui 
Dumnezeu, caută prin contemplaţie pe Domnul. Dar nu oricum, ci 
în frica Domnului, adică prin împlinirea poruncilor. 

"Şi a zidit Ozia turnuri în lerusalim”. Cel ce propăşeşte în 
căutarea Domnului prin contemplaţie, împreunată cu frică, adică cu 
împlinirea poruncilor, zideşte turnuri în Ierusalim, înălţând în starea 
simplă şi paşnică a sufletului raţiunile despre dumnezeire. 

"Şi peste poarta unghiului”. Poarta unghiului, adică a credinţei 
bisericeşti, este viaţa evlavioasă. Căci prin aceasta intrăm la 
moştenirea bunurilor. Deasupra ei mintea gnostică zideşte ca nişte 
turnuri puternice şi nebiruite, întăriturile dogmelor despre întrupare, 
constătătoare din diferite învățături, ca din tot atâtea pietre. 

"Şi peste unghiul văii”, Valea este trupul. Iar unghiul acestuia 
e unirea lui cu sufletul prin legea poruncilor. Peste această unire 
zideşte mintea, ca pe un tum, cunoştinţa, care supune trupul 
sufletului, prin legea duhului. 

"Şi peste unghiuri”. Multe sunt unghiurile peste care mintea cea 
puternic întărită în Dumnezeu a zidit turnurile. Unul din aceste 
unghiuri este unirea celor particulare cu cele generale de aceeaşi 
fire, prin aceeaşi rațiune a existenţei. Un alt fel de unghi este unirea 
minţii cu simţirea, a cerului cu pământul, a celor sensibile cu cele 
inteligibile şi a firii cu raţiunea ei. Peste toate acestea mintea 

contemplativă îşi înalţă concepţiile adevărate prin ştiinţa ei, zidind 
cu înţelepciune turnurile spirituale peste aceste unghiuri, adică 
ridicând deasupra acestor uniuni dogmele care le susţin. 

“Şi le-a întărit pe ele, şi a zidit turnuri în pustie şi a săpat 
fântâni multe”. Cel ce a putut să-şi elibereze simţurile de patimi şi 
să-şi izbăvească sufletul din robia simţurilor, a reuşit să ridice zid 
în calea intrării diavolului în minte prin mijlocirea simţurilor. De 
aceea se spune că a înălţat în pustie, adică în contemplaţia naturală, 
ca pe nişte turnuri întărite, opiniile evlavioase despre lucruri, în care 
refugiindu-se, nu se teme de dracii care tâlhăresc în pustia aceasta, 
adică în firea celor văzute şi amăgesc mintea prin simţuri, trăgând-o 
spre întunericul neştiinţei. 

"Şi a săpat fântâni multe", adică diferite deprinderi în cele 
bune, capabile să primească prin cunoştinţă, pentru a le împărtăşi 
altora, învăţăturile hărăzite de sus. 

"Căci avea multe turme în Sefila şi în câmpie şi lucrători la 
viile din munţi şi din Carmel, fiindcă era agricultor”. 

Cel ce luptă după lege pentru adevăr, prin armele de-a dreapta 
şi de-a stânga, împrospătează puterea de răbdare a turmelor din 
Sefila, adică mişcările sufletului dedicate trupului, care se exercită 
în purtarea încercărilor fără voie, adăpându-le cu temeiuri de 
rezistenţă din deprinderile felurite ale virtuţii şi ale cunoştinţei, ca 
din nişte fântâni săpate; iar pe cele din câmpie, adică mişcările: 
sufletului care prosperă în cele de-a dreapta sau în lărgimea 
virtuţilor, le adapă cu raţiuni de smerenie şi de cumpătare, ca să nu 
cadă nici în cele de-a stânga şi să nu fie scoase nici din cele de-a 
dreapta. Lucrătorii de la viile din r-:nţi sunt gândurile evlavioase 
ale contemplaţiei, care zăbovesc pe înălţime şi cultivă cunoştinţa 
extatică şi tainică. Iar cei din Carmel sunt gândurile care cultivă 
ştiinţa nepătimirii şi a curăţirii desăvârşite, prin înlăturarea tuturor 
lucrurilor şi grijilor, ca pe un prepuţ ce trebuie tăiat, întrucât 
învăluie puterea de rodire a sufletului. i 

Ozia era agricultor, aceasta pentru că toată mintea, care a 
dobândit tăria lui Dumnezeu în vederea contemplaţiei, este ca un 
agricultor adevărat, păzind curate de neghină seminţele 

dumnezeieşti ale celor bune, prin silinţa şi prin îngrijirea sa, până 
ce are în sine pomenirea lui Dumnezeu care o susţine. (Sf. Maxim 
Mărturisitorul, Filocalia 3, pag. 168-176). 


"Şi a văzut Ezechia că vine  Sanherib cu gândul să lupte 
împotriva Ierusalimului. Şi s-a sfătuit cu bătrânii lui şi cu cei 
puternici, ca să astupe apele izvoarelor, care erau în afara 
cetăţii; şi ei l-au ajutat. Şi a adunat popor mult şi a astupat 
apele izvoarelor şi râul care trecea prin cetate". 

II Paralipomena XXXII, 2-4 


Ezechia este mintea care a încins filozofia lucrătoare 
împreunată cu cunoştinţa şi puterea de discriminare dumnezeiască 
împotriva puterii vrăjmaşe. Căci Ezechia înseamnă "puterea sau 
stăpânirea dumnezeiască”. De aceea împărăţeşte el peste lerusal!m, 
adică peste suflet, sau peste viziunea păcii. Când aceasta vede 
puterea vrăjmaşă pornită împotriva ei, se sfătuieşte după cuviinţă cu 
bătrânii şi cu cei puternici să astupe apele izvoarelor din afara 
cetăţii. lar căpeteniile unei asemenea minţi sunt raţiunea credinţei, 
a nădejdii şi a dragostei, care stăpânesc ca nişte bătrâni peste toate 
înțelesurile şi gândurile dumnezeieşti din suflet. 

Ele sfătuiesc cu înţelepciune mintea şi totodată o întăresc 
împotriva puterii vrăjmaşe şi-i arată modalităţile de nimicire a ei. 

Orice minte încinsă, asemenea lui Ezechia, cu putere 
dumnezeiască, are alăturea de sine ca pe nişte bătrâni sau căpetenii, 
în primul rând, puterea raţiunii. Din aceasta se naşte credinţa 
cunoscătoare, care învaţă mintea în chip negrăit că Domnul e 
pururea de faţă şi nădejdea, datorită căreia le are pe cele viitoare de 
faţă ca şi pe cele prezente. În al doilea rând are puterea poftitoae, 
prin care ia fiinţă iubirea de Dumnezeu. Prin aceasta fixându-se 
mintea de bunăvoie în dorul după dumnezeirea atotsfântă, e 
însufleţită de dorinţa cea mai puternică după Cel iubit. În sfârşit 
mai are lângă sine puterea iuţimii, prin care se prinde cu tărie de 

pacea dumnezeiască, îmboldind mişcarea poftei spre dorirea lui 
Dumnezeu. Orice minte are aceste puteri conlucrând cu ea la 
desfiinţarea păcatului şi la înfiinţarea şi susţinerea virtuţii, ca pe 
nişte bătrâni. Ele sfătuiesc mintea şi o ajută să astupe apele 
izvoarelor, care sunt în afară din cetate. 

Având aceste trei puteri sănătoase şi neamăgite, mintea adună 
poporul cel mult, adică mişcările şi gândurile evlavioase, care 
pornesc în mod natural din ele. Iar apele din afara cetăţii, adică din 
afara sufletului, care formează râul ce trece prin mijlocul cetăţii, 
sunt cugetările ce curg în suflet, trimise prin fiecare simţ din 
sectorul corespunzător al lumii sensibile, în timpul contemplării 
naturale. Cel ce în vremea răscolirii patimilor îşi închide vitejeşte 
simţurile şi leapădă cu desăvârşire închipuirea şi amintirea celor 
sensibile şi opreşte cu totul mişcările naturale ale minţii îndreptate 
spre cercetarea celor din afară, acela a astupat asemenea lui 
Ezechia, apele izvoarelor care sunt în afara cetăţii şi a tăiat râul 
care trece prin mijlocul cetăţii. La aceasta l-au ajutat puterile 
amintite şi multul popor adunat, adică gândurile evlavioase ale 
fiecărei puteri. 

lar Sanherib se tălmăceşte “ispita uscăciunii” sau "dinţi 
ascuţiţi”. EI e diavolul care, secând prin gândurile ascuţite spre rău, 
apa dumnezeiască a cunoştinţei ce curge în noi, prin lucrarea ce o 
produce în cei ce o primesc, îşi împlineşte cu adevărat slujba 
indicată de nume. El este şi se numeşte cu adevărat “ispita 
uscăciunii”, ca cel ce îi face lipsiţi de orice împărtăşire de viaţă în 
Duh pe cei ce cad în vicleniile lui. 

Sau poate se spune lui Sanherib, adică diavolului, “ispita 
uscăciunii”, pentru faptul că e lipsit şi sărac, neavând nici o putere 
proprie când năvăleşte împotriva noastră. Şi de fapt, fără lucrurile 
sensibile, prin care obişnuişte să războiască sufletul, nu ar putea să 
ne vatăme. De aceea are nevoie pentru supunerea noastră, de 
izvoarele din afara cetăţii, adică de înțelesurile lucrurilor materiale, 
prin care obişnuieşte să pătrundă în suflet înfăţişările şi chipurile 
lucrurilor sensibile. 

Bine şi înţelept a lucrat Ezechia, după înţelesul spiritual al 

Scripturii, astupând apele izvoarelor, care erau în afara 
Ierusalimului, din pricina lui Sanherib, împăratul Asirienilor. 
Izvoarele din afara cetăţii, adică a sufletului, sunt toate cele 
sensibile. Iar râul, care trece prin mijlocul cetăţii, este suma de 
cunoştinţe adunate prin contemplaţie naturală, din înțelesurile 
lucrurilor sensibile. Aceasta trece prin mijlocul sufletului, aflându-se 
la hotarul dintre minte şi simţire. Căci cunoştinţa lucrurilor sensibile 
nu e cu totul străină nici de puterea minţii şi nu ţine cu totul nici 
de lucrarea simţurilor, ci se află la locul de întâlnire a minţii cu 
simţirea sau a simţirii cu mintea, făcând prin sine legătura între ele. 
(Sf. Maxim Mărturisitorul, Filocalia 3, pag. 179-187). 


"Şi s-au rugat regele Ezechia şi Isaia Proorocul, fiul lui Amos, 
pentru acestea şi au strigat la cer. Şi a trimis Domnul un Înger 
şi a nimicit pe tot puternicul şi războinicul şi pe toată căpetenia 
şi pe conducătorul de oaste în tabăra regelui Asur. Şi s-a întors 
cu ruşinea feţei în ţara lui”. 

II Paralipomena XXXII, 20-21 


Ezechia se tălmăceşte “puzerea lui Dumnezeu”; Azah, tatăl lui 
înseamnă "forță"; Isaia se tălmăceşte “ridicarea lui Dumnezeu”, 
adică "înălțarea lui Dumnezeu”, iar Amos, tatăl lui, înseamnă 
"popor al ostenelii”. "Puterea lui Dumnezeu” este virtutea care 
omoară patimile şi străjuieşte gândurile evlavioase şi pe care o 
naşte lucrarea poruncilor, care nu e decât “forță”, luată în înţeles 
moral. lar “înălţimea lui Dumnezeu" este cunoştinţa adevărului pe 
care o naşte “osteneala” contemplării făpturilor şi sudorile 
împreunate cu lucrarea virtuţilor, care devin părinţii acelei osteneli. 
Prin cunoştinţă nimicim cu totul puterea minciunii, care se 
împotriveşte adevărului, umilind şi surpând “t6ară înălțarea 
duhurilor rele ce se ridică împotriva cunoaşterii lui Dumnezeu”. 

"Rugăciunea" este cererea acelor lucruri, pe care obişnuieşte 
Dumnezeu să le dea oamenilor spre mântuire. Dacă votul este 

făgăduinţa acelor bunuri (virtuţi) care se aduc lui Dumnezeu din 
partea oamenilor, rugăciunea va fi cererea acelor bunuri, pe care le 
hărăzeşte Dumnezeu oamenilor spre mântuire. [...] 

lar "strigarea” este stăruința şi sporirea în lucrarea diferitelor 
chipuri ale virtuţilor şi în contemplarea diferitelor vederi ale 
cunoştinţei, în vremea năvălirii celor răi. [...] 

Prin “Cer” se înţelege în Sf. Scriptură adeseori însuşi 
Dumnezeu, precum spune undeva Ioan Înaintemergătorul, marele 
propovăduitor al adevărului: "Nu poate omul să ia nimic de la sine, 
de nu-i va fi dat lui din cer” (loan III, 2), adică de la Dumnezeu, 
căci “toată darea cea bună şi tot darul cel desăvârşit de sus este 
pogorându-se de la Părintele luminilor” (lacob |, 17). În acest 
înţeles trebuie luat cuvântul “cer” din textul Scripturii. Dar 
Scriptura mai numeşte "cer” Puterile cereşii, după cuvântul: "Cerul 
îmi este mie scaun" (Isaia LXVI, 1). 

Dar cuvântul “cer” mai are şi următoarele înţelesuri: mintea 
omenească curăţită de toată nălucirea materială şi împodobită cu 
raţiunile dumnezeieşti ale celor inteligibile, înălţimea cunoştinţei 
spirituale din oameni. Căci cunoştinţa adevărată se face asemenea 
cerului, scaun al lui Dumnezeu, primind pe Dumnezeu să se 
întroneze în ea; lucrarea curată a virtuţilor este numită "aşternut 
picioarelor Lui". [...] 

"Puternic" a numit Scriptura pe dracul cel viclean, care pune 
stăpânire peste poftă şi o aprinde spre dorinţele necuviincioase ale 
plăcerilor urâte. Căci nimic nu e mai puternic şi mai silnic decât 
pofta naturală. Iar “războinic” a numit pe dracul care se aşează în 
iuţime şi o face să se lupte necurmat pentru plăceri. "Căpetenie” a 
numit pe cel ce se ascunde în chip nevăzut în înfăţişările lucrurilor 
sensibile şi cheamă în chip amăgitor spre fiecare din ele dorinţele 
sufletului prin fiecare simţ. Şi a numit Scriptura pe aceasta 
“căpetenie”, pentru faptul că el face ca fiecare patimă să fie 
stăpânită de ceva corespunzător din cele sensibile. lar "conducător 
de oaste" a numit pe dracul care abuzează de facultatea raţională a 
sufletului, mişcând-o spre născocirea şi aflarea tuturor căilor ce duc 
spre rău. În sfârşit "fuța” diavolului este poleiala plăcerii, prin care 

se pune stăpânire peste orice suflet ce se grăbeşte să o primească şi 
preţuieşte mai mult lucrurile sensibile care vrăjesc simţurile decât 
contemplarea celor inteligibile, care îngraşă mintea. Această “faţă” 
o ruşinează cel ce a primit de la Dumnezeu, prin rugăciune, 
raţiunea înţelepciunii, care nimiceşte toată puterea vicleană, adică 
desfiinţează tirania cea rea, care tulbură sufletul. 

În țara regelui Asur, adică a diavolului viclean şi atotrău, este 
deprinderea învârtoşată şi dură a păcatului sau a neştiinţei, 
deprindere lipsită de orice căldură de viaţă pe care o dă virtutea şi 
de orice lumină spirituală pe care o aduce cunoştinţa. 

Diavolul se întoarce singur în ea după încercarea nereuşită a 
atacului. Căci prin atacul său n-a putut strămuta în această 
deprindere a sa Ierusalimul, adică sufletul iubitor de Dumnezeu, şi 
cu totul nepătimaş, care are în sine, ca pe un Ezechia, raţiunea 
desăvârşită a făpturii şi, ca pe un Isaia, mintea luminată de 
cunoştinţă, care dobândesc îndurarea lui Dumnezeu şi nimicesc prin 
Înger puterea cea rea. (Sf. Maxim Mărturisitorul, Filocalia 3, pag. 
195-207). 


"Şi mulţi aduceau daruri Domnului în Ierusalim şi plocoane lui 
Ezechia, regele Iudeii. Şi s-a ridicat în ochii tuturor 
neamurilor”. 

II Paralipomena XXXII, 23 


Dacă Făcătorul celor văzute a semănat în fire în chip natural 
raţiuni duhovniceşti de-ale înţelepciunii şi moduri de purtare 
cuviincioasă, atunci urmează că orice minte încununată cu virtute 
şi cunoştinţă, împărăţind, asemenea marelui Ezechia peste Ierusalim, 
adică peste o deprindere ce nu vede decât pacea, sau peste o stare 
lipsită de orice patimi, are toată zidirea în stăpânirea ei prin formele 
care o alcătuiesc. Iar zidirea îi aduce lui Dumnezeu, prin mijlocirea 
minţii, raţiunile duhovniceşti ale cunoştinţei, ca pe nişte “daruri”, 
iar minţii însăşi îi oferă, ca pe nişte “plocoane”, modurile virtuţii 

conforme cu legea naturală care există în ea. 

Scriptura spune apriat că Domnului se aduc “daruri”, iar 
regelui “plocoane”. Căci, daruri se numesc lucrurile ce se aduc 
acelora care nu duc lipsă de ele, iar "plocoane”, lucrurile ce se dau 
celor ce au lipsă de ele. 

Aducând deci Domnului raţiunile duhovniceşti din lucruri, ] le 
aducem ca “daruri”, întrucât El prin fire nu e lipsit de nici una din 
acestea. Căci nu îi aducem Domnului, pe lângă altele, raţiunile 
lucrurilor pentru că ar fi lipsit de ele, ci ca să-L lăudăm întrucâtva, 
după puterea noastră, ca unii ce suntem îndatoraţi la aceasta, din 
făpturile Lui. Iar “plocoane” primeşte cel ce se îndeletniceşte plin 
de râvnă cu filosofia dumnezeiască, ca unul ce are lipsă prin fire 
atât de modurile naturii pentru virtute, cât şi de raţiunile ei pentru 
cunoaştere. 

Dar se poate înţelege şi altfel “darurile”. Dacă “darul” este 
ceea ce se dă celor ce mai înainte n-au adus nimic, putem spune că 
mintea cunoscătoare (gnostică) primeşte ca “daruri” din contem- 
plarea lucrurilor, raţiunile care alcătuiesc (susţin) credinţa fără nici 
o demonstraţie raţională şi care sunt aduse prin ea Domnului. Căci 
pentru credinţă nu aduce nimenea nimic mai înainte. Fiindcă mintea 
Il priveşte în chip firesc şi fără nici o meşteşugire pe Făcătorul 
propriu, întrucât Îl vesteşte zidirea. Pentru că ce ar putea să aducă 
cineva de valoare egală cu credinţa, ca să primească credinţa în 
Dumnezeu ca datorie şi nu ca "dar". 

lar ca "plocoane”, primeşte legile naturale ale lucrurilor, 
aducând mai înainte de dobândirea lor ostenelile căinţei. Prin 
acestea dezbracă întâi pe omul cel vechi şi abia după aceea iese la 
culesul roadelor dreptăţii, adunând diferitele moduri ale virtuţii, 
sădite în făpturi. Căci nu şi le-ar putea însuşi pe acestea, dacă nu 
ar dezbrăca mai întâi pe omul cel vechi, strâmtorându-l la culme 
prin osteneli şi sudori multe, aşa cum face şarpele când năpârleşte. 

Astfel, mintea cunoscătoare primeşte ca “daruri” pentru 
Dumnezeu, raţiunile susținătoare ale credinţei, culese din lucruri, 
neaducând şi nedând înainte de ele nimic. Şi primeşte ca 
"plocoane" legile naturale ale lucrurilor, imitându-le prin modurile 

sale de vieţuire. 

"Şi s-a înălţat, zice, Ezechia în ochii tuturor neamurilor” - cel 
ce a ajuns prin fapte şi contemplaţie, asemenea lui Ezechia, pe cel 
mai înalt pisc al virtuţii şi al cunoştinţei, pe drept cuvânt s-a înălţat 
mai sus decât toate neamurile, adică s-a ridicat prin făptuire 
deasupra patimilor trupeşti şi necinstite şi a corpurilor zise naturale, 
adică deasupra tuturor celor ce cad sub simţiri, străbătând prin 
contemplaţie şi cunoştinţă, toate raţiunile din ele. Căci şi acestea se 
numesc în Scriptură în chip figurat "neamuri", fiind prin natura lor 
de alt neam în raport cu sufletul şi cu mintea. 

Sf. Scriptură, vorbind despre “darurile” ce se aduceau lui 
Dumnezeu şi despre “plocoanele” ce se aduceau regelui, nu a spus 
simplu: "Toţi aduceau daruri lui Dumnezeu şi plocoane regelui", 
ci mulţi, adică nu toate neamurile, ci multe neamuri. Prin aceasta 
se arată că există aşa zise neamuri de la care nu se aduce nimic lui 
Dumnezeu sau regelui. Căci pe drept cuvânt se spune că numai 
făpturile care alcătuiesc lumea celor create aduc pe de o parte ca 
"daruri" lui Dumnezeu raţiunile dumnezeieşti din ele, după care au 
fost şi create, iar pe de altă parte ca "plocoane” regelui legile lor 
naturale, ca unele ce au fost create pentru om, ca mintea acestuia, 
orientându-se după ele să-şi statornicească modurile susținătoare ale 
virtuţii. Dar patimile din noi, adică “neamurile” cu existenţă 
mincinoasă, care n-au fost create de Dumnezeu, nu aduc nimic lui 
Dumnezeu, deoarece n-au fost create de El. Căci patimile de ocară 
îşi au originea de la noi, care am călcat porunca lui Dumnezeu, nu 
de la Dumnezeu, neavând nici o rațiune a înţelepciunii sau a 
cunoştinţei. 

Deci prin cuvintele: "Şi s-a înălțat în ochii tuturor neamurilor", 
Scriptura arată că cel ce s-a învrednicit prin ostenelile cu fapta, să 
locuiască în nepătimire, ca în Ierusalim, şi s-a eliberat de toată 
tulburarea păcatului, încât nu mai lucrează, nu mai grăieşte, nu mai 
ascultă şi nu mai gândeşte decât numai ceea ce e propriu păcii, 
după ce a primit în suflet, prin contemplarea naturii, lumea celor 
văzute, care îşi aduce prin el raţiunile dumnezeieşti din ea, ca pe 
nişte “daruri”, Domnului, iar legile din ea i le aduce lui “plocoane”, 

ca unui rege, s-a ridicat în ochii tuturor neamurilor, ca unul ce s-a 
înălţat prin făptuire mai presus de toate patimile trupeşti, iar prin 
contemplaţie mai presus de corpurile naturale şi de toate speciile ce 
cad sub simţuri, odată ce a străbătut raţiunile duhovniceşti şi 
modurile lor de viaţă. 

Deci aduc daruri lui Dumnezeu neamurile din afară sau 
făpturile, dar nu neamurile din lăuntrul nostru sau patimile. (Sf. 
Maxim Mărturisitorul, Filocalia 3, pag. 204-211). 


"Dar n-a răsplătit Ezechia după binefacerea pe care i-a făcut-o 
lui Dumnezeu, ci s-a înălţat inima lui. Şi s-a abătut peste el 
mânie şi peste Iuda şi Ierusalim. Şi s-a smerit Ezechia din 
înălţarea inimii şi cei ce locuiau în Ierusalim. Şi n-a mai venit 
peste ei mânia Domnului în zilele lui Ezechia". 

II Paralipomena XXXII, 25-26 


Multe şi felurite binefaceri i-a hărăzit Dumnezeu lui Ezechia, 
scăpându-l şi izbăvindu-l în diferite timpuri din toată nevoia şi 
strâmtoarea. El însă nu a dat lui Dumnezeu toată mulţumirea pentru 
mântuire, aşa cum trebuia, ci a fost atins de întinăciune omenească 
şi şi-a distribuit sieşi o parte din meritul izbânzilor. De aceea, se 
spune că nu a răsplătit Ezechia după binefacerea pe care i-a 
făgăduit-o lui Dumnezeu. Căci nu a măsurat recunoscător 
mulţumirea cu mărimea izbânzilor primite de la Dumnezeu, ci s-a 
înălţat inima lui, neizbutind să scape de boala părerii de sine, care 
se naşte aproape natural din virtute şi cunoştinţă. 

"Şi s-a abătut peste el mânie şi peste luda şi Ierusalim”. 
Mânia lui Dumnezeu este, după unul din înţelesuri, durerea pe care 
o simt cei povăţuiţi prin certare. Ea însoţeşte necazurile fără de voie 
ce sunt trimise asupra noastră. Prin acestea Dumnezeu călăuzeşte 
adeseori mint:+, care se mândreşte cu virtutea şi cu înţelepciunea, 
spre modesi: şi smerenie, dându-i putinţa să se cunoască pe sine 
însăşi şi să-şi mărturiească propria slăbiciune. Căci simţindu-şi 

mintea slăbiciunea, leapădă închipuirea deşartă a inimii. De aceea 
se spune şi despre Ezechia, după ce a venit asupra lui mânia: "Şi s- 
a smerit Ezechia din înălțarea inimii lui şi cei ce locuiau în 
Ierusalim. Şi a nu mai venit peste ei mânia Domnului în zilele lui 
Ezechia”. 

După alt înţeles, mânia Domnului este întreruperea revărsării 
darurilor dumnezeieşti. Acest lucru se întâmplă cu folos oricărei 
minţi, care se înalţă pentru bunurile date ei de Dumnezeu şi se 
laudă cu ele ca şi când ar fi niscai isprăvi proprii. 

Trebuie să aflăm şi să vedem ce înseamnă faptul că nu numai 
peste Ezechia, care s-a înălţat cu inima, s-a abătut mânia, ci şi peste 
Iuda şi peste Ierusalim. 

"Şi s-a înălțat inima lui Ezechia”, dar nu a adăugat: şi inima 
locuitorilor din Ierusalim şi luda. Toată mintea cunoscătoare şi 
iubitoare de înţelepciune are cu sine şi luda şi Ierusalimul. 

Iuda în înţeles duhovnicesc înseamnă "vieţuirea ca mărturisire” 
sau deprinderea căinţei, care creşte prin fapte împreună cu gândurile 
ce o susţin, pe măsură ce înaintează mintea în urcuşul ei. Căci luda 
se tălmăceşte “mărturisire”. lar lerusalim în înţeles alegoric, este 
deprinderea paşnică cu adevărul şi cu vederile dumnezeieşti care îl 
alcătuiesc. 

Deci pe luda îl are mintea ca filozofia lucrătoare, iar 
Ierusalimul ca iniţiere tainică în contemplaţie. Aşadar, când mintea 
înţelepţită prin harul dumnezeiesc a respins prin filosofia lucrătoare 
şi contemplativă toată puterea ce s-a ridicat împotriva virtuţii şi 
cunoştinţei şi a dobândit o victorie deplină asupra duhurilor răutăţii, 
dar acest fapt nu o determină să aducă cuvenita mulţumire lui 
Dumnezeu, autorul biruinţei, ci se înalţă cu inima, socotindu-se pe 
Sine cauza întregii isprăvi, atunci pentru pricina că nu i-a răsplătit 
lui Dumnezeu, după binefacerea de care s-a împărtăşit, suportă nu 
numai ea mânia părăsirii ce vine asupra ei, ci şi Iuda şi Ierusalim, 
adică deprinderea activităţii şi a contemplaţiei. Căci îndată se 
răscoală, cu îngăduinţa lui Dumnezeu, patimile de ocară împotriva 
activităţii morale şi întinează conştiinţa care a fost până acum 
curată, iar părerile mincinoase se amestecă în contemplarea 

lucrurilor şi strâmbă conştiinţa care a fost mai înainte dreaptă. 

Cel care-şi închipuie că a ajuns la capătul din urmă al virtuţii, 
nu va mai întreba de cauza din care izvorăsc virtuțile, ci va 
circumscrie puterea dorinţei lor numai în sine, păgubindu-se însuşi 
de condiţia mântuirii sale, adică de Dumnezeu. Dar cel ce-şi simte 
sărăcia sa naturală în ceea ce priveşte virtuțile, nu va înceta să 
alerge cu grabă spre Cel ce poate împlini lipsa sa. 

Cu dreptate vine deci pedeapsa peste mintea care se înalţă în 
cugetările sale. lar această pedeapsă constă în părăsirea ei, sau în 
îngăduinţa ce o dă Dumnezeu de a fi tulburată de draci în 
activitatea ei, adică în Iudeea, şi în contemplaţia ei, adică în 
Ierusalim, ca să câştige conştiinţa neputinței sale naturale şi 
conştiinţa puterii şi a harului dumnezeiesc, care o apără şi îi 
dăruieşte toate bunurile. Prin aceasta se va smeri, alungând de la 
sine cu totul trufia străină şi potrivnică firii. Drept urmare nu va 
mai veni asupra ei cealaltă mânie, cea a retragerii darurilor hărăzite, 
cum n-a mai venit cealaltă mânie, cea a retragerii peste Ezechia, 
care îndată ce a venit peste el prima mânie, sau părăsire, s-a smerit 
şi a ajuns la cunoştinţa Celui ce i-a dăruit bunurile. 

Căci după cuvintele: "Şi s-a abătut mânie peste el şi peste luda 
şi Ierusalim” se spune: "Şi n-a mai venit peste ei mânia Domnului 
în zilele lui Ezechia”. Adică n-a mai venit cealaltă mânie, cea a 
retragerii darurilor, fiindcă prima părăsire l-a învăţat să fie 
recunoscător. Căci cel ce nu se cuminţeşte prin primul fel de mânie 
sau părăsire, ca să vină la smerenie, are de suportat cealaltă mânie, 
care îl despoaie de lucrarea darurilor şi-l lipseşte de puterea care-l 
păzea mai înainte. (Sf. Maxim Mărturisitorul, Filocalia 3, pag. 216). 


Iarăşi zice despre Ezechia: ''Şi l-au îngropat pe el pe înălţimea 
mormintelor fiilor lui David. Şi slavă şi cinste i-au dat lui tot 
Iuda şi cei ce locuiesc în Ierusalim”. 

II Paralipomena XXXII, 33 

David, luat în înţeles spiritual, este Domnul nostru lisus 
Hristos, piatra pe care au aruncat-o cu dispreţ ziditorii, adică preoţii 
şi căpeteniile ludeilor, şi care a ajuns în capul unghiului, adică al 
Bisericii (Psalm CXVII, 22). Căci unghiul este Biserica, după 
Scriptură. Fiindcă precum unghiul se face unirea a două ziduri, pe 
care le împreună într-o legătură indisolubilă, aşa şi Biserica s-a 
făcut unirea a două popoare, împreunând la un loc pe cei dintre 
neamuri şi pe cei din ludei într-o singură învăţătură de credinţă şi 
strângându-i într-un singur cuget. Iar piatra din capul acestui unghi 
este Hristos, ca cel ce e Cap al întregului trup (Coloseni I, 18). Căci 
numele lui David tălmăcit însemnează "dispreţuire”. lar acesta nu 
este decât Cuvântul şi Fiul lui Dumnezeu, Cel ce pentru mine a 
îmbrăcat chip de rob (Filipeni II, 7) şi s-a lăsat ocărât de oamenii 
care n-au crezut adevărului şi disprețuit de poporul plin de păcate 
(Psalm XXI, 7). Este păstorul cel bun, care şi-a pus sufletul Său 
pentru oi (loan X, 11) şi a omorât leul şi ursul (1 Regi XVII, 36), 
adică a smuls din fire mânia şi pofta, care sfâşiau forma chipului 
dumnezeiesc ce se afla în noi prin rațiune. Este tânărul îmbujorat 
pentru patima morţii, împodobit cu ochi frumoşi (1 Regi XVI, 12; 
XVII, 42), adică cu slava raţiunilor mai înalte ale Providenţei şi 
Judecăţii prin care, chiar când pătimeşte pentru noi, supraveghează 
toate. Este omorâtorul lui Goliat cel spiritual şi îngâmfat, adică al 
diavolului care are statura de cinci coţi (I Regi XVII, 51; 1 Regi 
XVII, 4), din pricina patimii ce lucrează prin cele cinci simţuri ale 
noastre; căci statura diavolului se înalţă atâta cât se întinde lucrarea 
simţurilor noastre în chip pătimaş spre cele sensibile. Este Împăratul 
lui Israel cel adevărat şi văzător de Dumnezeu, chiar dacă Saul, 
adică poporul vechi după lege se înfurie, chinuit de pizmă din 
pricina necredinţei, întrucât nu se poate lipsi de slava cea trecătoare. 
Prigonit de acela, David, Împăratul meu, îi ia sulița şi vasul de apă 
(| Regi XXVI, 12), adică ia poporului vechi puterea virtuţii cu fapta 
şi harul contemplaţiei cunoscătoare, pe care le dă iarăşi celor ce vin 
la el cu credinţă, adică acelora dintre ludei care vor moşteni 
mântuirea, primind vestea Împărăției Sale. 

De asemenea îi taie aceluia aripa vestmântului, pe când şade în 

peşteră ca să lepede prisosul stomacului, adică ia de la poporul cel 
vechi înalta cuviinţă a filosofiei morale sau înălţimea înţelesurilor 
din învelişul simbolurilor şi ghiciturilor legii. El socoteşte că nu se 
cuvine şi nu e drept ca poporul Iudeilor, adică al oamenilor 
pământeşti şi iubitori de trup, care şade în veacul acesta sau în 
litera legii ca într-o peşteră, închizând făgăduinţele dumnezeieşti 
ale imsnuniior nestr.căcioase în stricăciunea celor trecătoare, să aibă 
podoaua cea spirituală a poruncilor legii, ca pe o aripă a 
vestmântului pe care să o ducă prin abuz la stricăciune. 

Acesta este David cel spiritual, adevăratul păstor şi Împărat, 
care surpă puterile vrăjmaşului. Este păstor pentru cei ce se 
îndeletnicesc cu filosofia lucrătoare şi pasc ca pe o iarbă 
contemplaţia naturală; Împărat, pentru cei ce şi-au reînnoit 
frumuseţea chipului dat lor, făcându-l asemenea modelului, prin 
sgile şi raţiunile duhovniceşti. [...] 

Fiii acestui David sunt toţi Sfinţii din veac ca unii ce s-au 
născut din El în duh. Şi mormintele acestor fii sunt amintirile 
vieţuirii lor pământeşti după Dumnezeu. Iar ridicătura pe care sunt 
aşezate aceste morminte este înălţimea cunoştinţei şi a iubirii lor de 
Dumnezeu. Acolo înmormântează mintea, aşezând-o în locaşul 
meritat al fericirii, tot Iuda şi cei ce locuiesc în Ierusalim, adică 
modurile activităţii şi raţiuniie cunoştinţei cuprinse în adevărata 
contemplaţie. Dar numai mintea ce a murit, în sens lăudabil, tuturor 
lucrurilor şi anume ceior sensibile prin lepădarea lucrării simţurilor, 
iar celor inteligibile prin oprirea mişcării mintale. 

Deci, Ezechia însemnând puterea lui Dumnezeu, adică mintea 
puternică în activitate şi prealuminată în cunoştinţă, prin 
înmormântarea lui, înţelegem înmormântarea minţii atunci când 
aceasta moare, adică atunci când se desface cu voia de toate cele 
create şi se ridică la cele necreate. Înmormântarea ei o face tot luda 
şi cei ce locuiesc în lerusalhim, adică activitatea virtuoasă a et şi 
contemplaţia adevărată întru cunoştinţă. Şi ea are loc "pe înălțimea 
mormintelor hilor lui David”. »dică e ridicată la înălţimea amintirii 
Sfinţilor din veac. "Și iu dat minții slavă şi cinste” - Slavă, ca 


uneia ce a ajuns prin ctinostința spiritoa!* deasupra tuturor rațiunilor 

din lucruri, ;ar cinste ca uneia care s-a curăţii de toate patimile şi 
şi-a făcut mișcarea simţurilor nesupusă legiior naturale din lucruri. 
(Sf. Maxim Mărturisitorul, Filocalia 3, pag. 225-229). 


"Şi auzind duşmanii lui luda şi ai lui Veniamin că cei ce s-au 
întors din robie zidesc templu Domnului Dumnezeului lui Israel, 
au venit la Zorobabel şi la Iosuz şi la capii familiilor lui Israel 
şi au zis către ei: «Să clădim împreună cu voi, pentru că şi noi, 
ca şi voi, ascultăm de Domnul vostru şi jertfim Lui din zilele lui 
Asarhadon, regele Asirienilor, care ne-au strămutat aici». Jar 
Zorobabel, Iosua şi capii familiilor lui Israel, le-a zis: «Nu 
putem zidi împreună casa Domnului Dumnezeului nostru. Noi 
vom zidi singuri Domnului Dumnezeului lui Isracl»". 

I Ezdra IV, 1-3 


luda înseamnă “mărturisire”. lar înţelesul mărturisiri! este 
îndoit. Şi anume, există o mărturisire de mulţumire pentru bunurile 
primite în dar şi există una pricinuită de mustrarea şi de certarea 
pentru relele săvârşite. Căci mărturisire se numeşte şi înşirarea cu 
mulţumire a binefacerilor dumnezeieşti de către cei vinovaţi. Şi 
amândouă produc smerenia, căci atât cel ce mulţumeşte pentru cele 
bune, cât şi cel ce se cercetează pentru fărădelegi se umileşte.[...] 
Veniamin se tâlcuieşte la Evrei "plânsul sau suspinarea mamei" sau 
“îndrumarea mamei”, sau "fiul dreptei”, sau "zidirea poporului”. 

Tot cel ce mărturiseşte într-unul din cele două chipuri arătate, 
este din seminţia lui Iuda. Şi tot cel ce plânge pentru virtute, sau 
are dreptate ca o mamă, care îi îndrumă cu pricepere viaţa şi 
raţiunea, sau este multora cale şi zidire spre mântuire pentru bogăţia 
virtuţii şi revărsarea învăţăturii sale în cuvânt, face parte din 
seminţia lui Veniamin.[...] 

"Casă" numeşte mintea zidită din :::fer:te virtuţi şi raţiuni prin 
făptuire şi contemplaţie, spre a fi loc::.-ta îsi Dumnezeu în duh. lar 
duşmanii sunt cele patru neamuri muste în pământul lui Israel de 

către Asarhadon, regele Asur. Căci acesta a fost primul care a adus 
în pământul lui Israil: Babilonieni, Hutei, Ematei şi Evei. (IV Regi 
XVII, 24).[...] 

Babilonienii închipuiesc mândria, tălmăcindu-se prin “fire 
confuză (zăpăcită)”. Huteii închipuiesc slava deşartă întrucât îşi 
mută cugetarea de la virtute la stearpa părere de sine. Căci numele 
lor tălmăcit înseamnă “ieșire din acestea”. 

Emateii închipuiesc voinţa de a plăcea oamenilor. Căci “emat 
se tălmăceşte "vederea celor de dinafară”. Prin aceasta se împart 
darurile cele mai bogate acelora care cultivă virtutea în chip 
mincinos, pentru văzul oamenilor. 

Eveii închipuiesc înşelăciunea făţărniciei. Căci se tălmăcesc 
"şerpuitori”. Ei scot din virtute pe cei ce-i ascultă, prin înşelăciune 
şi făţărnicie prietenoasă, aşa cum a făcut şarpele dintâi cu Adam. 

Iar Azvacafat, care i-a strămutat pe aceştia în pământul lui 
Israel, se tălmăceşte "cel ce robeşte de la spate”, adică în chip 
ascuns şi neobservat; sau “cel ce robeşte în lanţuri”. E vădit că 
acesta este diavolul, care toate le face pe ascuns spre surparea firii 
omeneşti şi pe fiecare îl strânge în lanţurile propriilor păcate. 
Acesta a adus în pământul lui Israel, adică în depiinderea 
cunoştinţei şi a virtuţii, mândria, slava deşartă, voinţa de a plăcea 
oamenilor şi făţărnicia, împreunându-le cu cei ce se îndeletnicesc 
cu virtutea şi cunoaşterea, ca să fure ostenelile celor ce se trudesc 
după bine, abătându-le cu viclenie spre alte lucruri decât spre cauza 
supremă, scopul activităţii lor.[...] 

"Şi au venit la Zorobabel şi la losua şi la capii familiilor şi le- 
au zis lor: «Să clădim împreună cu voi, căci la fel cu voi ascultăm 
de Domnul vostru şi-i jertfim Lui» ”. Zorobabel este mintea activă; 
Iosua mintea contemplativă, iar capii familiilor sunt puterile 
sufletului din care răsar modurile virtuţii şi raţiunile cunoştinţei. De 
acestea se apropie dracii necuraţi ai mândriei, ai slavei deşarte, ai 
voinţei de a plăcea oamenilor şi ai făţărniciei, zicând. "Să clădim 
împreună cu voi templul Domnului”. Căci nici unul dintre aceşti 
draci vicleni nu împiedică vreodată râvna omului virtuos, ci 
înlăturând mai degrabă lipsurile virtuţilor, îndeamnă la şi mai mari 

silinţe, făcându-se împreună râvnitor cu cei ce se nevoiesc, ca să 
atragă la sine inima celui ce se străduieşte după ce a pierdut măsura 
constantă a moderaţiei şi să-l conducă pe neobservate spre altă ţintă 
decât cea spre care credea că merge. De aceea spun viclenii: “La fel 
cu voi ascultăm de Domnul vostru”. Căci nu urăsc neprihănirea şi 
nu se scârbesc de post, nici de împărţirea de ajutoare, sau de 
primirea de străini, sau de cântarea de psalmi, sau de citiri, sau de 
învăţăturile cele mai înalte, sau de culcarea pe jos, sau de veghere 
sau de toate celelalte prin care se caracterizează viața după 
Dumnezeu, până ce scopul şi cauza celor ce se săvârşesc le slujeşte 
lor.[...) 

Cine nu are cuvântul cunoştinţei sălăşluit în adâncul inimii, nu 
va putea să scape de vicleşugurile ascunse ale făţărniciei dracilor 
împotriva noastră şi să stea de sine, cu totul singur, fără nici un 
amestec cu ei, şi să zidească templul Domnului, asemenea marelui 
Zorobabel, a lui Iosua şi a capilor de familii, care spun hotărât şi 
cu glas mare duhurilor amăgitoare ale mândriei, ale slavei deşarte, 
ale plăcerii de la oameni şi ale făţărnicie: "Nu vom zidi cu voi 
templul Domnului Dumnezeului nostru, ci singuri vom zidi 
Domnului Israil".[...] 

Deci nu din gelozie n-au primit cei ieşiţi din robie pe 
babilonieni, pe hutei, pe ematei şi pe evei să zidească împreună cu 
ei templul Domnului, ci fiindcă au cunoscut cursele ce se 
ascundeau în aparenţa de prietenie a dracilor, care voiau să le aducă 
prin bine, pe neobservate, moartea păcatului. (Sf. Maxim 
Mărturisitorul, Filocalia 3, pag. 288-294). 


"Înfricoşează-i pe ei cu legea Domnului". 
I Ezdra VII, 14 


"Înfricoşează-i pe ei” s-a zis în loc de: scutură-i, nu 
făgăduindu-le cele bune, ci ameninţându-i cu cele înfricoşate. Căci 
metoda aceasta, bună pentru slugi, se potriveşte ludeilor. (Sf. 
Maxim Mărturisitorul, Filocalia 2, pag. 235). 

"Adunarea întreagă a fost de patruzeci şi trei de mii trei sute 
şaizeci de suflete; afară de robi şi roabe care erau în număr de 
şapte mii trei sute şapte. Printre ei se mai atiau opt sute 
cincizeci şi cinci psalţi şi cântăreţi; cămile, patru sute treizeci şi 
cinci; cai, şapte mii şapte sute treizeci şi şase; catâri, opt sute 
patruzeci şi cinci; măgari, cinci mii cinci sute douăzeci şi cinci". 

II Ezdra VII, 66-69 


Cele patruzeci de mii sunt pătrimea virtuţilor generale cu care 
străbătând mintea natura şi timpul ajunge la ţinta fericită a 
nepătimirii. Astfel, numărul de zece mii e indicat numai prin cifra 
unităţii şi nu poate fi notată prin nici o altă cifră, fiind după suport 
identic cu unitatea şi deosebindu-se numai prin cugetare, cum se 
deosebeşte sfârşitul de început. Căci zece mii este sfârşitul unităţii 
şi unitatea este începutul a zece mii (miriada), sau mai bine zis 
miriada este unitatea pusă în mişcare şi unitatea este miriada până 
n-a fost pusă în mişcare. Tot aşa fiecare din virtuțile generale are 
ca început şi sfârşit monada dumnezeiască, adică pe Dumnezeu, 
întrucât porneşte din El şi sfârşeşte în EI şi este una cu Dumnezeu, 
deosebindu-se numai prin cugetare [...]. 

Scriptura înţelege prin cele patru miriade (patruzeci de mii) 
cele patru înaintări în împlinirea poruncilor dumnezeieşti de-a 
lungul contemplaţiei şi a cunoaşterii. Fiecare înaintare merge până 
la zecele proxim. Astfel, prima înaintare constă în lucrarea simplă 
a poruncilor de către începători, după fuga lor de păcat. Ea 
împlineşte prima decadă, care e în acelaşi timp monadă. A doua 
înaintare e ea care îmbrăţişează r+:- fiecare poruncă pe celelalte. 
Ea face aceeaşi decadă cută î“-linită prin lucrarea tuturor 
poruncilor prin fiecare. Căci decada îicrată înzecit produce suta. A 
treia înaintare este înzscire» sute: prin legea firii. Căci înzecită este 
şi legea firii, ca una ce constă din zece părţi şi anume: din cele trei 
puteri ale sufletului; din cele cinci simţuri; din funcțiunea vocală; 
din fecunditatea naturală. De puterea raţiunii se foloseşte omul la 
căutarea cauzei şi a bunurilor din jurul cauzei; de puterea poftei, 
spre dorirea celor căutate, iar de iuţime, spre păzirea şi iubirea lor. 

Simţuriie, la rândul ior, îi se -vesc la decsecirea l:-cruri.c: cate şi ea 
se împarte în cinci şi din care se naște stiința 

Această încincită deosebire împarte iucririie în: "cele începute" 
şi în “cele neîncepute", în "cele care sunt de cugetat” şi în "cele 
care nu sunt de cugetat", în "cele care sunt de grăit” şi în "cele 
care nu sunt de grăit”, în "cele ce se pot face” şi în "cele ce nu se 
pot face”, în "cele stricăcioase" şi în "cele nestricăcioase”. 

Iar de funcțiunea vocală se foloseşte spre grăire, precum de 
fecunditate spre sporirea bunurilor celor căutate, dorite, iubite, 
cunoscute şi grăite. Astfel suta înzecită prin legea firii, devine mie. 
Iar a patra înaintare este urcuşul prin contemplaţie şi cunoaştere, a 
legii fireşti, cu împărțirile arătate, spre raţiunea originară a fiecărei 
porunci. La capătul acestui urcuş se contemplă miriada concentrată, 
indicată prin cifra primei unităţi (...). 

Sau cele patru miriade mai înseamnă şi cele patru nepătim;:: 
generale: Prima nepătimire este înfrânarea desăvârşită de la păcateie 
cu fapta, constatată la cei începători. A doua nepătimire es 
lepădarea totală a gândurilor care consimt cu păcatele. Aceasta o 
găsim le cei ce cultivă virtutea cu rațiune. A treia este nemişcarea 
totală a poftei spre patimi. Ea e proprie celor ce contemplă în chip 
spiritual în înfăţişările lucrurilor văzute raţiuniie lor. A patra 
nernătimire este curăţire» *otală chiar şi de închipuirea simplă a 
patimi!or. Aceasta o atlim la cei ce şi-au făcut mintea, pin 
cunoştinţă şi contemplaţie, ozlindă curată şi străv:zie a 
Dumnezeu [...]. 

Cele trei mii indică învăţăturz /--5ârş:5, î-==otă, evlavioasi 
şi raţională despre Treimea Sfântă şi de o fiinţă ....]. 

Iar numărul de trei sute înfăţişează aici ideea Providenţei. Întâ. 
pentru că prin forma literei care î: indică, + închipuită puterea care, 
venind de sus, străbate cele de Jos şi cuprinde extremităţile celor 
două laturi, prin ceea ce se arată Providența care strânge totul în 
chip negrăit. Al doilea, pentru că acest număr a fost cinstit prir: 
chipul crucii, pe care s-a săvârşit taina cea mare, cea dintâi şi cea 
ascunsă a Providenţei [...]. 

Adăugând cine a îi ii site o sută, capătă trei sute. lar prin 

acest număr se indică natura şi virtutea. Natura este indicată prin 
numărul două sute, ca una ce constă din materie şi formă. Căci 
materia este împătrită pentru cele patru elemente ale ei, iar forma 
este încincită pentru simţurile care pun pe frământătura materiei 
tiparul formei. 

Înmulţind acum pe patruzeci cu cinci, sau pe cincizeci cu patru 
căpătăm numărul două sute. Iar numărul o sută înseamnă virtutea 
desăvârşită ca unul ce cuprinde decada poruncilor dumnezeieşti 
înzecită [...]. 

Iar numărul şasezeci înseamnă puterea naturală care împlineşte 
poruncile şi s-a desăvârşit prin raţiunile virtuţilor. Căci numărul 
şase înseamnă puterea de activitate a firii, ca unul ce constă din 
părţile proprii. Din această pricină s-a scris că şi Dumnezeu a făcut 
lumea în şase zile. Iar numărul zece arată desăvârşirea virtuţii prin 
împlinirea poruncilor. Deci numărul şasezeci indică puterea naturală 
care primeşte raţiunile dumnezeieşti aflătoare în porunci. 

Aşadar, cele patruzeci de mii adăugate în trei mii trei sute şase 
zeci, indică raţiunea desăvârşită a virtuţii, taina venerată a 
Teologiei, ţinta adevărată a Providenţei şi puterea de activitate a 
firii care a fost îmbunătăţită prin virtuţi [...). 

"Iar robii şi roabele acestora, şapte mii trei sute şapte”, Legea 
spune despre robi şi despre roabe: "Robii şi roabele dintre Evrei să 
slujească şase ani, iar într-al şaptelea să fie lăsaţi slobozi. lar robii 
şi roabele de alt neam să slujească în veac". 

"Veac" numeşte anul al cincizecilea, al slobozirii. 

Robul evreu şi roaba evreică sunt raţiunea şi cugetarea, care 
slujesc filosofului ce se îndeletniceşte cu făptuirea şase ani, 
ajutându-l să iscodească tot ce contribuie la frumuseţea morală şi 
la modurile virtuţii. Căci raţiunea şi cugetarea slujesc oricui se 
îndeletniceşte cu făptuirea ca un rob şi o roabă [...]. Şi toată puterea 
lor e îndreptată împotriva duhurilor răutăţii, care se opun făptuirii 
morale, ducând la îndeplinire filosofia lucrătoare, pe care a indicat- 
o numărul "şase" al anilor, raţiunea şi cugetarea sunt lăsate slobode 
ca să se reîntoarcă la contemplarea duhovnicească a raţiunilor din 
lucruri, care sunt înrudite cu ele. Ele au ajuns atunci la anul al 

şaptelea, adică la deprinderea nepătimirii [...]. 

Iar robul şi roaba de alt neam sunt puterea mâniei şi a poftei. 
Pe acestea mintea contemplativă le supune pentru totdeauna 
stăpânirii raţiunii, ca să-i slujească la dobândirea virtuţilor prin 
bărbăţie şi cumpătare. Şi nu le lasă libere până ce nu e înghițită 
moartea nenorocitului de trup de viaţa nemărginită, şi până ce nu 
se arată în chip curat icoana împărăției veşnice, având imprimată în 
ea, prin imitare, întreaga formă a arhetipului. Ajunsă aici, mintea 
contemplativă slobozeşte mânia şi pofta, pe cea din urmă 
prefăcând-o în plăcere curată şi în atracţia neprihănită pentru 
dragostea dumnezeiască, iar pe cea dintâi în ardoare duhovnicească, 
în statornicie înfocată şi în nebunie sobră [...]. 

Iar numărul robilor indică viaţa vremelnică, trăită conform cu 
raţiunea şi împreunată cu modurile nepătimirii. În cursul acesteia 
mintea, folosindu-se de rațiune şi de cugetare ca de nişte robi şi 
roabe evreice care slujesc făpturii, hotărăşte măsurile ajutorului ce 
trebuie să-l dea acestea virtuţii, strămutându-le la contemplaţie. 
Îngrijindu-se de asemenea de mânie şi de poftă, ca de nişte robi şi 
roabe de alt neam, le călăuzeşte la aceeaşi libertate de la sfârşit şi 
anume: pofta o preface în dorinţa ce se desfată de cele 
dumnezeieşti, iar mânia în vigoarea nesfârşită a dorului ce se 
bucură de ele, făcând pe robii de alt neam, Evrei adevăraţi după 
har. 

"Cântăreţi şi psalmozi opt sute cincizeci şi cinci". "Cântăreți " 
sunt cei ce vestesc cuvântul dumnezeiesc prin modurile virtuţilor cu 
fapta fără contemplaţie; iar "psalmozii” sunt cei ce iniţiază tainic în 
cuvântul dumnezeiesc pe alţii, prin modurile virtuţilor împreunate 
cu dulceaţa cunoştinţei din contemplaţie, încântându-le urechile lor 
spirituale. 

Numărul acestora indică ştiinţa lucrurilor veşnice, atât cât le 
este îngăduită oamenilor. Din numărul opt sute cincizeci “opt sute” 
indică raţiunile viitoare ale cunoştinţei, iar “cincizeci” ale virtuţii. 

"Cămile trei sute treizeci şi cinci”. Cămilele ce ies împreună cu 
fini lui Israel eliberaţi din robia amară, sunt diferitele reprezentări 
naturale ale lucrurilor văzute, care sunt alcătuite asemenea cămilei, 

pe de o parte din întăţişăriie cele văzute ce se raportează la simţuri 
şi sunt așa zis picioarele lor, ar pe de altă parte din itiinile mai 
înalte, privite în ele cu duhul, care se rapone++:. la minte şi sunt aş: 
zis |...] capul lor. | 

"Şi cai, şapte mii şapte sute treizeci şi şase”. "Cal" este acela 
care aleargă în viaţă pe drumul celor virtuoşi, având toată vigoarea 
iuţimii (mâniei). Căci se spune că fierea calului stă în unghiile 
picioarelor, pe care le are de la fire. De aceea a şi fost socotit cel 
mai destoinic şi mai tare la drum dintre toate animalele domestice 
şi supuse oameniler. Cu e: aseamănă marele Prooroc Avacum şi pe 
Sfinţii Apostoli, când zice prin Duhul: "Şi ai suit pe mare caii Tăi 
care turbură ape multe” (Avacum Il, 15). El numeste “cai” ne 
sfinţii şi fericiţii Apostoli, care poartă cuvântul mântuitor al 
adevărului înaintea neamurilor şi împăraii:lor, în toată lumea, pe 
care o numeşte figurat “mare” [...]. Numirul cailor închipuieşte 
deprinderea cu filosofia practică a virtuţii [...]. Căci numărul “sapte 
mii şapte sute”, ca număr ce indică timpul, arată mişcarea sprintenă 
a virtuţilor, iar “treizeci şi şase” activitatea firii care aleargă 
împreună cu virtuțile. 

“lar catâri, opt sute patruzeci şi cinci". Catârul este 
deprinderea care nu rodeşte păcatul. Din acest motiv s-a rânduit [...] 
ca cel ales rece în Icrael să nu şadă pe cal, ci pe catâr. Prin aceasta 
Scripiura arată că mintea contemplativă, care împărăţeşte peste 
înţelesuriie şi reprezentările lucrurilor, ca şi peste mişcările proprii, 
trebuie să aibă o deprindere neroditoare de rău, adică una care nici 
să nu zămislească, nici să nu nască răul [...]. 

Ştim însă că în Scriptură catârul are şi un înţeles de ocară. De 
pildă se zice: "Nu fiți asemenea calului şi cutârului, în cure nu este 
înțelegere” (Psalm 31, 10) 

Scriptura numeşte “cal” deprinderea de a umbla după plăcerile 
patimilor (leremia V, 8), iar catâr deprinderea care nici nu 
zămisleşte, nici nu naşte binele. Scriptura le interzice deopotrivă pe 
amândouă celor ce doresc mântuirea: pe cea dintâi întrucât lucrează 
păcatul, pe cea de-a doua, întrucât nu lucrează virtutea [...]. 

Numărul opt sute patruzeci şi cinci indică nepătimirea 

desăvârşită a minţii faţă de cele sensibile şi de simţuri, în temeiu: 
deprinderi de a nu rodi păcatul, adică a deprinderii de a nu naşit 
păcatul. Numărul "opt sute” înseamnă nepătimirea caracteristică 
veacului viii, numărul “parruzeci” indică lucrurile sensibile, iar 
“cinci” indică simţurile. 

"lar asini, cinci mii cinci sute douăzeci şi cinci”. Asinul este 
trupul care slujeşte sufletului, purtând poverile şi ostenelile faptelor 
pentru dobândirea virtuţii [...]. lar numărul natural al acestor asini 
arată miscarea constantă a deprinderii virtuoase a trupului spre 
fapte, urmând tără abatere cuvântului cunoştinţei. 

Căci cei pricepuţi în aceste lucruri numesc mişcarea sferică 
neschimbată, ca una ce rămâne la fel în toate împrejurările, mai 
mult decât celelalte mişcări ale lucrurilor [...]. 

În aceste toate sunt preînchipuite diferitele trepte ale 
credincioşilor Bisericii şi dispoziţiile lor. Astfel, “bărbaţii” sunt cei 
ce au ajuns, pe cât e cu putinţă, la măsura plinirii vârstei lui Hristos 
și săvârsesc virtutea din iubire, prin proprie hotărâre. ”Robii și 
» ae snt cei care poartă povara filosofiei lucrătoare de teama 
mur + Veşnice, cu care sunt ameninţaţi.  "Cânrăreții” cei ce 
propovăduiesc frumos şi bine cuvântul făpturi: și tămăduiesc 
patimile altora. "Psalmozii” cei ce arată rin contemplaţie 
frumuseţea cunoştinţe! cuvintelor dumnezeieşti şi depărtează ca pe 
un întuner:e neştiinţa de la alți. "Cămilele” sunt cei ce îmblânzesc 
prin rațiune răutatea vpinte: rălăuzind-o spre virtute, “Caii” cei ce 
aleargă bine în «*dianu! "ii plăcute lui Dumnezeu. "Catârii” cei 
care au moravur! amestecate şi care dovedesc în viaţa comună o 
înţelepciune practică, fără prihană. "Asinii şi vitele de jug” sunt ce: 
ce trebuie să ostenească cu fapta şi primesc prin contemplaţie să se 
aşeze raţiunea asupra lor. 

Adunându-i pe toţi aceştia avem nlinirea sfintei Biserici, 
împodobită cu multe frumuseți şi de virtutea multora. (Sf. Maxim 
Mărturisitoru!, Filocalia 3, pag 256-273). 


III 


"Aceia erau de neam bun de la răsăriturile soarelui". 
lov I, 3 


Cei de neam bun de la răsăriturile soarelui sunt cei de la 
răsăriturile iluminărilor şi arătările soarelui înţelegător al dreptăţii, 
înnobilaţi şi îmbunătăţiţi prin privirea şi vederea înţelegerii 
îndreptată spre Dumnezeu; cei ce "s-au născut nu din sânge, nici 
din voia bărbătească, nici din voia trupului, ci de la Dumnezeu” 
(loan I, 13). Sunt cei a căror inimă şi minte petrece în palatul 
dumnezeiesc din ceruri şi care s-au învrednicit de convorbirea cu 
Dumnezeu şi s-au împărtăşit de taine dumnezeieşti şi negrăite ale 
Împărăției. Sunt cei ce s-au făcut trupul lui Hristos, Fiul lui 
Dumnezeu, şi mădulare din parte (I Corinteni XII, 27) şi contrupeşti 
cu El şi împreună moştenitori şi împreună părtaşi cu El (Efeseni III, 
6), avându-L ca moştenire pe El însuşi şi pe Tatăl, Dumnezeu 
dintre cele prea înalte, ajunşi părtaşi ai dumnezeieştii firi (II Petru 
I, 4), mai presus de cuvânt. Sunt cei ce au fost pecetluiţi cu Sfântul 
şi de viaţă făcătorul Duh (Efeseni 1, 13) de care se fac părtaşi şi 
întru care viețuiesc şi văd. Sunt cei ce s-au îmbrăcat în veşmintele 
albe (Apocalipsă IV, 4) şi proprii ale Duhului şi în tunici cusute în 
aur, în pietre scumpe şi mărgăritare. Sunt cei ce poartă coif şi 
cunună şi pietre de rubin şi diamante şi tot felul de pietre preţioase. 
Sunt cei ce mănâncă şi beau la masa împărătească o mâncare de 
care nu se satură şi un nectar de care nu se plictisesc. 

Căci toate sunt Duh şi ei se împărtăşesc de cele duhovniceşti 
[...]. Se află acolo un foc ce răcoreşte şi se reaprinde, semişcă 
împunsături ale iubirii, există o apă vie, grăitoare şi producătoare 
de râuri de viaţă veşnică; se află acolo un aer bine mirositor la 
respirat şi Duhul dătător de viaţă şi lumina razei unitare în trei 
străluciri, dar în acelaşi timp simplă şi mai presus de fiinţă. 

De aceea, aceştia, ca nişte văzători şi părtaşi de mari desfătări, 
s-au despărţit de cele de jos şi s-au unit cu cele de sus. Au părăsit 
vederea celor văzute şi s-au dăruit întregi celor gândite. Au trecut 
peste cele trecătoare şi s-au statornicit în cele statornice. Stau jos pe 
rogojină şi umblă printre cele de sus. Trupul îi leagă şi îi trage în 

jos, dar Duhul se apleacă şi dezleagă legăturile arse. Îndată ce au 
fost dezlegate, zboară mai presus de ceruri cu uimire şi repeziciune. 
S-au însingurat dinspre toate în privirea singuratică spre Dumnezeu. 
S-au unificat prin privirea unitară spre Dumnezeu. Sunt mutaţi de 
la'o slavă la altă slavă (II Corinteni III, 18) mai mare a Duhului şi 
trec de la o bogăţie la o bogăţie mai mare şi se desfată de cele 
negrăite. (Calist Patriarhul, Filocalia 8, pag. 326-328). 


"Pornirea iuţimii lui, e căderea lui”. 
Iov V, 2 


Precum la arătarea luminii se retrage întunericul, aşa mireasma 
smereniei face să piară toată amărăciunea şi iuţimea. Unii, 
schimbându-se uşor din pricina iuţimii, nu se îngrijesc de 
supravegherea şi tămăduirea ei. (Sf. loan Scărarul, Filocalia 9, pag. 
186). 


Ce închipuieşte îmbrăcămintea monahală şi mai ales tunderea 
părului ? 
Iov XI, ll 


Precum capul e fruntea tuturor mădularelor din trup, tot aşa 
mintea deţine rolul de cap în suflet. Deci aceasta trebuie tunsă de 
toate cugetările lumeşti. Colovionul, care acoperă tot trupul şi lasă 
goale numai mâinile, înseamnă că trebuie să îmbrăcăm filozofia 
morală, care înlătură lucrările ce săvârşesc păcatul, şi că aceasta 
trebuie să acopere şi puterea şi lucrarea. Căci puterea stăpânirii 
celui rău este, cum zice Iov, sub buricul pântecelui; iar sufletele, 
după fericitul David, sunt pline de batjocurile dracilor (Psalm 
XXXVII, 8). Şi aceste batjocuri sunt lucrările curviei. 

lar analavul, fiindcă are pe el crucea şi înainte şi înapoi, 


113 


înseamnă că trebuie, cum zice Apostolul, să ne răstignim nu numai 
noi lumii, ci şi lumea nouă. Aceasta pentru ca, fugind noi de lume, 
să nu mai avem nici o piedică şi să nu mai fim reţinuţi de plăcerea 
faţă de ea, amăgiţi de suprafaţa ei, dar nici să nu mai fim urmăriţi 
de ea. dinapoi, prin încercările fără de voie, şi aşa să slăbim din 
încordarea credinţei. Ci să rămânem nesimţitori şi morţi atât faţă de 
patimile cele de voie, cât şi faţă de cele fără de voie. Culionul 
închipuieşte harul lui Dumnezeu care păzeşte şi acoperă mintea 
noastră. Căci cel ce s-a tuns de cugetările lumii, primeşte coiful 
mântuirii (Efeseni VI, 17). 

Iar sandalele au acest înţeles: fiindcă sunt din piele moartă şi 
stau dedesubtul unei mici părţi dir: trup, la fel cum întreg trupul se 
foloseşte de o rămăşiţă de piele, trebuie să se folosească sufletul de 
trup, iar pe acesta să-l omoare faţă de patimi. Periboleul (haina de 
deasupra), fiind în patru colţuri, cum e lumea din patru elemente, 
arată că trebuie să ne îmbrăcăm în contemplaţia naturală, încât să 
nu mai privim cele ce se văd de dragui Simţirii şi al patimilor, ci 
prin raţiunea ce se află în ele să ne înăiii:" zpre Ziditorul lor. 

Faptul că mâna stângă rămâne /»::peră, arată că faptele 
bune trebuie să lumineze din noi. după cuvântul Mântuitorului, aşa 
ca să vadă oamenii faptele nuastre cele bune şi să slăvească pe 
Tatăl nostru cel din ceruri lar ;smintele trebuie să fie negre ca să 
arate că trebuie să fim nesiătoşi pentru lume, ca unii ce avem 
petrecerea în cer. (Sf. Maxim Mărturisitorul, Filocalia 2, pag.242). 


"Am auzit mereu astfe! de lucruri; sunteţi toti nişte jalnici 
mângâietori"” 
lov XVI,?2 


Am văzut adeseori - precum zice lov - suflete suferind pentru 
purtarea lor ::; Iîie, tar altele din pricina destoiniciei lor şi m-am 
minunat câ st: telurtă e răutatea. 

Având cineva e purtare molâre din fre. sat fund întreprinzător 


I4 


în ceva din cele trupeşti, celor mulţi nu le pare aşa. Ci boala din 
fire e socotită şi numită o calitate a sufletului şi o virtute. Iar cei 
molâu e lăudat ca blând şi smerit; şi cel ce se agită fără rânduială, 
ca sârguincios şi ager, e admirat de cei ce nu ştiu să judece. lar el 
bucurându-se de laude, nu s-a cunoscut pe sine, ci ţinând seama de 
judecata greşită a celor mulţi, a pătimit cu sufletul de închipuirea 
de sine, sau a fost copleşit de durere [...]. 

Tăcerea fără rost e în fond pricinuită de o lene a minţii, sau e 
semnul tâmpeniei, pe când tăcerea cu rost este semnul unei lucrări 
intense a minţii, prin care surprinde tainele cele mai adânci ale 
existenţei. 

În tăcerea aceasta, mintea omenească se întâlneşte cu lucrarea 
intensă a Sfântului Duh, Care îi comunică taine mai presus de 
cuvânt. O astfel de tăcere este semnul unei intense lucrări a 
persoanei, deci şi a iu: Dumnezeu, Care atrage mintea în tainele 
Sale. Numai persoana poate tăcea în felul acesta :ntens de gândire. 
(Sf. loan Scărarul, Filocalia 9, pag. 118). 


"Inima mea nu s-a luat după ochii mei“. 
lov XXXI, 7 


Că vederea, gustul şi celelalte simţuri slăbesc ţinerea de minte 
a inimii, când ne folosim de ele peste măsură, ne-o spune cea 
dintâi, Eva. Căci până n-a privit la pomul oprit cu plăcere îşi 
amintea cu grijă de porunca dumnezeiască. De aceea era acoperită 
de aripile dragostei dumnezeieşti, nedându-şi seama din această 
pricină de goliciunea ei. Dar când a privit la pom cu plăcere şi s-a 
atins de el cu multă poftă şi în sfârşit a gustat din rodul lui cu o 
voluptate puternică, îndată s-a pătruns de dorinţa după împreunarea 
trupească, aprinzându-se de patimă prin faptul că era goală. Şi astfel 
toată pofta ei şi-a întors-o spre gustarea luemritnr de aici, 
amestecând, din pricina fructului plăcut la vedere. în greșeala ei şi 
greşeala lui Adam. De atunci cu anevoie îşi iai pote store mul 

aminte de Dumnezeu sau de poruncile Lui. Deci noi, privind 
pururea în adâncul inimii noastre cu necontenita pomenire a lui 
Dumnezeu, să petrecem în această viaţă înşelătoare ca nişte lipsiţi 
de vedere. Căci e propriu înţelepciunii duhovniceşti să păzească 
pururea neînaripat dorul privirilor. (Diadoh al Foticeei, Filocalia 1, 
pag. 437-438). 


"Pe fiecare om El pune a Sa pecete, pentru ca toţi oamenii să 
cunoască puterea Lui”. 
Iov XXXVII, 7 


Cei ce au ajuns la desăvârşire prin curăţire şi luminare, pe cât 
e cu putinţă - căci nu e desăvârşire desăvârşită în veacul acesta 
nedesăvârşit, ci mai degrabă desăvârşire nedesăvârşită - nu au nici 
ei totdeauna cu ei starea neschimbată. 

Aceasta, din pricina slăbiciunii şi a părerii de sine ce trage 
uneori pe orice om în jos. De aceea suferă şi ei schimbări şi furări, 
spre probarea lor. Dar primesc iarăşi ajutorări şi mai mari. lar ceea 
ce e contrar acestora, Părinţii spun că e partea lupilor (adică se 
pierde ca şi când ar fi mâncat-o lupii) (Psalm LXII, 9). 
Neschimbarea e păstrată pentru veacul viitor. Iar în cel de faţă, 
când e vreme de curăţie, de pace şi de mângâiere dumnezeiască, 
când de tulburare, de învălmăşeală, de tristeţe. Şi aceasta pe măsura 
vieţuirii şi înaintării fiecăruia şi după judecăţile pe care le ştie 
singur Domnul. lar aceasta se întâmplă ca să se arate, prin acestea, 
slăbiciunea noastră şi puterea lui Dumnezeu [...] "ca să nu ne 
încredem în noi înşine - cum zice Pavel - ci în Cel ce învie morţii” 
(II Corinteni I, 9) [...]. 

Căci zice Sfântul Isaac: "Câte una, câte una, calcă unii 
poruncile; dar tămăduiesc sufletele lor prin pocăință şi harul îi 
primeşte. Căci tot sufletul raţional este străbătut de o schimbare 
neîncetată şi schimbările străbat prin tot omul, în toate zilele lui; 
şi cel ce are darul desăvârşirii, poate înțelege aceasta din multe”. 
(Monahii Calist şi Ignatie Xanthopol, Filocalia 8, pag. 101-102). 

"Fericit bărbatul care n-a umblat în sfatul necredincioşilor şi 
în calea păcătoşilor n-a stătut'”. 
Psalm I, 1 


Sufletul e împrejmuit şi îngrădit cu ziduri de către duhurile 
răutăţilor şi legat cu lanţurile întunericului, neputând, din pricina 
întunericului din jurul său, să se roage cum vrea. Căci este legat 
întru ascuns, fiind orb cu ochii dinlăuntru. Deci când va începe să 
se roage lui Dumnezeu şi să vegheze prin rugăciune se va izbăvi 
prin rugăciune de întuneric, căci altfel nu poate să se izbăvească. 
Atunci sufletul poate cunoaşte că înlăuntru, în inimă, este o altă 
luptă şi o altă împotrivire ascunsă şi un alt război, al gândurilor 
duhurilor răutăţilor [...]. 

Iar locul minţii este statornicia ei fermă în virtute şi trezvie. 
Căci este o statornicie şi în virtute şi în păcat. (Filotie Sinaitul, 
Filocalia 4, pag. 109-110). 


"Cei ce năvălesc de jur împrejur". 
Psalm III, 6 


“De jur împrejur” înseamnă înainte, îndărăt, la dreapta şi la 
stânga. Deci, dracii dau năvală asupra noastră de dinainte, când ne 
vrăjesc prin înfăţişările materiei; de dinapoi, când stârnesc amintirea 
păcatului prin gândurile ce le-am avut mai demult; de la stânga, 
când tulbură sufletul prin patimile trupeşti şi neînfrânate; şi de la 
dreapta, când dau năvală asupra sufletului prin mândrie şi slavă 
deşartă. (Sf. Maxim Mărturisitorul, Filocalia 2, pag. 217-218). 


< 


"Pocăiţi-vă pe paturile voastre de cele ce grăiţi în inimile 
voastre“. 
Psalm IV, 4 


117 


Sau pocăiţi-vă în liniştea nopţii, amintindu-vă de alunecările ce 
vi s-au întâmplat în tulburarea zilei şi vă sfătuiţi sau vă învăţaţi să 
petreceţi în imne şi cântări duhovniceşti, adică în rugăciuni şi 
cântări, prin meditaţie şi luare aminte a citirii. Căci aşa se câştigă 
o deprindere morală: meditând omul la cele ale zilei, ca să ajungă 
la simţire în liniştea nopţii şi să se poată plânge pentru cele ce a 
păcătuit. Iar când harul îl duce la vreo sporire şi află cu adevărat şi 
nu în nălucire anumite fapte morale ale sufletului şi ale trupului, 
săvârşite cu lucrul sau cu cuvintele, după porunca lui Hristos, 
mulţumeşte cu frică şi cu cutremur, şi se nevoieşte prin rugăciune 
şi lacrimi multe îndreptate către Dumnezeu să păzească obiceiul 
acela bun, îndemnându-se pe sine spre ţinerea de minte, ca să nu se 
piardă prin uitare. (Cuv. Petru Damaschin, Filocalia 5, pag. 251). 


"Dat-ai veselie în inima mea". 
Psalm IV, 7 


Lucrul de căpetenie al oricărei sârguinţe şi cea mai înaltă dintre 
fapte este stăruința în rugăciune, prin care dobândim şi celelalte 
virtuţi, Dumnezeu pe care-L chemăm întinzându-ne o mână de 
ajutor. Căci împărtăşirea de lucrarea tainică şi legătura sufletului cu 
Dumnezeu întru sfinţenie şi unirea minţii cu Domnul prin dragostea 
cea negrăită, li se întâmplă celor învredniciţi în rugăciune [...]. 

Domnul însuşi zice: "Împărăţia cerurilor înlăuntru vostru este 
(Luca XVII, 21). Dar că împărăţia înlăuntru este, ce ar arăta 
altceva, decât că veselia cerească a Duhului se întipăreşte limpede 
în sufletele vrednice. Căci sufletele vrednice primesc încă de aici, 
prin împărtăşirea lucrătoare de Duh, de care vor avea parte sfinţii 
în Împărăţia lui Hristos, întru lumina veşnică. Aceasta o arată şi 
dumnezeiescul Apostol, zicând: "Cel ce ne mângâie pe noi întru 
necazul nostru, ca să putem mângâia pe cei ce sunt întru tor 
necazul, cu mângâierea cu care ne mângâiem şi noi de la 
Dumnezeu” Ul Corinteni |, 4). Sau: "Şi trupul meu s-a veselit de 


Liă 

Dumnezeu cel viu” (Psalm LXXXIII, 2). Sau: "Sufletul meu se 
umple ca de seu şi de grăsime” (Psalm LXII, 6). (Sf. Simeon 
Metafrastul, Filocalia 5, pag. 303-304). 


'"'Tulburatu-s-a de mânie ochiul meu”. 
Psalm VI, 7 


Este un lucru urât a tulbura ochiul inimii din mânie. Dar mai 
urât este a arăta pornirea sufletului cu buzele. Iar a face aceasta prin 
mâini este cu totul potrivnic şi străin vieţuirii călugăreşti, îngereşti 
şi dumnezeieşti. (Sf. loan Scărarul, Filocalia 9, pag. 191). 


"Vor slăbi şi vor pieri de la faţa Ta". 
Psalm IX, 3 


Dracii slăbesc când prin împlinirea poruncilor se micşorează 
patimile în noi; şi pier când sunt stinse cu totul prin nepătimirea 
sufletului, nemaiaflându-le pe acelea prin care se găseau în suflet 
şi îl războiau. (Sf. Maxim Mărturisitorul, Filocalia 2, pag. 59). 


"Domnul a auzit dorinţa săracilor”. 
Psalm IX, 18 


Leviţi şi preoţi s-au numit cei ce s-au închinat pe ei cu totul lui 
Dumnezeu şi cu făptuirea şi cu contemplaţia. Iar vitele leviţilor sunt 
cei ce nu reuşesc să şteargă urmele patimilor, dar doresc virtutea şi, 
după puterea lor, au toată râvna pentru ea şi o poftesc neîncetat, 
deşi de multe ori nu se împărtăşesc de ea, fiind slăbănogiţi de 
păcat. Dar este cu putinţă, ca la vremea cuvenită să primească şi 

aceştia darul nepătimirii, prin singura iubire de oameni a lui 
Dumnezeu. (loan Carpatinul, Filocalia 4, pag. 148-149). 


"Domnul cercetează pe cel drept şi pe cel necredincios; iar pe 
cel ce iubeşte nedreptatea îl urăşte sufletul Său". 
Psalm X, 5 


Firea treimică de după Treimea supremă, fiind făcută de aceea 
după chipul ei, adică mai mult decât altele ca mintală 
(înţelegătoare), cuvântătoare şi duhovnicească, trebuie să-şi 
păzească treapta ei, adică să fie numai după Dumnezeu, să se 
alipească numai de El şi să I se supună şi să-L asculte numai pe El; 
numai spre El să privească şi să se împodobească cu amintirea şi 
cu contemplarea neîntreruptă şi cu dragostea cea mai caldă şi mai 
înfocată faţă de El. Prin aceasta atrage la sine însăşi, mai bine zis 
atrăgea odinioară, strălucirea tainică şi negrăită a firii aceleia. 
Atunci are cu adevărat chipul şi asemănarea lui Dumnezeu, 
făcându-se plină de har, înţeleaptă şi dumnezeiască prin acea 
strălucire. Căci prin ea învaţă, fie că e de faţă în chip arătat, fie că 
e aproape în chip ascuns, cum e mai ales acum, să iubească pe 
Dumnezeu mai mult decât pe sine, iar pe aproapele ca pe sine 
însăşi, iar ca urmare, să-şi cunoască şi să-şi păzească vrednicia şi 
treapta sa şi să se iubească pe sine cu adevărat. Căci “cel ce iubeşte 
nedreptatea urăşte sufletul său”. (Sf. Grigorie Palama, Filocalia 7, 
pag. 449-450). 


"Că drept este Domnul şi dreptatea a iubit, şi faţa Lui spre cel 
drept priveşte”. 
Psalm X, ? 


Scoţându-se protopărinţii neamului omenesc pe ei înşişi de 

bunăvoie de la pomenirea şi vederea lui Dumnezeu şi nesocotind 
porunca Lui, pe de altă parte unindu-se în cuget cu duhul cel mort 
al satanei şi mâncând din pomul oprit contrar voii Ziditorului, au 
fost dezbrăcaţi de veşmintele luminoase şi de viaţă făcătoare ale 
strălucirii de sus şi s-au făcut, vai, şi ei ca şi satana, morţi cu duhul. 
Iar fiindcă satana nu e numai duh mort, ci şi duh care omoară pe 
cei ce se apropie de el, iar cei ce s-au împărtăşit de moartea lui 
aveau şi trup, prin care s-a împlinit cu fapta sfatul de moarte 
făcător, aceştia trec, vai, şi în trupurile lor acele duhuri moarte şi de 
moarte făcătoare ale omorârii. Ca urmare s-ar fi desfăcut îndată şi 
trupul omenesc, întorcându-se în pământul din care a fost luat, dacă 
nu l-ar fi reţinut printr-o grijă şi putere mai mare Cel ce poate toate 
numai cu cuvântul, prin acea putere fără de care nimic nu se 
săvârşeşte din cele ce se săvârşesc. Dar hotărârea aceea se 
împlineşte totuşi, cu dreptate, în chip continuu. (Sf. Grigorie 
Palama, Filocalia 7, pag. 445-456). 


"Când răsar păcătoşii ca iarba, se ivesc toţi cei ce lucrează 
fărădelegea, ca să se piardă în veacul veacului". 
Psalm XI, 8 


Când e supărat cineva de patimă şi se tulbură din neştiinţă şi 
mândrie, trebuie să-şi vadă mai degrabă măsurile sale şi să rabde 
sârguindu-se, până ce va face Dumnezeu mila Sa cu el. Căci de nu 
se ispiteşte cineva şi nu cunoaşte necazul patimilor, nici nu se luptă, 
NICI nu se curăţeşte. 

(Ispitele sunt un mijloc prin care îşi cunoaşte cineva 
slăbiciunile sale. Dar ele dau celui ispitit şi prilejuri de luptă 
împotriva acestei slăbiciuni). 

Păcătoşii ce răsar ca iarba sunt gândurile pătimaşe. Căci 
neputincioasă este iarba şi nu are tărie. Când răsar deci gândurile 
pătimaşe în suflet, atunci se ivesc, adică se arată toţi cei ce lucrează 
fărădelegea, care sunt patimile, ca să fie nimicite în veacul veacului. 

Căci când se arată patimile în cei ce luptă, atunci sunt nimicite de 
către ei. (Avva Dorotei, Filocalia 9, pag. 615). 


"Zis-a cel nebun în inima sa: «Nu este Dumnezeu !»" 
Psalm XIII, 1 


Cel ce nu se teme de Domnul, nu crede că există Dumnezeu. 
Dar cel ce crede că există se teme de EI şi păzeşte poruncile Lui. 
Iar cel ce zice că se teme de Dumnezeu, dar poruncile Lui nu le 
păzeşte, mincinos este (I Ioan II, 4) şi frica de Dumnezeu nu este 
într-însul. Căci unde este frica de Dumnezeu, e şi păzirea poruncilor 
(Psalm CXI, 1-4). lar nefiind aceasta întru noi, şi nici păzirea 
poruncilor, nu ne deosebim întru nimic de păgâni şi necredincioşi. 
(Sf. Simeon Noul Teolog, Filocalia 6, pag. 18). 


"Mai înainte văzut-am pe Domnul înaintea mea pururea". 
Psalm XV, 8 


Unii dintre cei ce sunt înainte-şezători pe drumul liniştirii, ţin 
în ei lucrarea neîncetată, potrivit psalmistului. Căci nu toate pâinile 
hranei duhovniceşti, ale grâului ceresc, sunt la fel. Iar alţii, pe cea 
arătată prin cuvintele: “Prin răbdarea voastră veţi câştiga sufletele 
voastre" (Luca XXI, 19). Alţii, pe cea din cuvintele: "Privegheaţi 
şi vă rugați” (Marcu XIV, 38). Alţii, pe cea din cuvintele: 
"Pregăteşte-ţi spre ieşire lucrurile tale”, sau "Smeritu-m-um şi m-a 
mântuit pe mine” (Psalm CXIYV, 6). Unii se gândesc pururea la 
cuvintele: "Nu sunt vrednice pătimirile vremii de acum de slava 
viitoare” (Romani VIII, 18). Alţii la spusa: "Căci nu cumva să-l 
răpească şi nu va fi Cel ce-l izbăveşte”" (Psalm XLIX, 23). 

Toţi aleargă, dar numai unul ia cunună fără osteneală. (Sf. loan 
Scărarul, Filocalia 9, pag. 399-400). 

"Pentru cuvintele buzelor Tale, am păzit căi aspre”. 
Psalm XVI, 4 


Cuvintele Domnului cuprind aceste patru lucruri: poruncile, 
dogmele, amenințările, făgăduinţele. Pentru acestea răbdăm toată 
asprimea vieţuirii: posturi, privegheri, culcarea pe jos, osteneli şi 
greutăţi în slujbe, necinstiri, ocări, chinuri, omorâri şi cele 
asemenea. (Sf. Maxim Mărturisitorul, Filocalia 2, pag. 69). 


"Strigat-a şi nu era cine să-l mântuiască”. 
Psalm XVII, 45 


Mândria este pierderea bogăției duhovniceşti şi a sudorilor. 
"Strigat-a şi nu era cine să-l mântuiască”, pentru că a strigat cu 
mândrie "către Domnul şi nu l-a auzit pe el"; fără îndoială, pentru 
că pricinile împotriva cărora se ruga nu le curma. (Sf. loan 
Scărarul, Filocalia 9, pag. 280). 


"Frica Domnului curată rămâne în veacul veacului”. 
Psalm XVIII, 10 


Cel ce voieşte să scape de păcatul stricător şi de pofta rea, să 
dobândească frica de Dumnezeu. Căci cel ce se gândeşte pururea la 
moarte şi la focul veşnic şi la viermele cel 'neadormit şi la 
întunericul cel mai dinafară, la plânsul cel nemângâiat, la scrâşnetul 
dinţilor, la ruşinea ce va rămâne din faţa scaunului înfricoşător al 
Judecăţii lui Hristos, dinaintea îngerilor şi oamenilor, topeşte 
bucuria plăcerii şi întoarce toată pofta spre Dumnezeu. Căci tăierea 
voii proprii e ca o vărsare a sângelui şi se socoteşte de Dumnezeu 
omului ce nu-şi face voia lui ca o jertfă. (Cuv. Isaia Pustnicul, 
Filocalia 12, pag. 286). 

"Doamne, mântuieşte pe împăratul şi ne auzi pe noi, în orice zi 
Te vom chema". 
Psalm XIX, 10 


Începătorilor de viaţă virtuoasă le ajută în lucrarea poruncilor 
şi în fuga de rele, frica de chinuri. Dar celor ce au înaintat prin 
virtute, ajungând la vederea slavei lui Dumnezeu, li se naşte o altă 
frică, potrivit cu, starea lor. E temerea curată care îi înfricoşează 
foarte mult, din dragoste. Aceasta îi ajută să stăruiască neclătinaţi 
în dragostea lui Dumnezeu, temându-se de înfricoşătoarea alunecare 
din ea. Celor dintâi de li se întâmplă să cadă din starea lor, dar se 
căiesc şi iarăşi se ridică, le vine din nou frica cea dintâi, cu bune 
nădejdi. Celor de al doilea însă, de au căzut de la înălţimea vederii 
lui Dumnezeu, prin prizma vrăjmaşului, nu le vine îndată frica a 
doua, ci îi ia în primire o negură şi un întuneric gros, fiind plini de 
mâhnire, de dureri, de amărăciune şi de frica cea dintâi a muncilor 
veşnice. (Nichita Stithahul, Filocalia 6, pag. 235). 


"Toiagul Tău şi varga Ta, acestea m-au mângâiat"”. 
| Psalm XXII, 5 


În înţelesul proorocesc "7oiagul şi cârja” sunt judecata şi 
providenţa, iar în înţelesul moral, psalmodierea şi rugăciunea. 

Căci judecaţi de Domnul cu toiagul pedepsirii, suntem povăţuiţi 
spre întoarcere, iar pedepsind noi pe cei ce se răscoală împotriva 
noastră, cu toiagul psalmodierii bărbăteşti ne sprijinim pe rugăciune. 
Având deci toiagul şi cârja, în mâna lucrării minţii să nu încetăm 
a pedepsi şi a fi pedepsiţi, până ce vom ajunge cu totul sub 
providenţă, fugind de judecata de acum şi de cea viitoare. (Sf. 
Grigorie Sinaitul, Filocalia 7, pag. 95). 


"Toiag” înseamnă judecata lui Dumnezeu, iar “varga”, 
Providența. (Sf. Maxim Mărturisitorul, Filocalia 2, pag. 76). 

"Gătit-ai înaintea mea masă împotriva celor ce mă necăjesc pe 
mine [...] Paharul Tău mă îmbată cu tăria lui”. 
Psalm XXII, 6 


Altfel citesc Scripturile cei începători în viaţa de evlavie, altfel 
cei ce au înaintat până la mijloc şi altfel cei ce au alergat până la 
desăvârşire. 

Celor dintâi citirea le este pâinea de la masa lui Dumnezeu, 
care susţine inimile lor în sfinţitele nevoinţe ale virtuţii şi le dă 
vigoarea tăriei pentru lupta cu duhurile care pricinuiesc patimile, şi- 
i face luptători viteji împotriva dracilor. Celor de-al doilea, le este 
vin din potirul dumnezeiesc, înveselind inimile lor şi scoţându-i din 
ei înşişi prin puterea înţelesurilor şi ridicându-le mintea de la litera 
Care-i omoară, ca să cerceteze adâncurile duhului ei şi să le fie 
întreagă născătoare şi descoperitoare de înţelesuri. (Nichita Stithatul, 
Filocalia 6, pag. 296). 


"Învăţa-va Domnul pe cei blânzi căile Lui”. 
Psalm XXIV, 10 


Blândeţea este propteaua răbdării; uşa sau mai bine zis maica 
răbdării, pricină a deosebirii (a dreptei socoteli, a discernământului). 
E pricina iertării, îndrăzneala rugăciunii, încăperea Duhului Sfânt. 
Căci zice: "Spre cine voi privi, dacă nu spre cel blând şi liniştit” 
(Isaia LXVI, 2). (Sf. loan Scărarul, Filocalia 9, pag. 290). 


"Călăuzi-va pe cei blânzi întru judecată; învăţa-va pe cei blânzi 
căile Sale”. 
Psalm XXIV, 10 
"Învăţaţi de la Mine că sunt blând şi smerit cu inima şi veţi 
afla odihnă sufletelor voastre". 
Matei XI, 29 

Cel ce voieşte să înveţe să se liniştească, trebuie să aibă ca 
semn, acesta: să fie pururea blând cu inima [...]. Căci spune 
Mântuitorul: "Fericiți cei blânzi, că aceia vor moşteni pământul" 
(Matei V, 5), adică inima, care face ca o sămânță să rodească din 
har în treizeci, şaizeci şi o sută (Marcu IV, 20), după cum este în 
ceata începătorilor, sau a celor din mijloc, sau a celor desăvârşiţi. 
Unul ca acesta nu tulbură sau nu se tulbură pentru nimic, decât 
pentru evlavie. 

Blândeţea se poate dobândi uşor, dacă îţi întorci sufletul de la 
toate şi îl mişti spre iubire şi taci cât mai mult, hrănindu-te cu 
măsură şi rugându-te pururea. Astfel Sfântul Maxim zice: 
"Frânează iuțimea sufletului cu iubirea, vestejeşte pofta lui cu 
înfrânarea şi înaripează cugetarea lui cu rugăciunea; şi lumina 
minţii nu se va întuneca niciodată" (Filocalia 2, pag. 105, Capete 
despre dragoste) [...]. Şi iarăşi: “Trei sunt virtuțile care aduc minţii 
lumină totdeauna: a nu vedea răutatea vreunui om, a răbda 
netulburat cele ce vin asupra noastră, şi a face bine celor ce ne fac 
rău". Aceste trei virtuţi nasc alte trei mai mari decât ele, astfel: a 
nu vedea răutatea vreunui om, naşte “iubirea”; a răbda fără 
tulburare cele ce vin asupra noastră, naşte blândeţea; iar a face bine 
celor ce ne fac rău, ne agoniseşte “pacea” (Filocalia 2, pag. 74). 
(Monahii Calist şi Ignatie Xanthopol, Filocalia 8, pag. 174). 


Sufletul blând e tronul simplităţii. Iar mintea mânioasă e 
pricinuitoarea răutăţii. În sufletul lin va încăpea cuvântul 
înţelepciunii. Sufletul drept e soţul smereniei. Iar cel viclean este 
slujitorul mândriei. Sufletele celor blânzi se vor îmbogăţi întru 
cunoştinţă, iar mintea stăpânită de iuţime locuieşte împreună cu 
întunericul şi neştiinţa (Sf. Ioan Scărarul, Filocalia 9, pag. 291). 


Acesteia, Proorocul îi zice cunoştinţa cu bună cinstire. Dar 
precum buna-cinstire este una după nume, dar are multe lucrări, aşa 
şi cunoştinţa este una după nume, dar are multe cunoştinţe şi 

vederi. Şi de fapt, începutul făptuirii trupeşti e cunoştinţă şi fără 
cunoştinţă nimeni nu vine la săvârşirea binelui. Şi tot drumul până 
la sfârşitul înfierii şi până la înălţarea minţii la cer în Hristos se 
numeşte cunoştinţă şi vedere. Dar cea dintâi este înainte de 
osteneală, ca prin ea să se înfăptuiască lucrarea, ca o zidire prin 
unealtă; iar cea de a doua este după zidire, ca să fie păzită ca un 
turn, din frică. Şi iarăşi cunoştinţa e şi lucrare a virtuţilor sufletului, 
ca să se pregătească şi să se sădească pomii raiului. Dar după aceea 
e cunoştinţa minţii şi lucrarea duhovnicească, sau supravegherea 
minţii şi aşezarea moravurilor sufletului, ca lucrătorul să lucreze cu 
pricepere şi să păzească poruncile. (Cuv. Petru Damaschin, Filocalia 
5, pag. 222-223). 


"Necazurile inimii mele s-au înmulţit, din nevoile mele 
scoate-mă". 
Psalm XXIV, 18 


Când cel ce pregăteşte în linişte mierea virtuţilor se ridică mai 
presus de slăbiciunea trupului, prin nevoinţele iubirii de 
înţelepciune şi puterile sufletului sau se înalţă din cugetarea căzută, 
la starea cea după fire; când se va umple de razele Duhului şi, 
curăţindu-şi inima cu lacrimi, va îmbrăca nestricăciunea morţii de 
viaţă făcătoare a lui Hristos, şi, şezând în foişorul liniştii, va primi 
şi el pe Mângâietorul ca o limbă de foc, atunci e dator să grăiască 
cu îndrăzneală lucrurile măreţe ale lui Dumnezeu şi să 
binevestească dreptatea Lui în Biserica cea mare, ca unul ce a 
primit în inima sa legea Duhului. (Nichita Stithatul, Filocalia 6, 
pag. 284-285). 


"Aceasta va înălța capul tău peste vrăjmaşii tăi”. 
Psaln XXVI, 10 

"Şi-ţi va da ţie aripi ca de porumbel şi zburând te vei odihni la 
Dumnezeu". 
Psalm LIV, 6 


Cel ce m-a scos din Egipt, adică din lumea pierzătoare de 
suflet, Acesta este Cel ce, luptând pentru mine cu braţ ascuns, a 
biruit pe Amalec şi mi-a dat nădejdea că Domnul va zdrobi de la 
faţa noastră şi celelalte neamuri ale patimilor necuvioase. (loan 
Carpatinul, Filocalia 4, pag. 125). 


"Spre El a nădăjduit inima mea şi am fost ajutat şi a înflorit 
trupul meu". 
Psalm XXVII, 9-10 


Mintea mişcându-se cu putere spre bunătăţile vieţii pentru 
nădejdea bunătăţilor viitoare, pentru lipsa de griji, simte şi ea în 
chip negrăit bunătatea dumnezeiască şi comunică şi trupului prin 
bunătatea sa, după măsura înaintării sale, cum zice şi David. Iar 
această bucurie ivită în suflet şi în trup este o înştiinţare 
neînşelătoare a vieţii nestricăcioase. (Sf. Grigorie Palama, Filocalia 
7, pag. 235). . 


"Spre Dumnezeu a nădăjduit inima mea şi am fost ajutat; şi a 
înflorit iarăşi trupul meu". 
Psalm XXVII, 9-10 
"Cine, afară de Domnul, mă va ridica pe mine şi va sta 
împreună cu mine împotriva nenumăratelor gânduri uneltite cu 
viclenie?" 
Psalm XCIII, 16 


Să nu-ţi faci păreri înalte despre tine, ca Israel cel de odinioară, 

şi să te predai vrăjmaşilor spirituali. Căci acela, fiind izbăvit de 
Egipteni prin Dumnezeul tuturor, şi-a născocit sieşi ca ajutor idol 
turnat. 

Idol turnat este mintea noastră slabă care, câtă vreme cheamă 
pe lisus Hristos împotriva duhurilor răutăţilor, le izgoneşte uşor şi 
cu ştiinţă măiastră pune pe fugă puterile nevăzute şi războinice ale 
vrăjmaşilor. Dar când îndrăzneşte nesăbuită să se reazeme cu totul 
pe sine, se rostogoleşte ca pasărea Oxypteros (repede zburătoare). 
Iar cel ce se nădăjduieşte în sine şi nu în Dumnezeu, va cădea 
cădere jalnică. (Isichie Sinaitul, Filocalia 4, pag. 47). 


"Rupt-ai sacul meu şi m-ai încins cu veselie, ca să cunosc slava 
Ta şi să nu mă mâhnesc". 
Psalm XXIX, 11-12 


Sufletul care stăruie în alipirea la starea înjosită a trupului şi 
iubeşte plăcerile lui şi ţine la slava de la oameni, sau chiar dacă nu 
le caută pe acestea, e simţitor la adierea poftei, rămâne cu totul 
nemişcat şi greoi spre orice virtute şi poruncă a lui Dumnezeu, ca 
unul ce e îngreuiat şi înlănţuit cu putere de relele amintite. Dar 
când trezit de ostenelile nevoinţelor şi de lacrimile pocăinţei, 
scutură de la sine greutatea trupului şi topeşte în şiroaiele lacrimilor 
cugetul trupesc şi s-a ridicat mai sus de micimea celor văzute, se 
împărtăşeşte de lumina curată şi se eliberează de patimile care îl 
tiranizează. (Sf. Simeon Noul Teolog, Filocalia 6, pag. 40-41). 


"Uitat am fost ca un mort din inima lor, ajuns-am ca un vas 
stricat. Că am auzit ocara multora din cei ce locuiesc împrejur, 
când se adunau ei împreună împotriva mea; ca să ia sufletul 
meu s-au sfătuit". 

Psalm XXX, 12-13 

Mintea curăţită de rot noroiul se face sufletului cer înstelat de 
înţelesuri strălucitoare şi atotluminoase şi Soarele dreptăţii 
luminează în ea, trimițând în lume razele luminoase ale cunoştinţei 
de Dumnezeu. Iar raţiunea acestei minţi, făcându-se curată, scoate 
din adâncul Înţelepciunii raţiunile simple şi neamestecate ale 
lucrurilor şi descoperirile lămurite ale celor ascunse, înfăţişându-le 
minţii, pentru a cunoaşte care este adâncul, înălțimea şi lărgimea 
cunoştinţei de Dumnezeu. Şi mintea, primindu-le pe acestea la sânul 
ei în chip firesc, face cunoscute adâncurile Duhului, prin cuvânt, 
tuturor celor ce au Duh dumnezeiesc în cele dinlăuntru şi dă pe faţă 
vicleniile dracilor şi povesteşte tainele Împărăției cerurilor. (Nichita 
Stithatul, Filocalia 6, pag. 285-286). 


"Fericiţi sunt aceia cărora li s-au iertat fărădelegile şi cărora li 
s-au acoperit păcatele”. 
Psalm XXXI, 1 
"Fericit e omul pe care îl va povăţui Domnul şi din Legea Lui 
şi a Duhului îl va învăţa pe el”. 
Psalm XCIII, 12 


Văzătorii contemplă pe Dumnezeu într-un chip fără chip şi într- 
o frumuseţe mai presus de lumină, nematerială şi necompusă, în 
faţa Lui atotsimplă; ei văd unitar pe Unul, încununat de bunătăţi 
nesfârşite, împodobit de splendori nenumărate, luminând toată 
mintea cu razele unei frumuseți strălucitoare; contemplă fericirea 
negrăită şi de nepovestit, izvorul bunătăţilor şi frumuseţilor, 
belşugul nesecat pururea ţâşnitor, vistieria mai presus de plinătate, 
fării fund, nedeşertată a slavei, care umple cu covârşire minţile cele 
fără. ochi de o mare desfătare. 

Căci din unitatea aceea duhovnicească şi mai presus de fire, 
aşezată mai presus de toate în ascunzimea nepătrunsă, izvorăşte 
tainic bucurie, mulţumire şi veselie curată într-un râu pururea 
curgător. Din ea se revarsă un noian nestrăbătut şi necuprins de 

bunătate negrăită, de dragoste netălmăcită şi de purtare de grijă 
neînţeleasă, printr-o putere fără hotar şi printr-o înţelepciune de 
negrăit. Căci ele rămân nepătrunse chiar şi de îngeri şi de serafimi, 
ca unele ce se află mai presus de orice minte. Căci chiar şi cele ce 
se zămislesc în timpul de aici în noi într-un chip negrăit, iar în cel 
viitor vor ieşi la arătare, ca printr-un fel de naştere, şi se vor 
desăvârşi, răpesc şi mintea heruvimilor, deşi le înţelege numai într- 
un Chip întunecos. Cu adevărat aceia sunt fericiţi. (Calist 
Catafygiotul, Filocalia 8, pag. 465-466). 


"Veniţi la EI, adică la Unul, şi vă luminaţi". 
Psalm XXXIII, 5 
"Eu sunt Dumnezeu cel dintâi şi Eu după aceea şi afară de 
Mine nu este alt Dumnezeu". 
Isaia XLI, 4; XLIV, 6 
"Ascultă Israele, Domnul Dumnezeul tău Domn Unul este”. 
Deuteronom VI, 4 


Nimic din ceea ce e creat nu e unul în chip desăvârşit. Căci nu 
e greu de văzut că fiecare se deosebeşte de fiecare, printr-o oarecare 
însuşire proprie. Dar, întrucât sunt create, nici una nu se deosebeşte 
de nici una, fiecare având început şi sfârşit, aflându-se sub fire şi 
nefiind propriu-zis una în chip simplu. 

"Unul" este cu adevărat numai Cel Necreat, întrucât e simplu, 
fără de început, fără de sfârşit, nehotărnicit şi, de aceea, nemărginit. 
Iar Acesta e Dumnezeu. 

Numai privind spre Acesta, prin împărtăşire de Duhul de viaţă 
făcător, mintea îşi primeşte, zi de zi, creşterea cuvenită «ei, 
întărindu-se în unitatea, simplitatea şi în starea ei de îndumnezeire. 
Căci, se ştie sigur că, în afară de Unul şi de privirea în Duh spre 
EI, nu se poate avea o minte tot mai bună. Aceasta, pentru că 
mintea s-a împărtăşit, slăbită de lumea mult împărţită şi de patimi, 
şi are nevoie de o putere mai presus de lume şi de privirea spre 

“Unul” mai presus de fire pentru ca, răpită fiind de cele împărţite, 
să iasă afară din patimi şi din dezbinare şi să dobândească chipul 
dumnezeiesc. De aceea, şi Domnul roagă pe Tatăl, ca să fim şi noi, 
credincioşii, una în Tatăl şi Fiul însuşi prin Duh. Una, cum şi Ei 
sunt una, ca să fim făcuţi desăvârşiţi, cum trebuie, atât prin harul 
Duhului unificator, cât şi prin privirea unitară, în Dumnezeu cel 
Unul. 

Aceasta ne este în chip limpede adevărata îmbunătăţire şi 
aceasta este sfârşitul şi adevărata şi singura noastră odihnă. 

De aceea, pizmaşa şi de oameni urâtoarea ceată drăcească, 
împărțind în chip necuvenit credinţa, prin născocirea multor 
dumnezei, a risipit în chip amăgitor unitatea minţii şi nu a lăsat-o 
să aibă imaginea Unului mai presus de lume. Aceasta, pentru ca 
prin sădirea închinării la mulţi dumnezei şi prin privirea şi slujirea 
lor, să înduplece mintea să se mişte împotriva firii ei şi să o facă să 
poftească tot felul de patimi şi minciuna în loc de adevăr şi virtute. 

Treimea ipostasurilor dumnezeirii celei una nu împarte Domnia 
cea una. Persoanele sunt cu adevărat trei, dar cu toate acestea 
Dumnezeu este Unul în fiinţă, putere, voinţă, lucrare şi în toate 
celelalte însuşiri fiinţiale. Aşadar, a sluji unităţii lui Dumnezeu, a 
privi şi a te aduna cu toată puterea spre ea, ieşind din cele multe, 
este voia lui Dumnezeu şi îmbunătăţire a minţii, precum şi cale de 
aflare a adevărului şi rod al dragostei dumnezeieşti şi al 
îndumnezeirii. (Calist Catafygiotul, Filocalia 8, pag. 406-408). 


"Gustaţi şi vedeţi că e bun Domnul”. 
Psalm XXXIII, 8 


Simţirea minţii constă în gustarea precisă a realităţilor distincte 
din lumea nevăzută. Căci precum prin simţul gustului trupesc, când 
se află în stare de sănătate, deosebim fără greşeală cele bune de 
cele rele şi dorim cele bune, tot aşa mintea noastră, când începe să 
se mişte în deplină sănătate şi fără griji, poate să simtă din belşug 

mângâierea dumnezeiască şi să nu mai fie răpită niciodată de 
contrariul aceleia. Şi precum trupul, gustând din dulceţurile 
pământeşti, experimentează fără greşeală simţirea lor, aşa şi mintea 
când se află deasupra cugetului trupesc, poate să guste fără să se 
înşele mângâierea Duhului Sfânt şi să păstreze amintirea gustării 
neuitată prin lucrarea dragostei. (Diadoh al Foticeei, Filocalia 1, 
pag. 425-426). 


"Temeţi-vă de Domnul toţi sfinţii Lui că n-au lipsă cei ce se tem 
de EI". 
Psalm XXXIII, 9 


Există un plâns fără smerenie duhovnicească şi acesta e socotit 
de cei ce plâng astfel ca un plâns curăţitor de păcate. Dar 
închipuindu-şi aceasta, se amăgesc în zadar. Căci sunt lipsiţi de 
dulceaţa Duhului, ivită în chip tainic în cămara înţelegătoare a 
sufletului (Psalm XXXIII, 9). De aceea unii ca aceştia se şi aprind 
repede de pofta faţă de lume şi de cele din lume. Iar cel ce nu 
poate dispreţui acestea în chip desăvârşit şi n-a dobândit o deslipire 
din suflet faţă de ele, nu poate dobândi nici nădejdea sigură şi 
neîndoielnică a mântuirii sale. E purtat de îndoială, neîncetat, ici şi 
colo, nepunând “temelia de piatră” (Luca VI, 48). (Sf. Simeon 
Noul Teolog, Filocalia 6, pag. 63). 


"Ocoleşte răul şi fă binele". 
Psalm XXXIII, 13 


Cel ce petrece şi vieţuieşte contrar firii şi trupeşte, şi-a pierdut 
în întregime puterea sa de deosebire (dreapta chibzuire). Iar cel ce 
se înfrânează de la cele rele şi a început să facă binele, acela, ca 
unul ce e începător şi-şi dă urechea învăţăturii, vine la puţină 

simţire a dreptei chibzuinţe, atât cât poate un începător. Iar cel ce 
vieţuieşte după fire şi sufleteşte, ca unul ce lucrează cu înţelegere 
şi judecată, pentru care motiv se socoteşte a fi la mijloc, priveşte la 
măsura sa şi deosebeşte cele privitoare la el şi la cele ale celor 
asemenea lui. În sfârşit cel ce vieţuieşte mai presus de fire şi 
duhovniceşte, acela, ca unul ce a trecut hotarele potrivite celui 
începător şi celui de la mijloc şi, cu harul lui Hristos, a înaintat spre 
cel desăvârşit, sau spre iluminarea cea din ipostas şi spre 
discernământul atotdesăvârşit, vede şi sinea sa în chipul cel mai 
limpede. El vede şi deosebeşte totodată foarte clar pe toţi, dar el nu 
e văzut şi deosebit de nici unul, deşi, pe de altă parte, se face văzut 
şi deosebit şi asemănat ca unul ce e şi se numeşte om duhovnicesc, 
însă nu pe hârtie şi cu cerneală, ci prin lucrare şi har. Căci zice 
dumnezeiescul Apostol: "Cel duhovnicesc pe toţi îi judecă, dar el 
nu e judecat de nimeni” (I Corinteni II, 15). (Monahii Calist şi 
Ignatie Xanthopol, Filocalia 8, pag. 98-99). 


"Sătura-se-vor din grăsimea casei Tale, şi din izvorul desfătării 
Tale îi vei adăpa pe ei". 
Psalm XXXV, 8 


Drepţii, ca să se poată bucura mai desăvârşit de răsplătirea 
nădejdii în Dumnezeu, primind roada faptelor virtuoase, căci despre 
ei s-a scris: “Îmbăta-se-vor...”, despre ei a spus şi Domnul că-i va 
chema în Împărăţia Tatălui şi le va sluji lor (Luca XII, 37), după ce 
le-a făgăduit că vor bea şi paharul nou în Împărăţia lui Dumnezeu 
(Matei XXVI, 29) şi se vor veseli. 

Iar păcătoşii vor bea spre a se umple de amărăciunea mâniei şi 
de întristarea veşnică; şi vor gusta atâta cât să ştie de ce nectar prea 
dulce se vor lipsi în chip nefericit din nesocotinţa lor. La gustarea 
acestuia în vremea de față ne îndeamnă spre mângâiere, 
dumnezeiescul David, zicând: "Gustaţi şi vedeți că bun este 
Domnul” (Psalm XXXIII, 8). Dar păcătoşii nu se întorc spre El. 

Însă cei ce se întorc, ascultând precum se cuvine, de poruncă, şi 
văd potirul şi turnarea din acesta în acesta, simt din amândouă 
părţile, şi de aici şi de acolo, chemările pline de har binevoitor; şi 
beau şi se bucură şi-şi îndulcesc deplin simţurile sufletului şi cântă, 
cum se cuvine, cântări pline de mulţumire (euharistice) lui 
Dumnezeu strigând "Şi paharul Tău este îmbătându-ne pe noi ca 
un prea puternic” (Psalm XXII, 6) sau: "Mila Ta cea necuprinsă, 
dată încă de acum, ca dintr-un sân adânc, ca un vin, ne va urma 
pe noi în toate zilele vieţii noastre” (Psalm XXII, 7) adevărate, 
adică celei viitoare, statornice şi nemuritoare. 

Căci pururea vom avea bunătăţile dumnezeieşti viitoare şi vom 
fi în ele, de vom gusta din amândouă părţile vinul potirului de viaţă 
făcător şi nou, aflat în mâna Domnului şi vom bea din el în toate 
zilele. (Calist Patriarhul, Filocalia 8, pag. 329-330). 


"Că la Tine este izvorul vieţii, întru lumina Ta vom vedea 
lumină". 
Psalm XXXV, 9 


Cel ce-i plin de mândrie şi-şi amăgeşte mintea cu închipuirea 
de sine nu va dobândi niciodată harul smereniei, în lumina umilinţei 
inimii, prin care se dă lumina înţelepciunii lui Dumnezeu celor 
zdrobiţi cu inima. Pe acela îl va acoperi noaptea patimilor, în care 
umblă toate fiarele pădurii firii omeneşti şi vulpile părerii de sine, 
adică dracii slavei deşarte şi ai curviei, care caută răcnind pe cine- 
va să înghită. (Nichita Stithatul, Filocalia 6, pag. 247). 


Vederea luminii acesteia este o unire, deşi nu e o unire de 
durată pentru cei nedesăvârşiţi. Căci unirea cu lumina, ce este 
altceva decât o vedere? Apoi odată ce aceasta se produce după 
odihnirea tuturor lucrărilor minţii, cum s-ar săvârşi altfel dacă nu 
prin Duhul? Căci lumina se vede în lumină şi într-o lumină 

asemănătoare, iar cel ce vede, dacă nu lucrează în nici un chip 
altfel, fiind ieşit din toate celelalte, devine şi el întreg lumină, şi se 
face şi el asemenea cu ceea ce vede; mai bine zis se uneşte în chip 
neamestecat, lumină fiind şi lumină văzând prin lumină (Sf. 
Grigorie Palama, Filocalia 7, pag. 310-311). 


Simţirea duhovnicească este cea care are însuşirea să primească 
puterea văzătoare (contemplativă), asemenea pupilei ochilor trupeşti, 
care au în ei puterea să primească lumina supusă simţurilor. 
Vederea mintală este o cunoştinţă naturală, unită cu starea firii, care 
se numeşte lumină naturală. Este puterea sfântă a darului deosebirii 
(discernământului), pus între lumină şi vedere (contemplare). Firile 
cunoscătoare sunt nişte existenţe înzestrate cu discernământul ce le 
vine din lumină, în scopul vederii. 

Patimile sunt un fel de fiinţă învârtoşată. Ele se aşează între 
lumină şi vedere şi împiedică deosebirea lucrurilor. 

Curăţia este limpezirea văzduhului minţii, în al cărui sân se 
înalţă firea noastră înaripată. Dacă mintea nu e sănătoasă în fire, nu 
lucrează în ea cunoştinţa, aşa cum simţul trupesc se lipseşte de 
vedere când e vătămat din nişte pricini oarecare. Iar dacă mintea e 
sănătoasă, dar cunoştinţa nu se produce, înseamnă că mintea nu 
lucrează în afară de ea pentru a face deosebirea între cele 
duhovniceşti, precum ochiul poate fi sănătos în toate părţile lui, dar 
nu pune în lucrare vederea simțului. Căci chiar dacă mintea se 
păstrează în cele ce-i sunt ale sale, dacă harul nu este aproape de 
ele, acestea toate rămân nelucrătoare în împlinirea slujirii 
discernământului, aşa cum în lipsa soarelui oamenii petrec noaptea 
fără să vadă, chiar dacă toate ale lor sunt sănătoase şi desăvârşite, 
adică atât ochiul cât şi vederea, cât şi lucrurile care nu s-au 
deosebit, sau nu se deosebesc [...]. 

Dar dacă harul Soarelui gândit cu mintea ne vine aproape şi ne 
mişcă dorinţa şi ne stârneşte la trezvie, dar ea nu e curată, ea e ca 
un văzduh deşert, nestrăveziu, din pricina grosimii norilor şi a 
materiilor ce se întind cu uşurinţă ca un întuneric spre lumina 

soarelui de care ne veselim în bucuria vederii. 

Când vederea şchioapătă în puterea de a deosebi, firea se 
goleşte de lucrare. Sufletul e împiedicat să simtă bucuria Celui re 
al doilea Soare, Care răsare peste toate, din pricina grijilor trupeşti, 
puse deasupra lui, griji care acoperă lumina adevărului ca să nu 
vină la noi. (Sf. Isaac Sirul, Filocalia 10, pag. 348-350). 


Căci "în lumina Ta”, a lui Dumnezeu, adică în iluminarea 
unitară a Ta, "vom vedea lumină”, sau pe Tine, pe Cel ce luminezi 
inimile noastre şi mintea noastră. Şi numai privind ale Tale, am 
putea cunoaşte ale Tale, ca să nu se poată lăuda cu sine nici un trup 
(I Corinteni I, 29). Pentru aceasta, aşa cum spunea Avram, care 
înseamnă “străbătător”, pentru că a ieşit cel dintâi, când a auzit, şi 
a lăsat toate, precum i s-a poruncit, şi s-a mutat în pământul în care 
curge miere şi lapte, a primit numele schimbat de Avraam sau de 
tată a multor neamuri, tot aşa şi mintea, care, după chipul lui, prin 
puterea şi lucrarea dumnezeirii întreit ipostatice, iese din cele 
supuse simţurilor şi din simţirea lumii şi se mută la lumină, adică 
la contemplarea şi privirea unitară a Treimii dumnezeieşti, e 
vrednică să fie numită străbătătoare şi se face născătoare şi 
purcezătoare a unor mari şi multe înţelegeri negrăite şi tainice, ca 
a unor popoare, dat fiind că i se descoperă şi se nasc din ea lucruri 
minunate, de care se bucură şi se veseleşte ca un tată de copii şi 
petrece în pacea cea întru Hristos. (Calist Patriarhul, Filocalia 8, 
pag. 266). 


"Iar sabia lui va intra în inima lui şi săgețile lui se vor zdrobi”. 


Psalm XXXVI, 15 
Când începe mintea să înainteze în dragostea de Dumnezeu, 


atunci şi dracul hulirii începe să o ispitească, şi-i şopteşte astfel de 
gânduri, pe care nu le poate născoci nici un om, ci numai diavolul, 


137 


tatăl lor. Iar aceasta o face pentru că pizmuieşte pe cel iubitor de 
Dumnezeu. El vrea ca acesta, venind la deznădejde, pentru că a 
cugetat unele ca acestea, să nu mai îndrăzească să se avânte către 
Dumnezeu prin rugăciunea obişnuită. Dar cu nici un folos nu se 
alege din aceasta ticălosul pentru scopul său, ci şi mai tari ne face. 
Căci războiţi fiind de el şi războindu-ne împotriva lui, ne aflăm mai 
încercaţi şi mai adevăraţi în dragostea lui Dumnezeu. (Sf. Maxim 
Mărturisitorul, Filocalia 2, pag. 57). 


"Fugi de rău şi fă binele”. 
Psalm XXXVI, 27 


Adică războieşte pe vrăjmaş ca să-ţi micşorezi patimile, apoi 
ţine-te treaz ca să nu crească. Şi luptă ca să dobândeşti virtuțile şi 
după aceea ţine-te treaz ca să le păstrezi. (Sf. Maxim Mărturisitorul, 
Filocalia 2, pag. 56). 


"Eu ca un surd n-am auzit şi ca un mut nu mi-am deschis gura 
mea". 
Psalm XXXVII, 13 


Câtă vreme sufletul e dezbinat în el însuşi şi puterile lui se 
mişcă fără rânduială, câtă vreme n-a primit în sine razele 
dumnezeieşti, nu s-a învrednicit nici de eliberarea din robia 
cugetului trupesc şi nu s-a bucurat nici de pace. Dacă a încetat de 
curând războiul patimilor neastâmpărate, sufletul are nevoie de 
multă tăcere a buzelor, încât să spună asemenea lui David (Psalm 
XXXVII, 13). Trebuie să fie pururea trist şi să umble mâhnit pe 
calea poruncilor lui Hristos, cât e supărat de vrăjmaşi şi să aştepte 
venirea Mângâietorului, prin care primind umilinţa şi lacrimile 
care-l spală, va dobândi cu adevărat cununa libertăţii. (Nichita 
Stithatul, Filocalia 6, pag. 284). 

"Cât a stat cel fărădelege înaintea mea, am rămas mut şi surd 
m-am smerit şi am tăcut despre cele bune”. 
Psalm XXXVIII, 2-3 


Cel ce în vremea năvălirii ispitelor se abţine de la comtemplaţia 
naturală şi stăruie numai în rugăciune, adunându-şi mintea din toate 
şi concentrând-o în ea însăşi şi în Dumnezeu, omoară deprinderea 
puterilor naturale ale sufletului de-a lucra răul prin simţuri, 
mişcându-se împotriva firii [...]. Cunoscând, încercând şi făcând 
acest lucru, marele David, care a avut mai mult decât toţi 
experienţa războaielor de gând zice: "Cât a stat cel fărădelege..." 
(Psalm XXXVIII, 2-3). După el dumnezeiescul Ieremia porunceşte 
poporului să nu iasă din cetate, pentru sabia duşmanilor care o 
înconjoară din toate părţile (leremia VI, 25). lar dacă fericitul Avel 
ar fi păzit această poruncă şi n-ar fi ieşit împreună cu Cain la câmp, 
adică în oceanul contemplaţiei naturale, înainte de a ajunge la 
nepătimire, nu l-ar fi ucis legea trupului, care este şi se numeşte 
Cain, năvălind asupra lui cu viclenie şi amăgindu-l prin cele de-a 
dreapta în cursul contemplării lucrurilor, înainte de deprinderea 
desăvârşită. Dar nefăcând aşa, a fost ucis de Cain, pe care, cum îl 
arată numele, Adam, primul om, l-a dobândit ca prima roadă a 
greşelii sale, născând legea păcatului pe care nu a creat-o 
Dumnezeu deodată cu omul în Rai. Căci Cain se tălmăceşte 
"dobândire". 

Cain este legea trupului, cea dintâi pe care o naşte Adam după 
ce-a călcat porunca dumnezeiască. Iar Avel este cugetul duhului, pe 
care-l naşte tot acela mai pe urmă prin căinţă. Pe acesta îl ucide 
Cain, fiindcă a purces la contemplarea naturii înainte de a dobândi 
deprinderea desăvârşită în acest scop. Dar cine va omori pe Cain se 
va dezlega de şapte răzbunări, zice Dumnezeu (Facere IV, 15). Pe 
el îl numeşte în Evanghelie "duh viclean”, "care ia cu sine şapte 
duhuri mai rele decât el" (Matei XII, 45). Acesta este poate gândul 
iubirii trupeşti de sine sau al lăcomiei pântecelui, căruia îi urmează 
totdeauna gândul curviei şi al iubirii de argint, al întristării şi al 
mâniei, al trândăviei, al slavei deşarte şi al mândriei. Deci cel ce 

ucide pe Cain, adică lăcomia pântecelui, a ucis împreună cu ea şi 
patimile, care odrăslesc în vrma ei. (Sf. Maxim Mărturisitorul, 
Filocalia 3, pag. 189-190 şi ;:4-195). 


“"Înfierbântatu-s-a inima mea înlăuntrul meu şi în cugetul meu 
se va aprinde foc". 
Psalm XXXVIII, 4 


Rugăciunea curată şi neîmprăştiată a inimii este aceea din care 
se naşte o oarecare căldură în inimă. E focul pe care Iisus Hristos 
a venit să-l arunce pe pământurile inimii noastre care mai înainte 
erau purtătoare de mărăcinii patimilor, iar acum sunt, prin har, 
purtătoare de Duh, cum a zis Domnul nostru lisus Hristos: "Foc am 
venit să arunc pe pământ şi cât aş fi voit să se fi aprins” (Luca 
XII, 19). 

Aceasta a făcut odinioară şi cu Cleopa şi însoţitorul lui când i-a 
încălzit şi i-a înflăcărat să strige, ieşiţi din ei (în extaz) unul către 
altul: "Oare nu era inima noastră arzând în noi pe cale ?" (Luca 
XXIV, 32) [...]. lar Sfântul Ilie Ecdicul zice: “Când sufletul, 
odihnindu-se de toate cele din afară, se va uni cu rugăciunea, 
aceasta învăluind sufletul îl face întreg arzător, după cum focul 
face fierul. Sufletul este acelaşi, dar nu mai poate fi atins de 
atingerile din afară, cum nu poate fi nici fierul arzător” (Filocalia 
4, pag. 296). 

Şi iarăşi: "Fericit este cel ce s-a învrednicit să se arate în viaţa 
aceasta astfel şi statura sa, de lut fiind prin fire, şi-o vede 
arzătoare, datorită harului”. (Monahii Calist şi Ignatie Xanthopol, 
Filocalia 8, pag. 123-126). 


"Căci răbdând, am aşteptat pe Domnul, şi a luat aminte la 
mine". 
Psalm XXXIX, 1 

Credinţa în Hristos ne dă puterea nu numai să dispreţuim 
plăcerile vieţii, ci şi să suportăm şi să răbdăm toată ispita care vine 
asupra noastră prin întristări, necazuri şi nenorociri, până va vrea şi 
ne va cerceta pe noi Dumnezeu. (Sf. Simeon Noul Teolog, Filocalia 
6, pag. 20). 


"Că întru aceasta am cunoscut că m-ai voit pe mine, că nu se 
va bucura vrăjmaşul meu de mine”. 
Psalm XL, ll 


Cel ce ţine neîncetat toiagul rugăciunii nu se poticneşte. Şi 
chiar de i s-ar întâmpla aceasta, nu va cădea de tot. Căci rugăciunea 
este stăpânitoarea binecredincioasă de la Dumnezeu. Folosul ei se 
dovedeşte prin biruirea împiedicărilor drăceşti ce ni se întâmplă în 
timpul adunărilor (slujbelor de obşte). Iar rodul ei prin înfrângerea 
vrăjmaşului. (Sf. loan Scărarul, Filocalia 9, p. 416-417). 


'"Toată slava fiicei împăratului e dinăuntru”. 
Psalm XL, 15 


Satana, prin Sfântul Botez, e scos afară din suflet, dar i se 
îngăduie să lucreze în el prin trup. Căci harul lui Dumnezeu se 
sălăşluieşte în însuşi adâncul sufletului, adică în minte, pentru că 
"Toată slava fiicei împăratului e dinăuntru” nearătată dracilor. De 
aceea din adâncul inimii însuşi simţim oarecum izvorând dragostea 
dumnezeiască, când ne gândim fierbinte la Dumnezeu. Iar duhurile 
rele de aici înainte se mută şi se încuibează în simţurile trupului 
asupra celor ce sunt încă prunci cu sufletul. Astfel mintea noastră 
se bucură pururea, iar simţurile trupului sunt atrase de lunecuşul 
plăcerilor. De aceea harul, lucrând prin simţirea minţii, înveseleşte 
trupul celor ce sporesc în cunoştinţă cu bucurie negrăită, iar dracii, 

lucrând prin simţurile trupului, robesc sufletul, îmbiindu-l cu sila 
spre cele ce nu vrea. (Diadoh al Foticeei, Filocalia 1, pag. 453). 


"Înseta-t-a de Tine sufletul meu, suspinat-a după Tine trupul 


meu”. 
Psalm XLI, 2 


Cel ce s-a lepădat fără şovăieli de lume şi de cele din ea, din 
credinţa lui Dumnezeu, crede că Domnul e milostiv şi îndurat şi 
primeşte pe cei ce vin cu pocăință la El. Iar ştiind că prin necinstire 
cinsteşte pe robii săi, prin sărăcia cea mai de pe urmă îi 
îmbogăţeşte şi prin ocări şi dispreţuiri îi slăveşte, iar prin moarte îi 
face părtaşi şi moştenitori ai vieţii veşnice, se grăbeşte prin acestea 
ca un “cerb însetat” (Psalm XLI, 1) spre izvorul cel nemuritor. El 
urcă prin acestea în sus ca pe o scară, pe care urcă şi coboară 
îngerii (Facere XXVIII, 12), care vin în ajutorul celor ce urcă. Iar 
la capătul de sus al scării stă Dumnezeu, aşteptând hotărârea şi 
sârguinţa noastră după putere, nu pentru că se desfată să ne vadă 
ostenind, ci fiindcă Iubitorul de oameni voieşte să ne dea plata Sa 
ca pe o datorie. (Sf. Simeon Noul Teolog, Filocalia 6, pag. 84). 


"Nu voi nădăjdui în arcul meu şi sabia mea nu mă va mântui. 
Că Tu ne-ai mântuit pe noi de cei ce ne necăjesc şi ai făcut de 
ruşine pe cei ce ne urăsc”. 

Psalm XLIII, 8-9 


Să iubim pe tot omul din suflet, dar să nu ne punem nădejdea 
în niciunul dintre oameni. Căci câtă vreme ne susţine Domnul, ne 
înconjoară toţi prietenii şi toţi vrăjmaşii noştri sunt fără putere. 
Când însă ne părăseşte Domnul, atunci ne părăsesc şi prietenii cu 
toții şi cu toţi vrăjmaşii dobândesc putere împotriva noastră. Dar şi 

cel ce îndrăzneşte bizuindu-se pe sine, va cădea cu cădere jalnică. 
(Sf. Maxim Mărturisitorul, Filocalia 2, pag. 34). 


"Limba mea e pană". 
Psalm XLIV, 2 


Precum ochiul trupului caută la literă şi din literă primeşte 
înțelesurile celor supuse simţurilor, aşa mintea când se curăţeşte şi 
se întoarce la vechea vrednicie, caută la Dumnezeu şi primeşte de 
la El înțelesurile dumnezeieşti. În loc de carte, ea are Duhul, în loc 
de pană înţelegerea şi limba în loc de cerneală, lumina. (Sf. 
Grigorie Sinaitul, Filocalia 7, p. 99). 


"Aduce-se-vor Împăratului fecioare în urma ei, cele apropiate 
ei aduce-se-vor Ţie”. 
Psalm XLIV, 16 


"Aduce-se-vor” înfăţişează sfânta înomenire (întrupare), iar 
"apropiate ei” înfăţişează faptul de-a se alipi de EI, fiindcă naşterea 
din nou prin Sfântul Botez le-a înnoit sufletele de orice vechime şi 
pocăinţa le curăţeşte şi le face fecioare sfinte, scăpate de toată 
vechimea, nemaiaducându-şi aminte de ea. (Cuv. Isaia Pustnicul, 
Filocalia 12, pag. 218). 


Sufletul, aruncând înapoia sa toate ale trupului, porneşte pe 
urma frumuseţii lui Hristos, umblând după ea cu faptele cuviinţei 
şi curăţia cugetării şi cântând [...]. (Teolipt al Filadephiei, Filocalia 
7, pag. 67-68). 

"Dumnezeu în mijlocul ei şi nu se va clătina''. 
Psalm XLV, 5 


În mijlocul raiului s-a sădit pomul vieţii şi un alt pom numit 
pomul cunoştinţei binelui şi răului [...]. Pomul vieţii este Dumnezeu 
însuşi, Făcătorul tuturor [...]. Pomul cunoştinţei sau al cunoştinţei 
binelui şi răului e firea noastră şi alcătuirea omului, este deosebirea 
privirii, el e descoperirea alcătuirii firii noastre. (Nichita Stithatul, 
Filocalia 6, pag. 359 şi pag. 362). 


"Opriţi-vă şi cunoaşteţi că eu sunt Dumnezeu". 
Psalm XLV, 10 


Sunt şase opriri, pe care însuşindu-ni-le, putem cunoaşte pe 
Dumnezeu. Prima e de la săvârşirea păcatului; a doua de la hrana 
care ne aprinde; a treia de la amestecul cu cei ce viețuiesc fără 
strajă; a patra de la îndeletnicirea care ne depărtează de la viaţa cea 
după Dumnezeu; a cincea de la avuţia cea vrednică de osândă, care 
trage mintea spre multe; a şasea înseamnă a nu mai avea peste tot 
o voie proprie. Aceasta este lepădarea şi ascultarea-cea adevărată. 
(Sf. Maxim Mărturisitorul, Filocalia 2, pag. 230). 


"Că cei puternici ai lui Dumnezeu s-au ridicat foarte, de la 
pământ”. 
Psalm XLVI, 9 


Această desăvârşită desăvârşire  nedesăvârşită a celor 
desăvârşiţi, atât de mult sfinţeşte mintea şi o răpeşte de la cele 
materiale, încât cea mai mare parte a vieţii în trup, după ajungerea 
la limanul ceresc, o ţine ridicată în contemplare, ca pe una ce e 
răpită în cer [...]. Unul din aceştia a fost şi egipteanul care nu şi-a 

lăsat mâinile sale întinse mult timp în rugăciune când se ruga cu 
unii (Moise sau Avva Sisoe). (Sf. Ioan Scărarul, Filocalia 9, pag. 
419). 


De felul acesta sunt lucrările negrăite de care auzi că se 
săvârşesc în trupurile celor care au îmbrăţişat în chip sfânt pentru 
toată viaţa sfinţita linişte (isihia). Şi ceea ce pare în ele neraţionai 
e mai presus de rațiune şi scapă, prin depăşire, înţelegerii celui ce 
le cercetează cu raţiunea şi nu caută cunoştinţa lor cu fapta şi cu 
experienţa mijlocită de aceasta. lar acesta dacă nu aduce credinţă, 
Singura în stare să primească adevărul mai presus de rațiune, 
explicând, vai, fără sfinţenie cele sfinte, batjocoreşte cele ale 
evlaviei. (Sf. Grigorie Palama, Filocalia 7, pag. 239-240). 


"Şi omul, în cinste fiind, n-a priceput; alăturatu-s-a 
dobitoacelor celor fără de minte şi s-a asemănat lor”. 
Psalm XLVIII, 12 


Există o cunoştinţă ce premerge credinţei şi o cunoştinţă ce se 
naşte din credinţă. Cunoştinţa ce premerge credinţei este cunoştinţa 
naturală. lar cunoştinţa ce se naşte din credinţă este o cunoştinţă 
duhovnicească. Şi există o cunoştinţă naturală, ce deosebeşte binele 
de rău. Aceasta se numeşte şi discernământ natural. Prin ea 
deosebim binele de rău în chip natural, fără învăţătură. Pe aceasta 
a aşezat-o Dumnezeu în firea raţională. Dar primeşte creştere şi 
adaos prin învăţătură. Nu este cineva-care să nu o aibă pe aceasta. 

Această putere de cunoaştere naturală a sufletului raţional 
constă deci în deosebirea binelui şi răului, care se mişcă în el 
neîncetat. Cei ce sunt lipsiţi de ea, sunt mai prejos de firea 
raţională. Iar cei ce o au pe aceasta stau drept în firea sufletului şi 
n-au pierdut nimic din ceea ce le-a dat Dumnezeu firii spre cinstirea 
fiinţelor raţionale ale Lui. lar pe cei ce au pierdut această 


145 


cunoaştere, prin care deosebesc binele de rău, îi osândeşte proorocul 
zicând: "Omul n-a priceput cinstea în care a fost”. (Sf. Isaac Sirul, 
Filocalia 10, pag. 92). 


Deci primul om, neducându-şi mişcarea lucrării puterilor 
naturale spre scop, s-a îmbolnăvit de necunoştinţa cauzei sale 
socotind, prin sfatul şarpelui, că acela este Dumnezeu, pe care 
cuvântul poruncii dumnezeieşti îi poruncise să-l aibă ca pe un 
duşman de moarte. Făcându-se astfel călcător de poruncă şi 
necunoscând pe Dumnezeu, şi-a amestecat cu încăpățânare în toată 
simţirea toată puterea cugetătoare şi aşa a îmbrăţişat cunoştinţa 
compusă şi pierzătoare, producătoare de patimă, a celor sensibile, 
lucrând, căutând şi voind aceleaşi ca şi dobitoacele (Psalm XLVIII, 
12) în tot chipul; ba le-a şi întrecut în iraţionalitate, mutând raţiunea 
cea după fire în ceea ce e contrar firii. Deci cu cât se îngrijea omul 
mai mult de cunoştinţa celor văzute numai prin simţire, cu atât îşi 
strângea în jurul său mai tare neştiința de Dumnezeu. Şi cu cât îşi 
strângea mai mult legăturile neştiinţei, cu atât se lipea mai mult de 
experienţa gustării prin simţire a bunurilor materiale cunoscute. Dar 
cu cât se umplea mai mult de această experienţă, cu atât se aprindea 
mai mult patima iubirii trupeşti de sine, care se năştea din ea. Şi cu 
cât se îngrijea mai mult de patima iubirii trupeşti de sine cu atât 
născocea mai multe moduri de producere a plăcerii care este şi frica 
şi ţinta iubirii trupeşti de sine. Şi fiindcă orice răutate piere 
împreună cu modalităţile care o produc, omul aflând în însăşi 
experienţa, că price plăcere are ca urmaşă în chip sigur durerea, îşi 
avea toată pornirea spre plăcere şi toată fuga dinspre durere. Pentru 
cea dintâi lupta cu toată puterea, pe cea de-a doua o combătea cu 
toată sârguinţa, închipuindu-şi un lucru cu neputinţă şi anume, că 
printr-o astfel de dibăcie va putea să le despartă pe acestea una de 
alta şi iubirea trupească de sine va avea unită cu ea numai plăcerea, 
rămânând neîncercată de durere. Sub puterea patimei el nu ştia că 
plăcerea nu poate fi niciodată fără de durere. Căci în plăcere e 
amestecat chinul durerii chiar dacă pare ascuns celor ce o gustă, 

prin faptul că domină patima plăcerii. Pentru că ceea ce domină 
jese totdeauna deasupra, acoperind simţirea a ceea ce stă alăturea. 
(Sf. Maxim Mărturisitorul, Filocalia 3, pag. 9-10). 


Cel ce aude, vede şi simte, cunoaşte puterea (înţelesul) celor 
spuse. lar cel ce nu o cunoaşte, este vădit că nu-şi are simţurile 
sufletului clare şi sănătoase. Şi fiind aşa, încă n-a cunoscut că a fost 
zidit ca văzător al zidirii văzute şi pentru a fi introdus în cea 
cunoscută cu mintea [...]. Şi asemănat cu animalele, rămâne fără 
minte neîntors, nerechemat sau neridicat la prima cinste, după darul 
iconomiei Domnului nostru lisus Hristos, Fiul lui Dumnezeu 
(Efeseni III, 2-7),(Sf. Simeon Noul Teolog, Filocalia 6, pag. 52). 


"Şezând cleveteai pe fratele tău şi unelteai sminteală fiului 
maicii tale”. 
Psalm XLIX, 21 


Cel ce bârfeşte activitatea celui de aceeaşi credinţă şi stăruie în 
defăimarea lui, pe drept cuvânt e socotit clevetitor al fratelui său; 
iar cel ce ponegreşte, purtat de pizmă, pe cel împodobit cu 
înţelepciune şi sminteşte pe toţi, cu adevărat unelteşte sminteală 
contra fiului maicii sale. (Sf. Maxim Mărturisitorul, Filocalia 2, 
pag. 212). 


"In fărădelegi m-am zămislit, şi în păcate m-a născut maica 
LEI 


mea'!. 
Psalm L, 6 


Scopul de mai înainte al lui Dumnezeu a fost să nu ne naştem 
prin legătura nunţii din stricăciune. Dar călcarea poruncii a adus 

nunta, fiindcă a greşit Adam, adică a nesocotit legea dată lui de 
Dumnezeu. Deci toţi cei ce se nasc din Adam “se zămislesc în 
fărădelegi”, căzând sub osânda protopărintelui. 

Iar “în păcate m-a născut maica mea", înseamnă că Eva, maica 
cea dintâi a noastră a tuturor, a născut în păcat, ca una ce s-a aprins 
spre plăcere. De aceea şi noi căzând sub osânda maicii, zicem că ne 
naştem în păcate. (Sf. Maxim Mărturisitorul, Filocalia 2, pag. 210). 


"Inimă curată zideşte întru mine, Dumnezeule, şi duh drept 
înnoieşte întru cele dinlăuntrul meu". 
Psalm L, 1] 


Cel ce a luptat vitejeşte cu patimile trupului şi a războit cu tărie 
duhurile necurate şi a alungat din ţinutul sufletului său gândurile 
lor, să se roage să i se dea inimă curată şi să i se înnoiască "duh 
drept întru cele dinlăuntru", adică să fie golit cu desăvârşire de 
gândurile întinate şi să fie umplut prin har de gândurile 
dumnezeieşti, ca să devină astfel în chip spiritual o lume a lui 
Dumnezeu, strălucită şi mare. (Sf. Maxim Mărturisitorul, Filocalia 
2, pag. 198-199). 


"Inima zdrobită şi smerită, Dumnezeu nu o va urgisi”. 
Psalm L, 18 
"Mult poate rugăciunea însoţită de post”. 
Marcu IX, 29; Matei XVII, 21 


Până ce ne stăpâneşte împătimirea nu putem gusta rugăciunea 
minţii nici măcar cu cuvântul de pe vârful buzelor, şi avem nevoie 
să simţim prin simţul pipăitului numaidecât durerea postului, a 
privegherii şi a altora ca acestea, dacă vrem să ne îngrijim de 
rugăciune. Căci numai prin ea se mortifică pornirea păcătoasă a 

trupului şi gânduri! care mişcă patimile animalice se fac mai 
cumpătate şi: mai siabe. Ba nu numai atâta, ci aceasta aduce şi 
începutul sfinţeniei străpungerii inimii, prin care se şterg şi 
întinăciunile necurate de mai înainte şi care face pe Dumnezeu mai 
presus de toate milostiv şi înduplecat de rugăciune. (Sf. Grigorie 
Palama, Filocalia 7, pag. 229). 


Ajutorul lui Dumnezeu este cel ce mântuieşte. Iar când cineva 
cunoaşte că este lipsit de ajutorul lui Dumnezeu, face multe 
rugăciuni şi cu cât le înmulţeşte pe acestea, cu atât se smereşte mai 
mult în inima sa. Căci nimeni, rugându-se şi cerând, nu poate să nu 
se smerească. 

Deci până nu se va smeri inima. Nu se poate opri din 
împrăştiere. Căci smerenia adună inima. lar când omul se smereşte, 
îndată îl înconjoară mila şi atunci inima simte ajutorul lui 
Dumnezeu. Pentru că află o putere de încredere ce se mişcă în ea. 
Iar când omu! simte ajutorul dumnezeiesc că e de faţă ajutându-l, 
inima lui se umple îndată de credinţă şi înţelege prin aceasta că 
rugăciunea îi este mijlocul prin care găseşte ajutor şi izvor de 
mântuire şi vistierie de încredere şi liman izbăvitor de vijelie şi 
lumină celor din întuneric şi sprijin celor slabi şi acoperământ în 
vremea încercărilor şi ajutor în ascuţişul bolilor şi pavăză 
izbăvitoare în război şi săgeată ascuţită împotriva vrăjmaşilor. (Sf. 
Isaac Sirul, Filocalia 10, pag. 112-113). 


Smerenia nu se dobândeşte prin încovoierea grumazului, prin 
râncezeala coamei, sau prin haina neîngrijită, aspră şi soioasă, în 
care mulţi socot că stă toată virtutea; ci ea vine din inima zdrobită 
şi stă în duh de smerenie. (Nichita Stithatul, Filocalia 6, pag. 266). 

"Şi a văzut ochiul meu întru vrăjmaşii mei''. 
Psalm LIII, 7 


Cel ce a luat, prin harul lui Dumnezeu, darul deosebirii din 
multă smerită cugetare, e dator să păzească acest dar cu toată 
puterea ca să nu facă nicidecum ceva fără dreaptă socoteală. Ca nu 
cumva aflându-se în cunoştinţă, să greşească din neglijenţă şi să-şi 
pricinuiască sieşi o mai mare osândă. Iar cel ce nu a luat darul 
acesta, încă e dator să nu aleagă nici un gând sau cuvânt sau lucru 
fără întrebare, credinţă tare şi rugăciune curată, fără care nu poate 
să ajungă în chip nemincinos la dreapta socoteală. Căci aceasta se 
naşte din smerita cugetare. lar ea naşte în cel ce o are puterea de 
a străvedea, încât cel ce o are prevede uneltirile ascunse ale 
vrăjmaşului şi retează pricinile lor înainte de vreme. (Cuv. Petru 
Damaschin, Filocalia 5, pag. 130) 


"Cine îmi va da aripi ca unei porumbiţe şi voi zbura prin 
smerenie ?" 
Psalm LIV, 6 


Cuvântul nostru înaintând cu bună rânduială, a ajuns la luptă- 
torii şi atleţii lui Hristos. Cu adevărat oricărui rod îi premerge 
floarea şi oricărei ascultări, înstrăinarea, fie a trupului, fie a 
sufletului. Cu aceste două virtuţi, ca şi cu două aripi de aur, urcă 
la cer fără preget sufletul cuvios. (Sf. loan Scărarul, Filocalia 9, 
pag. 77). 


"Aruncă spre Domnul grija ta şi EI te va hrăni; nu va da în 
veac clătinare dreptului”. 
Psalm LIV, 25 

De crezi că Dumnezeu poartă grijă de tine, pentru ce te 
îngrijeşti de cele vremelnice şi de trebuinţa trupului tău? Iar de nu 
crezi că Dumnezeu poartă grijă de tine şi de aceea te îngrijeşti de 
cele trebuitoare ţie, eşti mai de plâns decât toţi oamenii. Şi pentru 
ce mai trăieşti deci sau pentru ce vei mai trăi? "Aruncă grija ta 
asupra Domnului şi El te va hrăni" (Pilde III, 25), şi nu te vei mai 
înfricoşa de spaima ce vine asupra ta. (Sf. Isaac Sirul, Filocalia 10, 
pag. 48). 


"Mânia lor după asemănarea şarpelui, ca a unei vipere surde, 
care-şi astupă urechile ei". 
Psalm LVII, 4 


Cei ce se supun,după Sfântul Botez, voii celui rău, şi împlinesc 
cele voite de el, se înstrăinează de Sfântul sân al Botezului. Căci nu 
ne schimbăm, nici nu ne mutăm din firea în care am fost zidiţi, ci 
fiind zidiţi buni de Dumnezeu şi rămânând neschimbaţi prin firea 
şi prin natura în care am fast zidiţi, cele ce le alegem şi le voim 
prin socotinţa de bunăvoie, pe acelea le şi facem, fie bune, fie rele. 
Căci precum cuțitul nu-şi schimbă firea sa, fie că e folosit de cineva 
spre rău, fie spre bine, ci rămâne fier, aşa şi omul lucrează şi face 
cele ce le vrea, dar nu iese din firea sa. (Sf. Simeon Noul Teolog, 
Filocalia 6, pag. 92). 


"Puterea mea prin Tine o voi păstra". 
Psalm LVIII, 10 


Precum nu e cu putinţă a intra în luptă cu trupul gol, sau a 
înota în apă mare cu vestmintele, sau a trăi fără a respira, aşa este 
cu neputinţă a învăţa războiul cel minta: şi ascuns, a-l urmări cu 
meşteşug şi a-l împrăşua, fără smerit: şi necontenită rugă către 

Hristos [...]. Aşadar puterea de a păzi în noi liniştea mintală a 
inimii, din care nasc toate virtuțile, ne vine din ajutorul Domnului, 
care a dat şi poruncile şi care, strigat de noi neîncetat, alungă de la 
noi uitarea păcătoasă, care strică liniştea inimii, ca apa focul. 
(Isichie Sinaitul, Filocalia 4, pag. 65). 


"Cine mă va duce pe mine în cuprinsul cetăţii ?"' 
Psalm LIX, 10 
"Cine mă va călăuzi până acolo, ca să nu mai privesc la 
deşertăciuni şi nebunii mincinoase". 
Psalm XXXIX, 6 


Mintea care se află în vremea rugăciunii înlăuntrul cugetării 
sale, se va afla ca mirele ce stă de vorbă cu mireasa în cămara 
nunţii. lar cea care nu e lăsată să intre, stând afară strigă cu 
suspine. (Psalm LIX, 11; XXXIX, 5). (lie Ecdicul, Filocalia 4, pag. 
310). 


"Povăţuitu-m-ai, că ai fost nădejdea mea, turn de tărie în faţa 
vrăjmaşului''. 
Psalm LX, 3 


Smerita cugetare este acoperământ dumnezeiesc, spre a nu fi 
văzute izbândirile noastre. Smerita cugetare e adâncul fără fund al 
puţinătăţii noastre, care nu poate fi furat de nici un tâlhar. Smerita 
cugetare este “turn tare dinspre fața vrăjmaşului”. "Nu se va folosi 
vrăjmaşul de el; şi fiul lui, adică gândul nelegiuirii, nu va adăuga 
a-i face lui rău; şi va tăia de la faţa lui pe vrăjmaşii lui şi va pune 
pe fugă pe cei ce-l urăsc pe el". (Psalm LXXXVIII, 22-23). (Sf. 
loan Scărarul, Filocalia 9, pag. 305). 

"Oare nu lui Dumnezeu se va supune sufletul meu ? Că de la 
EI este mântuirea mea". 
Psalm LXI, 1 


Cel ce a ieşit deplin din lume se socoteşte pe sine ca fiind într- 
un pustiu neumblat şi plin de fiare. De aceea, cuprins de o frică 
negrăită şi de un cutremur de nedescris, strigă către Dumnezeu, ca 
Iona din chit şi din marea vieţii, ca Daniil din groapa leilor şi a 
patimilor furioase; ca cei trei tineri din cuptorul focului lăuntric al 
poftei arzătoare; ca Manase din statuia de aramă a trupului acesta 
pământesc şi muritor. Iar Domnul auzindu-l îl izbăveşte pe el din 
prăpastia neştiinţei şi a dragostei de lume, ca pe proorocul din chit, 
pentru ca să nu le mai dorească pe acestea; îl izbăveşte din groapa 
gândurilor rele ale poftei, care răpesc şi rod sufletele oamenilor, ca 
pe Daniil; din atacurile pătimaşe ale focului care-i arde şi îi slăbeşte 
sufletul şi-l împinge cu sila spre fapte necuvenite, răcorindu-i 
sufletul cu roua Sfântului Duh, ca pe israeliţii aceia; şi de trupul 
acesta pământesc şi greu şi preapătimaş, păstrându-l neînjosit şi 
nedoborât şi făcându-l fiu al luminii şi al zilei (I Tesaloniceni V, 5) 
şi învrednicindu-l să guste învierea încă de aici. (Sf. Simeon Noul 
Teolog, Filocalia 6, pag. 40). 


"Suflete al meu, supune-te lui Dumnezeu”. 
Psalm LXI, 5 


Precum se linişteşte marea tulburată când se varsă untdelemn 
în ea, furtuna ei fiind biruită de calitatea aceluia, aşa şi sufletul 
nostru se umple de o linişte fericită când se toarnă în el dulceaţa 
Duhului Sfânt. Căci se lasă biruit cu bucurie de nepătimirea şi de 
dulceaţa negrăită care-l umbreşte [...]. De aceea, oricâte întărâtări 
ar încerca atunci dracii să aducă în suflet, el rămâne fără mânie şi 
plin de toată bucuria. (Diadoh al Foticeei, Filocalia 1, pag. 428). 

"Lipitu-s-a sufletul meu de Tine şi pe mine m-a sprijinit 
dreapta Ta”. 
Psalm LXII, 8 


Mult sunt fericiţi cei ce se înalţă, precum se cuvine, spre 
vederile contemplaţiilor lui Dumnezeu, cu toată puterea sufletului 
şi cu pricepere duhovnicească. Căci îi vezi covârşiţi de necuprinsul 
lui Dumnezeu, din pricina neîncepătoriei, a nepătrunderii, a 
nehotărniciei, a veşniciei şi a nesfârşirii din jurul Lui, uimiţi cu 
totul de minunea lui Dumnezeu mai presus de orice minune. Din 
pricina aceasta sufletul lor rămâne lipit cu dragostea "după 
Dumnezeu" şi sunt cuprinşi de un dor de nesuportat de a contempla 
faţa dumnezeiască şi frumuseţea ei preamărită, topindu-se de 
fericirea pătimirii ei. Şi aşa se curăţă şi se îndumnezeiesc sub 
lucrarea dumnezeiască şi se fac în chipul lui Dumnezeu şi dumnezei 
şi se unesc întru cunoştinţă cu Dumnezeu. 

Iar Dumnezeu, făcându-Se cunoscut celor îndumnezeiţi din 
prisosinţă, în urma darului mai presus de fire şi al îndumnezeirii lor 
şi al unirii dumnezeieşti, răpeşte în chip minunat cu frumuseţea Lui 
mai presus de frumuseţe, toată simţirea înţelegătoare şi toată dorinţa 
lor, încât îi ţine fermecaţi în jurul Său, ca pe nişte alţi îngeri, care 
Cântă într-o pornire nereţinută: "Dumnezeu a stat în adunarea 
dumnezeilor şi în mijloc va alege pe dumnezei" (Psalm LXXXI, |); 
şi: "Dumnezeul dumnezeilor, Domnul a grăit şi a chemat pământul 
(adică pe pământeni), de la răsăriturile soarelui până la apusuri" 
(Psalm XLIX, 1-2) şi: "Căpeteniile popoarelor s-au adunat la un 
loc cu Dumnezeul lui Avraam" (Psalm XLVI, 9); şi au stat 
împrejurul lui Dumnezeu cum stau "serafimii împrejurul Lui” (saia 
VI, 2), primind iluminările dumnezeieşti ale tainelor mai presus de 
lume şi ţinându-se nedestăcuţi de Dumnezeu Cel ce e mai presus 
de toate în chip nesfârşit. 

Dacă, deci, cei curaţi cu inima Sunt fericiţi, după spusa 
Domnului, fiindcă "vor vedea pe Dumnezeu” (Matei V, 8), cum nu 
vor Îi fericiţi văzătorii, care se curăţesc prin uimirea ce-i cuprinde 
din cunoaşterea lui Dumnezeu, înălțându-se prin sporire la treapta 

lui Dumnezeu? 

Drept aceea, cei ce doresc fericirea, trebuie să pătimească 
îndumnezeirea şi să stea astfel nemişcaţi ca nişte Heruvimi în jurul 
lui Dumnezeu, să se ţină cu toată sârguinţa de contemplaţie, de 
ştiinţă şi de făptuire, în Hristos lisus, Domnul nostru. (Calist 
Catafygiotul, Filocalia 8, pag. 521-522). 


De voieşti să afli adevărul, urmează pilda cântăreţului la 
chitară. Căci acela şi-a aplecat capul în jos şi, aţintindu-şi auzul la 
cântare, mişcă pana cu mâna. Şi îndată, coardele lovindu-se între 
ele, chitara scoate cântarea, iar cântăreţul saltă de dulceaţa cântării. 

Să-ţi fie, iubitorule de osteneală şi lucrătorule al viei, limpede 
pilda şi să nu te îndoieşti. Căci luând aminte, ca un cântăreţ la 
chitară, la adâncul inimii, vei vedea cu uşurinţă ceea ce cauţi, 
pentru că sufletul răpit de iubire la culme, nu se mai poate întoarce 
înapoi. Prin chitară se înţelege inima; prin coarde simţurile, prin 
pană mintea, care mişcă cu pricepere desăvârşită simţirea prin 
pomenirea lui Dumnezeu. 

Din această mişcare se iveşte în suflet o plăcere negrăită, iar 
mintea curată face să se arate razele dumnezeieşti. (Calist 
Patriarhul, Filocalia 8, pag. 227-228). 


"Lipitu-s-a sufletul meu după Tine”. 
Psalm LXII, 8 
"Eu m-am ostenit să-Ţi urmez Ţie, şi ziua şi odihna omului 
n-am poftit Doamne". 
Ieremia XVII, 16 


Cel ce iubeşte cu adevărat pe Domnul, cel ce se străduieşte cu 
adevărat să ajungă la viaţa viitoare, cel ce are cu adevărat durere 
pentru greşelile lui, cel ce a dobândit cu adevărat aducerea aminte 
de osânda şi de judecata veşnică, cel ce a primit cu adevărat frica 

de moartea sa, nu va mai iubi, nu se va mai îngriji nici de bani, 
nici de averi, nici de părinţi, nici de slava vieţii, nici de prieteni, 
nici de fraţi, peste tot, de nimic pământesc, ci lepădând şi urând 
toată legătura, toată grija de acestea, ba încă înainte de acestea şi 
trupul său, urmează gol şi fără griji şi fără pregetare, lui Hristos, 
privind pururea spre cer şi aşteptând ajutorul de acolo. (Sf. loan 
Scărarul, Filocalia 9, pag. 60-61). 


"Iscodit-au fărădelegi, istovitu-s-au născocind iscodiri". 
Psalm LXIII, 6 


Culegătorul de struguri destoinic mănâncă numai boabe coapte 
şi nu culege nimic din aguridă. Mintea pricepută şi înţeleaptă ia 
aminte cu sârguinţă la toate virtuțile pe care le vede la vreunii. Cel 
fără de mine însă, iscodeşte cele vrednice de ocară şi lipsurile. 

Să nu osândeşti, chiar de vezi cu ochii tăi. Căci de multe ori 
se înşeală şi aceştia. (Sf. loan Scărarul, Filocalia 9, pag. 203). 


"Căci am trecut prin foc şi apă, şi ne-ai scos pe noi la odihnă". 
Psalm LĂV, 11 


Înainte de Sfântul Botez harul îndeamnă sufletul la cele bune, 
iar Satana foieşte în adâncurile lui, încercând să stăvilească toate 
ieşirile dinspre dreapta ale minţii. Dir din ceasul în care renaştem, 
diavolul este scos afară, iar harul intră înăuntru. Deci, precum 
odinioară stăpânea rătăcirea asupr:. sufletului, aşa după Botez 
stăpâneşte adevărul asupra lui. Lucrează desigur Satana asupra 
sufletului şi după aceea ca şi mai înainte, ba de multe ori chiar mai 
rău. Dar nu ca unul ce se afă de faţă împreună cu harul, ci 
învăluind prin mustul trupului mintea, ca într-un fum, în dulceaţa 
poftelor neraţionale. lar aceasta se face din îngăduirea lui 

Dumnezeu ca trecând omul prin furtună, prin foc şi prin încercare, 
să ajungă astfel la bucuria binelui.(Diadoh al Foticeei, Filocalia 1, 
pag. 451-452). 


Nu orice lacrimă este şi umilinţă. Ci e o mare depărtare între 
lacrimi şi umilinţă. Căci lacrima vine din părerea de rău pentru 
purtări greşiic şi din amintirea vechilor căderi ale sufletului, ca un 
foc şi ca o apă fierbinte ce curăţă inima. lar umilinţa coboară de 
sus, din roua mângâietoare a Duhului, spre mângâierea şi 
înviforarea sufletului care a intrat cu căldură în adâncul smeritei 
cugetări şi a primit vederea luminii neapropiate. (Nichita Stithatul, 
Filocalia 6, pag. 241). 


"Precum se topeşte ceara de faţa focului", 
Psalm LXVII, 2 


"Precum se topeşte ceara de faţa focului”, aşa gândul necurat 
de frica lui Dumnezeu. (Talasie Libanul, Filocalia 4, pag. 5). 


Cei ce au înaintat cu timpul, resping şi alungă în întregime 
închipuirea necuviincioasă înnpreună cu cea cuviincioasă, prefăcând- 
O şi topind-o în cenuşă, ca ceara ce se topeşte de faţa focului, prin 
rugăciunea curată şi prin golirea şi dezbrăcarea minţii de toate 
chipurile, datorită predării ei în stare simplă lui Dumnezeu [...]. 
Căci zice Sfântul Isichie: "Pentru că asirianul (diavolul), fiind el 
însuşi minte, nu ne poate înşela altfel decât folosindu-se de 
lucrurile sensibile şi obişnuite nouă” ("Despre trezvie şi virtute”, 
Filocalia 4, pag. 87). Tot Sfântul Isichie zice: "Deoarece tot gândul 
intră în inimă prin închipuirea vreunor lucruri supuse simţuriior, 
lumina fericită a dumnezeirii îi va străluci atunci când se va odihni 
de toate şi va părăsi orice formă ce-i vine din acestea. Căci 

strălucirea acesteia se arată minţii curate când se va goli de toate 
gândurile” ("Despre trezvie şi virtute”, Filocalia 4, pag. 63). 

Iar dumnezeiescul Evagrie zice: "Dumnezeu se zice că locuieşte 
acolo unde e cunoscut. De aceea, mintea curată se numeşte şi tron 
al lui Dumnezeu. Drept aceea, Dumnezeu nu-şi va arăta înţelesul 
în înțelesurile care se întipăresc în minte ca nişte chipuri, ci în 
înțelesurile care nu se întipăresc în ea ca nişte chipuri. De aceea, 
cel ce se roagă trebuie să se despartă cu totul de înțelesurile care 
se întipăresc în minte ca nişte chipuri. Şi altfel se va întipări 
mintea văzând o minte şi altfel văzând raţiunea ei..." (Filocalia 8, 
pag. 136). 


"Dacă veţi dormi în mijlocul moştenirilor voastre aripile 
voastre argintate vor fi ca ale porumbiţei şi spatele vostru va 
străluci ca aurul". 

Psalm LXVII, 14 


Cele văzute de suflet, pentru făptuire, sunt argintii ca aripile 
porumbului; iar cele cugetate, adică cele de dincolo de rațiune, 
pentru contemplaţie, sunt aurii. Căci sufletul neînfrumuseţat astfel, 
nu poate zbura şi nu se poate odihni acolo unde este locuinţa 
tuturor celor ce se veselesc. (Psalm LXXXIV, 6). (Ilie Ecdicul, 
Filocalia 4, pag. 303). 


_"Din templul Tău îţi vor aduce ie împărații daruri în 
Ierusalim”. 
Psalm LXVII, 30 


Mintea care e împăratul fiecăruia, ia întâi din templul cel 
ascuns al inimii îndemnurile bune şi frumoase de la Hristos, care 


locuieşte acolo şi le duce până la vieţuirea virtuoasă, pe care 

Proorocul a numit-o Ierusalim; şi apoi iarăşi le aduce prin intenţia 
cea bună lui Hristos, care i le-a dăruit mai înainte. (Marcu Ascetul, 
Filocalia 1, pag. 364). 


'"Peste Israel mărirea Lui şi puterea Lui în nori”. 
Psalm LXVII, 35 


Adică peste mintea văzătoare coboară frumuseţea "slavei lui 
Dumnezeu, pe cât e cu putinţă”. Şi puterea Lui în nouri, adică în 
sufletele luminoase, care privesc în dimineţi spre Cel ce şade de-a 
dreapta Tatălui şi le trimite lumină, aşa cum îşi trimite soarele 
razele sale în nourii curaţi, arătându-şi frumuseţea sa. (Isichie 
Sinaitul, Filocalia 4, pag. 51). 


"Dumnezeul meu, spre ajutorul meu ia aminte“. 
Psalm LĂIX, 1 


Altceva înseamnă a se ruga cineva împotriva gândurilor şi 
altceva a grăi împotriva lor; şi altceva a le dispreţui şi a se ridica 
deasupra lor. 

Chipul cel dintâi de împotrivire e mărturisit de cel ce a zis: 
"Dumnezeul meu..." (Psalm LXIX, 1); al doilea, de cel ce a zis: "Şi 
voi răspunde celor ce mă osândesc cuvânt de împotrivire” (Psalm 
CĂVIII, 42; LXXIX, 7). lar pentru cel de-al treilea e martor 
cântăreţul: “Amuţit-am şi n-am deschis gura mea" (Psalm 
XXXVIII, 3; XXĂVIII, 2; CĂXVIII, 51). 

Dintre aceştia, cel de la mijloc se foloseşte de multe ori de 
chipul dintâi, pentru nepregătirea lui; cel dintâi nu poate alunga 
încă în chipul al doilea pe vrăjmaş; iar ce! de-al treilea batjocoreşte 
cu totul pe draci. (Sf. loan Scărarul, Filocalia 9, pag. 337-338). 

"Aceasta este osteneala înaintea mea, până ce voi intra în locul 
cel sfânt al lui Dumnezeu". 
Psalm LAXII, i6-17 


Tot cel ce s-a cunoscut pe sine s-a odihnit de la toate lucrurile 
sale cele după Dumnezeu şi a intrat în locul sfânt al lui Dumnezeu 
şi al smereniei. lar cel ce nu s-a cunoscut încă pe sine, prin smerită 
cugetare şi cunoştinţă, călătoreşte încă cu osteneală şi sudoare în 
viaţă. (Nichita Stithatul, Filocalia 6, pag. 271). 


"Că ce-mi este mie în cer afară de jine?"” 
Psalm LXXII, 24 


Sculându-te din iubirea de lume şi de plăceri, aruncă grijile. 
Dezbracă-te de gânduri, leapădă-te de trup. Căci rugăciunea nu e 
nimic altceva decât înstrăinarea de lumea văzută şi nevăzută. "Că 
ce-mi este mie în cer ?" [...]. Nimic, decât să mă lipesc de Tine 
neîmprăştiat în rugăciune. Unii doresc bogăţie, alţii slavă, alţii 
agoniseală. “Iar dorul meu este să mă lipesc de Tine, să-mi pun în 
Tine nădejdea" nepătimirii mele (Psalm LXII, 27). (Sf. loan 
Scărarul, Filocalia 9, pag. 409). 


"Iar mie a mă lipi de Dumnezeu bine este, a pune în Domnul 
nădejdea mea, ca să vestesc toate laudele Tale în porţile fiicei 
Sionului". 

Psalm LXXII, 27 


După cuvintele predate de Dumnezeu, credinţa este îndoită. 
Una e, îndeobşte, cea a tuturor creştinilor ortodocşi, iar alta, a unora 
puţini care prin împlinirea tuturor poruncilor îndumnezeitoare s-au 
reîntors la chip şi asemănare şi, astfel, s-au îmbogăţit cu lumina 

dumnezeiască a harului şi şi-au răzimat toată nădejdea în Domnul 
(Psalm LXXII, 27). Şi aceasta, în aşa măsură că, după cuvântui 
Domnului, ei nu mai deosebesc nimic (nu mai au nici o îndoială) 
în vremea rugăciunii, în cererile ce le îndreaptă spre Dumnezeu, ci 
cer cu credinţă şi de aceea primesc îndată cele ce sunt de folos. 
Astfel, aceşti fericiţi au dobândit, din faptele sincere, credinţa 
sigură, ca unii ce au aruncat de la ei toată cunoştinţa, deosebirea, 
îndoiala şi grija şi s-au botezat (s-au scufundat) cu totul întregi în 
beţia dumnezeiască a credinţei, a nădejdii şi a iubirii faţă de 
Dumnezeu şi s-au schimbat cu schimbarea mai înaltă şi fericită a 
dreptei Celui Preaînalt, după proorocul David (Psalm LXXVI, 10). 
(Monahii Calist şi Ignatie Xanthopol, Filocalia 8, pag. 45). 


"Şi s-a făcut în pace locul lui”. 
Psalm LXXV, 2 


A avea vreo figură, sau vreo culoare, sau vreun gând în vremea 
rugăciunii, nu e un lucru bun, ci mai degrabă foarte păgubitor. Căci 
mintea trebuie să fie în locul lui Dumnezeu. Iar pacea înseamnă a 
nu avea nici un gând bun sau rău "fiindcă - zice Sfântul Evagrie - 
dacă mintea se simte pe sine, nu mai este numai în Dumnezeu, ci 
şi în sine însăşi” (Evagrie, "Cuvânt despre rugăciune" - 57, 114- 
115, 152, Filocalia 1, pag. 112-127). Şi pe drept cuvânt. Căci 
dumnezeirea este nescrisă împrejur şi nehotărnicită, fără chip şi fără 
culoare. 

Şi cel ce zice că este numai cu Dumnezeu, trebuie să fie fără 
chip, fără culoare, fără formă şi neîmprăştiat. Iar ce este în afară de 
aceasta, este amăgire drăcească [...]. Căci dracii iau înfăţişările pe 
care le voiesc şi se arată aşa, precum şi mintea omenească se face 
după chipurile celor ce le vrea şi se vopseşte după înfăţişarea 
lucrului primit de ea. (Cuv. Petru Damaschinul, Filocalia 5, pag. 
221). 

" Adusu-mi-am aminte de Dumnezeu şi m-am veselit'. 
Psalm LXXVI, 3 


Veselindu-se de pomenirea lui Dumnezeu, mintea uită de 
necazurile lumii şi prin aceasta nădăjduieşte în El şi ajunge fără 
grijă. Iar lipsa de grijă o face să se bucure şi să mulţumească. La 
rândul ei, mulţumirea, împreunată cu recunoştinţă, face să crească 
darurile, şi cu cât se înmulţesc facerile de bine ale lui Dumnezeu, 
cu atât creşte mulţumirea şi rugăciunea curată cu lacrimile bucuriei. 
Astfel omul iese pe încetul din lacrimile întristării şi din patimi şi 
vine la bucuria duhovnicească din orice prilej. Pentru cele plăcute 
se smereşte şi mulţumeşte, iar prin încercări se întăreşte în el 
nădejdea în viitor. Şi prin amândouă se bucură şi iubeşte pe 
Dumnezeu şi pe toţi în chip firesc, ca pe nişte binefăcători. Şi nu 
află în toată zidirea ceva ce poate să-l vatăme. Ci luminat de 
cunoştinţa lui Dumnezeu, se bucură de toate făpturile în Domnul, 
minunându-se de purtarea de grijă pe care o are pentru făpturile 
Lui. (Cuv. Petru Damaschin, Filocalia 5, pag. 250-251). 


Cel ce se roagă să-i vină ieşirea mai repede, se aseamănă unui 
om care roagă pe lemnar să strice patul celui bolnav. Căci prin 
trupul acesta sufletul e distrat, uită puţin de patimi şi e mângâiat de 
ele: mănâncă, bea, doarme, se întreţine cu alţii, vieţuieşte cu cei 
iubiţi. Dar când iese din trup, sufletul rămâne singur cu patimile lui 
şi deci e şi chinuit pururea de eie, îndeletnicindu-se numai cu ele 
şi arzând sub tulburarea lor şi fiind sfârtecat de ele, încât nu-şi mai 
poate aduce aminte de Dumnezeu; iar amintirea lui Dumnezeu 
mângâie sufletul. (Avva Dorotei, Filocalia 9, pag. 599). 


Nimic nu e mai înfricoşat ca gândul morţii şi nimic mai 
minunat ca pomenirea lui Dumnezeu. Căci cea dintâi aduce 
întristarea miuintoare, tar cealaltă dăruieşte veselie. (Ihe Fedicul, 
Filocalia 4, pug. 299). 

"Acum am început să înţeleg: aceasta este schimbarea dreptei 
Celui Preaînalt'. 
Psalm LXXVI, 10 


Prin iluminarea desăvârşită, fruntaşii Apostolilor, care s-au suit 
pe muntele Taborului cu lisus, au pătimit, prefăcându-se în chip 
negrăit, prefacerea ce:. bună şi cu adevărat fericită (Psalm LXXVI, 
10) şi s-au învrednicit să privească împărăţia şi dumnezeirea cea 
nevăzută, chiar şi cu ochii simţitori, ridicaţi la o stare mai 
dumnezeiască şi făcuţi duhovniceşti prin dreapta Preasfântului Duh 
(Matei XVII, 1 şi 5). Căci pe cât sunt de departe răsăriturile de 
apusuri (Psalm CII, 12) şi cerul de pământ, şi-pe cât e mai presus 
sufletul de trup, pe atât e mai presus lucrarea cea primită şi harul, 
de cea săvârşită prin fire. 

Căci cea săvârşită prin fire are putinţa să înainteze de la cele 
din afară şi de la mişcarea bine/orânduită a celor ce există, de la 
ordinea şi legătura lor, prin închipuirile născute din toate, spre un 
Chip oarecare al adevărului şi aşa să se întindă spre Dumnezeu prin 
credinţă. Iar cea primită se iveşte nemijlocit de la Dumnezeu însuşi 
sau din ipostasul Lui, ca o prezenţă reală înlăuntru inimii, dar 
uneori şi din afară, şi transmite în chip văzut şi mai presus de 
înţelegere şi trupului din iluminarea şi din lumina atotdumnezeiască. 
(Monahii Calist şi Ignatie Xanthopol, Filocalia 8, pag. 145-147). 


"Aceasta e schimbarea dreptei celui Preaînalt". 
Psalm LXXVI, || 


Întristarea după Dumnezeu însănătoşeşte şi aduce puterile 
sufletului din nou la starea cea după fire, din căderea pricinuită lor 
de lucrarea relelor. Ea subțiază prin lacrimi atât de mult iarna 
patimilor şi norii păcatului şi-i alungă din văzduhul înţelegător al 
sufletului atât de mult, încât se face din nou senin în gândurile 
minţii, linişte pe marea cugetării, bucurie în inimile noastre şi 

schimbare în înfăţişarea feţei noastre. (Nichita Stuthatul, Filocalia 6, 
pag. 237-238). 


"Ne vei hrăni pe noi cu pâinea lacrimilor şi ne vei adăpa cu 
lacrimi, peste măsură?". 
Psalm LXXIX, 6 


Întristarea e o patimă aducătoare de stricăciune în suflet şi în 
trup şi atinge până şi măduva; dar mile de cea a lumii, care vine 
asupra oamenilor din pricina celor vremelnice şi care li se face 
adeseori chiar pricină de moarte. Întristarea după Dumnezeu, care 
e mântuitoare şi folositoare, lucrează răbdare în osteneli şi în ispite. 
Ea desfundă izvorul căinţei în cel ce se nevoieşte şi însetează după 
dreptatea lui Dumnezeu şi hrăneşte inima lui cu lacrimi. (Nichita 
Stithatul, Filocalia 6, pag. 237). 


“Luaţi psalmul şi daţi timpanul; harfa cea dulce cu chitara”. 
Psalm LXXX, 2 


Adică luaţi învăţătura dumnezeiască şi daţi făptuirea virtuoasă 
prin mortificarea trupului. lar “harfa cea dulce cu chitara” este 
duhul şi sutietul, precum "fimpanul” este trupul. (Sf. Maxim 
Mărturisitorul, Filocalia 2, pag. 218). 


"Dacă poporul Meu ar fi ascultat de Mine, dacă Israel ar fi 
umblat în căile Mele, aş fi umilit până la nimicire pe vrăjmaşii 
lor şi aş fi z»us mâna Mea pe cei ce-i necăjesc pe ei”. 

Psalm LXXX, 12-13 

Să ne punem toată nădejdea noastră numai în El şi să aruncăm 
toată grija noastră numai asupra Lui, şi ne va mântui pe noi de tot 
necazul şi toată viaţa ne va hrăni El însuşi. (Sf. Maxim 
Mărturisitorul, Filocalia 2, pag. 34): 


"Eu am zis, dumnezei sunteţi şi toţi fii ai Celui prea înalt". 
Psalm LXXXI, 6 


Dumnezeu, voind să facă în chip prea înţelept pe om, ca pe un 
înger pe pământ, ca pe un animal ceresc, după chipul şi asemănarea 
dumnezeiască, a aşezat în el, potrivit cu aceasta, suflet înţelegător, 
în stare de cunoştinţa lui Dumnezeu. Şi de aceea zice: "Eu am zis, 
dumnezei sunteți şi toți fii ai Celui prea înalt" prin har, ca nişte 
îngeri de a doua treaptă, care contemplă în tăcere pe Dumnezeu şi 
sunt înălţaţi spre EI prin dragoste, în lumina duhovnicească. 

Dar omul pământesc nu se poate înălța la starea îngerească, 
dacă nu s-a făcut în chip vădit duh ca îngerii. Iar că cel credincios 
se face duh prin credinţă, adică din nesfârşita putere şi nesfârşitul 
dar al lui Dumnezeu, preschimbându-se oarecum într-o plăsmuire 
dumnezeiască şi tainică, o arată Mântuitorul, zicând că Sgeea: ca e 
născut din Duh, Duh este” (loan III, 6). 

lar că cei cu conţinut sufletesc se nasc duhovniceşte, o 
mărturiseşte credinciosul Ioan zicând: "Le-a dat lor putere să se 
facă copii ai lui Dumnezeu, telor ce cred în numele Lui, care nu 
din sângele bărbatului, nici din voia trupului s-au născut, ci din 
Dumnezeu"(loan |, 13) spre a fi omul lăuntric, adică cel după 
chipul lui Dumnezeu care l-a făcut pe el. Dar deoarece naşterea nu 
e după fire, ci după har, ea se dă celor ce se nasc duhovniceşte, 
prin primirea de către ei şi nu e sub stăpânirea lor. De aceea mintea 
părtaşă de ea e, precum se cuvine, şi tron al Sfântului Duh. 

Căci precum fierul aprins se face şi el foc, dar nu se preface în 
foc, prin fire, ci prin transmitere şi împărtăşire, până ce se află 
împreună cu focul, şi e scaun al focului, întrucât focul se aşează şi 

se odihneşte în fier, aşa şi mintea se face duh şi tron al Duhului 
prin naştere din Duhul, sau prin unire cu El şi prin împărtăşire de 
EI, Dumnezeu învăluind în chip vădit mintea şi unindu-se cu ea şi 
odihnindu-se în ea ca într-un scaun. 

În aceasta este începutul minunat al înaintării sufletului nu spre 
treapta îngerului, a celei mai smerite dintre puterile cereşti, ci spre 
treapta lui Dumnezeu Celui prea înalt, ca apoi să coboare la cea a 
scaunului, apoi a heruvimului, apoi a serafimului şi de aici până 
dobândeşte în întregime însuşirea îngerului, a treptei celei mai 
smerite, vestind celor apropiaţi în Duh minunile şi tainele lui 
Dumnezeu. Căci, dacă împărtăşirea trebuie să premeargă 
transmiterii, e limpede că mintea trebuie să se împărtăşească mai 
întâi de Duhul, adică să se facă scaun (tron) al Lui şi apoi să 
transmită cele duhovniceşti, apoi să se facă heruvim în Duh, care 
înseamnă revărsarea şi mulţimea înţelepciunii dumnezeieşti; după 
aceea să voiască să înţelepţească pe ceilalţi, slujind asemenea 
serafimului, ca una ce, prin cunoaşterea înţelepciunii şi prin paharul 
şi băutura ei, a ajuns la iubirea aprinsă şi pururea mişcătoare a lui 
Dumnezeu - căci aşa se tălmăceşte numele de serafim - ca astfel să 
încălzească şi să aprindă pe alţii spre iubirea lui Dumnezeu; şi apoi 
să continue drumul, venind pâna la treapta de a învăţa pe aproapele 
care este cea a îngerului. 

De aceea cei ce nu au ajuns dumnezei în Duh şi scaune ale lui 
Dumnezeu şi heruvimi şi serafimi şi celelalte trepte duhovniceşti de 
mai jos, n-ar putea fi nici îngeri siguri şi n-ar putea nici sluji lui 
Dumnezeu, nici învăţa cele cuvenite în Duh şi adevăr. Drept aceea, 
adevărata înaintare a sufletului îşi ia începutul de la împărtăşirea de 
Dumnezeu Cel prea înalt, şi aşa înaintează în Hristos lisus, Domnul 
nostru. (Calist Patriarhul, Filocalia 8, pag. 334-337). 


"Merge-vor din putere în putere, arăta-se-va Dumnezeul 
dumnezeilor în Sion”. 
Psalm LXXXIII, 8 

Mintea, bucurându-se să iasă din lungimile distanțelor de timp 
şi spaţiu şi din însuşirile lor ce hotărnicesc, se goleşte cu adevărat, 
prin simplitatea unitară şi prin viaţa nemeşteşugită şi fără chip, la 
care se ridică. 

Şi păşeşte mai presus de fire, fără nici un acoperământ şi fără 
nici o piedică, prin neînțelegere şi negrăire, în ţara lipsei de început 
a necuprinderii, a nesfârşirii şi a nemărginirii, mişcată duhovniceşte 
de puterea şi de iluminarea dumnezeiască din inimă, care o conduce 
spre nesfârşire şi se întinde împreună cu vederea ei (a minţii). 
Atunci răsare în suflet pacea lui Dumnezeu şi bucuria negrăită a 
Duhului; şi o veselie de netălmăcit se revărsă în-el şi o uimire mai 
înaltă decât cunoştinţa îl cuprinde, făcându-l să cânte cu psalmistul: 
nu că "se va arăta”, ci că “se arată Dumnezeul dumnezeilor în 
Sion”, adică în mintea ce călătoreşte pe culmi şi priveşte din 
înălţime. (Calist Catafygiotul, Filocalia 8, pag. 467-468). 


"Dar mântuirea Lui aproape este de cei ce se tem de Dânsul, ca 
să se sălăşluiască slava în pământul nostru”. 
Psalm LXXXIV, 10 


Dumnezeu nu este nicăieri pentru cei ce privesc trupeşte, căci 
e nevăzut. Dar pentru cei ce înţeleg duhovniceşte este pretutindeni; 
căci e de faţă, fiind în toate şi în afară de toate. EI este în toate şi 
aproape de cei ce se tem de EI (Psalm LĂXXXIV, 10), dar mântuirea 
Lui e departe de cei păcătoşi: “departe de cei păcătoşi este 
mântuirea, că îndreptările Tale n-au căutat" (Psalm LXVIII, 155). 
(Sf. Simeon Noul Teolog, Filocalia 6, pag. 17). 


"Dă slugii Tale puterea Ta şi mântuieşte pe fiul slugii Tale". 
Psalm LXXXV, 15 

Fiindcă suntem slugi după fire, slugi ale lui Dumnezeu şi fii ai 
slujnicii Sale înţelepciunea, se roagă să ni se dea nouă întâi puterea, 
adică stăpânirea asupra patimilor. Pe urmă, prin aceasta vine 
mântuirea. (Sf. Maxim Mărturisitorul, Filocalia 2, pag. 247). 


"Şi cu ochii tăi vei privi şi răsplătirea păcătoşilor spirituali vei 
vedea". 
Psalm XC, 8 


Toate gândurile nu sunt nimic altceva decât numai năluciri ale 
lucrurilor sensibile şi lumeşti. lar dacă stăruim mult timp în 
rugăciune, cu trezvie, rugăciunea goleşte cugetarea de toată 
nălucirea. materială a gândurilor rele. Iar pe de altă parte îi face 
cunoscute gândurile vrăjmaşilor şi marele câştig al rugăciunii şi al 
trezviei. (Isichie Sinaitul, Filocalia 4, pag. 80). 


"Că vei călca peste aspidă şi vasilisc şi vei călca în picioare leul 
şi balaurul". 
Psalm XC, 13 


De porneşti la luptă împotriva vreunei patimi, să ai smerenia 
ca aliată. 

Aici este vorba despre păcat, despre deznădejde şi despre 
diavol, balaurul trupului. (Sf. Ioan Scărarul, Filocalia 9, pag. 316). 


"Peste aspidă şi vasilisc vei păşi şi vei călca peste leu şi peste 
balaur". 
Psalm XC, 13 

"Striga-va către mine şi-l voi auzi pe el; cu dânsul sunt în necaz 
şi-l voi scoate pe el şi-l voi slăvi”. 
Psalm XC, 15 


Hristos se arată sufletului Căre-se nevoieşte şi toarnă în inimă 
bucurie negrăită, iar bucuria duhovnicească nu o poate răpi nici una 
din desfătările sau necazurile lumii. 

„Cugetări bune, amintiri mântuitoare, înţelegeri dumnezeieşti şi 
cuvinte de-ale înţelepciunii, slujesc celui ce se nevoieşte şi-l păzesc 
pe el în toate căile faptelor sale după Dumnezeu. De aceea el calcă 
peste toată pofta neraţională şi mânia grăbită, ca peste aspidă şi 
vasilisc şi calcă peste urgie ca peste un leu şi peste plăcere ca peste 
un balaur (Psalm XC, 13). 

Iar pricina stă în aceea că toată nădejdea sa, desfăcând-o de la 
oameni şi de la lucrurile amintite şi-a legat-o de Dumnezeu şi se 
îmbogăţeşte în cunoştinţa de Dumnezeu şi pururea cheamă cu 
mintea pe Dumnezeu în ajutorul său: "Că întru Mine a nădăjduit 
şi-l voi izbăvi pe el; îl voi acoperi pe el, că a cunoscut numele 
Meu”. (Teolipt al Filadelfiei, Filocalia 7, pag. 46-47). 


"Căci după mulţimea durerilor mele în inima mea, au veselit 
mângâierile Tale sufletul meu la vremea cuvenită”. 
Psalm XCIII, 19 


Când suntem muşcaţi de mustrări, să ne aducem aminte de 
păcatele noastre, până ce Domnul, văzând silinţa noastră, a celor ce 
ne sârguim, le va şterge pe acestea şi va preface durerea ce ne 
muşcă în inimă, în bucurie. (Sf. loan Scărarul, Filocalia 9, pag. 
104). 


"Şi a văzut ochiul meu în duşmanii mei; şi întru cei vicleni ce 
se scoală asupra mea va auzi urechea mea". 
Psalm XCI, Îl 


169 


De ne vom îndeletnici cu Dumnezeu vreme îndelungată şi vom 
avea grijă de partea pătimitoare a sufletului, nu vom mai fi atraşi 
de momelile gândurilor, ci înțelegând mai exact pricinile lor şi 
tăindu-le de la noi, vom deveni mai străvăzători. (Sf. Maxim 
Mărturisitorul, Filocalia 2, paz 87. 


"Cei ce iubiţi pe Domnul, urâţi pe cele rele". 
Psalm XCVI, 11 


Când dumnezeiescul David, învățătorul lumii, zice: "Cei ce 
iubiți pe Domnul, urâţi cele rele", aceasta înseamnă: "Cei ce iubiți 
pe Dumnezeu, temeţi-vă de Domnul”. Fiindcă el îi vede că şi după 
ce au început să iubească pe Dumnezeu, răutatea încearcă să-i 
atragă şi să li se strecoare în suflet. De aceea, pe bună dreptate, le 
porunceşte celor ce iubesc pe Domnul şi au ajuns la această stare, 
să fie încă cu luare aminte şi să urască răutatea. Iar dacă nu v-aţi 
învăţat să o urâţi, trebuie să vă temeţi încă. Pentru că, dacă n-ar fi 
aceasta de temut, n-ar fi spus proorocul David celor ce iubesc pe 
Hristos să o urască. 

Căci, deşi bucuria şi veselia de Dumnezeu este o stare înaltă şi 
dumnezeiască şi cu adevărat plină de har, cel ce o are putând privi 
în ea taine mai presus de fire, sufletul nostru este schimbăcios prin 
fire şi nu e despărţit de lutul pământesc şi de trupul ce creşte din 
el, ca să nu se teamă totdeauna în lupta lui de consimţea cu el. Ci 
e înjugat, în chip neînțeles, cu el şi respiră oarecum împreună cu el 
vrând-nevrând şi pătimeşte împreună cu el şi se schimbă în unele 
privinţe împreună cu el, prin fire, încât ar putea spune cineva că nu 
are stăpânire asupra lui. Şi trupul îi este un potrivnic neobosit, 
căutând pretutindeni cârlige de care ar putea să-l apuce pentru a-l 
răsturna. 

De aceea, e nevoie de luptă şi de rugăciune, din pricina fricii. 
Dacă Adam ar fi avut frica cuvenită în atâta covârşire a darului 
proorociei şi asemănării cu Dumnezeu de care se bucura, n-ar fi 

fost biruit cu Sp ae ZIP şi nici Samson cel născut din 
făgăduinţă (Judecători XIII, 24) şi purtătorul de Dumnezeu David 
şi mulţi alţii, între care şi minunatul Solomon. Deci, dacă aceştia 
atât de mari au avut nevoie de temere şi de luptă şi de luare aminte 
însoţită de rugăciune, socoteşte cât de mult au nevoie de acestea cei 
ce n-au dobândit darul şi lucrarea mai presus de fire a Duhului? 
Căci ei nu s-au ridicat la dragostea extatică dumnezeiască şi la beţia 
nebună a vederii frumuseţii lui Dumnezeu. (Calist Patriarhul, 
Filocalia 8, pag. 301-303). 


"Cânta-voi mila şi judecata Ta Doamne". 
Psalm C, 1 


Începătorul în evlavie nu trebuie să fie dus la împlinirea 
poruncilor numai de bunătate, ci trebuie să fie şi războit adeseori 
cu asprime ca să-şi amintească dreptăţile dumnezeieşti; pentru că nu 
numai să iubească cu dor cele dumnezeieşti, ci să se şi reţină cu 
frică de la păcat. EI trebuie să cânte lui Dumnezeu cu dragoste, 
desfătându-se, dar să deschidă gura spre cântare cu frică. (Sf. 
Maxim Mărturisitorul, Filocalia 2, pag. 208). 


"'Cânta-voi şi voi înţelege în calea cea fără prihană de unde vei 
veni la mine”. 
Psalm C, 2 


Cel ce păzeşte calea virtuţilor, nevătămată, cu evlavie şi dreaptă 
cunoştinţă, fără aplecarea într-o parte sau într-alta îşi va da seaina 
de venirea la el a lui Dumnezeu, prin nepătimire. Cântarea arată 
făptuirea virtuoasă, iar înţelegerea, cunoştinţa care se adaugă la 
virtute, prin care simte venirea lui Dumnezeu, cel ce aşteaptă pe 
Domnul, priveghind prin virtuţi. (Sf. Maxim Mărturisitorul, 
Filocalia 2, pag. 203). 

"Abătându-se cel rău de la mine, n-am cunoscut". 
Psalm C, 5 


Dacă dovada împătimirii totale stă în a se supune cineva repede 
tuturor gândurilor şi pornirilor semănate de draci, atunci semnul 
sfintei nepătimiri stă în a putea zice cu adevărat: "Abărându-se cel 
rău de la mine, n-am cunoscut”, nici cum a venit, nici pentru ce, 
nici cum a plecat, ci sunt întreg nesimţitor faţă de acestea, fiind în 
întregime unit cu Dumnezeu [...]. 

Cel ce s-a învrednicit de o astfel de stare, fiind el încă în trup, 
ÎI are pe Dumnezeu cârmaci, sălăşluit în sine în toate cuvintele, 
faptele şi gândurile. De aceea simte înăuntru, prin iluminare, voia 
Domnului cum ar auzi un glas şi se află mai presus de toată 
învăţătura omenească. (Sf. loan Scărarul, Filocalia 9, pag. 422). 


"În dimineţi am ucis pe toţi păcătoşii pământului, ca să pierd 
din cetatea Domnului pe toţi cei ce săvârşesc fărădelegea'". 
Psalm C, 10 


Precum e cu neputinţă ca printr-un şanţ să treacă foc şi apă 
deodată, tot aşa este cu neputinţă să intre în inimă păcatul, de nu va 
bate mai întâi în uşa inimii prin nălucirea momelii viclene. Întâi 
este momeala (atacul), al doilea, însoţirea sau amestecarea 
gândurilor noastre cu ale dracilor vicleni, al treilea, consimţirea 
(învoirea) minţii de a se afla între cele două feluri de gânduri ce se 
sfătuiesc în chip păcătos, al patrulea este fapta dinafară sau păcatul. 
Dacă mintea va fi atentă prin trezvie, prin împotrivire şi chemarea 
Domnului lisus, va pune pe fugă nălucirea momelii de la răsărirea 
ei, cele ce urmează din ele rămânând fără împlinire. Căci cel 
viclean fiind mintea netrupească, nu poate amăgi altfel sufletele, 
decât prin nălucire şi gânduri. (Isichie Sinaitul, Filocalia 4, pag. 
54). 

Şi porunca dată de Dumnezeu primului om ne cere să păzim 
capul şarpelui, adică începutul gândului vătămător prin care acela 
încearcă să se şerpuiască în sufletul nostru, ca nu cumva prin 
primirea capului, care este prima răsărire a gândului, să primim şi 
celălalt trup al şarpelui, adică învoirea cu plăcerea şi prin aceasta 
să ducă apoi cugetul la fapta neîngăduită. Ci trebuie ca “în dimineți 
să ucidem pe toţi păcătoşii pământului”, adică prin lumina 
cunoştinţei să deosebim şi să nimicim toate gândurile păcătoase de 
pe pământ, care este inima noastră; şi până ce sunt încă prunci, fiii 
Vavilonului, adică gândurile viclene, să-i ucidem, zdrobindu-i de 
piatră (Psalm CXXXVI, 9), care este Hristos. Căci de se vor face 
bărbaţi prin învoirea noastră, nu fără mare suspin şi grea osteneală 
vor fi biruiţi. (Casian Romanul, Filocalia 1, pag. 137). 


Trebuie să fim nu numai omorâtorii patimilor trupeşti, ci şi 
pierzătorii gândurilor pătimaşe din suflet, adică patimile trupului şi 
gândurile nelegiuite ale sufletului. (Sf. Maxim Mărturisitorul, 
Filocalia 2, pag. 208). 


"Făcutu-m-am asemenea pelicanului singuratic". 
Psalm CI, 7 


Pelicanul acesta este o pasăre. Iar şarpele duşmăneşte mult puii 
lui. Deci el ce face? Îşi aşează Ia înălțime cuibul lui, îngrădindu-l 
din toate părţile, din pricina şarpelui. Ce face atunci vicleanul 
şarpe? Cercetează de unde suflă vântul şi din partea aceea îşi 
trimite veninul său de-i ucide. Deci vine pelicanul şi vede că au 
murit puii lui. Atunci priveşte la nour şi zboară la înălţime, 
întinzându-şi aripile. Acolo îşi găureşte cu ciocul coastele şi prin 
nour picură în ei din sângele său şi se trezesc. 

Prin pelican se înţelege Domnul, iar puii lui sunt Adam şi Eva, 
firea noastră. Cuibul lui este paradisul, iar şarpele, diavolul cel 

răzvrătit. Deci şarpele, începătorul răului, le-a insuflat prin 
neascultare protopărinţilor venitul său şi aceştia s-au făcut morţi 
prin păcat. Dar Domnul şi Dumnezeul nostru s-a înălţat, pentru 
iubirea Sa de oameni, pe cinstita cruce şi din coasta Sa străpunsă 
ne-a dăruit viaţa prin nourul Duhului Sfânt. (Sf. Maxim 
Mărturisitorul, Filocalia 2, pag. 222). 


""Ţie se cuvine cântare, în Sion, şi Ţie se va da rugăciune în 
Ierusalim". 
Psalm CI, 22 
"Când a întors Domnul robia Sionului”. 
Psalm CXXV, 1 


Când Duhul atrage mintea la sine, strângând-o în adâncul 
inimii şi oprind-o de la împrăştierea obişnuită, atunci ea nu mai e 
dusă din Ierusalim în robie la asirieni, ci-şi mută locuinţa din 
Babilon în Sion, la loc mai înalt. (Sf. Grigorie Sinaitul, Filocalia 7, 
pag. 171-172). 


"Pe cât sunt de departe răsăriturile de la apusuri, depărtat-a de 
la noi fărădelegile noastre”. 
Psalm CII, 12 


Nici celui ce teologhiseşte nu i se potriveşte pocăinţa, nici celui 
ce se pocăieşte, teologia. Căci “pe cât sunt de departe răsăriturile 
de la apusuri”, pe atât e mai înaltă teologia decât pocăinţa. Căci 
precum se vaită un om aflat în boală şi neputinţă, sau precum strigă 
un cerşetor îmbrăcat în zdrenţe, aşa face cel ce se află în pocăință 
şi săvârşeşte cu adevărat faptele pocăinţei. Iar cel ce teologhiseşte 
este asemenea celui ce petrece în curţile împărăteşti îmbrăcat în 
strălucirea vestmântului împărătesc şi vorbeşte cu împăratul ca un 

intim al său şi aude de la el în fiecare moment poruncile şi voile 
lui. (Sf. Simeon Noul Teolog, Filocalia 6, pag. 50). 


“Iar când va binevoi să se îndure, Tatăl se va îndura de fiu”. 
Psalm CII, 13 


Omul fiind un animal cugetător, înzestrat cu minte şi cu 
pricepere şi, de aceea, cugetând despre Dumnezeu cele ale credinţei, 
din cele ce s-au făcut pentru el, se naşte în el înţelegerea 
dumnezeiască şi cuvenită şi intră cu ştiinţă în ţara poruncilor. Dar 
pentru aceasta are nevoie de ajutorul lui Dumnezeu Cel sprijinitor. 
Şi, de aceea, se roagă des cu lacrimi, cerând lui Dumnezeu să-i 
uşureze împlinirea poruncilor. Dumnezeu se va îndura adică de cel 
ce se roagă Lui şi va vărsa îndată din Duhul Său peste el, sau în 
inima lui se va mişca şi aprinde simţirea iubitoare faţă de 
Dumnezeu pe care Îl primeşte. Şi-i va hărăzi, cum nu se poate 
spune, îndrăznire, ca unui fiu faţă de tată. I-o hărăzeşte ca pe o 
arvună, prin acea vărsare şi lucrare a Duhului peste cel ce se 
împărtăşeşte, şi-l îndulceşte pe acesta în chip covârşitor, îl 
îmbunează, îl smereşte şi-l înalţă într-un chip nou în slavă şi cinste, 
prin unirea cu el. Şi-l conduce la iubiri înflăcărate şi aşa de mari, 
că tot ce vede în jurul lui Dumnezeu socoteşte ca al său propriu; şi 
curţile Tatălui, bogăţia, slava, tăria, frumuseţea, înţelepciunea, 
stăpânirea şi toate cele frumoase şi toate cele bune, mărirea şi 
lauda, toate sunt desfătarea şi lauda şi bucuria sa, ca ale unui fiu. 

Când deci sufletul ajunge la vederile acestea, prin împărtăşirea 
de Duhul, ca la nişte vederi fireşti, adică când le vede în Dumnezeu 
Cel în Treime, atunci vede pe Dumnezeu cu adevărat ca pe un Tată 
foarte iubit, şi se umple de bucurie, având întipărit numai pe 
Dumnezeu, de care se desfată şi se veseleşte mai presus de fire, în 
Hristos, Domnul nostru. (Calist Patriarhul, Filocalia 8, pag. 369). 

"Cel ce faci pe îngerii Tăi duhuri şi pe slugile Tale pară de 
foc”. 
Psalm CIII, 5 


Dacă Dumnezeu face, cum zice David, pe îngerii Săi duhuri şi 
dacă pe oamenii pe care-i naşte Duhul, tot EI îi face duhuri, cum 
a zis Domnul (Ioan III, 6), atunci şi omul este înger născut din Duh 
prin împărtăşirea vădită de E. Dar lucrul îngerului este să privească 
necontenit faţa Tatălui nostru cel din ceruri, precum a zis iarăşi 
Domnul (Matei XVIII, 10). Deci, cel ce se împărtăşeşte în chip 
vădit cu Duhul, trebuie să privească, pe drept cuvânt, şi el faţa lui 
Dumnezeu, dar şi să tindă spre ea. De aceea, învaţă şi proorocul 
David zicând: “Căutaţi pe Domnul şi vă întăriţi; căutaţi fața Lui 
pururea" (Psalm CIV, 4). 

Drept aceea, nu-şi păzeşte ceea ce este propriu cel ce, făcându- 
se părtaş Sfântului, de viaţă făcătorului şi de dragoste dătătorului 
Duh şi, ajungând la experienţa naşterii negrăite din Duhul şi 
ridicându-se la vrednicia îngerului, pe urmă pentru păruta prisosinţă 
a evlaviei sale, îşi închide simţirea înţelegătoare pentru Dumnezeu 
şi nu vrea să se întindă spre El şi spre cele dumnezeieşti. Iar 
aceasta o face, cu toate că Mântuitorul porunceşte să rămânem în 
E], fiindcă şi El rămâne în noi, precum zice David: "Veniţi la EI, 
să vă luminaţi" (Psalm XXXIII, 5). Şi de vom face cu adevărat cele 
cuvenite nouă şi cele ce urmează din ele, vom vedea în lumina lui 
Dumnezeu Tatăl, adică în Duhul Sfânt, lumina din preajma lui 
Dumnezeu, adică adevărul dumnezeiesc, de nu vom alege mai 
bucuros să ne întoarcem cu nepricepere de la razele dumnezeieşti. 
(Calist Catafygiotul, Filocalia 8, pag. 403-404). 


"Acolo păsările îşi vor face cuibul". 
Psalm CIII, 18 


Păsările sunt sau sufletele, sau diferitele virtuţi. (Sf. Maxim 
Mărturisitorul, Filocalia 2, pag. 222). 

"Locuinţa cocostârcului e deasupra lor". 
Psalm CIII, 19 


Cocostârcul este o pasăre ce vieţuieşte în atâta neprihănire, că 
atunci când are să se împreune plânge patruzeci de zile, iar după 
aceea alte patruzeci. Iar cuibul şi-l aşează în arbori, unde nu e 
umbrit de pimic, ci are aer curat. Prin aceasta se indică 
neprihănirea. Căci aceasta este deasupra tuturor virtuţilor. Ea stă 
departe şi de cele ce cad simţuri, nefiind umbrită de nimic din cele 
vremelnice. Căci numărul patruzeci cuprinde desăvârşirea fiecăruia 
din cele patru elemente (ale naturii). (Sf. Maxim Mărturisitorul, 
Filocalia 2, pag. 223). 


"Pus-ai întuneric şi s-a făcut noapte, când vor ieşi toate fiarele 
pădurii”. 
Psalm CIII, 21 


Noaptea patimilor este întunericul neştiinţei. Sau iarăşi, 
noaptea este împărăţia în care se nasc patimile. În ea împărăţeşte 
stăpânul întunericului şi umblă duhurile care iau chip ca fiarele 
codrului, ca păsările cerului şi ca târâtoarele pământului, căutând cu 
urlete să ne răpească şi să ne mănânce. (Sf. Grigorie Sinaitul, 
Filocalia 7, pag. 113). 


"Puii leilor mugesc ca să apuce şi să ceară de la Dumnezeu 
mâncarea lor”. 
Psalm CIII, 22 


Dacă, dintr-o iconomie pedagogică, după răsăritul Lui în noi, 


Soarele Şi-a cunoscut primul Lui apus, negreşit a pus întunericul 
peste locul ascunderii Lui şi s-a făcut noapte. În ea vor veni spre 

noi puii de lei sălbatici, ce se depărtează mai înainte şi toate fiarele 
patimilor colţoase răcnind ca să răpească nădejdea din noi (Psalm 
CIII, 22) şi cerând de la Dumnezeu drept mâncare patimile noastre, 
hrănite fie prin gânduri, fie prin făptuire. 

Dar după aceea ne-a răsărit, din întunecoasa smerenie, iarăşi 
Soarele şi fiarele s-au adunat iarăşi la ele şi în culcuşurile lor, sau 
vor zăcea în inimile iubitoare de plăcere (Psalm CIII, 23) şi nu în 
noi. (Sf. Ioan Scărarul, Filocalia 9, pag. 362-363). 


"Cât de minunate sunt lucrurile Tale, Doamne". 
Psalm CIII, 25 


Ceea ce se revarsă în inimile credincioşilor şi semnul revărsării, 
este Duhul Sfânt, care se revarsă de la Tatăl prin Fiul şi umple 
lumea întreagă; care este şi se revarsă în fiecare dintre credincioşi; 
care se împarte fără pătimire şi se împărtăşeşte fără să poată fi luat 
în stăpânire. 

lar semn al acestei împărtăşiri sau al revărsării în noi, este 
dorirea Lui întru smerenia sărăciei, lacrima fără durere, pururea 
curgătoare, iubirea întreagă şi nemincinoasă faţă de Dumnezeu şi de 
aproapele, bucuria din inimă şi veselia de Dumnezeu, îndelunga 
răbdare în cele ce suntem datori să le răbdăm, blândeţea faţă de 
toţi, bunătatea, unirea minţii, vederea şi lumina, puterea fierbinte 
pururea mişcătoare a rugăciunii, negrija de cele trecătoare, prin 
ţinerea în minte a celor veşnice. "Cu adevărut preaslăvite s-uu grăit 
despre Tine, cetate a lui Dumnezeu" (Psalm LXXXVI, 2), adică 
inimă credincioasă! (Calist Patriarhul, Filocalia 8, pag. 280-281). 


“lar eu mă voi bucura întru Domnul, mă voi desfăta întru 


mâmtuirea Lui”. 
Psalm CIII, 34 

Până ce n-a văzut mintea cu faţa descoperită slava lui 
Dumnezeu (II Corinteni III, 18), nu poate sufletul să spună: "Jar eu 
mă voi bucura întru Domnul, mă voi desfăta întru mântuirea Lui” 
(...]. Căci zace acoperământul iubirii de sine peste inima lui, spre 
a nu i se descoperi temeliile lumii, care sunt raţiunile făpturilor. Iar 
acest acoperământ nu-l va putea ridica fără osteneli de bună voie şi 


fără de voie. (Ilie Ecdicul, Filocalia 4, pag. 300). 


"Mărturisiţi-vă Domnului şi chemaţi numele cel Sfânt al Lui”. 
Psalm CIV, | 


Află că nimeni de la sine nu poate să ţină mintea, de nu va fi 
ţinută de Duhul. Căci este nestatomică, nu de la fire, pentru că e 
pururea în mişcare, ci fiindcă şi-a însuşit obişnuinţa împrăştierii 
prin nepurtare de grijă, deprinzându-se de la început cu acesta. Căci 
prin călcarea poruncilor Celui ce ne-a născut pe noi a doua oară, 
ne-am despărţit de Dumnezeu, pierzând simţirea înţelegătoare a Lui 
şi unirea cu EI întru simţire. 

Alunecând mintea de acolo şi despărţindu-se de Dumnezeu, e 
purtată în toate părţile ca o roabă. Ea nu mai poate să se oprească 
altfel, decât numai dacă se supune lui Dumnezeu şi e oprită de El 
şi se uneşte cu El cu veselie, rugându-se Lui neîncetat şi stăruitor, 
mărturisindu-l Lui, în fiecare zi, în chip înţelegător, toate câte am 
greşit; atunci El iartă îndată toate celor ce 1 se roagă cu smerenie 
şi cu zdrobire de inimă şi cheamă pururea numele cel Sfânt al Lui. 
(Sf. Grigorie Sinaitul, Filocalia 7, pag. 187-188). 


""Crezut-am, de aceea am grăit''. 
Psalm CV, | 


A doua credinţă răsare şi se câştigă ca un fel de rod din cea 

dintâi. Căci credinţa este ca o rădăcină şi ca un început al liniştii 
dumnezeitoare. "Dacă nu crezi - zice Sfântul loan Scărarul - cum 
te vei linişti?" (Scara XXVII P.G. 88, 1113 B) [...] 

Marele Apostol Pavel zice: “Credinţa este temelia celor 
nădăjduite, dovada lucrurilor nevăzute" (Evrei XI, 1) şi: "Dreptul 
prin credinţă va fi viu” (Romani 1, 17). Însuşi Mântuitorul zice 
către ucenicii care cereau să le mărească credinţa: “Dacă ași avea 
credință cât un grăunte de muştar, aţi zice smochinului acesta: 
Scoate-ţi rădăcina şi te sădeşte în mare, şi v-ar asculta. Şi, dacă aţi 
avea credinţă şi nu v-aţi îndoi, nu numai cu smochinul aţi face aşa, 
ci şi dacă aţi zice muntelui acesta: Ridică-te şi te aruncă în mare, 
s-ar face. Şi toate câte aţi cere în rugăciune, crezând, aţi primi" 
(Matei XXI, 21-22) [...]. Căci toţi sfinţii, învrednicindu-se să afle 
această stare care e iubirea de Dumnezeu, viețuiesc, din puterea 
credinţei, în desfătarea petrecerii celei mai presus de fire. 

Iar “credință” numim nu pe 'aceea prin care crede cineva în 
deosebirea preaslăvitelor şi dumnezeieştilor Ipostasuri şi în Fiinţa 
preaînaltă şi unică a dumnezeirii, apoi în minunata întrupare în 
omenitate, în primirea firii noastre, chiar dacă şi aceasta e foarte 
înaltă, ci acea credinţă care răsare în suflet din lumina harului, 
având mărturia minţii şi sprijinind inima ca să biruiască orice 
îndoială, din siguranţa nădejdii, care o fereşte de orice înşelare. E 
credinţa care nu se arată pe sine în dăruirea auzului urechilor, ci în 
ochii duhovniceşti care văd tainele ascunse în suflet şi bogăţia 
dumnezeiască cea ascunsă ochilor fiilor trupurilor şi descoperită în 
Duhul celor ce se ospătează la masa lui Hristos, prin umblarea în 
legile Lui, cum a spus El însuşi: “De veţi păzi poruncile Mele, voi 
trimite vouă pe Mângâietorul, Duhul adevărului, pe care lumea nu- 
Il poate primi; şi Acela vă va învăţa pe voi tot adevărul" (loan XIV, 
17; XVI; 13). (Monahii Calist şi Ignatie Xanthopoi, Filocalia 3, 
pag. 47). 

"S-au pângărit de lucrurile lor şi s-au desfrânat cu faptele lor”. 
Psalm CV, 39 


Pe cât sunt de vrednici de laudă şi de fericiţi cei ce petrec în 
lume, dar îşi curăţesc simţurile şi inimile de toată pofta cea rea, pe 
atâta sunt de vrednici de ocară şi de osândă cei ce petrec în munţi 
şi în peşteri, dar îşi doresc laudele şi fericirile de la oameni. Aceştia 
vor fi ca nişte preacurvari înaintea lui Dumnezeu, Care cercetează 
inimile noastre. Căci cel ce pofteşte să se audă în lume despre 
viaţa, despre numele şi despre petrecerea lui, desfrânează faţă de 
Dumnezeu, ca poporul de odinioară al iudeilor. (Sf. Simeon Noul 
Teolog, Filocalia 6, pag. 84). 


""Trimis-a cuvântul Său şi i-a vindecat pe ei şi i-a izbăvit pe ei 
din stricăciunea lor”. 
Psalm CVI, 20 


Când a venit vremea îndurărilor lui Dumnezeu, Acesta a trimis 
pe Cuvântul Său, ca să ne tămăduiască pe noi de stricăciunile 
noastre. lar Cuvântul poartă pe Duhul unit prin fire cu EI, care 
luminează şi face vădită dumnezeirea Cuvântului, sau puterea Lui, 
despre care s-a spus prin proorocul David în mărturisirea lui către 
Dumnezeu, că e pentru toată omenirea. "Trimis-ai lumina Ta şi 
adevărul Tău, acestea mă vor călăuzi pe mine la muntele cel Sfânt 
al Tău, la cunoştinţa unitară şi prea înaltă a Ta şi la sălaşurile 
(Psalm XLII, 3) şi vederile slavei Tale”. 

La acestea fiind călăuzită mintea purtătoare de Dumnezeu şi 
urcând şi sălăşluindu-se în acestea, ajunge mai presus de cele 
văzute, apropiindu-se în orice fel de Dumnezeu Cel Preaînalt. 

Odată ce a venit, deci, Cuvântul adevărat al lui Dumnezeu, 
purtând în El prin fire, în calitate de Cuvânt Sfânt al lui Dumnezeu, 
pe Duhul Sfânt, le este dat, ca urmare. tuturor care au primit prin 
credinţă Sfântul Cuvânt al lui Dumnezeu să primească îndată şi pe 

Duhul Sfânt, care se află în chip neîndoielnic de-a pururea 
împreună cu Cuvântul; le este dat nu numai prin suflare în faţă, 
cum l-a primit mai înainte Adam de la Dumnezeu Tatăl şi mai pe 
urmă ucenicii lui Hristos prin suflarea lui Hristos (loan XX, 22), ci 
deodată, în chip nevăzut, ca o suflare (Fapte II, 2) a Duhului ce 
suflă în mod vădit harul Duhului. Ca atare, cei ce se împărtăşesc de 
EI, văd, în chip înţelegător, Duhul ţâşnind din ei pururea, asemenea 
unui izvor, şi luminându-i. Prin aceasta le dă să vadă cu mintea, în 
Chip minunat, cele date lor prin naşterea din nou şi li se face cu 
putinţă de cunoscut şi de însuşit cele ale slavei dumnezeieşti. Şi 
prin împărtăşirea mai presus de fire de Duhul, prin har, mintea se 
face în întregime văzătoare, în chip tainic, a unor mari bunătăţi. Şi, 
înaintând prin statornicul ajutor al harului, ajunge la străvederi şi 
mai înainte cunoaşteri prin luminarea Duhului şi urcă astfel în 
planul lui Dumnezeu, văzând unirea ipostatică mai presus de minte 
a firii dumnezeieşti înfăptuită cu firea omului şi revărsarea Duhului 
peste toate. E o unire şi o revărsare pe care nu a văzut-o astfel 
Adam, căci încă nu ajunsese părtaş firii dumnezeieşti şi cu adevărat 
dumnezeu prin lucrare. (Calist Patriarhul, Filocalia 8, pag. 242). 


"Începutul înţelepciunii este frica de Domnul”. 
Psalm CX, 10; Proverbe 1, 7 


Precum când e vorba de cele şapte daruri ale Duhului, dacă nu 
începe cineva de la frică, nu poate urca la celelalte, aşa şi în 
fericirile Domnului. Căci "începutul înţelepciuniii este frica 
Domnului”, zice David; iar celălalt prooroc, grăind de sus, a zis 
despre aceasta: "Duhul înţelepciunii, al înţelegerii, ul credinţei, 
duhul temerii de Dumnezeu” (Isaia XI, 2-3). Domnul de asemenea 
a început să înveţe de la frică, pentru că zice: "Fericiţi cei săraci 
cu duhul” (Matei V, 3), adică fericit este cineva când e cuprins de 
frica lui Dumnezeu, având o zdrobire negrăită a sufletului. Domnul 
a pus această poruncă drept temelie, dându-ne să cunoaştem că fără 

ea chiar de va petrece cineva în cer, nu va folosi nimic, având 
mândria prin care diavolul şi Adam şi alţii au căzut. De aceea, cel 
ce vrea să păzească prima poruncă, adică frica, e dator să cugete cu 
multă sârguinţă la întâmplările descrise mai înainte ale vieţii şi la 
binefacerile nemăsurate şi neînţelese ale lui Dumnezeu şi la toate 
câte le-a făcut şi le face cu noi prin porunci şi dogme, ameninţări 
şi făgăduinţe văzute şi nevăzute, păzind, hrănind, purtând de grijă, 
dând viaţă, izbăvind de vrăjmaşii văzuţi şi nevăzuţi, tămăduind prin 
rugăciunile şi mijlocirile sfinţilor Săi bolile pe care le-a adus 
neorânduiala noastră. (Cuv. Petru Damaschin, Filocalia 5, pag. 52). 


"Munţii saltă ca berbecii, iar dealurile ca mieii”. 
Psalm CXIII, 4 


Deosebirea între săltarea mare şi mică o arată dumnezeiescul 
David. El vorbeşte despre cei desăvârşiţi şi despre cei începători, 
căci ar fi fost nepotrivit să spună despre munţi şi dealuri că saltă, 
aceştia fiind fără viaţă. (Sf. Grigorie Sinaitul, Filocalia 7, pag. 163). 


"Ai rupt legăturile mele, ie îţi voi aduce jertfă de laudă". 
Psalm CXV, 7 


Mintea, în vremea rugăciunii, nu poate zice cu îndrăznire către 
Dumnezeu: "Ai rupt legăturile mele, Ţie îți voi aduce jertfă de 
laudă”, dacă nu rupe, din dorul celor mai înalte, legăturile fricii, ale 
trândăviei, ale somnului mult şi ale lăcomiei de mâncare, din care 
se naşte păcătuirea. 

Cel împrăştiat în rugăciune stă afară de catapeteasma cea 
dintâi. Înăuntru ajunge cel ce o face de un singur gând. Dar în 
Sfintele Sfinţilor priveşte numai cel ce împreună cu pacea 
gândurilor naturale contemplă cele dimprejurul fiinţei care întrece 

orice minte şi s-a învrednicit de vreo arătare luminoasă de acolo. 
(Ilie Ecdicul, Filocalia 4, pag. 296). 


"Descoperă ochii mei şi voi înţelege minunile legii Tale”. 
Psalm CXVIII, 18 


Strigă către Dumnezeu cel acoperit de ceața cugetului 
pământesc. Căci neştiinţa minţii pământeşti, fiind o ceaţă şi un 
întuneric adânc ce acoperă vederea sufletului, îl face pe acesta 
întunecat şi înnegurat de nu poate înţelege cele dumnezeieşti şi 
omeneşti, nefiind în stare să privească spre razele luminii 
dumnezeieşti. (Nichita Stithatul, Filocalia 6, pag. 294). 


"Pe calea poruncilor Tale am alergat, când ai lărgit inima 
mea". 
Psalm CXVIII, 32 


Cel ce nu va vrea să scape şi să fugă de durerea născută din 
frica de chinurile veşnice, ci se va lipi cu toată hotărârea inimii de 
ea şi-şi va strânge şi mai mult legăturile ei, pe măsura acestei 
hotărâri va înainta mai repede şi se va înfăţişa înaintea feţei 
Împăratului împăraţilor. lar întâmplându-se aceasta, îndată ce va 
privi ca printr-o ceaţă spre slava Aceluia, i se vor dezlega lanţurile, 
iar călăul lui, sau frica, va fugi departe de la el, şi durerea din 
inima lui se va întoarce în bucurie şi se va face izvor care izvorăşte 
la vedere neîncetat şiroaie de lacrimi, iar în minte, linişte, blândeţe 
şi dulceaţă de negrăit. Ba îi va da şi bărbăţie şi-l va face să alerge 
slobod şi neîmpiedicat spre toată ascultarea poruncilor lui 
Dumnezeu. 

Acestea sunt cu neputinţă celor începători, dar le sunt proprii 
celor ce au ajuns, prin înaintare, spre mijloc. Iar celor desăvârşiţi 

izvorul acesta li se face lumină, inima schimbându-li-se şi 
prefăcându-li-se fără de veste. (Sf. Simeon Noul Teolog, Filocalia 
6, pag. 66). 


“Şi voi răspunde celor ce mă ocărăsc”. 
Psalm CXVIII, 42 
“Oare nu lui Dumnezeu se va supune sufletul meu ?'" 
Psalm LXI, 1 


Cel ce se luptă înlăuntru trebuie să aibă în aceeaşi clipă aceste 
patru: smerenie, atenţie, deplină împotrivire şi rugăciune. Smerenie, 
fiindcă lupta lui este faţă de dracii cei mândri, potrivnici smereniei; 
şi ca să aibă în mâna inimii ajutorul lui Hristos (Dumnezeu), pentru 
că Hristos urăşte pe cei mândri. Atenţie - ca să-şi facă inima 
pururea fără nici un gând, chiar bun dacă ar părea. Împotrivire - 
pentru ca atunci când ar cunoaşte cu agerime pe cel ce vine, îndată 
să se opună cu mânie celui viclean (Psalm CXVIII, 42; LXI, 1). 
Rugăciune - ca îndată după împotrivire, să strige către Hristos într- 
un suspin negrăit; şi atunci cel ce luptă va vedea pe vrăjmaş 
risipindu-se prin numele sfânt şi închinat al lui lisus Hristos, ca 
praful de vânt, sau ca fumul ce se mistuie, împreună cu nălucirile 
lui. (sichie Sinaitul, Filocalia 4, pag. 46). 


"Am văzut marginea a tot sfârşitul; dar lată foarte şi fără 
margini este porunca Ta”. 
Psalm CXVIII, 96 


Unele dintre cele ce se petrec, au prin rânduială un început şi 
un sfârşit, de la Făcătorul. Dar virtutea are marginea nemărginită. 
Dacă unii lucrători buni înaintează, de la puterea făptuirii, la 
puterea vederii (contemplării) (Psalm LXXXIII, 7) şi dacă dragostea 

nu ajunge niciodată la sfârşit, dacă Domnul va păzi intrarea fricii 
tale (de EI) şi ieşirea iubirii tale (Psalm 120, 8), atunci marginea 
acesteia este cu adevărat fără margini. | 

"De iubire niciodată nu ne săturăm. Ea ne dă mereu o nouă 
bucurie [...]. Faptul că există iubire e o dovadă că există o 
veşnicie, o infinitate veşnic nouă. lar faptul că iubirea nu este decât 
între persoane, arată că persoanele sunt pentru veşnicie şi că există 
o comunitate impersonală supremă de iubire din veşnicie în 
veșnicie”. 

Înaintând în ea, niciodată nu ajungem la sfârşit, nici în veacul 
de acum, nici în cel viitor, adăugând lumină la lumină. (Sf. Ioan 
Scărarul, Filocalia 9, pag. 360). 


"Cât am iubit legea Ta, Doamne, toată ziua m-am îndeletnicit 


cu ea". 
Psalm CXVIII, 97 


Apusul soarelui aduce noaptea; retragerea lui Hristos din suflet 
aduce întunericul patimilor şi fiarele cele nevăzute îl sfâşie. Când 
răsare soarele, fiarele se retrag în ascunzişurile lor; răsare Hristos 
pe cerul cugetului care se roagă şi toată alipirea lumească se 
depărtează şi dragostea de trup dispare, iar mintea porneşte la lucrul 
ei, adică la meditarea celor dumnezeieşti, până seara, neîntrerupând 
lucrarea legii duhovniceşti nici o clipă şi nesăvârşind-o numai cu 
măsură, ci până la sfârşitul vieţii acesteia şi până la ieşirea 
sufletului din trup [...]. 

"Ziuă” numeşte tot răstimpul vieţii de aici a fiecăruia. (Peolipi 
al Filadelfiei, Filocalia 7, pag. 48-49). 


"Legea Ta este făclie picioarelor mele şi lumină cărărilor mele”. 
Psalm CXVIIL, 105 

"Făclie” a numit legea scrisă, pentru faptul că aceasta prin 
combinaţiile meşteşugite ale diferitelor simboluri, ghicituri, şi tipuri 
materiale, răspândeşte înaintea celor ce-şi lărgesc prin fapte paşii 
sufletului împotriva puterilor vrăjmaşe, lumina care arde răutatea 
patimilor. 

Iar "lumină" a numit legea duhovnicească a harului, pentru 
faptul că arată simplu, fără simboluri sensibile, cărările veşnice, pe 
care mintea contemplativă, urmându-şi drumul, e dusă spre cel mai 
înalt dintre bunuri, spre Dumnezeu, nelăsându-şi determinată şi 
limitată mişcarea cugetării de nici unul dintre lucrurile create [...]. 
Sau poate Proorocul a numit “picioare” drumul întregii vieţi trăite 
după voia lui Dumnezeu sau mişcările gândurilor bune din suflet, 
călăuzite ca de o făclie de lumina din legea scrisă, iar “cărări”, 
chipurile virtuţilor conforme cu legea naturală şi raţiunile 
cunoştinţei din legea duhovnicească, pe care le dezvăluie prezenţa 
lui Dumnezeu-Cuvântul şi care readuc firea la ea însăşi şi la cauza 
ei, prin virtute şi cunoştinţă. (Sf. Maxim Mărturisitorul, Filocalia 3, 
pag. 134). 


"Spre toate poruncile Tale m-am îndreptat, toată calea cea 
nedreaptă am urât-o”. 
Psalm CXVIII, 128 


Toate poruncile Domnului ni s-au dăruit nouă împotriva a toată 
calea cea nedreaptă. De vom nesocoti aşadar fie şi numai una, ni 
se va deschide îndată calea păcatului, opusă ei. (Sfântul Maxim 
Mărturisitorul, Filocalia 2, pag. 2-3). 


"Priveşte la smerenia mea şi la osteneala mea, şi iartă toate 
păcatele mele”. 
Psalm CXVIII, 153-154 

Smerenia şi reaua pătimire slobozesc pe om de tot păcatul. Cea 
dintâi taie patimile sufletului, cea de-a doua pe ale trupului. (Sf. 
Maxim Mărturisitorul, Filocalia 2 pag. 49). 


"Cei ce iubesc legea Ta, au pace multă şi nu este în ei 
sminteală”. 
Psalm CXVIII, 165 


Cel ce păzeşte poruncile lui Dumnezeu nu se face piatră de 
poticneală oamenilor, pentru că nu este sminteală nici în el. Şi în 
acela este lumină, sare şi viaţă după cuvântul Domnului: "Voi 
sunteți lumina lumii şi sarea pământului” (Matei V, 13-14). 
"Lumină", pentru că e virtuos cu viaţa, luminos cu cuvântul şi 
înţelept cu cugetul. “Sare”, pentru că e bogat în cunoştinţa 
dumnezeiască şi puternic în înţelepciunea lui Dumnezeu. "Viază”, 
pentru că prin cuvintele lui învie pe cei omorâţi de patimi şi-i ridică 
din iadul deznădejdii. Prin lumina faptelor sale de dreptate, 
luminează înaintea oamenilor şi-i luminează pe ei înşişi: prin 
dulceaţa şi sarea cuvintelor sale îi strânge din moleşeală şi-i 
izbăveşte de putreziciunea patimilor. lar prin viaţa cuvintelor sale 
dă viaţă sufletelor omorâte de păcat. (Nichita Stithatul, Filocalia 6, 
pag. 245). 


Cei ce iubesc legea lui Dumnezeu se bucură de multă pace şi 
nu este sminteală în ei. Fiindcă nu toate câte plac oamenilor plac şi 
lui i)umnezeu, ci câte par că nu sunt bune sunt foarte bune prin 
fire, celui ce cunoaşte raţiunile lucrurilor şi ale celor ce se petrec 
în făpturi. (Nichita Stithatul, Filocalia 6, pag. 278). 


"Domnul va păzi intrarea ta şi ieşirea ta”. 
Psalm CXX, 8 

Adică a mâncărurilor şi a cuvintelor, prin înfrânare. Căci cel ce 
e cu înfrânare la intrarea şi ieşirea mâncărurilor şi a cuvintelor, 
scapă de pofta ochilor şi-şi îmblânzeşte mânia care vine din lipsa 
răsuflării. Căci înainte de toate de acestea trebuie să aibă grijă şi să 
se sârguiască în tot chipul nevoitorul. Fiindcă se împuterniceşte cea 
contemplativă. (Ilie Ecdicul, Filocalia 4, pag. 288). 


"Ierusalimul ce se zideşte ca o cetate ai cărei părtaşi se adună 
la un loc. Căci acolo s-au suit seminţiile, seminţii ale Domnului, 
spre mărturie lui Israel". 

Psalm CXXI, 3-4 


+ Ierusalimul se tâlcuieşte ca loc al păcii şi este chip al locului 
lui Dumnezeu, adică al sufletului ce are în sine pacea întru Hristos. 
Căci nu orice suflet are în sine pacea cea întru Hristos şi poate 
primi numele păcii, ci cel care se zideşte ca o cetate şi are piatra 
cea din capul unghiului, pe care "a așezat-o Domnul în Sion 
potrivit făgăduinţei, piatra cea de mult preț" (Isaia XXVIII, 16). Iar 
Sionul este vârful văzător al Ierusalimului, care e chipul minţii 
văzătoare a sufletului, plină de pace. Căci dacă ai căuta în altă 
parte, n-ai putea afla mintea observatoare şi privitoare a înălțimilor 
adevărului. Ea nu e decât în inima, care a primit pacea cea întru 
Hristos şi s-a ridicat întreagă la o stare izvorâtoare de pace. 
Ierusalimul e, deci, sufletul care petrece în pacea dumnezeiască, 
având piatra cea din capul unghiului şi pietrele preţioase rotunde 
din Sfintele Scripturi, de care se sfarmă fiarele ce se grăbesc să 
urce în muntele lui Dumnezeu; care are şi asfaltul, adică smerenia 
pe care o produce Duhul Sfânt şi care topeşte şi netezeşte 
învârtoşarea împietrită a inimii, cu focul dumnezeiesc, prefăcând-o 
în chip zdrobit (Psalm L, 18) şi umilit; şi ape din ploi, date 
Mântuitorului, care curg din râurile inimii; ba încă şi lemnele 
neputrezite în vederea unirii, ca nişte gânduri ale făptuirii adevărate; 
apoi cuie şi sfredelul care pricinuieşte frica şi sileşte spre împlinirea 

poruncilor dumnezeieşti; dar şi pe Cuvântul dumnezeiesc ca ziditor 
şi pe cei de după EI, adică pe cei ce cârmuiesc cu ştiinţa primită de 
la El puterile sufleteşti; şi, simplu grăind, uneltele de zidire: postul, 
privegherea, cântarea, citirea şi celelalte câte le-am primit de la 
Cuvântul întrupat spre înfăptuirea modului de virtuţi şi frânghia de 
finic, adică sfinţitele legi ale lui Dumnezeu din Scripturi; şi lumina 
cunoscută cu mintea şi soarele mai presus de toată strălucirea şi 
toate câte răsfrâng lumina în suflet [...]. Căci, el este Ierusalimul 
înţeles cu mintea şi el se zideşte ca o cetate spre locuinţă lui 
Dumnezeu Celui peste toate, Treimii celei fără de început şi de 
viaţă făcătoare. Căci a spus: “Eu şi Tatăl vom veni, desigur 
duhovniceşte, şi locaş la el ne vom face” (loan XIV, 23), ca şi când 
ar zice: "Îl vom face cetate; şi cetate cu adevărat minunată, întinsă 
la nesfârşit”. 

De aceea spune: “Ierusalimul ce se zideşte”, nu zidit. Căci dacă 
Cel ce locuieşte în suflet e necuprins, cu dreptate e să se întindă şi 
sufletul la nesfârşit. Tot de aceea zice: "Ce se zideşte ca cetate” nu 
"cetate ce se zideşte”. Căci, întrucât sufletul se zideşte şi întrucât 
din îmbinarea multor lucruri felurite se alcătuieşte o unică zidire 
întinsă în înălţime şi în lungime şi în lăţime spre locuinţa 
Împăratului fără de început, foarte potrivit i se spune “cetate”. Dar 
întrucât zidirea lui nu primeşte o margine, datorită sălăşluirii în el 
a Celui nesfârşit, care nu e propriu unei cetăţi ce se zideşte, sufletul 
s-a numit, pe drept cuvânt, în Sfintele Scripturi, nu cetate zidită, ci 
ca “cetate ce se zideşte”. lar semnul vădit că e lerusalim, dar că e 
ca o cetate ce se zideşte, este că cei părtaşi de el, adică puterile lui, 
se adună la un loc şi nu se împart, nici nu rătăcesc împrăştiaţi, ci 
petrec netulburat în pacea cea întru Hristos, fiind adunaţi la un loc 
şi având o unitate între ei. Apoi, pentru a desăvârşi adunarea la un 
loc a părtaşilor cetăţii, mai dă şi un alt semn şi anume că “acolo s- 
au suit seminţii, seminţiile Domnului, ca mărturie lui Israel". Pe cei 
ce mai înainte i-a numit părtaşi, acum îi numeşte “seminţii”. Căci 
puterile sufletului nu sunt de un neam străin. lar cele ce sunt simplu 
seminţii ale sufletului, se fac seminţii ale Domnului, fiind făcute 
trepte dumnezeieşti şi mai presus de lume în sufletul plin de pace. 

Iar prin aceasta se fac mărturie şi întărire lui Israel sau minţii care 
vede pe Dumnezeu, şi împlinesc toate un singur lucru al lui 
Dumnezeu: cunoaşterea Lui. Şi toate aceste puteri înţelegătoare 
ajută la zidirea cetăţii lui Dumnezeu: Atotţiitorul, paşnică şi sfântă. 
Căci cu adevărat în ea s-au înălţat puterile sufleteşti ca nişte trepte, 
făcând mintea purtătoare de Dumnezeu şi pătrunsă de Dumnezeu, 
văzătoare de Dumnezeu. Căci precum este cu neputinţă seminţiilor 
sau puterilor sufletului împrăştiate şi stăpânite şi împărţite de lucruri 
străine să se facă trepte şi să zidească sufletul, întrucât nefiind 
adunate la un loc, nu-l pot face loc al păcii, nici Ierusalim ce se 
zideşte ca să vadă cineva în el lucrarea înţelegătoare, aşa adunându- 
se acestea la un loc, este cu neputinţă să nu se înalțe în el ca trepte 
înţelegătoare şi departe conducătoare în Domnul, conglăsuind cu 
mintea care vede pe Dumnezeu şi apărând-o. Căci, atunci când 
sufletul se zideşte duhovniceşte ca cetate, într-o aşezare paşnică şi 
liniştită, şi părtaşii sau puterile lui sunt adunate la un loc, puterile 
înţelegătoare se înalţă ca nişte trepte ale Domnului şi se orânduiesc 
unitar, alcătuind în chip conştient o oaste unită, aliată cu mintea 
care priveşte pe Domnul [...]. 

Dacă voieşti să cunoşti că a început să umbrească din pace 
lumina dumnezeiască sufletul tău; dacă voieşti să ştii că sufletul tău 
e un Ierusalim ce se zideşte ca o cetate; dacă bagi de seamă că 
părtaşii lui sunt adunaţi la un loc, adică toate gândurile şi puterile 
lui s-au adunat împreună şi voiesc să fie într-o unitate ca să nu fie 
o cetate dezbinată, ci să-l zidească în chip unit ca pe o cetate; dacă 
se suie în acest Ierusalim, ce se zideşte ca o cetate, seminţiile 
Domnului sau puterile cel mai generale ale sufletului, ajunse 
dumnezeieşti şi înălțându-se duhovniceşte şi făcându-se ca nişte 
trepte; dacă vezi săvârşindu-se acestea în tine, să nu încetezi să 
zideşti astfel mai departe. Adu-ţi aminte de turnul dezbinării şi de 
zidirea lui şi de despărţirea limbilor (Facere XI, 1-9) şi cunoaşte că 
nu toată zidirea e bună, chiar dacă pare din afară astfel. [...] 

Cei ce au ochi văd două feluri de zidiri şi de trepte: una ce se 
face spre bine şi spre locaş al lui Dumnezeu. Iar semnul ei este că 
părtaşii ei sunt adunaţi la un loc şi seminţiile ei sunt seminţii ale 


191 


Domnului ce se înalţă în ea, vestind sufletului lucruri mari, 
minunate şi pricinuitoare de pace, de iubire şi de sfințenie, şi 
zidindu-l. 

Iar alta ce se face spre rău şi spre pierderea sufletului. Semnul 
ei nemincinos este împărţirea limbilor spirituale şi o cumplită 
tulburare. Iar sfârşitul e că se face sălaş patimilor, cum s-a făcut 
turnul dezbinării sălaş şerpilor. 

Învață deci, deosebirea celor două zidiri şi nu vei mai greşi, 
când voieşti să alegi dintre amândouă pe cea mai bună. Dacă nu 
sunt stăpânite din vreme şi de multe ori adâncurile inimii tale de 
pacea şi de unirea gândurilor şi de lumina înţelegătoare; dacă nu se 
urcă din vederea lui Dumnezeu o plăcere negrăită în inima ta; dacă 
nu porneşte din cea mai din mijloc încăpere a inimii tale o 
reaprindere şi o lucrare duhovnicească cu temeiul într-un ipostas, 
încât să ţi se pară adeseori că ai biruit mădularele trupului printr-o 
bucurie şi o lumină înţelegătoare şi printr-o vedere adâncă şi tainică 
ce vine de sus, în inimă; dacă nu gustă sufletul tău în chip 
duhovnicesc taine negrăite; dacă nu se produce în tine în chip unitar 
şi dintr-odată o bucurie negrăită şi o uimire neînţeleasă; dacă nu 
primeşti sfinţenia lui Hristos răsărind înlăuntrul tău, cunoaşte că 
sufletul tău nu este Ierusalim, nici nu se zideşte ca o cetate şi nici 
părtaşii sau gândurile lui nu sunt adunate la un loc, nici seminţiile 
sau puterile generale nu s-au făcut seminţii ale lui Hristos, nici nu 
se suie în suflet lucruri minunate bine orânduite, dezvăluind minţii 
şi arătându-i "cele ce ochiul nu le-a văzut şi urechea nu le-a auzit 
şi la inima omului, nepărtaş de Duhul dumnezeiesc, nu s-au suit" 
(1 Corinteni II, 9).(Calist Patriarhul, Filocalia 8, pag. 321-326). 


“Cei ce se încred în Domnul sunt ca muntele Sionului: nu se va 
clinti în veac cel ce locuieşte în Ierusalim”. 
Psalm CXXIV, 1 


Dacă te temi de păcătoşii asemănători ţie ca să nu vadă 

păcatele tale, cu cât mai mult nu trebuie să te temi de Dumnezeu, 
care ia aminte la toţi? Din sfătuirea cu tine, vine în tine frica de 
Dumnezeu în suflet. Şi de rămâi neclintit în ea, vei rămâne neclintit 
în faţa patimii. (Isaia Pustnicul, Filocalia 12, pag. 58). 


"De n-ar zidi Domnul casa, în zadar s-ar osteni cei ce o zidesc; 
de n-ar păzi Domnul cetatea, în zadar ar priveghea cel ce o 
păzeşte". 

Psalm CXXVI, 1 


Cel ce voieşte să-şi biruiască trupul, sau să se războiască din 
puterea sa proprie, în zadar aleargă. Căci de nu va dărâma Domnul 
casa trupului şi nu va zidi casa sufletului, în zadar posteşte şi 
priveghează cel ce voieşte tă o dărâme. (Sf. loan Scărarul, Filocalia 
9, pag. 226). 


“Întru smerenia noastră Şi-a adus aminte de noi Domnul şi ne- 
a izbăvit pe noi de vrăjmaşii noştri”. 
Psalm CXXXV, 23-24 


Din ascultare se naşte smerenia, din smerenie, nepătimirea. 
Drept aceea, nimic nu ne va împiedica să spunem că din ascultare 
se naşte nepătimirea, prin care vine culmea smereniei. Căci 
nepătimirea începe de la smerenie, precum legea, de la Moise. Dar 
fiica desăvârşeşte pe maică, precum Maria, Adunarea. 

Cele trei virtuţi: ascultarea, smerenia, nepătimirea, au fost 
asemănate cu trei feţe: cu Moise, cu Adunarea, cu Maria. De aceea, 
precum acolo, după ce iudeii au trecut Marea Roşie, vrând să cânte 
cântare de biruinţă lui Dumnezeu, aveau ca născător şi făcător al 
acesteia pe Moise, iar împlinitoare pe Maria, fiind şi ea dintre cei 
din obşte şi nu începătură, aşa se şi zice: "În faţa lui Moise se cade 

a vedea ascultarea, în fața Adunării smerenia, iar a Mariei - 
nepătimirea” (Sf. loan Scărarul, Filocalia 9, pag. 113). 


"Cum vom cânta cântare Domnului în pământ străin ?" 
Psalm CXXXVI, 4 


Nu se potriveşte cuvântarea de Dumnezeu (teologia) cu cei ce 
plâng, căci ea risipeşte plânsul lor. Cuvântătorul de Dumnezeu se 
aseamănă celui ce şade pe scaun ca un învăţător. Iar cel ce plânge, 
celui ce şade în gunoi şi în sac. Aceasta este ceea ce a spus David 
când plângea răspunzând celor ce-l întrebau, măcar că a fost şi 
înţelept şi învăţător (Psalm CXXXVI, 4). 

"Pământul străin” este pământul împătimirii [...]. (Sf. Ioan 
Scărarul, Filocalia 9, pag. 171). i 


"Fiica Babilonului, cea slăbănoagă (ticăloasă) fericit este cel ce- 

ţi va răsplăti ţie răsplătirea pe care tu ne-ai răsplătit-o. Fericit 

este cel ce va prinde şi va izbi pe pruncii tăi de piatră”. 
Psalm CXXXVI, 8-9 


Prin Babilon se înţelege zăpăceală. Căci aşa se tălcuieşte Babel, 
care este Sichem. 

lar prin “fiica Babilonului” se înţelege duşmănie. Căci întâi 
sufletul se zăpăceşte şi apoi naşte păcatul (răutatea). Iar pe aceasta 
o numeşte "slăbănoagă" (ticăloasă), pentru că păcatul nostru e lipsit 
de fiinţă şi de ipostas, născându-se prin nepăsarea noastră, din ceea 
ce nu este, iar prin îndreptarea noastră piere şi se mistuie iarăşi în 
nimic [...]. 

"Fericit este cel ce îţi va răsplăti răsplătirea ta pe care ne-ai 
răsplătit-o nouă" (Psalm CXXXVI, 11) [...]. Cuvântul fericeşte pe 
cei ce au întors păcatul înapoi (ca răsplată) şi fericit este cel ce va 

nimici cele întâi născute de tine, adică gândurile viclene, nedând 
răului timp să crească şi să lucreze în el un rău mai mare; ci, 
repede, până când sunt încă prunci, înainte de a fi hrănite şi de a 
creşte împotriva lui le va apuca şi le va zdrobi de piatră, care este 
Hristos, şi le va pierde pe ele. (Avva Dorotei, Filocalia 9, pag. 
589). 


"Oare n-am urât, Doamne, pe cei ce Te urăsc pe Tine, şi nu m- 
am topit împotriva duşmanilor Tăi ? Cu ură desăvârşită i-am 
urât pe ei, şi duşmani mi s-au făcut mie”. 

Psalm CXXXVIII, 21-22 


Duşmani ai lui Dumnezeu sunt gândurile rele, care împiedică 
să se facă voia Lui, în vreme ce Acela “vrea ca toți oamenii să se 
mântuiască şi să vină la cunoştinţa adevărului” ( Timotei II, 4) 
acestea ne amăgesc prin patimi şi ne închid calea spre mântuire. 
Despre ele şi Domnul a spus că nu vin de la Adam, ci pornesc din 
inimă şi de aceea spurcă pe om. Pe de altă parte e sigur că nu sunt 
din credinţă, ci din slava deşartă. (Marcu Ascetul, Filocalia 1, pag. 
358-359). 


Foarte mult ne foloseşte spre mântuire ura împotriva dracilor, 
care ne ajută şi la lucrarea virtuţii. Dar să o nutrim aceasta de la 
noi, ca pe un vlăstar bun, nu suntem în stare, pentru că duhurile 
iubitoare de plăceri o sting şi cheamă din nou sufletul la prietenie 
şi obişnuinţă cu ei. Această prietenie sau, mai bine, această rană, 
anevoie de lecuit, o tămăduieşte însă doctorul sufletelor, prin 
părăsirea noastră. Căci ne lasă să pătimim lucruri înfricoşate de la 
duhuri, noaptea şi ziua, până ce sufletul aleargă iarăşi la ura cea de 
la început [...]. lar cu ură desăvârşită urăşte pe vrăjmaşi acela care 
nu păcătuieşte nici cu fapta, nici cu gândul, lucrul care este semnul 
celei mai mari şi celei dintâi nepătimiri. (Evagrie Ponticul, Filocalia 
1, pag. 82). 

"Măreţia lui Dumnezeu nu are margini". 
Psalm CXLIV, 3 

"Înţelepciunea Lui nu poate fi iscodită”. . 
Baruch 3, 18 


Mai întâi se minunează mintea, gândindu-se la nemărginirea lui 
Dumnezeu în toate privinţele şi la acel ocean nestrăbătut şi mult 
dorit. În al doilea rând, se uimeşte întrebându-se cum a adus toate 
lucrurile din nimic la existenţă. (Sf. Maxim Mărturisitorul, Filocalia 
2, pag. 98). 


"M-am smerit şi m-a mântuit Domnul în grabă”. 
Psalm CĂLIV, 6 


N-am postit, n-am privegheat, nu m-am culcat pe jos, ci "m-am 
smerit şi Domnul m-a mântuit”. Pocăinţa învie, plânsul bate la uşa 
cerului, iar cuvioasa smerenie o deschide [...]. 

"Precum Sfânta Treime a Ipostasurilor este în dumnezeirea cea 
una şi dumnezeirea cea una, în trei ipostasuri, aşa şi pocăinţa, 
plânsul şi smerenia sunt de un neam şi se întăresc în harul 
dumnezeiesc şi harul le uneşte pe acestea, unind pe una cu alta şi 
înălțând mintea la Dumnezeu”. (Sf. loan Scărarul, Filocalia 9, pag. 
302). 


"Lăudaţi pe Domnul în glas de trâmbiţă” 
Psalm CL, 3-5 


Înseamnă: prin pomenirea învierii, care va fi anunţată prin 
trâmbiţă, precum s-a scris. 

"Lăudaţi-L pe El în psaltire şi în chitară”, adică prin limba 
noastră şi prin gură, lovindu-le cu duhul ca cu un plectru (pană). 

"Lăudaţi-L în tobă şi alăută”, adică în trup şi suflet, de la care, 
ca de la o alăută străbat cererile la Dumnezeu. 

"Lăudaţi-L în strune şi în organe”, adică în inimă şi în toate 
măruntaiele şi în toate fibrele dinlăuntru, pe care le-a numit organe. 

"Lăudaţi-L pe El în chimvale bine răsunătoare”, adică prin 
buze, prin care se împletesc melodiile armonioase ale psalmodierii. 
(Sf. Maxim Mărturisitorul, Filocalia 2, pag. 244). 


"Frica de Dumnezeu este începutul înţelepciunii; cei fără de 
minte dispreţuiesc înţelepciunea şi stăpânirea de sine”. 
Pilde I, 7 


Frica dumnezeiască nu are cutremurare, dacă prin cutremurare 
se înţelege nu frica din bucurie, ci aceea din mânie sau cea a 
certării povăţuitoare, ori cea a părăsirii, ci ea e o veselie cu 
cutremurare care vine din rugăciunea făcută în focul temerii de 
Dumnezeu. lar prin frică nu înţeleg aici pe cea cu cutremurarea 
venită din mânie sau din osânda veşnică, ci pe aceea a înţelepciunii, 
care se şi numeşte începutul înţelepciunii. Iar frica se împarte în 
trei: cea începătoare, cea desăvârşită, cea din mânie, care trebuie 
numită şi cutremurare propriu-zisă, sau tulburare, sau zdrobire. 

Iar cutremurarea e de multe feluri: una e cea din mânie şi alta 
cea din bucurie; una e cea din iuţime, alta e cea din obişnuinţa 
învechită; alta cea din blestemul venit prin Cain asupra neamului 
omenesc, alta cea a păcatului şi a rătăcirii. Pe cel ce se nevoieşte îl 
războieşte la început cutremurarea din bucurie şi cea din păcat. Dar 
nu tuturor li se întâmplă aşa. Semnele acestora sunt următoarele: a 
celei dintâi, o veselie cu cutremur şi cu multe lacrimi, când harul 
mângâie sufletul; a celei de-a doua, o căldură dezordonată, o 
înfumurare şi o învârtoşare de inimă, care aprinde sufletul şi 
mădularele spre împreunare, îndemnând la încuviințarea unor fapte 
de ruşine, prin nălucirea din lăuntru. (Sf. Grigorie Sinaitul, Filocalia 
7, pag. 164). 

Din aceasta se vede că latura pătimitoare a sufletului nu e 
mortificată prin deprindere, ci înaintată la o lucrare de Dumnezeu 
iubitoare, agoniseşte străpungerea mântuitoare şi plânsul fericit, care 
aduce baia iertării, reînnoirea naşterii din Dumnezeu, adică lacrimile 
pocăinţei. (Sf. Grigorie Palama, Filocalia 7, pag. 247). 


Frica de Dumnezeu este îndoită: una a începătorilor şi alta a 
celor desăvârşiţi. 

Despre cea dintâi s-a scris aşa: "Începutul înțelepciunii este 
frica de Dumnezeu" şi "Veniţi, fiilor, să mă ascultați, frica 
Domnului vă voi învăţa pe voi” (Psalm XXXIII, 11); şi "De frica 
Domnului se abate fiecare de la păcat" (Isus Sirah II, 7) şi "Unde 
e frică, acolo e şi păzirea poruncilor” (Isus Sirah II, 16). Iar 
cuviosul Isaac Sirul zice: “Frica de Dumnezeu e începutul virtuţii, 
dar se spune că este şi rodul credinţei şi ea se seamănă în inimă, 
când cugetarea se desparte de împrăştierea lumii, adunând 
gândurile sale cele ce umblă în împrăştiere, în gândirea la 
viitoarea adunare a tuturor" [...] (Filocalia 10, cuvântul I, pag. 25) 
Şi "Înţelepțeşte-te ca să pui temelie în călătoria ta frica de 
Dumnezeu şi în puţine zile te vei vedea din nou în poarta 
împărăției, pe un drum neocolit” (Filocalia 10, cuvântul I, pag. 29). 

Iar despre frica de a doua sau cea desăvârşită s-a spus: “Fericit 
bărbatul care se teme de Domnul; întru poruncile Lui va voi 
foarte" (Psalm CĂI, 1). Şi: "lată, așa se va binecuvânta omul cure 
se teme de Domnul" (Psalm CXXVII, 4). Şi: “"Fricu de Domnul este 
curată; ea rămâne în veacul veucului” (Psalm XVIII, 10). 

Şi Sfântul Petru Damaschin scrie: "Semnul fricii dintâi este că 
urăşte păcutul şi se mânie pe el cu cel rănit de fiară, iur ul celei 
desăvârşite e că iubeşte virtutea şi se teme de schimbure. Căci 
nimeni nu e neschimbător şi în orice lucru în viaţa aceasta trebuie 
să ne temem pururea de cădere” (Filocalia 5, cuvântul 3, pap. 200), 
(Monahit Calist şi lenauie Xanthopol, Filocalia 8, pag. 57-58). 

"Fiecare îşi va mânca rodurile căii sale“. 
Pilde I, 31 


Dacă cineva e după înfăţişare născut fără vreme, se zice că 
acum îşi mănâncă jumătate din cele trupeşti, iar cealaltă jumătate 
în veacul viitor. (loan Carpatinul, Filocalia 4, pag. 126). 


"Iar în stânga ei, bogăţie şi slavă". 
Pilde III, 16 


Cel înconjurat are pe cei ce-L înconjoară şi înainte şi îndărăt 
şi de-a dreapta şi de-a stânga. Deoarece, prin urmare, şi Domnul are 
pe cei ce-L înconjoară, vom înţelege prin cei dinapoi pe aceia care 
umblă fără greşeală pe urmele Domnului Dumnezeu prin împlinirea 
poruncilor, adică prin virtutea cu fapta; prin cei din stânga, pe aceia 
care au dobândit contemplaţia naturală prin duh, împreună cu 
înţelegerea cucernică a judecăților. (Sf. Maxim Mărturisitorul, 
Filocalia 3, pag. 42). 


"În dreapta ei, anii vieţii”. 
Pilde III, 16 


Prin cei din deapta vom înţelege pe aceia care au primit 
cunoştinţa imaterială a celor inteligibile, liberă de închipuirile 
sensibile. (Sf. Maxim Mărturisitorul, Filocalia 3, pag. 42). 


"Să nu te abaţi la dreapta sau la stânga. Ci umblă pe calea 
împărătească". 
Pilde IV, 27 

În aceste trei chipuri de viaţă stă toată vieţuirea călugărească: 
fie în nevoinţă retrasă şi singuratică, fie în liniştire cu unul sau cu 
doi, fie în şederea cu răbdare în obşte. 

"Este uşor să pierzi cele bune, dar să le dobândeşti nu e uşor. 
Căci păcatul are două ajutoare prin care războieşte cumplit 
virtutea, născându-se dintr-o parte sau din alta: prin trecerea 
măsurii şi prin lipsă. lar virtutea răsărind numai la mijloc, se 
sileşte să se împotrivească fiecăreia dintre cele două, care o 
războiesc”. (Sf. Ioan Scărarul, Filocalia 9, pag. 59). 


"Bea apele din vasele tale şi din izvorul fântânilor". 
Pilde V, 15 


Cel ce a învăţat să sape, prin fapte şi contemplaţie, fântânile 
virtuţii şi ale cunoştinţei de sine, asemenea Patriarhilor, va afla 
înlăuntru pe Hristos, izvorul Vieţii, din care ne îndeamnă 
Înţelepciunea să bem. (Sf. Maxim Mărturisitorul, Filocalia 2, pag. 
182-183). 


"Va pune cineva foc în sân şi nu-şi va arde hainele ?" 
Pilde VI, 27 


Cine nu va arde şi nu se va umplea de strălucire şi nu va 
răspândi şi el fulgerele dumnezeirii, pe măsura curăţirii şi a 
împărtăşirii de foc, dacă va primi în inimă focul ceresc neacoperit? 
Căci  împărtăşirea urmează curăţirii, iar curățirea urmează 
împărtăşirii.(Sf. Simeon Noul Teolog, Filocalia 6, pag. 80). 


"Îi iubesc pe cei ce Mă iubesc". 
Pilde VIII, 17 

Dacă mireasa îşi întoarce către altul dragostea de la mirele cu 
care s-a învoit, şi se împreună cu acela, pe faţă sau în ascuns, nu 
numai că nu mai poate spera să primească de la mire nimic din cele 
făgăduite ei, ci are să aştepte cu dreptate şi pedeapsa şi ocara 
prevăzută de lege. Tot aşa se întâmplă şi cu noi. Dacă-şi întoarce 
careva dragostea datorată mirelui Hristos, spre pofta vreunui alt 
lucru, pe faţă sau în ascuns, şi inima lui e ţinută de acel lucru, se 
face urât mirelui şi nevrednic de unirea cu El. (Sf. Simeon Noul 
Teolog. Filocalia 6, pag. 77-78). 


"Unde lipseşte cârmuirea, poporul cade; căci mântuirea este în 
sfătuire multă“. 
Pilde XI, 14 


Un oarecare dintre înţelepţi a spus că leacurile celor contrare 
sunt cele contrare. Fiindcă, deci, pricina tuturor lucrurilor 
întristătoare este neascultarea şi mândria, iar a celor de bucurie este 
ascultarea şi zdrobirea inimii, cel ce doreşte să vieţuiască fără 
greşeală trebuie să petreacă în supunerea faţă de un părinte încercat 
şi nesupus înşelării şi să socotească porunca şi sfatul lui ca pe 
cuvântul şi sfatul lui Dumnezeu. (Monahii Calist şi Ignatie 
Xanthopol, Filocalia 8, pag. 40). 


Sf. Scriptură ne îndeamnă să nu avem încredere în noi înşine, 
să nu ne socotim pe noi înşine înţelepţi, să nu credem că ne putem 
cârmui pe noi înşine, ci avem nevoie de ajutor. Frunza e de la 
început întotodeauna verde, în creştere, plăcută, apoi se usucă cu 
încetul şi cade. Iar la sfârşit e dispreţuită, călcată în picioare. Aşa 
e şi omul necârmuit de cineva. La început are totdeauna căldură 
pentru post, pentru priveghere, pentru liniştire, pentru ascultare. 
Apoi stingându-se pe încetul acea căldură şi omul neavând un 
cârmuitor, se usucă pe nesimţite şi cade şi se face rob vrăjmaşului. 

Iar: "mântuirea este întru sfat mult" - nu în înţelesul că trebuie 
să se sfătuiască cu fiecare, ci să se sfătuiască în toate. (Avva 
Dorotei, Filocalia 9, pag. 528). 


“Iar căile celor ce ţin mereu minte răul, duc spre moarte; tot 
cel ce ţine minte răul e nelegiuit”. 
Pilde XII, 29; XXI, 24 


Supărarea este împletită cu amintirea răului. Prin urmare, când 
mintea va oglindi faţa fratelui cu supărare, vădit este că-şi aminteşte 
răul de la el. 

Dacă îţi aminteşi de răul de la cineva, roagă-te pentru el şi vei 
opri patima din mişcare, despărţind, prin rugăciune, supărarea de 
amintirea răului ce ţi l-a făcut, iar devenind iubitor de oameni, vei 
şterge cu totul patima din suflet. Dacă însă altul ţine minte răul de 
la tine, fii îndatoritor şi smerit faţă de el şi stai cu dragoste în 
preajma lui şi-l vei izbăvi de patima lui. (Sf. Maxim Mărturisitorul, 
Filocalia 2, pag. 96). 


"Cel ce-şi cruţă nuiaua sa, urăşte pe fiul său; iar cel ce-l 
iubeşte, îl ceartă cu grijă”. 
Pilde XIII, 24 


Căci precum Dumnezeu, fiind bun, vrea să-i facă pe toţi buni, 
aşa şi diavolul, rău fiind, pofteşte să-i atragă pe toţi la ticăloşenia 
sa, măcar că nu poate. Şi precum părinţii iubitori de fii întorc pe fiii 
lor care fac lucruri nesocotite, cu ameninţări, fiind purtaţi de iubire, 
aşa şi Dumnezeu îngăduie încercările ca pe un toiag, care întoarce 
pe cei vrednici de la viclenia diavolului. (Cuv. Petru Damaschin, 
Filocalia 5, pag. 153-154). 

"Când se veseleşte inima, se luminează faţa, iar când se află în 


întristări aceea, se posomorăşte aceasta". 
Pilde XV, 13 


Cel ce cultivă gândurile păcătoase îşi face privirile din afara 
întunecate şi posomorâte. Limba lui e mută pentru laudele 
dumnezeieşti şi nu vine în întâmpinarea nimănui spre fericirea lui. 
Dar cel ce cultivă răsadurile bune şi nemuritoare ale inimii are faţa 
bucuroasă şi luminoasă. Limba lui e cântătoare la rugăciune şi se 
face pe sine întreagă preadulce la cuvânt. În felul acesta este şi se 
face vădit celor ce văd bine, atât cel ce se află încă în robia 
patimilor necurate şi petrece sub puterea silnică a legii cugetului 
pământesc, cât şi cel eliberat de o asemenea robie de către legea 
Duhului. (Nichita Stithatul, Filocalia 6, pag. 225-226). 


Sunt unele dintre lacrimi care ard; şi sunt lacrimi care îngraşă. 
Lacrimile care ies din străpungere şi din inima cuvioasă pentru 
păcate usucă trupul şi ard, şi adeseori şi partea conducătoare a 
sufletului (mintea) simte vătămarea ce-i vine din aceasta când încep 
să curgă. Şi mai întâi omul se întâlneşte neapărat cu această treaptă 
a lacrimilor şi prin ele i se deschide lui o poartă spre treapta a 
doua, care e mai înaltă decât aceasta. Ea e ţara bucuriei, în care 
omul primeşte mila. lar acestea sunt lacrimile ce curg din 
înţelegere. Ele înfrumuseţează şi îngraşă trupul şi curg nesilit de la 
sine. Şi nu numai îngraşă trupul omului, ci şi vederea se 
preschimbă. (Sf. Isaac Sirul, Filocalia 10, pag. 438). 


"Mai bună este o părticică mică cu frica lui Dumnezeu, decât 
multe vistierii cu nedreptate". 
Pilde XV, 16 


Să nu voieşti să aceea primeşti ceva, dacă nu eşti asigurat că 

Dumnezeu ţi-a trimis din roadele drepte şi astfel să o primeşti cu 
toată pacea. Iar cele ce le vezi venindu-ţi din nedreptate, sau luptă, 
sau viclenie, respinge-le şi aruncă-le. Să nu primeşti nici o scăpare 
de vreun necaz sau vreo uşurare a vieţii din vreo faptă nedreaptă a 
ta sau a altuia. E de preferat un lucru mai mic ce-ţi vine prin vreo 
faptă cinstită, din frica lui Dumnezeu, decât un bine mai mare venit 
pe cale necinstită. (Cuv. Isaia Pustnicul, Filocalia 12, pag. 237). 


"De frica Domnului se abate fiecare de la rău". 
Pilde XV, 29 
"Frica Domnului vă voi învăţa pe voi”. 
Psalm XXXIII, 11 


Frica Domnului este îndoită ca şi credinţa. Cele dintâi sunt 
începătoare, iar celelalte desăvârşite şi se nasc din cele începătoare. 
Căci cel ce se teme de munci se teme ca un rob şi se abate de la 
rele. 

Şi iarăşi: “Petrecând frica în noi, ne învaţă calea vieţii” sau 
"Abate-te de la rău şi fă binele" (Psalm XXXIII, 13). Şi cu cât se 
nevoieşte cineva spre bine, cu atât creşte în el frica, până ce şi cele 
mai mici greşeli ale lui, pe care nu le-a luat în seamă vreodată, 
aflându-se în întunericul neştiinţei, i se arată lui. lar desăvârşindu-se 
frica, se desăvârşeşte şi omul, prin plâns, şi nu mai vrea să 
păcătuiască, ci temându-se de întoarcerea patimilor, petrece nerănit 
în frică cea curată. “Frica Domnului curată rămâne în veacul 
veacului” (Psalm XVIII, 10). Pentru că frica cea dintâi nu este 
curată, ci este mai degrabă din păcate. Iar cel curăţit se teme fără 
de păcat, nu fiindcă greşeşte, ci fiindcă este om schimbăcios şi 
îndemânatic la rău. Şi cu cât se înalţă în agonisirea virtuţilor, cu 
atât se teme mai mult ca unul ce cugetă smerit. Şi pe drept cuvânt. 
Căci tot cel ce are bogăţie, se teme mult de pagubă, iar săracul 
petrece fără frică [...]. 

Iar sensul fricii dintâi stă în a urî păcatul şi a ne mânia pe 

păcat ca nişte răniţi de fiară. Iar al celei desăvârşite, în a iubi 
virtutea şi a ne teme de abatere, fiindcă nimeni nu este 
neschimbăcios. De aceea la tot lucrul în viaţa aceasta suntem datori 
să ne temem totdeauna de cădere, văzând pe marele Prooroc şi 
împărat plângând pentru două păcate, şi pe Solomon abătându-se 
spre atâta răutate, şi auzind pe Apostolul care spune: "Celui ce i se 
pare că stă, să ia aminte să nu cadă” (| Corinteni X, 12). Iar dacă 
zice careva că “dragostea scoate afară frica” (| loan IV, 18) bine 
zice, dar pe cea dintâi şi începătoare. Căci despre frica desăvârşită, 
zice David: “Fericit bărbatul care se teme de Domnul şi în 
poruncile Lui voieşte foarte” (Psalm CXI, 1), adică iubeşte foarte 
virtutea. Acesta se află în treapta fiului, fiindcă nu face aceasta de 
frica muncilor, ci din dragostea care scoate afară frica şi, de aceea, 
voieşte foarte şi nu împlineşte din silă, ca un rob, poruncile, de 
frica muncilor. (Cuv. Petru Damaschin, Filocalia $, pag. 198-200). 


'"Toată inima semeaţă este urâciune în faţa lui Dumnezeu". 
Pilde XVI, 5 
"Dumnezeu celor mândri le stă împotrivă". 
I Petru V, 5 


Pedeapsa celor mândri e căderea, iar îmbolditor, dracul. 
Părăsirea lor este ieşirea din minţi. De cele dintâi au fost tămăduiţi 
adeseori oamenii de către oameni. Dar cea din urmă nu poate fi 
vindecată de oameni. (Sf. loan Scărarul, Filocalia 9, pag. 280). 


"Înainte de zdrobirea inimii este trufia"”. 
Pilde XVI, 18 


Pe măsura mândriei ce se vede în suflet, este şi măsura 
zdrobirii sau a certării povăţuitoare ce-i vine de la Dumnezeu. 

Mândria nu e când gândul ei trece repde prin cugetare, nici când 
cineva e biruit de ea pentru o clipă, ci când ea stăruie în suflet. 
Gândului dintâi îi urmează străpungerea. lar starea de a doua, în 
care mândria e iubită, nu cunoaşte străpungerea. (Sf. sad Sirul, 
Filocalia 10, pag. 203). 


"Cu înţelepciune se zideşte casa, şi cu înţelegere se isprăveşte; 
cu simţire se umplu cămările de toată bogăţia scumpă şi bună". 
Pilde XXIV, 3-4 


Toate trebuie împlinite cu dreaptă chibzuire amănunţită pentru 
armonia şi starea paşnică a fiinţei noastre îndoite. Sfântul Maxim 
zice: “Să nu-ţi îndrepți toată luarea-aminte spre trup, ci hotărăşte-i 
o nevoință după putere şi întoarce toată mintea spre cele 
dinlăuntru [...]. Căci «nevoinţa trupească la puţin foloseşte, iar 
binecredincioşia la toate» (I Timotei IV, 8)". (Filocalia 2, pag. 109, 
"Capete despre dragoste”). 

Iar dacă talerul trupului atrage şi stăpâneşte şi îngreuiază talerul 
sufletului, aplecându-l spre mişcări neregulate şi stricătoare de suflet 
- căci "trupul pofteşte împotriva Duhului şi Duhul împotriva 
trupului” (Galateni V, 17) - tu, frânând trupul cu frâul înfrânării, 
mortifică-l până ce se face uşor de purtat, se supune la ceea ce este 
mai bun. Aminteşte-ţi de marele Pavel care zice: "Pe câ se strică 
omul nostru cel din afară, pe atâta se înnoieşte cel din lăuntru zi 
de zi” (II Corinteni IV, 16). (Monahii Calist şi Ignatie Xanthopol, 
Filocalia 8, pag. 89-90). 


"De şapte ori va cădea dreptul şi se va ridica”. 
Pilde XXIV, 16 


Dreptul este aici Domnul nostru lisus Hristos, singurul cu 

adevărat drept. Căci de EI se zice că şi cade şi se şi ridică în noi ca 
unul ce a primit toate cele ale noastre. Iar firea noastră a căzut de 
şapte ori. Prima cădere s-a produs prin greşeala protopărintelui; a 
doua prin uciderea de om a lui Cain, care a introdus prima dată 
uciderea; a treia în vremea generaţiei lui Noe, asupra căreia n-a mai 
rămas Duhul lui Dumnezeu, deoarece oamenii erau numai trupuri; 
a patra pe vremea zidirii turnului; a cincea pe vremea generaţiei lui 
Avraam, din care singur acesta a plăcut lui Dumnezeu; a şasea pe 
vremea lui Moise, a cărui generaţie sporise atât de mult în 
necredinţă, încât a fost trimis el de la Dumnezeu spre tămăduirea 
acestei necredinţe; a şaptea pe vremea generaţiei Proorocilor, care 
a întrecut generaţiile de mai înainte în măsura răutăţii. Deci fiindcă, 
precum s-a zis, firea noastră a căzut de şapte ori, Domnul, mişcat 
de iubirea de oameni, a ridicat-o, unind-o cu Sine după ipostas. (Sf. 
Maxim Mărturisitorul, Filocalia 2, pag. 231-232). 


"Când afli miere, mănâncă cu măsură din ea, ca nu cumva, 
săturându-te, să o verşi”. 
Pilde XXV, 16 


Firea sufletului e un lucru sprinten şi uşor. Uneori sărind, 
doreşte să urce deasupra lui şi să afle cele mai presus de firea lui. 
Şi de multe ori pricepe ceva din citirea Scripturilor şi din 
contemplarea lucrurilor. Dar când i se îngăduie să se asemene cu 
cele pricepute de el, se găseşte mai prejos, după măsura iconomiei 
lui, înțelegând la ce lucruri a intrat cunoştinţa lui. De aceea 
gândurile lui se umplu de frică şi de cutremur şi se grăbeşte să se 
întoarcă iarăşi, din frică, la starea lui coborâtă, socotind că a 
îndrăznit să se ridice la lucruri mai presus de înţelegerea lui. Căci 
de frica acestor lucruri se iveşte în el o temere şi o dreaptă 
socoteală îndeamnă mintea lui să îmbrăţişeze tăcerea şi să nu se 
lase ispitit de îndrăzneală ca să nu se piardă şi să nu caute cele mai 
presus de el, să nu cerceteze cele ce sunt mai înalte ca el. (Sf. Isaac 
Sirul, Filocalia 10, pag. 129). 

"Du-ţi rar piciorul spre prietenul tău ca nu cumva, săturându- 
se de tine, să te urască". 
Pilde XXV, 17 


Prietenul este aici trupul nostru, pentru unirea şi dragostea 
naturală ce-o avem faţă de el. Deci Scriptura te îndeamnă să nu te 
încarci prea mult cu grija de trup, ci să te îngrijeşti de el numai 
atâta cât să poată merge pe urmele sufletului. Iar aceasta rar, ca nu 
cumva, îngrijindu-te prea mult de odihna lui, să se arate în tine cele 
ale vrăjmaşilor şi ale celor ce te urăsc. (Sf. Maxim Mărturisitorul, 
Filocalia 2, pag. 239). 


"De flămânzeşte duşmanul tău, dă-i de mâncare; de însetează, 
adapă-l. Căci făcând aceasta, îngrămădeşti cărbuni aprinşi pe 
capul lui”. 

Pilde XXV, 21-22 


Duşmanul sufletului este trupul nostru, care ne războieşte 
mereu, prin răscoala patimilor din el. Când, deci, cugetul trupesc 
apăsat de conştiinţă flămânzeşte, adică se doreşte după mântuire sau 
însetează după cunoştinţa dumnezeiască, trebuie să-l hrănim prin 
înfrânare şi osteneli şi să-l adăpăm prin meditarea la cuvintele 
dumnezeieşti. Aşa se îngrămădesc peste capul lui, adică peste 
minte, cărbunii aprinşi sau gânduri dumnezeieşti şi duhovniceşti. 
(Sf. Maxim Mărturisitorul, Filocalia 2, pag. 221-222). 


"Am văzut om socotindu-se în sine că este înţelept, însă mai 
multă nădejde are nebunul decât acesta". 
Pilde XXVI, 12 
"Nu fi înţelept în ochii tăi, teme-te de Dumnezeu şi fugi de 
rău”. 
Pilde III, 7 

"Nu suntem destoinici de la noi, ci destoinicia noastră e de la 
Dumnezeu". 
II Corinteni III, 5 


Cei ce vorbesc din gândurile lor, înainte de a le curăţi, au fost 
amăgiţi de duhul părerii de sine. Iar cuvintele acelora sunt 
neplăcute şi neluminate. Căci nu grăiesc împărtăşindu-se din izvorul 
viu al Duhului, ci dintr-o inimă asemenea unei bălți puturoase, în 
care se hrănesc lipitorile, şerpii şi broaştele poftelor, înfumurării şi 
neînfricării. Apa cunoştinţei lor este tulbure şi rău mirositoare şi 
stătută. Cei ce beau din ea se îmbolnăvesc, se umplu de greață şi 
varsă. (Sf. Grigorie Sinaitul, Filocalia 7, pag. 149-150). 


"Ia-i haina, căci s-a pus chezaş pentru altul şi cere-i zălog din 
pricina celor străini“. 
Pilde XXVII, 13 


Până ce era afară de locul de luptă, i se potriveau bine hainele 
celor care nu luptă, acoperindu-i bărbăţia luptătoare cu învelişul 
veşmintelor. Dar odată ce a trecut la luptă, "scoate-i haina”. Pentru 
că trebuie să se lupte gol, mai bine zis nu numai gol, ci şi uns. Căci 
prin dezbrăcare luptătorul nu mai are de ce să fie prins de către 
potrivnic, iar prin ungerea cu untdelemn, chiar dacă ar fi prins 
vreodată, i-ar aluneca din mâini. Untdelemnul îl scapă din 
prinsoare. De aceea potrivnicii caută să arunce cu ţărână unul în 
celălalt, ca, înăsprind prin praf alunecuşul untdelemnului, să se 
poată face uşor de apucat la prinsoare. Ceea ce este praful acolo, 
aceea sunt lucrurile pământeşti în lupta noastră; şi ceea ce este 
acolo untdelemnul, aceea este aici lipsa de griji. Şi precum acolo 
cel uns se desface cu uşurinţă din prinsoare, dar dacă ar lua pe el 
praf, cu anevoie ar scăpa din mâna potrivnicului, tot aşa aici, cel ce 
nu se îngrijeşte de nimic, anevoie poate fi prins de diavol, dar dacă 


ao Ax 

praful grijilor, cu anevoie va scăpa din mâna aceluia. (Nil Ascetul, 
Filocalia 1, pag. 262-263). 


""Răsare soarele şi apune soarele". 
Ecclesiastul I, $ 


Şi Cuvântul când e socotit sus, când jos, după vrednicia şi după 
raţiunea şi modul de comportare al celor ce cultivă virtutea şi se 
străduiesc după cunoştinţa dumnezeiască. Fericit însă cel ce ţine ca 
Iosua Navi (Iosua Navi X, 12) neapus în sine Soarele dreptăţii în 
cursul întregii zile a vieţii de acum, nehotărnicit de seara păcatului 
şi a neştiinţei ca să poată zdrobi şi fugări după lege pe dracii cei 
vicleni, care se ridică împotriva lui. (Sf. Maxim Mărturisitorul, 
Filocalia 2, pag. 178). 


"Vântul suflă către miazăzi, vântul se întoarce către 
miazănoapte şi, făcând roate-roate, el trece neîncetat prin 
cercurile sale". 

Ecclesiastul I, 6 


Cineva poate vedea şi în apropierea noastră vânturile care 
netezesc suprafeţele, nedespărţindu-se de acestea când se mişcă şi 
neridicându-se mai sus, nu findcă nu este loc, ci fiindcă sunt mai 
uşoare cele de deasupra lor. Deci rămân la suprafaţa celor pe care 
le ating, fiind după fire mai uşoare ca acelea. Şi se mişcă în jurul 
lor, nu printr-o fire sufletească, ci prin firea lor. Socotesc că această 
asemănare din parte voind s-o arate şi înțeleptul Solomon, a numit 
corpul ceresc cu numele vânturilor. Dar firea vânturilor din jurul 
nostru e atât de departe de a celor mai înalte şi de mişcarea cât se 
poate de iute a acelora, pe cât de departe e şi uşurimea acelora. (Sf. 
Grigorie Palama, Filocalia 7, pag. 428-429). 

"Vreme este să plângi şi vreme să râzi; vreme este să jeleşti şi 
vreme să dănţuieşti”. 
Ecclesiastul III, 4 


Când mintea vede în Hristos adevărul în chip unitar, e vremea 
de a tăcea. Căci e vremea în care se bea nectarul dumnezeiesc al 
bucuriei şi al veseliei duhovniceşti; e vremea vederilor de taină şi 
al împărtăşirii de lucrurile mai presus de fire. De fapt atunci mintea 
vede limpede potirul în mâna Domnului, plin de vinul amestecării 
neamestecate, contemplă cât se poate de vădit, turnarea din acesta 
în acesta (Psalm LXXIV, 8) şi cunoaşte lămurit că drojdia lui nu s- 
a deşertat (Psalm LXXIV, 8). 

Căci străfundul revărsării bunătăţiii dumnezeieşti nu se 
descoperă nimănui din noi deşertat în viaţa de acum, chiar dacă s-ar 
învrednici de cel mai înalt urcuş spre Dumnezeu şi de cea mai mare 
îndumnezeire. Căci capătul şi desăvârşirea se păstrează tuturor spre 
împărtăşire în veacul viitor. 

"Încă nu s-a arătat ce vom fi”, după ucenicul ce se rezema pe 
piept (| Ioan III, 2). lar după Sfântul Pavel, "acum cunoaştem din 
parte" (1 Corinteni XIII, 9-10), "dar atunci desăvârşitul”. 

Căci atunci drepţii vor bea cu păcătoşii din potirul dumnezeiesc 
de taină şi din ceea ce e desăvârşit, ajunşi, după ce oglinzile se vor 
desface şi adevărul se va descoperi în chip vădit, la simţirea tainei 
care acum e acoperită în chip tainic. (Calist Patriarhul, Filocalia 8, 
pag. 328-329). 


"Dumnezeu a dat fiilor oamenilor împrăştierea cea rea ca să se 
împrăştie în cele deşarte, spre a nu rămâne lipiţi de cele rele”. 
Ecclesiastul III, 10-11 


Nu este cu putinţă celor ce mai au încă vreo legătură cu ceva 
din cele sensibile, să biruiască patimile. lar dacă cineva aduce 


aminte pe cei vechi, că le-ar fi avut pe amândouă, să ştie că de fapt, 

le-au avut, dar nu s-au folosit în chip pătimaş de nici una din ele. 
Aceasta e vădit din aceea că îşi luau femei, dar le cunoşteau numai 
după mulţi ani, cum se scrie în vechea carte a neamurilor. 

Ei având, erau la fel ca şi cum nu.aveau. Aceasta se vede de 
la lov şi de la ceilalţi drepţi. Dar şi David a fost şi împărat şi 
prooroc, iar Solomon, de asemenea, până la o vreme. Dar însăşi 
firea lucrurilor ne învaţă aceasta. Căci dacă purtaţi de nenumăratele 
împrăştieri, unul află prilej să facă cele necuvenite, cu cât mai mult 
n-ar fi aceasta dacă viaţa noastră ar fi fără împrăştiere. Pentru aceea 
unul ca acesta să se împrăştie. Căci mai bine să fie împrăştiat în 
chip rău şi să nu se afle ocupat nici cu lucrurile şi cu cugetările 
dumnezeieşti, decât să lucreze, dar pe cele rele. 

Iar cel ce a ajuns, prin harul lui Dumnezeu, la o cunoştinţă în 
parte şi poate înţelege lucrurile înfricoşătoare dinainte de moarte şi 
de după moarte, pe care le-a adus neascultarea, nu trebuie să mai 
părăsească aceste cugetări şi fapte care le aduc pe ele, întru toată 
liniştea şi negrija ca să se împrăştie în cele deşarte, ci să-şi aducă 
aminte că “deşertăciunea deşertăciunilor, toate sunt deşertăciune” 
(Ecclesiastul I, 2). (Cuv. Petru Damaschin, Filocalia 5, pag. 216). 


"Mai buni sunt doi decât unul”. 
Ecclesiastul IV, 9 


Nu e fără primejdie pentru un ostaş neîncercat să se despartă 
de mulţimea ostaşilor ca să se lupte de unul singur. Şi nu e fără 
primejdie pentru călugăr să pornească pe calea liniştirii înainte de 
multă cercare şi nevoinţă în lupta ca patimile sufleteşti. Cel dintâi 
se primejduieşte trupeşte, al doilea sufleteşte. 

Adică mai bine este fiului să se lupte împreună cu părintele său 
împotriva gândurilor care pun stăpânire pe el înainte de a băga de 
seamă. (Sf. loan Scărarul, Filocalia 9, pag. 114). 

"Şi dacă unul este luat fără de veste, cel de-al doilea sare 
pentru el; căci sfoara pusă în trei nu se rupe degrabă”. 
Ecclesiastul IV, 12 


În această împletitură întreită şi de nedespărţit este înfăţişat şi 
ţesut întregul veşmânt nestricat şi de Dumnezeu alcătuit al 
virtuţilor. Căci vieţuirea după Dumnezeu e ca un lanţ şi ca o linie 
felurit aurită, având o virtute atârnată în chip bine orânduit de alta 
şi pe toate bine închegate între ele. Căci ele îmbogăţesc ca nişte 
legături de inele chemarea mântuitoare a numelui prea dulce al lui 
Iisus Hristos, cu credinţă, cu nădejde şi cu smerenie şi totodată cu 
pace şi cu iubire, ca pe un pom cu întreită tulpină de Dumnezeu 
sădit şi de viaţă dătător, de care, cel ce se atinge la vremea potrivită 
şi se împărtăşeşte după cuviinţă, nu gustă moartea, ca primul zidit, 
ci viaţa nestricăcioasă şi veşnică. (Monahii Calist şi Ignatie 
Xanthopol, Filocalia 8, pag. 30). 


"Nu te grăbi să scoţi vreo vorbă înaintea feţei Domnului, 
pentru că Dumnezeu este în cer, sus, iar tu eşti pe pământ, jos". 
Ecclesiastul V, 1 


Prin aceasta lămureşte foarte înţelept şi direct, care este vremea 
de a tăcea. Căci zice: fiindcă tu, măcar că eşti jos pe pământ, te afli 
înaintea feţei Domnului Celui ce este în ceruri şi te-a învrednicit de 
atâta har încât tu, cel de jos, poţi să cugeţi şi să priveşti cele de sus 
şi, pătrunzând în chip înţelegător în ele, să stai înaintea Domnului; 
nu te grăbi să scoţi vreo vorbă, pentru că e vremea de a tăcea. 
Năzuieşte să te afli în chip înţelegător sub lucrarea adevărului, în 
mod unitar şi dumnezeiesc. Căci aceasta înseamnă a fi înaintea 
Domnului, când mintea contemplă cele multe din jurul lui 
Dumnezeu în chip unitar şi printr-o privire simplă şi unică în 
Dumnezeu. Deci pătimind aceasta şi stând înaintea lui Dumnezeu, 
nu te grăbi să scoţi vreo vorbă, dacă nu vrei să te cobori de bună 

voie şi în chip nepriceput acolo. 

A fost o vreme când firea omenească era neştirbită şi, de aceea, 
pe drept cuvânt, departe de rele, fiind aproape de Dumnezeu, 
contemplând pe Dumnezeu şi desfătându-se cu veselie şi cu uimire 
de slava frumuseţii Lui, în strămoşul Adam, într-o desfătare 
nematerială, înţelegătoare, cerească şi nestricăcioasă. 

Căci mult har s-a revărsat în sufletul primului om şi mintea lui 
cea în chip dumnezeiesc era plină peste vârf de multe vederi 
cunoscătoare şi înălţări spre Dumnezeu, bucurându-se în raiul văzut 
de cel nevăzut sau de viaţa fericită, fiind unită desăvârşit cu sine 
însăşi şi cu Dumnezeu şi stăruind în sine şi în Dumnezeu, precum 
se cuvine. Ea se află, adică, într-o stare unificată şi asemănătoare 
cu Dumnezeu şi cu adevărat îndumnezeită. Şi aceasta odată ce era 
făcută după chipul lui Dumnezeu. 

Dar aceasta n-o putea suferi diavolul blestemat, rănit de pizmă, 
care duşmănea norocul şi slava noastră. Şi de aceea, pierzătorul îşi 
da toată silinţa să ne amăgeacă şi să ne lipsească de ceea ce 
nădăjduiam, prin sfaturi zise bune şi prin apropierea poftei noastre 
după o îndumnezeire mai înaltă decât cea pe care o aveam, 
clevetind, începătorul răutăţii, justeţea poruncii lui Dumnezeu. 

Din amăgirea lui ne-a venit deci pierzarea jalnică şi am fost 
scoşi de la Dumnezeu şi de la desfătarea dumnezeiască; din pricina 
ei am căzut în chip ticălos de la vieţuirea duhovnicească şi de la 
mintea unificată şi deci de la contemplarea feţei lui Dumnezeu şi 
de la slăvirea şi preschimbarea noastră prin raza frumuseţii 
dumnezeieşti. 

lar aceasta ne-a adus la propovăduirea multor dumnezei 
despărțiți, în locul unei dumnezeiri întreit ipostatice, adică a celor 
ce nu sunt cu adevărat dumnezei, ci demoni amăgitori, pierzători şi 
pizmaşi. Am pierdut deci pe Unul propriu-zis şi viaţa şi rânduiala 
unitară şi ne-am rupt în multe şi felurite părţi; şi puterea noastră 
înţelegătoare, ca şi încordarea sau, mai bine zis, tăria ei a dispărut, 
nu fără pricină; şi am căzut în adâncul unui rău nemăsurat şi am 
ales, noi, cei ce suntem chipurile lui Dumnezeu şi vrednici de 
petrecerea cea de sus şi cerească, să cugetăm cu nesocotință 

(Coloseni ÎIII, 2). Darul duhovnicesc al harului dumnezeiesc i-a 
venit omului din lumina feţei Domnului şi întrebându-se: Cine sunt 
cei ce stau înaintea feţei Domnului şi se închină ei, răspunde: 
“Bogaţii (cu înțelegerea) din poporul lui Dumnezeu” (Psalm XLIV, 
14), adică cei sfinţi şi oamenii lui Dumnezeu, care sunt mulţi, dar 
nu toţi. [...] 

Căci nu toţi pot vedea faţa lui Dumnezeu şi petrece viaţa 
îngerească, până ce trăiesc pe pământ. Pentru că le mai lipseşte 
mult până acolo. De aceasta au parte numai cei ce socotesc că se 
cade să I se slujească lui Dumnezeu cu înţelepciune dumnezeiască 
şi cu cunoştinţă şi că trebuie să I se aducă închinare în Duh şi 
adevăr. Numai aceştia s-ar putea numi "bogații poporului lui 
Dumnezeu”, ca unii ce sunt luminaţi de tainele multor vederi şi au 
drept bogăţie adâncul multei înţelepciuni şi al cunoştinţei 
dumnezeieşti şi duhovniceşti, pe care, după Pavel, nu o au mulţi (| 
Corinteni VIII, 7). De aceea zice minunatul David către Dumnezeu: 
“Iar feţei Tale i se vor închina bogaţii poporului”. | 

Aceasta ştiind-o mai bine decât toţi Solomon, ca cel plin de 
înţelepciune mai mult decât toţi (III Regi III, 12), şi care ne învaţă 
cu un dar deosebit, zice: “Nu te grăbi să scoţi cuvânt înaintea 
Domnului, că Dumnezeu e în cer sus şi tu pe pământ jos". 

Când ajungi, adică, prin darul dumnezeiesc înaintea Domnului 
şi ai parte de o vedere dumnezeiască şi unitară, când se înalță 
vederea minţii până acolo, e vreme de a tăcea. Deci să nu te 
grăbeşti atunci să scoţi nici măcar un cuvânt, urmând în chip deşert 
obişnuinţei de a vorbi, pentru că atunci nu e vremea de a grăi. Căci 
te faci şi tu dumnezeu, aflându-te încă pe pământ, întrucât priveşti 
asemenea îngerilor faţa lui Dumnezeu Cel din cer. 

De fapt şi îngerii, cum a zis Mântuitorul, "văd pururea fața 
Tatălui Celui din ceruri" (Matei XVIII, 10). De aceea, când auzi pe 
Solomon zicând în alt loc: “Celor drepți le izvorăşte pururea 
lumină din fața Domnului” (Pilde XIII, 9), gândeşte-te că ei 
pătimesc aceasta asemenea îngerilor, prin harul dumnezeiesc, 
privind pururea faţa Domnului, din care se răspândeşte lumina ca 
dintr-un izvor. 

Căci omul se face şi este un alt înger pe pământ, şi se întoarce 
la darul chipului prin harul Domnului. Aceasta este starea cea mai 
înaltă şi mai râvnită a minţii celor ce şi-o ţin îndreptată cu 
înţelepciune spre Dumnezeu, sau cum s-ar zice, floarea curăţiei 
minţii: unitatea dorită a credinţei ce se înfăptuieşte în comuniunea 
Duhului; rodul prea slăvit al înţelepciunii îndumnezeitoare; temelia 
păcii duhovniceşti; cămara bucuriei neînchipuite; poarta dragostei 
lui Dumnezeu; odrasla iluminării; pricina izvorârii din inimă a 
apelor nesecate ale Duhului; hrana adevărată a manei preînchipuite; 
desfătarea, creşterea şi preschimbarea sufletului; începutul tainelor 
şi descoperirilor dumnezeieşti şi negrăite; capătul unicului şi 
primului adevăr; înălţarea oricăror feluri de gânduri; păzirea tuturor 
cugetărilor; ridicarea mai presus de înţelegere; prilejul uimirii; 
prefacerea şi preschimbarea mai presus de minte a minţii în simplă, 
nehotărnicită, nesfârşită, necuprinsă, într-o stare fără chip şi fără 
formă, fără calitate, nefelurită, fără cantitate, neatinsă şi mai presus 
de lume; restabilirea ei în întregime în chipul dumnezeiesc. 

Deci, ajungând la această stare şi aflându-te astfel sub lucrarea 
îndumnezeitoare a harului de oameni iubitor, să nu te grăbeşti să 
scoţi, din nepricepere, vreun cuvânt înaintea feţei Domnului. (Calist 
Catafygiotul, Filocalia 8, pag. 486-492). 


"Muştele murind, împuţesc vasul cu untdelemn". 
Ecclesiastul X, 1 


Cea mai mică patimă desfiinţează puterea virtuţilor. (Cuv. Isaia 
Pustnicul, Filocalia 12, pag. 206). 


"Vai ţie cetate, când împăratul tău e tânăr”. 
Ecclesiastul X, 16 

Sunt două chipuri de a se sui pe cruce: unul e răstignirea 
trupului, al doilea urcarea la vedere. Cel dintâi vine din izbăvirea 
de patimi, al doilea prin lucrarea faptelor Duhului. Căci nu se 
supune mintea, dacă nu se supune mai întâi trupul. Împărăţia minţii 
presupune răstignirea trupului. Şi nu se supune mintea lui 
Dumnezeu, dacă nu se supune voia liberă, raţiunii. 

Cel ce se supune pe sine lui Dumnezeu s-a apropiat de puterea 
de a-şi supune lui toate. Celui ce se cunoaşte pe sine, i s-a dat 
cunoştinţa tuturor. Căci în cunoştinţa de sine se află plinătatea 
cunoştinţei tuturor. Şi în supunerea sufletului tău, se cuprinde 
supunerea tuturor. Când smerenia stăpâneşte în vieţuirea ta, se 
supune ţie sufletul tău şi împreună cu el se vor supune ţie toate. 
(Sf. Isaac Sirul, Filocalia 10, pag. 86). 


"Precum se încheagă oasele în pântecele celei însărcinate, aşa 
nu cunoşti cele ce le face Dumnezeu". 
Ecclesiastul XI, 5 


Pentru că precum Fecioara a purtat pe Fiul lui Dumnezeu în 
trup, aşa cei ce au primit harul Sfântului Duh, Îl primesc 
întotdeauna împreună cu EI şi Îl poartă pe Acela în inima lor. (Cuv. 
Isaia Pustnicul, Filocalia 12, pag. 148). 

"Dimineaţa să semeni sămânţa ta, iar seara să nu înceteze 
mâna ta”. 
Ecclesiastul XI, 6 


Înțeleptul Solomon se referă la sămânţa rugăciunii ca nu cumva 
să fie o vreme care să despartă rugăciunea ta continuă şi să nu 
nimereşti ceasul în care să fie auzită. Fiindcă nu cunoşti care va 
ajunge la ţintă, aceasta sau aceea. (Sf. Grigorie Sinaitul, Filocalia 
7, pag. 172). 

'"Teme-te de Dumnezeu şi păzeşte poruncile Lui, că aceasta este 
tot omul”. 
Ecclesiastul XII, 13 


Nu e vorba de frica începătoare, cea din pricina pedepselor, ci 
de cea desăvârşită şi desăvârşitoare, pe care suntem datori să o 
avem pentru dragostea Celui ce a poruncit. Căci dacă de frica 
pedepselor nu facem păcatele, vădit este că dacă n-ar sta înaintea 
noastră pedepsele, le-am face, având intenţia pornită spre păcat. Dar 
dacă ne ţinem departe de cele rele, nu pentru ameninţarea 
chinurilor, ci pentru că le urâm, împlinim virtuțile din dragoste 
pentru Stăpân, temându-ne să nu cădem. Căci prin aceea că ne 
temem, nu trecem cu vederea nimic din cele poruncite. 

Aceasta este frica curată, ce are loc pentru binele însuşi. Ea 
curăţeşte sufletele noastre, având aceeaşi putere cu dragostea 
desăvârşită. Iar cel ce are această frică şi păzeşte poruncile, acesta 
este tot omul cel desăvâşit şi fără cusur. (Teodor al Edesei, 

Filocalia 4, pag. 234). 


“Înapoia Ta alerg, după mireasma mirului Tău, spune-mi Tu 
pe Care L-a iubit inima mea, unde-Ţi paşti turma, unde dormi 
în amiaza vederii curate, ca să nu fiu aruncată de la turmele 
drepţilor. La Tine sunt luminile tainelor mari”. 

Cântarea cântărilor I, 2, 6. 


Frica unindu-se cu sufletul îl face să zămislească cuvântul 
(raţiunea) judecății prin pocăință. Apoi durerile naşterii, cuprinzând 
sufletul ca nişte chinuri ale iadului, îi frâng inima prin suspine şi 
dureri neîncetate, făcându-l să cugete la viitoarea răsplată a 
păcatelor. Pe urmă, prin multe lacrimi şi dureri, sufletul, dând 
forma la ceea ce a zămislit în pântecele cugetului, naşte pe 
pământul inimii duh de mântuire. Slobozit astfel de durerile de 
naştere pricinuite de gândul iadului şi izbăvit de suspinele judecății, 

ia loc în el dorul şi bucuria de bunătăţile viitoare, şi dobândeşte prin 
înfrânare neprihănirea, care îl uneşte cu Dumnezeu prin dragoste. 
Unit cu Dumnezeu, sufletul simte o plăcere de negrăit. Aceasta îl 
face să verse lacrimi de umilinţă, amestecate cu bucurie şi dulceaţă 
şi iese afară din simţirea lumii şi aleargă după Mire, strigând cu 
glasuri negrăite.[...] (Nichita Stithatul, Filocalia 6, pag. 276). 


"Fecioarele M-au iubit pe Mine, M-au atras pe Mine". 
Cântarea cântărilor I, 2-3 
“"Rănită de dragoste sunt eu“. 
Cântarea cântărilor II, 5 


Din căldura inimii şi din rugăciunea făcută cu luare aminte, sau 
din rugăciunea Curată, se naşte în inimă dorul şi dragostea 
dumnezeiască şi iubirea faţă de numele pomenit al Domnului nostru 
lisus Hristos (fecioarele sunt sufletele). Dar spune şi Sfântul 
Maxim: "Toate virtuțile ajută minţii să câştige dragostea 
dumnezeiască, dar, mai mult decât toate, rugăciunea curată. Căci 
prin ea, zburând spre Dumnezeu, iese din toate” ("Capete despre 
dragoste” - |, 11, Filocalia 2, pag. 39).(Monahii Calist şi Ignatie 
Xanthopol, Filocalia 8, pag. 129). 


"Spune-ne nouă, o frumoaso, între virtuţi, unde-ţi paşti oile? 
Unde te adăposteşti la amiază"? 
Cântarea cântărilor I, 6 


Iubirea este izvorul focului. Cu cât ţâşneşte mai mult, cu atât 
îl arde mai tare pe cel însetat. Iubirea este statornicia îngerilor; 
iubirea e înaintarea veacurilor. Fără iubire eternitatea ar fi 
încremenită. lubirea este o continuă noutate şi totuşi ea este 
stabilitatea neschimbată. Prin iubire înaintăm aici şi ne vom odihni 
acolo, în viaţa îngerească. (Sf. loan Scărarul, Filocalia 9, pag. 430). 

"Sunt rănit de dragoste". 
Cântarea cântărilor II, 5 


Mintea contemplativă, când coboară de sus din cer, adusă de 
trebuinţele firii, poate grăi ca şi cel care a zis: Ce este mai minunat, 
decât frumuseţea dumnezeiască? Ce gând umple de bucurie mai 
mult, decât acela al măreției lui Dumnezeu? Ce dor este atât de 
puternic şi de greu de purtat, ca acela care se naşte de la Dumnezeu 
în sufletul curăţit de tot păcatul [...]? (Ilie Ecdicul, Filocalia 4, pag. 
313-314). 


"Ca o gazelă e iubitul meu sau e ca un pui de cerb; iată-l la noi 
pe prispă, iată-l priveşte pe fereastră, printre gratii, iată-l se 
uită”. 
i Cântarea cântărilor II, 9 
Când sufletul e închis în cele supuse simţurilor, de se va apleca 
vreodată cu mintea spre cele din afară de acestea ca printr-o 
fereastră, luminându-se de fulgerul arvunii din ele, adică al Duhului 
Sfânt, şi nesuportând raza luminii neacoperite, simte o spaimă în 
minte şi se adună întreg în sine, refugiindu-se ca într-o casă în cele 
cunoscute cu simţurile şi omeneşti. (Sf. Simeon Noul Teolog, 
Filocalia 6, pag. 78). 


"Căci miere şi lapte vor fi sub limba ta". 
Cântarea cântărilor IV, 11 


Cel ce vrea să-şi crească trupul virtuţilor să se sârguiască a dori 
laptele raţional şi nestricat al harului de maică. Căci de acolo se 
hrăneşte cu lapte tot cel ce caută creşterea în Hristos şi vrea să 
sporească în El. Înţelepciunea dă de la pieptul ei, ca lapte spre 

creştere, căldura; iar celor desăvârşiţi, ca miere hrănitoare, bucuria 
spre curăţire. 

“Lapte” a numit Solomon puterea hrănitoare şi crescătoare, iar 
“miere”, pe cea curăţitoare a Duhului. (Sf. Grigorie Sinaitul, 
Filocalia 7, pag. 97-98). 


"De dormit dormeam, dar inima-mi veghea. Auzi glasul celui 
drag!..." 
Cântarea cântărilor V, 2 


Mintea noastră este ca un fel de loc, care primeşte lumina 
arătării dumnezeieşti. Iar însuşirea ei este minunată, căci se arată 
pătimind cele contrare unui loc trupesc. Pentru că acest loc cu cât 
e mai întins, cu atât primeşte un conţinut mai marte. Dar mintea, 
dimpotrivă, cu cât se strânge şi se adună pe sine, cu atât se face 
mai încăpătoare. 

Iar când şi-a oprit toată mişcarea raţională şi înţelegătoare, sau 
de orice fel, vede pe Dumnezeu mai presus de toată mărimea. Îl 
vede pe El pe cât îi dăruieşte harul Preasfântului Duh şi pe cât 
îngăduie firea lui întrupată şi creată să-L vadă pe Cel din afară de 
acestea. 

Îl vede nu închipuindu-şi-L în deşert, nici trimițând în sus, ca 
în vis, socotințele sale, ci prin puterea negrăită a Duhului 
dumnezeiesc. Căci Acesta lucrează în lumină, în inima ce pătimeşte 
o prefacere mai presus de fire. Această prefacere primind-o inima 
prin har, deşi mintea doarme şi se odihneşte, ea veghează. 

Şi mai degrabă ştie acela că lucrarea aceea e dumnezeiască şi 
duhovnicească, decât că el este om. Căci are în acea vreme o 
mişcare duhovnicească neîncetată a inimii, izvorâtoare de viaţă şi, 
ca urmare, de cele mai multe ori, lacrima cea lină. Lucrarea 
Duhului face inima să aibă pace nu numai cu sine, ci şi cu toţi 
oamenii. Căci din ea răsare: curăţie, bucurie, glasuri rugătoare 
tăcute, deschiderea inimii, veselie şi desfătare negrăită. 

Cel ce se împărtăşeşte din ea, ocoleşte cu adevărat şi nu în chip 
prefăcut, chiar şi cu auzul, toată plăcerea trupului, toată bucuria sau 
bogăţia, sau slava celor din afară şi trecătoare. 

Căci acela a primit toate acestea în chip dumnezeiesc şi 
duhovnicesc, cu inima şi cu mintea, nu numai cu raţionamentul 
simplu, şi nu se bucură nici numai de lumina aceasta a simţurilor. 

Căci prin împrăştierea simţurilor se întunecă lumina 
dumnezeiască şi cunoscută cu mintea şi cu adevărat dulce. De 
aceea, se foloseşte prea puţin de aceasta; doar atât cât să mângâie 
puţin pe omul din afară. Dar toate le suferă, toate le rabdă (| 
Corinteni XIII, 7), în toate s-a făcut neclintit pentru simţirea plăcută 
dinăuntru, născută din iubirea de vederea dumnezeiască; şi nu este 
necaz care să-l întristeze, afară doar de păcat. Pentru locul acela, 
adică pentru mintea în stare de iubire, mult s-a ostenit marele 
David, arătând dorinţa şi osteneala lui, sau cum n-a dat somn 
ochilor săi, nici aţipire genelor, nici odihnă tâmplelor, "până ce n- 
au aflat loc Domnului” (Psalm CXXXI, 4-5). Iar înțeleptul Solomon 
întăreşte aceasta zicând: "De se va sui duhul celui ce stăpâneşte la 
inima ta, să nu-ţi laşi locul tău” (Ecclesiastul X, 4). Dar şi 
Mântuitorul porunceşte ucenicilor Săi: "Sculaţi-vă să plecăm de 
aici” (Marcu XIV, 15). Şi, săvârşind Paştele preînchipuirii în foişor, 
a dat să se înţeleagă acest loc. 

Pentru aceasta fericeşte pe cei săraci cu duhul (Matei V, 3), 
însemnând sărăcia duhului, sau retragerea minţii de la toate şi aşa 
zicând golirea şi adunarea ei în ea însăşi. Căci atunci mintea nu 
numai că vede Împărăţia lui Dumnezeu, ci o şi pătimeşte, 
dobândind o desfătare nemuritoare, în pace. (Calist Patriarhul, 
Filocalia 8, pag. 309-311). 


Datoria începătorilor este să nu iasă mereu din chilia lor şi să 
se ferească de întâlnirea şi vederea tuturor, afară de cazul unei mari 
trebuințe; dar şi atunci, cu luare aminte, cu toate măsurile de 
asigurare şi foarte rar. Căci zice dumnezeiescul Isaac: "Cu privire 
la orice lucru să stăruie în a ține amintirea gândului la Dumnezeu, 

că mai mare este ajutorul ce-ţi vine din păzire, decât ajutorul din 
fapte”. Căci nu numai începătorilor, ci şi celor ce au înaintat, 
acestea la pricinuiesc împrăştiere şi revărsare în afară. Aceasta o 
spune iarăşi dumnezeiescul Isaac: “Odihna vatămă numai pe cei 
tineri, dar împrăştierea şi pe tineri şi pe bătrâni” (Cuv. LX, 
Filocalia 10, pag. 311). Şi: "Liniştea face moarte simţurile din 
afară şi trezeşte mişcările dinlăuntru. lar petrecerea în cele din 
afară pricinuieşte cele dimpotrivă, adică trezeşte simţurile din afară 
şi face moarte mişcările dinlăuntru” (Cuv. LXXXV, Filocalia 10, 
pag. 439). 

Spunând aceasta, el arată lucrarea şi calea spre liniştire prin 
lucrarea cea bună. Iar Scărarul arată pe cel ce lucrează şi înaintează 
bine pe cărarea aceasta, spunând: "Se linişteşte acela care se 
străduieşte să-şi închidă partea netrupească în casă trupească” 
(Scara XXVII, 5; P.G. LXXXVIII, 1097 B) şi: "Închide trupului 
uşa chiliei şi grăirii uşa limbii şi duhurilor poarta dinăuntru" 
(Scara XXVII, 17; P.G. LXXXVIII, 1100 A). (Monahii Calist şi 
Ignatie Xanthopol, Filocalia 8, pag. 109-110). 


"Prefaceţi săbiile voastre în fiare de plug şi lăncile voastre în 
seceri"!. 
Isaia II, 4 


Să nu se prefacă, înainte de aşezarea păcii, uneltele de război 
în uneltele de plugărie. După ce am supus toate patimile şi nu ne 
mai tulbură duşmanii de nici o parte şi astfel nu mai e trebuinţă să 
folosim uneltele în slujbă de apărare, bine este să plugărim pe alţii. 
Dar până ce ne stăpânesc patimile şi dăinuieşte războiul împotriva 
cugetului trupesc, nu trebuie să ne luăm mâinile de pe arme, ci 
neîncetat trebuie să ne ţinem mâinile pe ele, ca nu cumva timpul, 
folosind odihna noastră ca vreme de năvală, să ne robească cu 
cruzime. Celor ce s-au luptat bine pentru virtute, dar pentru multa 
lor smerită cugetare încă nu socotesc că au biruit, le zice cuvântul 

acesta, îndemnându-i. Prin aceasta îi sfătuieşte să nu mai atace în 
deşert pe vrăjmaşii biruiţi, ci, spre folosul celor mulţi, să-şi mute 
puterile sufleteşti de la deprinderea războinică la plugărirea acelora 
care sunt înfundaţi în faptele răutăţii. (Nil Ascetul, Filocalia 1, pag. 
228). 


"Cei ce vă fericesc pe voi, vă amăgesc pe voi". 
Isaia III, 12 


Linguşitorul este slujitorul dracilor, călăuza mândriei, 
nimicitorul străpungerii inimii, pierzătorul bunătăţilor, cel ce abate 
pe alţii de la calea cea dreaptă. 

Să ne ferim atât de a fi fericiţi cât şi se de a ne ferici unii pe 
alţii în faţă. Cea de a doua este a linguşitorilor şi a celor mişcaţi de 
draci. Prima e a celor uşuratici şi ale căror izbânzi sunt uşor de 
furat. Cel de al doilea este ca stricător al bunătăţilor, îngerul 
diavolului; cel dintâi este un moştenitor nesocotit, pregătit să piardă 
îndată osteneala. Amândoi lucrează împreună la pierderea reciprocă. 

Sfântul loan Gură de Aur spune: "Lauda celor ce trăiesc în 
păcat aduce munci mai cumplite decât râvnirea păcatului, ba chiar 
decât ale celor ce trăiesc în păcate... Şi pe drept cuvânt, pentru că 
fapta aceasta este a unei socoteli stricate şi a unui suflet ce suferă 
de o boală fără vindecare. Pentru că cel ce laudă păcatul s-a lipsit 
pe sine de tămăduirea cea din pocăință” (Sf. loan Scărarul, 
Filocalia 9, pag. 270). 


"Strica-voi gardul viei'' - zice Dumnezeu despre nerecunos- 
cătorul Israel - "şi va fi de jaf; surpa-voi zidul ei şi va fi călcată 
în picioare. Şi voi părăsi via mea şi nu va mai fi nici tăiată, nici 
săpată şi vor creşte în ea spini ca într-o elină. Şi voi porunci 
norilor să nu mai ploaie peste ea". 

Isaia V, 5-6 

Acelaşi lucru se povesteşte alegoric că l-a păţit şi Saul, primul 
rege al lui Israel. Acela, primind prin ungere deodată cu dregătoria 
regească şi harul proorociei, fiindcă nu l-a păzit pe acesta, primeşte 
ca prima mânie chinuirea din partea duhului rău. Iar fiindcă nu şi-a 
venit la simţire, prin aceasta şi-a agonisit cealată mânie şi a sfârşit 
cu viaţa, ajungând pentru nechibzuinţa lui în faţa morţii lipsit de 
orice pietate. Această tristă păţanie a lui o arată faptul că întâi este 
chinuit de draci, pe urmă recurge de bunăvoie la demoni prin 
vrăjitoare şi le aduce cult vrăjitoresc întocmai ca necredincioşii (| 
Regi XVI, 14 şi următ.). 

Prin “zilele regelui Ezechia” - Scriptura a înţeles poate 
diferitele iluminări ce le primeşte toată mintea binecredincioasă şi 
iubitoare de Dumnezeu, care se apleacă prin contemplaţie asupra 
lucrurilor spre a înţelege înţelepciunea vestită de toate în chip 
felurit. Cât timp activitatea şi contemplaţia se însoțesc cu aceste 
iluminări, nu au să sufere de o împuţinare a virtuţii şi a cunoştinţei, 
Soarele Dreptăţii, aducând într-o astfel de minte, prin răsăritul Său, 
aceste zile. (Sf. Maxim Mărturisitorul, Filocalia 3, pag. 221). 


"O, nenorocitul de mine ! Sunt pierdut ! Căci om fiind şi buze 
spurcate având şi locuind în mijlocul unui popor ce are gură 
spurcată, am văzut cu ochii mei pe Împăratul Domnul 
Savaot!". 

Isaia VI, 5 


Când socoteşti că nu ai trebuinţă de lacrimi în rugăciunea ta 
pentru păcate, gândeşte-te cât de mult te-ai depărtat de Dumnezeu, 
având datoria să fii pururea în EI, şi vei lăcrima cu şi mai multă 
căldură. Astfel, cunoscând măsurile tale, vei plânge cu uşurinţă. 
(Evagrie Ponticul, Filocalia 1, pag. 116). 

Smerita cugetare, pătrunzând în adâncurile sufletului şi căzând 
ca un bolovan greu într-însul, îl apasă şi îl frânge cu atâta putere, 
încât îi stoarce toată tăria într-un pârâu nereţinut de lacrimi; iar 
mintea i-o curăţă de toată întinăciunea gândurilor, făcând-o să 
ajungă la vederea lui Dumnezeu, ca Isaia şi sub lucrarea Lui. 
(Nichita Stithatul, Filocalia 6, pag. 266-267). 


Când mintea e răpită prin dragoste de cunoştinţa dumnezeiască 
şi, ieşind afară din toate cele făcute, simte nemărginirea 
dumnezeiască, atunci, copleşită de prezența dumnezeiască, se 
trezeşte la simţirea smereniei Sale. (Sf. Maxim Mărturisitorul, 
Filocalia 2, pag. 39). 


"Căci de nu veţi crede, nu veţi înţelege". 
Isaia VII, 9 
"Duhul toate le cercetează, până şi adâncurile lui Dumnezeu". 
Corinteni II, 10 


Viaţa contemplativă se susţine neştirbită şi nepătată prin acestea 
trei: prin credinţă; prin împărtăşirea de Sfântul Duh; prin 
înţelepciunea bunei ştiinţe. 

Căci contemplaţia este cunoştinţa celor de neînțeles cu mintea 
în cele supuse simţurilor, iar uneori şi a celor inteligibile, simple, 
despărțite de simţuri. De aceea e nevoie de credinţă (Isaia VII, 9). 
De asemenea e nevoie de Duhul, pentru că "Duhul toare le 
cerceteuză, până şi adâncurile lui Dumnezeu”. De aceea a zis 
dumnezeiescul lov: "Suf/lurea Arolţiitorului este cea care mă învaţă 
pe mine”. (lov XXXIIL, 4). 

Lucrarea dumnezeiască şi vie a Duhului, aprinzând văpaie în 
inimă şi înviorând-o în chip mai presus de lume, concentrează şi 
adună mintea la sine şi o împiedică de la orice împrăştiere, dându-i, 
pe lângă seninătate şi mulţunure şi mângâiere, încă şi dragoste 

NO. 

dumnezeiască, spre a vedea uşor cele dumnezeieşti şi a se învârti 
în jurul lor şi a-şi înfăţişa pe Dumnezeu într-un fel nou, precum şi 
a se bucura de El cu o iubire mare şi anevoie de purtat şi cu o 
veselie pe măsura ei. 

Dar e nevoie şi de înţelepciune. “Pentru că înţelepciunea 
luminează fața omului” (Ecclesiastul VIII, 1). O luminează pentru 
că se mută uşor de la simţuri la înţelegere şi de la cele supuse 
simţurilor la vederile cele negrăite. O luminează pentru că 
contemplă şi vede în chip unitar pe Dumnezeu cel mai presus de 
fiinţă şi pentru că se întipăreşte de El. “Fericit este omul pe care-l 
povăţuieşti, Doamne, şi prin legea Ta îl înveţi pe el" (Psalm XCIII, 
12). Căci acesta este cu adevărat înţelept, ajungând prin povăţuire 
la credinţă şi învățând din învăţătura Duhului cele ascunse ale lui 
Dumnezeu.[...] 

Şi cu adevărat trei sunt cei ce nu pot fi apucaţi şi ţinuţi: 
Dumnezeu, îngerul şi bărbatul înţelept, care e un alt înger străin pe 
pământ, un supraveghetor al firii văzute şi un cunoscător tainic al 
lucrărilor, sau al darurilor necreate dumnezeieşti ce izvorăsc din 
Dumnezeu; căci el îşi însuşeşte în tot felul, printr-o vedere totală, 
asemenea îngerilor, cunoştinţa lui Dumnezeu. (Calist Catafygiotul, 
Filocalia 8, pag. 498-499). 


"Cei ce şedeau în întuneric şi în umbra morţii, ferecaţi în 
sărăcie şi fier”. 
Isaia IX, | 
"Ne-am adus aminte de când şedeam lângă căldările cu carne 
şi mâncam carne până ne săturam". 
leşire XVI, 3 


Prin şedere se arată lenevirea de la cele bune şi iubirea de 
plăceri [...]. Atât întunericul, cât şi lanţurile sunt piedică a lucrării. 
Cu adevărat lângă căldările cu carne şed cei ce-şi aprind dorinţele 
cu căldură mustoasă şi necontenită. lar maica iubirii de plăceri este 

lăcomia pântecelui, căci aceasta naşte iubirea de plăceri, dar şi 
multe din celelalte patimi. Pentru că din aceasta, ca dintr-o 
rădăcină, puiesc celelalte patimi, care înălțându-se pe încetul ca 
nişte arbori, peste aceea care le-a născut, îşi împing răutăţile până 
la cer. 

Iubirea de bani, mânia şi întristarea sunt puii şi mlădiţele 
lăcomiei pântecelui. (Nil Ascetul, Filocalia 1, pag. 252-253). 


"Înger (vestitor) al marelui sfat". 
Isaia IX, 5 


Precum cuvântul nostru, pornind după fire din minte, este 
vestitorul (îngerul) mişcărilor ascunse ale minţii, la fel cuvântul lui 
Dumnezeu, care cunoaşte după fiinţă pe Tatăl (aşa cum cunoaşte 
Cuvântul Mintea care L-a născut), pe care nu-L poate cunoaşte 
niciuna dintre făpturi fără de El, descoperă pe Tatăl pe care L-a 
cunoscut, ca Cel ce este cuvântul Lui după fire. 

Marele sfat al lui Dumnezeu şi Tatăl este taina cea tăcută şi 
neştiută a iconomiei, pe care împlinind-o prin întrupare, Fiul cel 
Unul născut a descoperit-o, făcându-Se Înger al marelui sfat 
dinainte de veci al lui Dumnezeu şi Tatăl. Tot aşa se face înger al 
marelui sfat dinainte de veci al lui Dumnezeu şi Tatăl, cel ce 
cunoaşte raţiunea (înţelesul) tainei şi se înalţă fără de sfârşit prin 
faptă şi rațiune peste toate atâta de mult, până ce ajunge la Cel ce 
s-a coborât atât de mult. (Sf. Maxim Mărturisitorul, Filocalia 2, 
pag. 174-175). 


"Eu Mă voi scula împotriva lor, zice Domnul Savaot, şi voi 
nimici numele Babilonului, şi pe cei care au mai rămas". 
Isaia XIV, 22 

Pământul călcat necontenit, chiar dacă are mărăcini, nu-i scoate 
la iveală, căci bătătorirea picioarelor îi opreşte să răsară. Dar în 
sânul lui se întind rădăcinile tot mai adânci, mai puternice şi mai 
mustoase, şi acestea vor odrăsli îndată, atunci când le va îngădui 
timpul să răsară. Tot aşa patimile, împiedicate de lipsa întâlnirilor 
necontenite să iasă la arătare, se fac mai tari şi, crescând în linişte, 
năvălesc mai pe urmă cu multă putere, făcându-le războiul greu şi 
primejdios celor care la început n-au avut grijă de lupta împotriva 
lor. (Nil Ascetul, Filocalia 1, pag. 246). 


"Morţii nu vor mai trăi şi umbrele nu vor învia, fiindcă Tu le- 
ai pedepsit şi le-ai nimicit şi ai şters până şi numele lor”. 
Isaia XXVI, 14 


Când caută cineva prin plânsul fericit, atunci află. Căci aceasta 
este lucrarea temerii, prin care se face descoperirea celor ascunse. 
De pildă, Proorocul Isaia zice: "morţii nu vor mai trăi”, dar iarăşi 
zice: "cei morţi vor învia”. Aici nu este potrivnicie. "Nu vor mai 
trăi” o spune pentru idolii neamurilor, pentru că sunt fără suflet; iar 
"cei morţi vor învia”, o spune despre obşteasca înviere şi despre 
bucuria drepţilor; dar nu numai despre aceasta, ci, proorocind şi 
despre ridicarea din mori a Mântuitorului nostru lisus Hristos. 
(Cuv. Petru Damaschin, Filocalia 5, pag. 166). 


"Roua cea de la Tine tămăduire este nouă”. 
Isaia XXVI, 19 


Unii, lucrând înţelept, încearcă să-şi tămăduiască fierbinţeala 
patimilor cu roua cerească a harului. Despre aceştia s-a scris: "Roua 
cea de la Tine tămăduire este nouă". Altora aceeaşi rouă, unindu-se 
cu un ajutor dumnezeiesc mai mare, li se preface în mană sau într- 

un fel de pâine, dacă e primită cum se cuvine şi cu vrednicie , cu 
frângerea inimii smerite şi cu apa lacrimilor şi cu focul cunoştinţei 
duhovniceşti. Şi aşa li se face spre mâncare, după chipul mâncării 
îngereşti. Despre aceştia s-a zis de multe ori: "Pâine îngerească a 
mâncat omul" (Psalm LXXVII, 29). Dar sunt şi unii a căror fire, 
după ce au înaintat, li se face şi li se arată, într-un chip mai înalt, 
ea însăşi mană. Aceştia sunt cei despre care zic Evangheliile: "Ce 
este născut din Duh, duh este" (loan III, 6). 

Prima treaptă este a înţelepţilor ce se îndeletnicesc cu liniştirea 
- isihaşti; cea de după ea, este a celor ce, pe lângă cunoştinţa 
dumnezeiască, se şi nevoiesc întru tăcere; iar a treia (cea mai înaltă) 
este a celor ce s-au făcut cu totul simpli şi s-au preschimbat în 
Hristos Iisus, Domnul nostru. (Calist Catafygiotul, Filocalia 8, pag. 
513). 


"Şi voi face judecata dreptar şi dreptatea cumpănă". 
Isaia XXVIII, 17 


Dacă se cântăreşte mila lui Dumnezeu, se şi circumscrie 
desigur. Deci aşa trebuie să înţelegem acest loc, că precum având 
putere să vedem, să auzim şi să respirăm, aceasta nu se face să 
luăm în noi tot aerul, lumina, glasul, căci atunci nu ar mai rămânea 
de ce să se împărtăşească şi altul, tot aşa mila lui Dumnezeu dă 
fiecăruia după calitatea dispoziţiilor, atât iertarea, cât şi harul. De 
pildă s-a căit cineva în chip desăvârşit, e şi iertat în chip desăvârşit; 
tot aşa şi cu cel ce iubeşte. (Sf. Maxim Mărturisitorul, Filocalia 2, 
pag. 235). 


“Poporul acesta cu buzele lui Mă cinsteşte; dar inima lor este 
departe de Mine şi în zadar Mă cinsteşte...”. 
Isaia XXIX, 13 

Cele pe care Domnul nostru le-a spus, plângând pe Farisei, eu 
le aud ca spuse pentru noi, făţarnicii de azi, care ne-am învrednicit 
de atâta har şi suntem mai răi ca aceia. Oare nu legăm şi noi poveri 
grele şi anevoie de purtat şi le punem pe umerii oamenilor, iar noi 
nu vrem să le mişcăm nici cu vârful degetului? Oare nu facem şi 
noi toate faptele noastre spre a fi văzuţi de oameni? Oare nu iubim 
şi noi să şedem în fruntea mesei la ospeţe şi pe scaunul de frunte 
în adunări şi să fim chemaţi de oameni "Rabi, rabi”, iar pe cei care 
nu ni le dau acestea îi urmărim până la moarte? Oare n-am luat şi 
noi cheia cunoştinţei şi închidem Împărăţia Cerurilor înaintea 
oamenilor, neintrând nici noi şi nelăsându-i nici pe alţii să intre? 
Oare nu ocolim şi noi marea şi pământul ca să facem un prozelit, 
şi când se întâmplă aceasta îl facem fiul gheenei, îndoit decât noi? 
Oare nu suntem şi noi povăţuitori orbi, strecurând ţânţarul şi 
înghițind cămila ? Ore nu curăţim şi noi partea dinafară a paharului, 
cea de la vedere, iar cea dinăuntrul nostru e plină de răpire şi 
lăcomie, mai bine zis de necurăţie? 

Oare nu zeciuim şi noi izma şi mărarul şi orice legumă, şi 
trecem cu vederea judecata şi iubirea lui Dumnezeu? Oare nu 
suntem şi noi nişte morminte întunecoase, arătându-ne oamenilor pe. 
dinafară drepţi, iar pe dinăuntru fiind plini de toată făţărnicia, 
nelegiuirea şi necurăţia? Oare nu zidim şi noi mormintele 
mucenicilor şi împodobim monumentele Apostolilor, dar suntem 
asemenea cu ucigaşii lor? 

De aceea noi, cei ce suntem fii cinstiţi ai lui Dumnezeu, 
suntem socotiți ca nişte vase de lut. De aceea s-a înnegrit aurul şi 
s-a stricat argintul cel bun. De aceea noi, Nazareii Sionului, care 
luminăm mai tare ca zăpada, am ajuns ca nişte Abisinieni; noi, care 
eram mai albi ca laptele, ne-am înnegrit mai tare ca cerneala. Cei 
ce ne hrăneam cu nuci de cocos, ne tăvălim acum în lături. S-au 
mărit nelegiuirile noastre mai mult decât nelegiuirile Sodomei. Noi, 
cei ce eram fiii zilei şi fiii luminii, am ajuns fiii nopţii şi ai 
întunericului, iar din fii ai Împărăției, ne-am făcut fiii gheenei. De 
aceea am fost predaţi în mâinile vrăjr- :şilor nelegiuiţi, adică ale 
dracilor cumpliţi şi ale împăratului nedrept şi atotviclean al 

întregului pământ, ale căpeteniei lor adică, ca unii ce am păcătuit 
şi am săvârşit fărădelegile nesocotind poruncile Domnului 
Dumnezeului nostru, şi am călcat în picioare pe Fiul lui Dumnezeu 
şi am socotit sângele Testamentului Său lucru de rând. (Sf. Maxim 
Mărturisitorul, Filocalia 2, pag. 25-26). 


"Ţi-ai pus nădejdea în Egipt; ai luat ca ocrotitor această trestie 
frântă, care sparge şi intră în mâna oricui se sprijină de ea". 
Isaia XXXVI, 6 


Cel ce a lăsat fapta şi se reazemă pe cunoştinţa simplă ţine în 
loc de sabie cu două tăişuri, băț de trestie, care în vreme de război 
găureşte mâna şi strecoară în ea otrava firii înainte de cea a 
vrăjmaşilor. (Marcu Ascetul, Filocalia 1, pag. 295). 


"Un glas strigă: «În pustiu gătiţi calea Domnului, drepte faceţi 
în loc neumblat cărările Dumnezeului nostru. Toată valea să se 
umple şi tot muntele şi dealul să se plece; şi să fie cele strâmbe, 
drepte şi cele colţuroase, căi netede»". 

Isaia XL, 3-4; vezi şi Luca III, 4-5 


Glas al lui Dumnezeu Cuvântul, care strigă de la început în 
"pustie", adică în firea oamenilor, sau în lumea aceasta, este desigur 
orice sfânt, fie că închină lui Dumnezeu, cu sinceritate, ca Avel 
(Facere IV, 4), cele dintâi mişcări ale contemplaţiei sufletului, 
îngrăşate prin virtuţi; fie că se prinde cu nădejdea neclintită a 
credinţei, asemenea lui Enos (Facere IV, 26), de bunurile viitoare, 
dobândind prin nădejdea în ele puterea să le cheme cu tărie; fie că, 
încercat în toată virtutea, şi-a ridicat, ca Enoh (Facere V, 24), 
mintea cu totul din legătura şi din cunoştinţa lucrurilor şi şi-a 
mutat-o, deplin eliberată, la însăşi cauza cea mai presus de 

înţelegere; [...] deci fiecare sfânt este, în chip vădit, prin viaţa lui, 
ca unul ce are în sine pe Cuvântul care-Şi strigă voia Sa către 
ceilalţi oameni, un glas al Cuvântului .şi un înainte-mergător, pe 
măsura şi după chipul dreptăţii şi al credinţei din el. 

Deci “pustia” e firea oamenilor şi lumea aceasta, ca şi fiecare 
suflet în parte, din pricina nerodirii celor bune, la care a ajuns prin 
greşeala străveche. 

Glasul Cuvântului ce strigă este mişcarea conştiinţei la fiecare 
greşeală. Aceasta, strigând în ascunsul inimii, găteşte calea 
Domnului. Pregătirea căii Domnului se face prin schimbarea şi 
îndreptarea spre bine a modurilor (de viaţă) şi a gândurilor şi prin 
curățirea întinăciunilor de mai înainte. 

Cărările Cuvântului sunt diferitele moduri ale virtuţilor şi 
diferitele comportări sau îndeletniciri după voia lui Dumnezeu. Pe 
acestea le fac drepte aceia care nu cultivă virtutea şi cercetarea 
cuvintelor dumnezeieşti nici pentru slavă, nici din zgârcenie, nici ca 
să fie linguşiţi de oameni, sau ca să le placă lor, sau ca să se 
mândrească în faţa lor, ci toate le fac şi le spun şi le cugetă pentru 
Dumnezeu. Căci Cuvântul lui Dumnezeu nu zăboveşte pe cărările 
care nu sunt drepte, chiar dacă ar afla calea în anumite privinţe 
gătită. 

“Toată valea prăpăstioasă se va umple". Valea prăpăstioasă 
este trupul fiecăruia, atunci când a fost săpat şi ros de curgerea 
multă a patimilor şi când a fost tăiată continuitatea şi coeziunea lui 
duhovnicească cu sufletul, susţinută prin legea lui Dumnezeu, care 
le leagă. 

Dar prin vale prăpăstioasă poate fi înţeles şi sufletul, care a fost 
scobit şi ros de îndelungatele furtuni ale păcatului şi care a pierdut 
prin viciu frumuseţea netezimii în duh. Deci toată valea 
prăpăstioasă, adică trupul şi sufletul celor ce au gătit calea 
Domnului şi au făcut drepte cărările Lui, se va umple prin 
lepădarea patimilor, care produc în ele, în trup şi-n suflet, 
inegalităţile prăpăstioase, şi va redobândi înfăţişarea naturală a 
vieţuirii virtuoase, netezită în duh. 

"Şi fiecare munte şi deal se va pleca".[...] 

“Munte” este "orice înălțime ce se ridică împotriva cunoaşterii 
lui Dumnezeu” (II Corinteni X, 5), iar “deal” e tot păcatul ce se 
răzvrăteşte împotriva virtuţii. Cu alte cuvinte, "munţii" sunt duhurile 
care produc neştiinţa, iar “dealurile”, cele care săvârşesc păcatul. 
Când deci toată “valea”, adică trupul sau sufletul celor ce au gătit 
calea Domnului şi au făcut drepte cărările Lui, se va umple de 
cunoştinţă şi virtute, prin prezenţa lui Dumnezeu Cuvântul care 
umblă în ei prin porunci, se vor umili toate duhurile cunoaşterii 
mincinoase şi cele ale păcatului.[...] 

Deci coborârea munţilor şi a dealurilor spirituale şi viclene 
înseamnă restabilirea trupului şi a puterilor fireşti ale sufletului în 
rânduiala lor. În urma acestei restabiliri, mintea iubitoare de 
Dumnezeu, umplându-se, în chip natural, de bogăţia virtuţii şi a 
cunoştinţei, va străbate neted veacul acesta şi va păşi întins pe 
lumea neîmbătrânită şi nestricăcioasă a Puterilor spirituale şi sfinte. 

"Cele strâmbe se fac drepte” când mintea, eliberând mădularele 
trupului de patimi, adică oprind simţurile şi celelalte mădulare de 
la lucrarea plăcerii, le învaţă să se mişte potrivit cu raţiunea simplă 
a firii. Tot cel ce a stins prin înfrânare plăcerea întortocheată, 
complicată şi amestecată în chip felurit în toate simţurile, a făcut 
„drepte cele strâmbe. Şi tot cel ce calcă cu puterea răbdării peste 
întâmplările aspre şi anevoie de străbătut ale ostenelilor, a făcut cele 
aspre, căi line. 

Deci tot omul care ascultă glasul ce strigă în pustie şi face 
drepte cărările Lui; tot omul.care apoi, prin dărâmarea munţilor şi 
a dealurilor spirituale şi viclene, umple valea, adică sufletul care, 
prin scobirea lui, adică prin călcarea poruncii dumnezeieşti, a 
prilejuit pomeniţilor munţi şi dealuri viclene înălţarea şi ridicarea; 
tot omul care prin această umplere pricinuieşte scoborârea puterilor 
viclene şi apoi îndreaptă, prin înfrânare, cărările strâmbe ale 
patimilor de bunăvoie, adică mişcările plăcerii şi netezeşte prin 
răbdare întâmplările aspre ale încercărilor fără voie, adică diferitele 
feluri de dureri, făcându-le căi bune; tot omul de felul acesta pe 
dreptate va vedea mântuirea lui Dumnezu, ca unul ce a devenit 
curat la inimă. (Sf. Maxim Mărturisitorul, Filocalia 3, pag. 158). 

"Cel ce a făcut pământul ca pe nimic şi l-a întărit pe nimic”. 
Isaia XL, 23 
"EI întinde miazănoaptea peste genune, El spânzură pământul 
pe nimic". 
Iov XXVI, 7 
"Cel ce întinde cerul ca pe o piele cele mai de sus“. 
Psalm CIII, 3 


Dumnezeu a voit un singur lucru: să facă pe om împărat al 
celor pământeşti şi ca un alt dumnezeu al celor ale lui Dumnezeu. 
Şi, potrivit cu aceasta, a adus la fiinţă lumea aceasta spre folosul 
uşor şi nemijlocit al acestuia.[...] 

De aceea, le-a adus la fiinţă pe toate cele văzute numai cu 
cuvântul. Iar cele mai slăvite şi mai bune sunt păstrate pentru veci. 
Ca să le poată privi sufletul pe acelea, se topeşte trupul prin moarte 
în mormânt ca într-un cuptor şi se face om nou pentru noi 
bunătăţi, desfătări şi vederi noi.[...] 

Cele văzute acum sunt ca o umbră oarecare şi ca un vis lung. 
Dacă ar vrea cineva să se încredinţeze de aceasta, să privească, dacă 
are putere, la lumea îngerilor, cunoscută cu mintea, şi va vedea 
acolo frumuseţe, slavă, înţelepciune şi putere, nu numai negrăite, ci 
şi neînţelese de noi, măcar că şi lumea aceea, cu felurimea şi cu 
toate minunile ei, a luat fiinţă numai printr-un singur gând al lui 
Dumnezeu. (Calist Patriarhul, Filocalia 8, pag. 271-272). 


"Cei ce aşteaptă pe Domnul, vor muta tăria, vor primi aripi şi 
vor fi făcuţi să zboare, prin Domnul". 
Isaia XL, 29, 31 


Contemplaţia şi cunoştinţa sunt călăuze ale vieţii curate şi 
pricinuitoare ale acesteia, pentru faptul că cugetarea, fiind înălţată 
de ele, ajunge la dispreţuirea plăcerilor şi a altor lucruri sensibile şi 
dulci ale vieţii, socotindu-le fără preţ. 

lar viaţa atentă în lisus Hristos este, la rândul ei, maică a 
contemplaţiei şi a cunoştinţei şi născătoare a treptelor dumnezeieşti 
şi a înțelegerilor prea înțelepte, dacă s-a însoţit cu smerenia, cum 
zice dumnezeiescul prooroc Isaia. (Isichie Sinaitul, Filocalia 4, pag. 
77). 


"Trestia zdrobită nu o va frânge şi inul ce fumegă nu-l va 
stinge". 
Isaia XLII, 3 şi Matei XII, 20 


Cel ce urmează pilda Domnului şi se poartă cu milă, nu-l face 
nici pe cel zdrobit de păcat să se frângă de tot şi nu-l stinge nici pe 
cel ce are raţiunea plină de fumul slavei deşarte pentru niscai 
virtuţi, ci-l lasă în râvna lui, până vine la lumina cunoştinţei. Căci 
aceasta înseamnă a creşte împreună cu sămânţa cea bună şi neghina, 
adică a odrăsli împreună cu virtuțile şi patima de a plăcea 
oamenilor şi de a fi slăvit de ei. De aceea plugarul sufletelor nu 
porunceşte să smulgem aceasta până nu se prind statornic rădăcinile 
virtuţilor, ca nu cumva, vrând cineva să o smulgă pe aceasta, să 
smulgă cu ea şi râvna virtuţilor. (Sf. Maxim Mărturisitorul, 
Filocalia 2, pag. 218). 


"Eu sunt Dumnezeu Cel ce face pace". 
Isaia XLV, 7 


Pricina pentru care se cheamă necontenit lisus, cu dragoste 
plină de dulceaţă şi de bucurie, este faptul că văzduhul inimii este 
plin de bucurie şi de linişte, datorită atenţiei desăvârşite. Iar pricina 
pentru care se curăţă desăvârşit inima este Iisus Hristos, Fiul lui 
Dumnezeu, pricinuitorul şi făcătorul bunătăţilor. (Isichie Sinaitul, 
Filocalia 4, pag. 63). 

“"Ridicaţi ochii voştri şi vedeţi cine v-a arătat toate acestea?" 
Isaia XLVIII, 14 


Cele multe vin din Unul, dar nu şi Unul din cele multe. 
Creaţiunea înfăţişează pe cele multe. Aşadar, creaţiunea este în chip 
vădit, din Unul, iar Unul este mai presus de creaţiune, ca Făcător 
şi Ziditor. Deci, cel ce contemplă cum trebuie creaţiunea, 
numaidecât va conchide din contemplarea ei, la Unul cel mai presus 
de lume. 

Fiindcă în cele cauzate sunt foarte multe ecouri, din care se 
cunoaşte Cel ce a adus la fiinţă prin măiestrie, înţelepciune, putere 
şi bunătate şi cu purtare de grijă, toate, precum a voit. 

Prin “toate acestea" a numit cele multe cauzate, iar prin “cine”, 
a voit să ridice mintea spre Cel din care sunt acestea, care este, 
după fire, în chip simplu Unul. (Calist Catafygiotul, Filocalia 8, 
pag. 411). 


"Din care a fugit durerea, întristarea şi suspinarea". 
Isaia LI, 11 


Postul e simbolul zilei, pentru că e văzut; iar rugăciunea, al 
nopţii, pentru că e ascunsă. Deci cel ce se îndeletniceşte cu 
amândouă acestea, potrivit cu fiecare, va ajunge la cetatea vederilor 
"din care a fugit durerea, întristarea şi suspinarea"”. (Ilie Ecdicul, 
Filocalia 4, pag. 293). 


"Ieşiţi din mijlocul lor şi vă despărțiți şi nu vă atingeţi de 
necurăţia lumii”. 
Isaia LII, 11 


"Necurăția lumii este iubirea de plăcere, iubirea de cele 

materiale şi iubirea de slavă”. lar necurat se zice omul nu întrucât 
a fost creat, ci întrucât s-a abătut prin voirile sale, potrivit cu ceea 
ce s-a spus: "Necurat este în fața Domnului tot cel mândru cu 
inima" (Pilde XVI, 5). (Sf. Ioan Scărarul, Filocalia 9, pag. 65). 


"L-am văzut pe El şi n-avea nici chip, nici frumuseţe”. 
Isaia LIII, 2 
"Mai frumos la înfăţişare ca fiii oamenilor". 
Psalm XLIV, 3 


Celor ce se îndeletnicesc cu mai multă sârguință cu 
dumnezeieştile Scripturi, Cuvântul Domnului le apare în două 
forme: într-una comună şi mai simplă, care e văzută de cei mulţi, 
potrivit profetului Isaia, iar în alta mai ascunsă şi numai de puţini 
cunoscută, de cei ce au devenit ca Sfinţii Apostoli, Petru, Iacob şi 
Ioan, înaintea cărora Domnul s-a schimbat la faţă, îmbrăcându-Se 
în slava care a biruit simţurile, potrivit psalmistului. 

Dintre aceste două forme, cea dintâi se potriveşte celor 
începători; a doua e pe măsura celor desăvârşiţi în cunoştinţă, atât 
cât este cu putinţă oamenilor. 

Cea dintâi este icoana primei veniri a Domnului la care se 
referă litera Evangheliei şi care curăţeşte prin pătimiri pe cei de pe 
treapta făptuirii; a doua este preînchipuirea celei de-a doua veniri 
întru slavă, la care se referă duhul Evangheliei şi care preface prin 
înţelepciune pe cei de pe treapta cunoaşterii ridicându-i la starea de 
îndumnezeire. (Sf. Maxim Mărturisitorul, Filocalia 2, pag. 162). 


"Acesta neputinţele noastre le-a luat şi boalele noastre le-a 
purtat". 
Isaia LIII, 4 

Cei ce voiesc să facă voile lor după trup şi nu voiesc să se 
vindece pe ei înşişi prin sfânta vindecare a pocăinţei, ca să se facă 
curaţi, se vor afla dezbrăcaţi de haina virtuţilor în ceasul nevoii şi 
se vor arunca în întunericul cel mai dinafară, unde este diavolul, 
îmbrăcat în haina patimilor, care sunt: desfrânarea, pofta, iubirea de 
arginţi, vorbirea împotrivă, mânia, pizma, slava deşartă, trufia. 
Acestea sunt ramurile răutăţii şi multe altele asemănătoare, adică 
neînfrânarea, împodobirea trupului, împrăştierea, lenevia, cuvintele 
glumeţe, privirea cu neruşinare, iubirea de a se lărgi, inconştienţa, 
neluarea în seamă a judecății lui Dumnezeu, pizmuirea aproapelui, 
minciuna împotriva aproapelui, voinţa de-a plăcea oamenilor, 
mărturia mincinoasă, cunoaşterea mincinoasă, voinţa de-a învăţa pe 
alţii, de-a iubi trebuinţa lumii, lipsa de curaj, incapacitatea de-a 
suporta ura aproapelui, neputinţa de-a suporta critica, iubirea slavei 
de la oameni mai mult decât slava lui Dumnezeu, voinţa de a-şi 
arăta lucrarea spre a fi slăvit de oameni, iubirea mâncărurilor 
plăcute, dorinţa iubirii pentru satisfacerea patimilor trupului, 
sminteala de-a nu fi prețuit, dorinţa de-a fi lăudat pentru cunoştinţă, 
de-a aţâţa (pe alţii), de a-ţi afirma propria voinţă, de a te socoti pe 
tine cuminte şi bun, de-a vedea pe fratele ca prost şi a-l dispreţui. 
Toate acestea se lucrează în bietul suflet, până ce-l desparţi de 
Dumnezeu. Acestea sunt poveri grele, pe care le-a purtat Adam, 
când a mâncat din pom. Acestea sunt cele ce le-a omorât Domnul 
nostru lisus Hristos pe crucea Lui. Acestea sunt burdufuri vechi în 
care se pune vinul nou (Matei IX, 17). Acestea sunt fâşiile în care 
era legat Lazăr (loan XI, 44). Aceştia sunt dracii pe care i-a trimis 
Hristos în turma de porci (Matei VIII, 31-32). 

Acesta este omul vechi, de care a spus Apostolul că ne-am 
dezbrăcat (Efeseni IV, 22-24). Acestea sunt cele de care a zis: 
"Carnea şi sângele nu vor moşteni Împărăţia lui Dumnezeu” “ 
Corinteni XV, 50). 

Aceasta este de care zice: "Căci de trăiţi după trup, veţi muri” 
(Romani VIII, 13). Acestea sunt neghinele pe care le-a scos 
pământul lui Adam, când a fost alungat din rai. (Cuv. Isaia 
Pustnicul, Filocalia 12, pag. 240-241). 

"Cei însetaţi, ziceţi, mergeţi la apă”. 
Isaia LV, 1 


Cei însetaţi de Dumnezeu, umblaţi întru curăţia minţii. Dar cel 
ce zboară spre înălțime prin curăţia ei, trebuie să privească şi spre 
pământul puţinătăţii sale, fiindcă nimenea nu e mai înalt ca cel 
smerit. Căci precum când lipseşte lumina, toate sunt neguroase şi 
întunecate, tot aşa, lipsind smerita cugetare, toate ale noastre sunt 
deşarte şi toate silinţele noastre după Dumnezeu sunt putregăioase. 
(Isichie Sinaitul, Filocalia 4, pag. 61-62). 


"Este oare acesta un post care Îmi place, o zi în care omul îşi 
smereşte sufletul său? Să-şi plece capul ca o trestie, să se culce 
pe sac şi în cenuşă, oare acesta se cheamă post, zi plăcută 
Domnului?" 

Isaia LVIII, 5 


Pricina înălţării cu mintea se face prilej puternic de smerenie 
şi ceea ce înalţă sufletul la nesfârşit, aceea îl smereşte în chip 
covârşitor. 

Smerenia e început al vederii şi vederea desăvârşirea smereniei. 
De-ar cunoaşte cineva înţelepciunea lumii întregi, fără smerenie e 
cu neputinţă să dobândească vederea care înalţă. Dar nici fără 
vederea care înalţă nu se poate omul smeri şi nu va încovoia 
grumazul ca pe un cerc (Isaia LVIII, 5).[...] 

Ar putea zice cineva şi despre mintea îndumnezeită că "cel ce 
s-a coborât, acela este şi cel ce s-a înălţat" şi la aceasta s-ar putea 
adăuga că cel ce s-a înălţat, acela este şi cel ce s-a coborât (Efeseni 
IV, 10).[...] 

Căci, când mintea ajunge să se veselească prin har întru 
smerenie de cele preaînalte şi să se bucure de cele mai presus de 
cuvânt, ca de ale sale, atunci se coboară mai jos decât toţi întru 
smerenie. David spune: "Doamne, nu s-ar fi înălțat inima mea, nici 

nu s-ar fi ridicat ochii mei, nici n-aş fi umblat întru cele mari, nici 
în cele minunate mai presus de mine, dacă nu m-aş fi smerit cu 
cugetul” (Psalm CXXX, 1-2). Dar mintea ar putea spune, pe lângă 
aceasta, nu fără drepate, ci dimpotrivă: "Doamne, nu m-aş fi smerit, 
nici nu m-aş fi deplâns, nici nu m-aş fi numit pământ şi cenuşă, 
dacă nu s-ar fi înălțat inima mea şi nu s-ar fi ridicat ochii mei şi 
n-aş fi umblat întru cele mari şi minunate, mai presus de mine” 
(Calist Patriarhul, Filocalia 8, pag. 267). 


"Atunci vei striga şi Dumnezeu te va auzi pe tine. Încă grăind 
tu, va zice: «Iată aici sunt».[...] Atunci va răsări în întuneric 
lumina ta şi întunericul tău va fi ca amiază. Şi Dumnezeu va fi 
cu tine totdeauna şi te va sătura precum pofteşte sufletul tău''. 

Isaia LVIII, 9-11 


Rupând toată legătura nedreptăţii din inima noastră şi 
dezlegând tot jugul legămintelor silnice, adică al ţinerii minte a 
răului, şi grăbindu-ne să facem bine aproapelui din tot sufletul, 
ajungem să fim înconjurați de lumina cunoştinţei şi ne slobozim de 
patimile de ocară, umplându-ne de toată virtutea, luminându-ne de 
slava lui Dumnezeu şi eliberându-ne de toată neştiinţa; iar rugându- 
L pe Hristos, suntem auziţi şi-L avem pe Dumnezeu cu noi pururea 
şi ni se satură dorinţa după Dumnezeu. (Sf. Maxim Mărturisitorul, 
Filocalia 2, pag. 33). 


"De nu vei face voia ta în ziua cea sfântă şi nu vei grăi cuvânt 
cu mânie şi de te vei încrede în Domnul, te va hrăni cu 
bunătăţile pământului". 

Isaia LVIII, 13-14 


E nevoie de luptă şi trezvie multă ca să consimtă mintea cu 

inima şi cu buzele în ora psalmodierii şi a rugăciunii, ca să nu 
mâniem pe Domnul, în loc să-l slujim Lui în vremea rugăciunii, 
amestecând în tămâia rugăciunilor mirosul de vite al gândurilor rele 
şi să se afle jertfa rugăciunilor noastre întinată ca a lui Cain. Căci 
e cumplită şi pierzătoare încrederea ascunsă în gândurile necurate. 
Fiindcă din gânduri se iveşte pe încetul şi înstrăinarea de 
Dumnezeu. Căci când omul consimte cu ele ca autor al lor, sunt 
socotite păcat. Fiindcă în inima care unelteşte răul nu intră 
înţelepciunea, nici nu se sălăşluieşte Dumnezeu în trupul împovărat 
de păcat. (Cuv. Isaia Pustnicul, Filocalia 12, pag. 286). 


"Să nu te temi de dânşii, căci Eu sunt cu tine ca să te 
izbăvesc"', zice Domnul. 
Ieremia 1, 8 


La început, mintea care se întoarce prin har la Dumnezeu, e 
stăpânită de o stare de descurajare. De aceea, omul în care se află 
această minte se tânguieşte jelind şi plânge cu durere, zdrobindu-şi 
pe cât poate inima şi curăţind zi de zi împătimirea ei şi smerindu-se, 
după cuviinţă, cu toată întristarea. 

Dobândind astfel prin harul lui Hristos curăţia cuvenită, prin 
liniştire, şi străbătând cu înţelegere la cele ale înţelegerii şi 
ajungând la Dumnezeu şi înălțându-se la slava Lui şi privind-o cu 
încordare, e cuprinsă de a doua descurajare a înţelegerii, după cea 
dintâi, cu mult mai mare, mai fără ieşire şi mai neîncetată. Prin 
aceasta dobândeşte o smerenie atât de întărită şi de vădită încât, 
dacă ar putea, ar ferici pe toţi oamenii, iar pe sine se vede mai rău 
decât pe oricare; se vede cu o simţire a sufletului în adevăr mai rău 
decât ceea ce nu există nicidecum. Căci ceea ce nu e, nu poate 
păcătui, iar pe sine se vede păcătuind pururea. 

Dar, văzându-se astfel şi smerindu-se, potrivit cu această 
simţire, totuşi se bucură mult şi se veseleşte, dar nu de sine, ci de 
Dumnezeu Cel îndurător, care e mai aproape de el decât răsuflarea 

sa, sau care scoate din inima lui râuri de lumină cerească şi pâraie 
nesecate de minuni ale Duhului, pe care le revarsă în el şi-i umplu 
mintea de lumină şi-i spune simplu: "Sunt cu tine”. 

Drept aceea, Dumnezeu îi descoperă acestuia, ca unui prieten, 
taine, în chip lămurit, şi-l umple de bucurie. Iar acestuia îi vine să 
zică cuvintele lui David: "Nu după fărădelegile noastre ne-a făcut 
nouă, nici după păcatele noastre ne-a răsplătit nouă" (Psalm CII, 
10; Efeseni II, 5). (Calist Patriarhul, Filocalia 8, pag. 269). 


“Iar tu să nu-ţi iei muiere în locul acesta. Că acestea zice 
Domnul despre fiii şi fiicele ce s-au născut în locul acesta: cu 
moarte bolnăvicioasă vor muri". 

Ieremia XVI, 2-4 


“Nu numai despre fiii şi fiicele ce se vor naşte din căsătorie a 
zis proorocul, ci şi despre fiii şi fiicele ce se nasc din inima lor, 
adică gândurile şi poftele trupeşti, întrucât şi acestea vor muri în 
cugetul bolnăvicios, neputincios şi destrăbălat al lumii acesteia şi 
nu se vor învrednici de viaţa cerească. (Evagrie Ponticul, Filocalia 
1, pag. 62). 


"De aceea mi-am zis: «Nu voi mai pomeni de E! şi nu voi mai 
grăi, în numele Lui. Dar iată era ceva în inima mea, ca un fel 
de foc aprins, închis în oasele mele şi eu mă sileam să-l înfrânez 
şi n-am putut»>". 

leremia XX, 9 


Cel ce are înlăuntrul lui lumina Duhului Sfânt, cade cu faţa la 
pământ neputând să o privească şi strigă cu spaimă şi cu frică 
multă, ca unul ce a văzut şi a pătimit un lucru mai presus de fire, 
de cuvânt, de înţelegere. El este asemenea unui om căruia i s-au 

aprins de undeva mădularele de un foc, în care arzând şi neputând 
răbda căldura văpăii, se poartă ca unul ce a ieşit din sine. 
Neizbutind nicidecum să devină iarăşi al său şi copleşit neîncetat de 
lacrimi şi răcorit de ele, el aprinde focul dorului şi mai tare. Ca 
urmare, varsă şi mai multe lacrimi şi, spălându-se în mulţimea lor, 
fulgeră de tot mai mare strălucire. Iar când s-a aprins în întregime 
şi s-a făcut ca o lumină, se împlineşte ceea ce s-a spus: "Dumnezeu 
unit cu dumnezeii şi cunoscut de ei”, şi anume atât de mult cât s-a 
unit cu cei cu care s-a unit şi s-a descoperit celor ce-L cunosc. (Sf. 
Simeon Noul Teolog, Filocalia 6, pag. 66-67). 


"Şi acum voi da toate ţările acestea în mâna lui 
Nabucodonosor, regele Babilonului, robul Meu, ba şi fiarele 
câmpului le voi da lui spre slujbă”. 

Ieremia XXVII, 6 
"Dacă vreun popor sau vreun regat nu va voi să-i slujească lui 
Nabucodonosor, regele Babilonului, şi nu-şi va pleca grumazul 
său sub jugul regelui Babilonului, pe acel popor îl voi pedepsi 
cu sabie, cu foamete şi cu ciumă, până-l voi stârpi cu mâna lui, 
zice Domnul. 

Ieremia XXVII, 8 


Alegoric regele Babilonului înseamnă diavolul. Diavolul este 
şi duşman şi răzbunător al lui Dumnezeu. Este duşman, când din 
ură faţă de El îşi dă aparenţa unei iubiri pierzătoare faţă de noi 
oamenii, îndemnându-ne prin patimile de bunăvoie ale plăcerii să 
alegem în locul bunurilor veşnice, lucrurile vremelnice. Prin aceasta 
furându-ne apoi toată dorirea sufletului, ne desface cu totul de la 
dragostea de Dumnezeu, făcându-ne duşmani cu voia ai 
Făcătorului.[...] 

Iar răzbunător este când, dezvelindu-şi toată ura sa faţă cu noi, 
care i-am ajuns datornici din pricina păcatului, cere pedepsirea 
noastră. Căci nimic nu desfată mai tare pe diavol ca omul pedepsit. 

Îngăduindu-i-se aceasta, se năpusteşte ca un vifor fără milă asupra 
celor peste care a dobândit, din îngăduinţa lui Dumnezeu, putere, 
neurmărind să împlinească o poruncă divină, ci dorind să-şi sature 
patima urii sale împotriva noastră. El vrea ca sub marea povară a 
necazurilor dureroase, sufletul sfârşit de slăbiciune să-şi taie de la 
sine puterea nădejdii în Dumnezeu, făcând din întâmplările 
dureroase care vin peste el nu pricini pentru reculegerea minţii, ci 
pricini de necredinţă.[...] 

Dumnezeu, bun fiind şi vrând să smulgă din noi cu totul 
sămânţa păcatului, adică plăcerea, care desface mintea de la iubirea 
lui Dumnezeu, îngăduie diavolului să aducă asupra noastră chinuri 
şi pedepse. Deci diavolul e numit “sluga Domnului” ca cel ce,cu 
îngăduirea lui Dumnezeu, pedepseşte pe păcătoşi, rămânând totuşi 
apostat şi tâlhar viclean, ca unul ce are aplecarea voinţei, foarte 
înrudită cu a celor ce s-au depărtat de Dumnezeu prin plăcere. Căci 
e drept să fie chinuiţi de diavol cei ce au îmbrăţişat cu voluptate 
planurile lui viclene prin păcatele de bunăvoie. Astfel diavolul este 
atât semănătorul plăcerii, cât şi aducătorul durerii prin pătimirile 
fără de voie.[...] 

Când deci locuitorii ludeii şi ai Ierusalimului, adică cei ce au 
dobândit deprinderea faptelor sau ştiinţa contemplaţiei, le folosesc 
acestea pentru slava cea de la oameni, umbrind chipurile virtuţilor 
prin împlinirea lor numai la arătare şi mulţumindu-se să grăiască 
numai cuvintele înţelepciunii şi ale cunoştinţei, fără să facă faptele 
dreptăţii, iar pe deasupra mândrindu-se faţă de alţii pentru virtutea 
şi ştiinţa lor, sunt predaţi ostenelilor şi necazurilor, ca prin 
pătimirea lor să înveţe smerenia uitată de ei din pricina părerii 
deşarte ce şi-o fac despre ei înşişi. 

Tot cel ce rabdă de bună voie şi cu mulţumire grelele necazuri 
ale încercărilor fără voie, conştient de relele pe care le-a săvârşit, 
nu este scos din deprinderea şi harul virtuţii şi al cunoştinţei, ca 
locuitorii de odinioară din ludeea şi Ierusalim. Aceasta pentru că 
suportă de bună voie jugul regelui Babilonului şi, ca unul ce-şi 
achită o datorie, primeşte chinurile aduse asupra lui. Rămânând în 
ele, plăteşte regelui Babilonului muncile silnice prin partea 

pătimitoare a firii, învoindu-se la ele prin dreapta judecată, ca unul 
ce i le datorează aceluia din pricina păcatelor de mai înainte; iar lui 
Dumnezeu Îi aduce prin închinare adevărată, adică prin dispoziţia 
smerită a sufletului, îndreptarea greşelilor. 

Regii neamurilor din acest loc al Scripturii sunt oamenii care 
stau în frunte prin diferitele patimi de ocară. Ei încă sunt supuşi 
după dreptate, pedepsei pentru păcatele lor şi de aceea predaţi 
regelui Babilonului, ca putere pedepsitoare ce se bucură de 
chinuirea firii. Astfel, regele Egiptului este mintea desfrânată şi 
iubitoare de plăcere; Moabiteanul este mintea dezmierdată şi 
pângărită, Amaniteanul este mintea dedată zgârceniei; Sirianul este 
mintea superstiţioasă şi dialectică (certăreaţă), căci singur Sirianul 
a stat împotriva lui Solomon (III Regi XI, 25), adică împotriva păcii 
şi a înţelepciunii; regele din Tir este mintea iubitoare de lume şi de 
viaţă. Scriptura înţelege odată prin Faraon pe diavolul, altădată 
legea firii. 

Primul înţeles i-l dă când vrea să prăpădească pe Israel; al 
doilea, când îi slujeşte după orânduire de sus Iosif, care 
întruchipează profetic pe Dumnezeu Cuvântul ce slujeşte de 
bunăvoie firii şi patimilor noastre, afară numai de păcat. Iar fiarele 
pe care le predă Dumnezeu regelui Babilonului, sunt dracii, dintre 
care fiecare lucrează, după destoinicia lui înnăscută, la aducerea 
uneia sau alteia dintre ispite. Căci fiecare este sămănătorul altei 
răutăţi şi fiecare este mai viclean decât altul şi mai iscusit spre un 
anumit fel de răutate. 

Şi Nabucodonosor însuşi, regele Babilonului, e înţeles de multe 
ori ca legea naturală. Aceasta o arată în scrisoarea adresată 
locuitorilor din Ierusalim, acei care, neputând să împlinească legea 
duhovnicească, au fost mutaţi în pământul Babilonului, adică în 
deprinderea confuziei pământeşti. Ei le cer acestora să se roage 
pentru viaţa lui Nabucodonosor, regele Babilonului, şi pentru viaţa 
lui Baltazar, fiul lui, adică pentru legea naturală şi pentru 
deprinderea ei cu fapta, sub care au căzut odinioară, “ca să fie zilele 
lor ca zilele cerului” (Baruh I, 11). (Sf. Maxim Mărturisitorul, 
Filocalia 3, pag. 91). 

"Picioarele lor erau drepte, iar copitele picioarelor lor erau cum 
sunt copitele picioarelor de vițel şi scânteiau ca arama 
strălucitoare, iar aripile lor erau sprintene”. 

lezechiel I, 7 ş.u. 


Precum coapsele primesc, prin aplecare, mai întâi pe ele toată 
greutatea trupului şi aşa, apropiindu-se puţin de pământ, se saltă 
dintr-o dată în văzduh, tot aşa şi raţiunea, care distinge lucrurile 
firii, după ce s-a coborât, umilindu-se, la trebuinţele trupului, îşi 
avântă iarăşi, repede, la cele de sus cugetarea uşoară, neridicând 
împreună cu sine nici unul din gândurile pământeşti. Pentru că a 
ține drepte coapsele e propriu atât celor ce nu se bucură de multe 
plăceri şi nu se târâie pururea pe jos, cât şi Sfintelor Puteri, care nu 
au lipsă câtuşi de puţin de cele trupeşti, nici nu trebuie să se încline 
spre ele. Prin “coapsele lor erau drepte şi picioarele lor erau 
înaripate”, arată nepovârnirea voinţei şi sprinteneala firii lor spre 
cele inteligibile. Oamenilor însă le este destul de propriu să aibă 
coapsele înclinate. Uneori ei se apleacă la trebuinţele trupeşti, 
alteori se îndreaptă spre îndeletnicirile mai înalte ale sufletului. Din 
pricina înrudirii sufletului cu Puterile de sus, adeseori petrec 
împreună cu acelea în lucrurile cereşti; iar din pricina trupului, se 
ocupă cu grija celor pământeşti, atâta cât sileşte trebuinţa. Dar a 
urmări pururea pregătiri de plăceri este lucru necurat şi nepotrivit 
cu omul încercat în cunoştinţa raţională. Să băgăm de seamă că şi 
despre cel ce umblă pe patru picioare nu a spus simplu că e 
necurat, ci numai dacă umblă pururea pe patru picioare. Fiindcă le-a 
dat celor din trup dreptul să coboare uneori la trebuinţele trupului. 
Ionatan, luptând cu Naas Amonitul, l-a biruit umblând pe patru 
picioare, fiindcă prin aceasta el slujea numai trebuinţei firii. Căci 
trebuia ca cel ce lupta împotriva şarpelui ce se târa pe pântece - aşi: 
se tălmăceşte Naas - să-şi ia pentru puţină vreme o înfăţişare 
asemănătoare lui, umblând pe patru picioare, ca apoi, ridicându-se 
la aptitudinea proprie, să-l răpună pe acela cu multă uşurinţă. (Nil 
Ascetul, Filocalia 1, pag. 209-210). 


"Hrana ta, cu care te vei hrăni, să o mănânci cu măsură, câte 
douăzeci de sicli pe zi, dar s-o mănânci din timp în timp. Şi apa 
să o bei cu măsură, câte a şasea parte de hin pe zi şi tot din 
timp în timp”. 

Iezechiel IV, 10-11 

După cum s-a scris că “Fiul omului mănâncă cu cântarul 
pâinea ta şi bea apa cu măsură”, în aşa fel ca cel ce se nevoieşte 
după Dumnezeu să poată trăi din acestea. Căci "dacă nu dai sânge, 
nu vei lua Duh” (Avva Dorotei, “Învățături”, Pateric). Dar şi marele 
Pavel zice: “Îmi asupresc trupul meu şi îl robesc pe el, ca nu 
cumva altora binevestind, să mă fac eu însumi necercat” (| 
Corinteni IX, 27). 

La fel, profetul David: “Genunchii mei s-au slăbit de post şi 
trupul meu s-a schimbat din pricina lipsei untului de lemn" (Psalm 
CVIII, 23). Dar şi de Dumnezeu Cuvântătorul zice: "Prin nimic nu 
se slujeşte Dumnezeu atât de mult ca prin neplăcuta pătimire; şi 
lacrimile pun în mişcare iubirea Lui de oameni" (Sf. Grigorie de 
Nazianz, Cuvântul XXIV "Pentru cinstirea Sf. Ciprian”, XI; P.G. 
35, 1182 B).[...] 

Şi Sfântul Isaac zice: “Precum o mamă se îngrijeşte de copil, 
aşa se îngrijeşte Hristos de un trup care suferă şi e totdeauna 
aproape de un astfel de trup”. Şi iarăşi: “În stomacul plin nu se 
află cunoştinţa tainelor lui Dumnezeu”. Şi: "Precum cei ce seamănă 
cu lacrimi vor secera snopii veseliei (Psalm CXXV, 6), aşa pătimirii 
neplăcute îi urmează bucuria”. Şi: "Fericit cel ce se opreşte de la 
toată dulcea pătimire, care-l desparte de Cel ce l-a zidit".[...] 

Temelia tuturor bunătăţilor şi slobozirea sufletului din robia 
vrăjmaşului şi calea care duce la lumină şi la viaţă constă în aceste 
două moduri: în a te aduna pe tine într-un singur loc şi a posti 
totdeauna, adică a te canoni (disciplina) pe tine prin înfrânarea 
stomacului în chip înţelept şi cuminte, prin şederea nemişcată şi 
prin neîncetata gândire la Dumnezeu. 

Căci din aceasta vine supunerea simţurilor, din aceasta 
vegherea; prin aceasta se îmblânzesc patimile ce mişcă în trup; din 

aceasta, blândeţea gândurilor, din aceasta, mişcările luminoase ale 
cugetării; din aceasta, sârguinţa pentru dumnezeieştile fapte ale 
virtuţii; din aceasta, înțelesurile înalte şi subțiri; din aceasta, 
lacrimile fără măsură ce se nasc în tot timpul şi amintirea morţii; 
din aceasta, înţelepciunea curată, străină cu desăvârşire de orice 
nălucire care ispiteşte cugetarea; din aceasta, pătrunderea şi 
ascuţimea cunoştinţei celor de departe; din aceasta, înțelesurile 
tainice mai adânci, pe care înţelegerea le vede cuprinse în cuvinte 
dumnezeieşti, mişcările mai lăuntrice ce se nasc în suflet şi 
felurimea şi deosebirea duhurilor deosebite de puterile Sfinţilor şi 
vederile adevărate care sunt străine de nălucirile deşarte; din 
aceasta, frica de căile şi cărările din oceanul cugetării; din aceasta, 
flacăra râvnei care biruieşte toată primejdia şi străbate prin toată 
frica; din aceasta, căldura care dispreţuieşte toată pofta şi o 
nimiceşte pe aceasta din cuget şi produce uitarea oricărei amintiri 
a celor trecătoare împreună cu a altora. (Monahii Calist şi Ignatie 
Xanthopol, Filocalia 8, pag. 78-81). 


"Iată care au fost fărădelegile Sodomei, sora ta şi ale fiicelor ei: 
mândria, îmbuibarea şi trândăvia". 
lezechiel XVI, 49 


Cu orice fel de hrană se va umple pântecele, naşte sămânţa 
desfrânării. În Sodoma nu aburii vinului sau ai bucatelor felurite au 
adus prăpădul, ci îmbuibarea cu pâine. Slăbiciunea trupului nu 
dăunează curăţiei inimii, când dăm trupului nu ceea ce voieşte 
plăcerea, ci ceea ce cere slăbiciunea. De bucate numai atât să ne 
slujim, cât să trăim, nu ca să ne facem robi pornirilor poftei. 
Primirea hranei cu măsură şi cu socoteală, dă trupului sănătatea, nu 
îi ia sfinţenia. (Casian Romanul, Filocalia 1, pag. 133). 

"Şi te vei izgoni dintre oameni, şi va fi locuinţa ta cu fiarele 
sălbatice; şi te vor hrăni cu iarbă ca pe un bou şi vei dormi sub 
roua cerului; şi şapte ani vor trece peste tine până când vei 
cunoaşte că Cel Prea Înalt stăpâneşte peste împărăţia oamenilor 
şi o dă cui voieşte. Şi pentru că a spus: Lăsaţi colţul rădăcinilor 
arborelui în pământ, împărăţia ta îţi va rămânea şi din ea vei 
cunoaşte Împărăţia cea cerească". | 
Daniel IV, 22-23 


Prin izgonire poate că înţelege scoaterea din Rai în lumea 
aceasta, pentru călcarea poruncii şi căderea de la petrecerea cu 
Sfinţii Îngeri, adică de la vederile spirituale, sub puterea legii 
naturale întemeiată pe simţire. lar locuirea cu fiarele sălbatice 
înseamnă petrecerea cu patimile şi cu dracii care le lucrează. 

"larba” cu care l-au hrănit înseamnă cunoaşterea naturală prin 
simţire a lucrurilor şi lucrarea ostenitoare a virtuţii; pe acestea le 
procură, ca pe o iarbă, oamenilor Îngerii. 

lar "vei dormi sub roua cerului” înseamnă a avea, prin 
Providența dumnezeiască, puterea care se află în acestea. “Roua 
cerului” indică Providența, care hărăzeşte omului în veacul acesta, 
pe lângă toate cele înşirate, conservarea în existenţă; sau legea firii, 
care rămâne cu desăvârşire nestricată; sau poate cunoaşterea în parte 
a celor inteligibile, pe care ne-o mijlocesc lucrurile văzute prin 
harul lui Dumnezeu şi care ţine pe om aici în nădejdea celor 
viitoare.[...] 

Cuvintele “șapte ani vor trece peste tine” indică întinderea 
crugului înşeptit al vremii în veacul acesta. Sub acest crug a căzut 
firea, deoarece n-a păzit deprinderea şi lucrarea proprie, dar după 
sfârşitul lui, la învierea aşteptată se va reîntoarce iarăşi la sine, prin 
lepădarea însuşirilor dobitoceşti, primind din nou mărirea de la 
început a împărăției, după ce a cunoscut, prin iconomia Providenţei 
din acest veac, stăpânirea adevăratei împărăţii. 

Prin cuvintele “lăsaţi colțul rădăcinilor pomului în pământ” se 
arată că nu se smulge deplin din pricina greşelii de la început, 
sămânţa şi puterile bunătăţii. Datorită acestora, neluându-şi firea 

iarăşi creşterea,revine prin înviere la mărirea şi frumuseţea firească 
de mai înainte. (Sf. Maxim Mărturisitorul, Filocalia 3, pag. 97). 


"Aşadar, regele Darius a dat oprire scrisă şi poruncă. Îndată ce 
Daniel a aflat că o poruncă a fost dată, a intrat în casa sa, care 
avea în cămara de sus fereastră deschisă înspre Ierusalim, şi în 
fiecare zi îngenunchea de trei ori, s-a rugat şi a lăudat pe 
Dumnezeu, cum făcea şi mai înainte". 

Daniel VI, 10 


Precum trupul acesta al nostru, în lipsa sufletului e mort şi rău 
mirositor, la fel şi sufletul, care nu se mişcă prin rugăciune este 
mort şi nenorocit şi rău mirositor. Căci trebuie să socotim lipsirea 
lui de rugăciune mai amară decât orice moarte, cum ne învaţă 
Daniil proorocul, care voia mai bine să moară, decât să fie lipsit, fie 
şi măcar o clipă de rugăciune.[...] 

La fel ne învaţă Sfântul Isaac: "Fără rugăciunea neîncetată nu 
te poți apropia de Dumnezeu”. Şi: "A da minţii, după osteneala 
rugăciunii, o altă grijă, înseamnă a pricinui împrăştierea 
cugetării”. Şi: "Orice rugăciune, în care trupul nu se oboseşte şi 
inima nu se întristează, trebuie socotită un făt lepădat pentru că 
acea rugăciune e fără suflet” (Filocalia 7).[...] 

Iar Sfântul Nil zice: "De voieşti să te rogi leapădă-te de toate, 
ca să moşteneşti totul" (Evagrie Ponticul, Filocalia 1, pag. 79). Şi 
iarăşi: "Rugăciunea este urcuşul minţii la Dumnezeu” (Filocalia 1, 
pag. 79). Şi iarăşi: "Rugăciunea este vorbirea minţii cu Dumnezeu" 
(Filocalia 1, pag. 75). Şi apoi: "Precum pâinea este hrana trupului 
şi virtutea sufletului, aşa e rugăciunea duhovnicească hrană minţii" 
(Filocalia 1, pag. 87),(Calist şi Ignatie Xanthopol, Filocalia 8, pag. 
74). 

"De aceea s-a numit Daniel "bărbatul doririlor”. 
Daniel IX, 23 


Cel ce voieşte să revină la cele ale firii, să taie toate voile lui 
cele după trup, până statorniceşte pe om în cele conforme firii. 
Dorirea cea după fire este dorirea minţii şi ea nu este fără dorirea 
lui Dumnezeu; precum nu e nici iubirea celor conforme firii. De 
aceea s-a numit Daniel, “bărbatul doririlor”. (Cuv. Isaia Pustnicul, 
Filocalia 12, pag. 42-43). 


"Asuprit-a Efraim pe pârâşul său şi a călcat judecata. A căutat 
Epiptul şi a fost luat cu sila la Asirieni". 
Osea V, 11; XI,5 


"A căuta Egiptul” înseamnă că inima caută voile trupului 
propriu, iar a fi "fost luat cu sila la Asirieni” înseamnă că vrând 
nevrând, acela slujeşte vrăjmaşilor. Să nu călcăm deci pe căile voii 
noastre celei după trup, ca să nu fim luaţi cu sila la Asirieni şi să 
auzim cuvântul amar că împăratul Asirienilor a venit asupra lui 
Israel şi a strămutat pe Efraim la Asirieni, şi i-a mutat pe cei de 
acolo în Eleia şi în Avor, la râurile Guza (IV Regi XVII, 6) şi sunt 
acolo până în ziua de azi. Căci a trimis împăratul Asirienilor 
oameni din neamul lui ca să locuiască în Israel şi fiecare din ei şi-a 
întipărit idolul lui şi s-a închinat lui şi sunt acolo până în ziua de 
azi. lar aceasta s-a întâmplat lui Efraim pentru că a disprețuit pe 
pârâşul lui şi i-a nesocotit judecata. (Cuv. Isaia Pustnicul, Filocalia 
12, pag. 60-61). 


Prin potrivnicul lui se înţelege conştiinţa. Pentru că ea se 
împotriveşte totdeauna voii noastre celei rele şi ne mustră când nu 
facem ceea ce trebuie să facem şi facem ceea ce nu trebuie să 
facem. Şi ea ne pârăşte pe noi. De aceea o numeşte potrivnic şi 

pârâş şi ne poruncește zicând: "Împacă-te cu pârâşul tău cât eşti pe 
cale cu el” (Matei V, 25). lar calea este lumea aceasta (Avva 
Dorotei, Filocalia 9, pag. 509). 


"Şi Efraim s-a purtat ca un porumbel, nepriceput şi neştiutor; 
au chemat pe a c şi s-au îndreptat către Asirieni"!. 
Osea VII, 11 


Efraim a biruit pe potrivnicul lui (Osea V, 11), adică conştiinţa 
sa, şi a călcat în picioare judecata, pentru că a căutat Egiptul şi a 
fost luat în robie de asirieni (Osea XI, 5). 

“Egiptul” este voia trupească ce ne apleacă spre odihna 
trupească şi învaţă mintea să caute dulceaţa patimilor. 

Iar “asirieni” gândurile pătimaşe, care tulbură şi zăpăcesc 
mintea şi o umple de idoli necuraţi şi o duc cu sila şi fără să vrea 
la lucrarea patimilor. 

Dacă se predă deci cineva pe sine de bună voie dulcii pătimiri 
a timpului, e dus cu sila şi fără să vrea la asirieni ca să robească lui 
Nabucodonosor. Înainte de a pune cineva în lucrare patima lui, 
chiar de vor porni gândurile la luptă împotriva lui, este încă în 
cetatea lui, este încă liber şi are şi pe Dumnezeu ca ajutor. Deci de 
se va smeri lui Dumnezeu şi va purta jugul necazului şi al încercării 
cu mulţumire, şi va lupta puţin, ajutorul lui Dumnezeu îl va scăpa 
pe el. Dar de va fugi de osteneală şi va cobori la dulcea pătimire a 
trupului, va fi dus de silă şi de nevoie în pământul asirienilor şi va 
robi acela fără să vrea. 

Atunci le va spune proorocul: "Rugaţi-vă pentru viața lui 
Nabucodonosor. Că în viaţa lui e mântuirea voastră” (Baruh I, 12). 
"Nabucodonosor" înseamnă a nu se descuraja cineva de necazul 
încercării ce i se întâmplă, nici a se feri de el, ci a-l purta cu 
smerenie, ca fiind îndatorat să-l pătimească şi a cugeta că nu este 
vrednic să se izbăvească de povara lui, ci mai degrabă să se 
prelungească şi să se întărească împotriva sa. (Avva Dorotei, 
Filocalia 9, pag. 613-614). 

"Pentru cele trei păcate ale Tirului, ba chiar pentru patru, nu 
mă voi întoarce". 
Amos I, 9 


Cele patru păcate ale Tirului, la care cugetă cuvântul prorocesc, 
sunt: atacul, pofta, deprinderea răului şi săvârşirea. Pe cel dintâi şi 
al doilea, adică atacul şi pofta, le rabdă Dumnezeu, întrucât răul nu 
a ajuns la împlinire. Dar asupra celui de-al treilea şi al patrulea 
păcat, adică asupra deprinderii şi lucrării, sau consimţirii şi faptei, 
Scriptura pe drept cuvânt îşi rosteşte ameninţarea. (Sf. Maxim 
Mărturisitorul, Filocalia 2, pag. 224). 


"Şi cel mai îndrăzneţ dintre viteji va fugi dezbrăcat în ziua 
aceea”. 
Amos II, 16 


Cum va lupta cu duhurile răutăţii cel ce umblă după avuţii, 
când poate fi prins cu uşurinţă din toate părţile ? Sau cum va lupta 
cu duhul iubirii de argint cel împresurat de bani ? Cum va alerga, 
ca să scape de urmărirea dracilor dezbrăcaţi de orice grijă, cel 
îmbrăcat cu nenumărate griji? Căci nu este gol acela care e 
îmbrăcat în veşmintele cusute cu multele împunsături ale grijii de 
lucrurile lumeşti; şi nu este gol nici acela care e împiedicat la 
alergare de gândurile pământeşti ale banilor şi averilor. Pentru că 
cel gol greu e de prins sau chiar cu neputinţă de prins de cei ce îi 
întind curse. Dacă Iosif ar fi fost gol, n-ar fi avut de ce să-l prindă 
Egipteanca pentru că spune dumnezeiescul cuvânt că l-a prins de 
veşmintele lui zicându-i: "Culcă-te cu mine!" (Geneză XXXIX, 7). 

lar veşmintele sunt lucrurile trupeşti, prin care prinzând 
plăcerea pe cineva îl atrage la ea. Deci cel ce le ţine pe acestea în 
-jurul său va fi trântit la pământ în lupta cu cei ce le-au dezbrăcat. 
De aceea luptătorul pentru neprihănire, când s-a văzut pe sine tras 
cu sila spre plăcerea şi unirea împreunării, fiind apucat de ceea ce 

era mai trebuincios trupului - adică haina -, şi-a dat seama că 
trebuie să fie gol în casă cu stăpâna, care poate să pună stăpânire 
pe el cu sila, şi deci, părăsindu-şi veşmintele a fugit şi a ieşit afară, 
umblând, ca în Rai, gol în virtutea lui, asemenea omului dintâi. 
Căci acela primise de la Dumnezeu ca pe-o cinste deosebită, 
dezbrăcarea, până ce, prin neascultare, a ajuns la trebuinţa hainelor. 
Fiindcă până ce se lupta cu vrăjmaşii, care îl sfătuiau să calce 
porunca lui Dumnezeu, stătea gol în arenă, ca un luptător, dar după 
ce a fost biruit şi scos afară din luptă s-a îmbrăcat, după dreptate, 
lepădând dezbrăcarea deodată cu deprinderea de luptător. (Nil 
Ascetul, Filocalia 1, pag. 262). 


"Şi tinerii vor avea vedenii”. 
Ioil III, 1 


Cele ce ocupă sufletul, sau cele în care petrece el în stare de 
veghe, acelea rețin închipuirea şi cugetarea lui şi în somn. De se 
îngrijeşte de lucruri omeneşti, e preocupat de ele şi în închipuirile 
viselor. Iar de cugetă la cele dumnezeieşti şi cereşti, se va afla şi în 
vis cu gândirea în aceastea, după spusa proorocului. Dar fiind în 
acestea, sufletul nu va fi înşelat, ci va vedea lucruri adevărate şi i 
se vor încredința descoperiri. (Sf. Simeon Noul Teolog, Filocalia 6, 
pag. 81). 


"În care locuiesc mai mult de douăsprezece zeci de mii de 
bărbaţi, care n-au cunoscut dreapta, nici stânga lor... * 
Iona IV, 11 


Ilona se tălmăceşte, după diferitele sale etimologii, "odihna şi 


darul lui Dumnezeu", sau "rămăduirea lui Dumnezeu", sau "harul 
lui Dumnezeu dat lor”, sau “osteneala lui Dumnezeu“, sau 

“porumb”, sau "fuga de podoabă", sau “întristarea lor“. Apoi el 
ajunge şi în loppe şi pe mare şi în chit şi în Ninive şi sub 
curcubetă. Dintre acestea, loppe se tălmăceşte "loc de unde se vede 
bucuria”, sau "frumusețea minunată”, sau "bucurie puternică". Deci 
Proorocul Iona închipuieşte sau pe Adam, sau firea cea de obşte, 
sau pe Hristos, sau harul proorocesc, sau poporul nemulţumitor al 
ludeilor, care se întristează de orice bine şi pizmuieşte toate darurile 
dumnezeieşti. De pildă: închipuieşte pe Adam şi firea cea de obşte 
când fuge din loppe pe mare, fapt pentru care, după unul din 
înțelesurile numelui său, se numeşte "fuga de podoabă". Căci loppe 
închipuieşte raiul, care este şi se numeşte cu adevărat “locul de 
unde se vede bucuria”, sau "bucurie puternică”, sau "frumuseţe 
minunată”, dată fiind bogăţia nestricăciunii din el, cum era raiul 
sădit de mâna lui Dumnezeu.[...] 

loppe mai înseamnă însă şi virtutea şi cunoştinţa, precum şi 
înţelepciunea de pe urma lor. Virtutea, când se tălmăceşte 
"frumuseţe minunată”, cunoştinţa, când se înţelege ca "loc de unde 
se vede bucuria”. lar înţelepciunea, când se tălmăceşte "bucurie 
puternică". Fiindcă "înţelepciunea este pom de viaţă tuturor celor 
ce se lipesc de ea şi temelie sigură celor ce se reazămă pe ea, ca 
pe Domnul" (Proverbe III, 18). Deci firea oamenilor fuge pururea 
din loppe, adică din deprinderea virtuţii şi a cunoştinţei, ca şi de la 
harul înţelepciunii de pe urma lor, precum a fugit Adam prin 
neascultare din rai. Fuge, pentru că cugetarea ei zace cu plăcere în 
cele rele. Şi fugind, e târâtă cu voia ei pe mare, adică pe valurile 
murdare ale păcatelor, cum s-a rostogolit Adam în lumea aceasta 
după ce a căzut din rai, îmbrăţişând amăgirea şi confuzia 
nestatornică a lucrurilor materiale, pricinuite de valuri şi pricinuind 
alte valuri. Iar câştigul celor ce îmbrăţişează această amăgire este 
că se scufundă şi sunt înghiţiţi de chit şi sunt covârşiţi de ape până 
la suflet. Apoi sunt împresuraţi de cel mai de pe urmă adânc şi 
capul li se afundă între crăpăturile munţilor, ca în sfârşit să coboare 
pe fundul pământului, ale cărui zăvoare sunt încuietori veşnice. 
(Iona II, 7).[...] 

Deci Proorocul înfăţişează în chip tainic pe Adam, adică firea 

cea de obşte a oamenilor în fiecare din stările prin care a trecut: 
cum a fugit de la bunătăţile dumnezeieşti, ca din loppe, şi e târâtă 
în mizeria vieţii de aici, ca pe o mare, scufundându-se în oceanul 
agitat şi frământat al patimilor pământeşti; cum e înghițită apoi de 
Chit, fiara cea spirituală şi nesăturată, adică de diavol, şi cum e 
covârşită din toate părţile de apa ispitelor până la suflet; apoi cum 
e împresurată de cel mai de pe urmă adânc, cu alte cuvinte cum e 
înfăşurată mintea de neştiinţa totală şi cum e copleşită judecata de 
marea povară a păcatului; pe urmă cum i se afundă capul în 
crăpăturile munţilor, sau cum e prinsă prima învăţătură despre 
monadă întemeiată pe credinţă, care e capul întregului trup al 
virtuţilor, între cugetările puterilor viclene, ca între nişte crăpături 
întunecoase ale munţilor, şi e spartă în multe păreri şi năluciri; cum 
coboară până jos pe pământ, "ale cărui zăvoare sunt încuietori 
veşnice”, sau cum cade în deprinderea goală de orice simţire 
dumnezeiască şi lipsită de orice mişcare de viaţă a virtuţilor. [...] În 
această deprindere se află, ca nişte zăvoare veşnice, împătimirile 
sufletului după cele materiale, care nu lasă cugetarea să se 
izbăvească de întunericul neştiinţei, ca să vadă lumina adevăratei 
cunoştinţe. Această deprindere a indicat-o marele lov, prin 
cuvintele: "Pământ întunecat şi neguros, pământ al întunericului 
veşnic” (lov X, 21). E "pământ întunecat” fiindcă e pustie de orice 
cunoştinţă şi contemplaţie adevărată; şi "neguros” pentru că e lipsită 
de orice virtute şi activitate.[...] 

Proorocul ajunge în toate aceste stări poate ca să închipuiască 
prin sine patimile în care s-a rostogolit omenirea în chip jalnic, 
făcându-şi ale sale cele ale firii comune a oamenilor. De aceea când 
închipuieşte pe Adam, i se potriveşte unul din înțelesurile numelui, 
şi anume “fuga de podoabă". Când însă preînchipuieşte pe 
Dumnezeu, care S-a însufleţit mintal, făcându-Se ca noi, afară 
numai de păcat, atunci prin plecarea Sa din Ioppe pe mare indică 
coborârea Domnului din cer în lumea aceasta, iar prin înghiţirea sa 
de către chit şi prin aruncarea nevătămată după trei zile şi trei nopţi, 
prevesteşte taina morţii, a îngropării şi a învierii. De aceea i se 
potriveşte un alt înţeles al numelui şi anume “odihna şi tămăduirea 

lui Dumnezeu”, sau "harul lui Dumnezeu dat lor”, sau poate şi 
“osteneala lui Dumnezeu” pentru patima cea de bună voie a 
Domnului.[...] Pentru că şi Domnul şi Dumnezeul nostru, făcându- 
Se om, a coborât din cer în oceanul vieţii noastre ca dintr-o Ioppe 
ce se tălmăceşte "locul de unde se vede bucuria”, pe marea acestei 
lumi, precum s-a scris: "Care în locul bucuriei ce era pusă 
înainatea Lui, a răbaat crucea, nebăgând în seamă ocara” (Evrei 
XII, 2). Şi coborându-Se de bună voie în inima pământului, unde 
ne ţinea închişi vicleanul, după ce ne înghiţise prin moarte, a ridicat 
din nou toată firea cea robită la cer, după ce a smuls-o de acolo 
prin înviere.[...] 

Dar Proorocul închipuie prin persoana sa şi harul proorocesc 
care se strămută prih Evanghelie din slujirea legii, socotită 
odinioară atât de slăvită, la neamuri, lăsând poporul iudaic, devenit 
necredincios, pustiu de bucuria ce o avea de acea slujire, ca prin 
multe necazuri, primejdii, strâmtorări, osteneli, prigoniri şi morţi, 
să întoarcă Biserica neamurilor la Dumnezeu ca pe o Ninive. Când 
închipuie acest har al proorociei, Proorocul părăseşte în chip tainic 
loppe, ceea ce înseamnă că harul se depărtează de la slujirea legii 
şi porneşte pe marea potrivnicilor fără de voie şi a luptelor cu ele, 
a ostenelilor şi primejdiilor, până ce e înghiţit de moarte ca de un 
Chit, fără să fie câtuşi de puţin vătămat. Căci nimic de pe lume nu 
a putut împiedica mersul harului propovăduit neamurilor prin 
Evanghelie: "nici necaz, nici strâmtorare, nici prigoană, nici 
foamete, nici primejdie, nici sabie” (Romani VIII, 35).[...] Şi deşi 
îşi închipuia vicleanul că acoperă harul cu mulţimea prigoanelor, ca 
pe Prooroc chitul, nu l-a putut ţine până la sfârşit, neputând slăbi 
tăria puterii prin care lucra harul. [...] Căci el vedea nu numai că 
harul nu poate fi biruit de el, ci şi că slăbiciunea naturală a sfinţilor, 
care îl vesteau neamurilor, se prefăcea în tărie ce surpa puterea lui 
şi-i dobora toată înălțarea ce se ridica împotriva cunoștinței lui 
Dumnezeu. (Il Corinteni X, $); ba tocmai când se credea că este 
înfrântă trupeşte prin strâmtorări, apărea şi mai împuternicită 
duhovniceşte. Acest lucru l-a cunoscut din experiența păuimirilor 
sale Pavel, marea trâmbiţă a adevărului care zice: "avem comoara 

aceasta în vase de lut” (II Corinteni IV, 7).[...] "Comoară” numeşte 
cuvântul harului, iar "vas de lut”, trupul acesta pătimitor, sau păruta 
simplitate în cuvântul rostit, care a biruit toată înţelepciunea lumii, 
sau care cuprindea în sine înţelepciunea lui Dumnezeu, pe care nu 
o cuprindea lumea şi care a umplut toată lumea de lumina 
cunoştinței adevărate cuprinsă în ea.[...] Cei ce propovăduiau 
cuvântul harului, purtând fără vină şi din toată inima moartea cea 
de bunăvoie, prin pătimirile lor lucrau neamurilor viaţa cea în duh, 
întru cunoştinţa adevărului. Aceasta a pătimit-o şi Iona, care, 
preînchipuind tainic în sine harul, a îndurat atâtea primejdii ca să 
întoarcă pe Niniviteni de la rătăcire la Dumnezeu. De aceea, după 
alt înţeles al numelui său, se mai tălmăceşte şi “darul lui 
Dumnezeu” sau “osteneala lui Dumnezeu”.|...] 

Deci cuvântul harului străbătând prin multe încercări la firea 
oamenilor, sau la Biserica neamurilor, precum Ilona prin multe 
necazuri la cetatea cea mare a Ninivei, îndupleca legea care 
împărtăşeşte peste fire,să se scoale de pe tronul ei, adică din 
deprinderea de mai înainte în rău, sau din trăirea după simţuri, şi 
să-şi scoată haina sa, adică să lepede fumurile slavei lumeşti pentru 
moravurile sale, apoi să îmbrace sacul, adică jalea şi asprimea 
neplăcută a relei pătimiri şi o purtare demnă de viaţa cea plăcută lui 
Dumnezeu şi să şadă în cenuşă, adică în sărăcia cu duhul în care e 
învăţat să şadă tot cel ce vrea să trăiască cu evlavie şi are în sine 
biciul cunoştinţei care-l loveşte pentru greşelile sale. Dar nu numai 
pe împărat îl înduplecă cuvântul cel propovăduit al harului să 
creadă lui Dumnezeu, ci şi pe bărbaţi, adică pe oamenii cu firea 
întreagă, convingându-i să mărturisească tare că Unul este 
Dumnezeu, Făcătorul şi Judecătorul tuturor, şi hotărându-i să se 
lepede cu desăvârşire de îndeletnicirile lor cele rele de mai înainte 
şi să se îmbrace în saci, de la cel mai mic până la cel mai mare 
dintre ei, adică să înceapă cu toată râvna o viaţă aspră, omorâtoare 
de patimi. Iar “mici şi mari” sunt numiţi de Scriptură cei vinovaţi 
de o răutate mai mică sau mai mare. 

"Şi au crezut bărbații Ninivei lui Dumnezeu şi au hotărât să 
postească şi s-au îmbrăcat în saci de la cel mai mic până la cel 

mai mare dintre ei. Şi a mers cuvântul până la împăratul Ninivei 
şi s-a sculat de pe tronul său şi s-a dezbrăcat de vestmântul său şi 
s-a îmbrăcat cu sac şi a şezut în cenușă. Apoi s-a vestit şi s-a 
poruncit în Ninive de la împărat şi de la dregătorii săi, spunându- 
se: «Oamenii şi dobitoacele, boii şi oile să nu guste nimic, nici să 
pască şi apă să nu bea»" (lona III, 5-7). “Împărat” al firii, este 
legea firii. "Dregătorii lui” sunt puterea raţională, irascibilă şi 
poftitoare. Bărbaţii” acestei cetăţi, adică ai firii, sunt cei ce 
păcătuiesc prin rațiune şi au o cunoştinţă greşită despre Dumnezeu 
şi despre lucrurile dumnezeieşti. "Dobitoacele” sunt cei ce 
păcătuiesc prin poftă şi trag la povara plăcerii prin patimile trupeşti. 
"Boii” sunt cei ce folosesc toată mişcarea mâniei pentru dobândirea 
bunurilor pământeşti; căci zic unii că sângele boului când e băut 
pricinuieşte îndată moartea celui ce îl bea; deci, sângele lui este 
simbolul mâniei. "Oile” de ocară de aici sunt cei ce pasc fără de 
minte, numai prin simţuri, cele văzute, ca pe o iarbă, din pricina 
patimei ce-i stăpâneşte. Toate acestea au un înţeles de ocară până 
ce luându-le Cuvântul le va preface în bune. [...] 

Astfei Ninive, înţeleasă ca firea cea comună a oamenilor sau 
ca Biserica neamurilor, are pururea pe Iona sau cuvântul harului 
proorocesc propovăduind în ea şi în fiecare zi întorcând pe cei 
rătăciţi la Dumnezeu. Iar dacă referim înţelesul spiritual al Ninivei 
la fiecare ins în parte, atunci cetatea cea mare este sufletul fiecăruia 
(Iona III, 8), la care, după ce a păcătuit, este trimis Cuvântul lui 
Dumnezeu ca să-i propovăduiască pocăinţa spre viaţă. În acest caz 
prin împăratul cetăţii înţelegem mintea; dregătorii sunt puterile 
înnăscute; bărbaţii, gândurile pătimaşe; dobitoacele, mişcările 
poftitoare ale trupului; boii, mişcările lacome ale mâniei spre 
bunurile materiale; iar oile, mişcările simţurilor, care percep 
lucrările sensibile fără cugetare. Deci cuvântul lui Dumnezeu 
înduplecă mintea, adică pe împărat, să se ridice, ca de pe un tron, 
din deprinderea de mai înainte cu neştiinţa, şi să se dezbrace ca de 
o haină de părerea mincinoasă despre lucruri, apoi să îmbrace ca pe 
un sac căinţa pentru cele rău cugetate şi să se aşeze, ca în cenuşă, 
în deprinderea sărăciei cu duhul; pe urmă să poruncească 

oamenilor, dobitoacelor, boilor şi oilor să postească, înfrânându-se 
de la mâncarea păcatului şi de la băutura neştiinţei, adică să se 
reţină de la săvârşirea păcatelor şi de la contemplarea înşelătoare 
prin simţuri, şi să se îmbrace în sac, adică în deprinderea care 
omoară patimile contrare firii, apoi să strige către Dumnezeu cu 
stăruinţă, adică să denunțe cu putere cele de mai înainte şi să se 
roage cu smerenie, ca să primească iertare de la Cel ce poate să o 
dea.[...] 

În această mare cetate, adică în firea obştească a oamenilor, sau 
în Biserica alcătuită din neamuri "locuiesc mai mult de 
douăsprezece miriade (douăsprezece zeci de mii) de oameni, care 
nu-şi cunosc dreapta, nici stânga lor“ (lona IV, 11). Prin cele 
douăsprezece miriade se indică raţiunile timpului şi ale firii, adică 
cunoştinţa cuprinzătoare a firii văzute împreună cu acelea fără de 
care aceasta nu poate să existe. Căci dacă numărul douăsprezece se 
formează prin adunarea lui cinci şi şapte, iar firea este încincită 
pentru simţuri şi timpul înşeptit, atunci doisprezece indică firea şi 
timpul.[...] 

Prin “dreapta” Scriptura înţelege slava deşartă de pe urma aşa- 
ziselor isprăvi, iar prin “stânga”, neînfrânarea ce răsare de pe urma 
patimilor de ruşine. Pe aceşti bărbaţi, ce nu cunosc dreapta şi stânga 
lor, îi are orice suflet luminat de vederile celor spirituale. Pentru că 
tot sufletul care îşi retrage puterea cugetării de la contemplarea 
naturii şi a timpului, are cugetările naturale ca pe nişte bărbaţi ce 
au trecut de numărul doisprezece, sau ca pe nişte raţiuni ce nu se 
mai ostenesc cu cele ce sunt sub fire şi sub timp, ci se îndeletnicesc 
cu înţelegerea şi cunoaşterea dumnezeieştilor taine şi de aceea nu 
cunosc dreapta sau stânga lor.[...] 

Prin "dreapta" se poate înţelege şi raţiunile cele netrupeşti, iar 
prin "stânga", pe ale trupurilor. Dar mintea ce se înalţă spre cauza 
lucrurilor, nereţinută de nimic, nu mai cunoaşte aceste raţiuni, 
întrucât nu mai vede nici o rațiune în Dumnezeu, Cel ce după cauză 
e mai presus de orice rațiune. Adunându-se spre El din toate 
lucrurile, nu mai cunoaşte nici 0 rațiune a celor de care s-a 
despărţit, privind în chip negrăit numai Rațiunea la care s-a ridicat 

după har. 

Pe aceşti bărbaţi şi pe cei asemenea lor, care într-adevăr nu 
cunosc dreapta sau stânga lor cea de ocară, îi cruță Dumnezeu; şi 
pentru ei lumea toată. Dar poporul iudeu, pizmaş şi vrăjmaş al 
oricărei iubiri de oameni, se plânge de mântuirea oamenilor şi de 
aceea îndrăzneşte să se răzvrătească chiar şi împotriva bunătăţii 
dumnezeieşti. Plini de nerecunoştinţă, de nemulţumire şi de ură faţă 
de oameni, el scrâşneşte din dinţi, se scârbeşte de viaţă şi-şi face 
pricină de întristare din mântuirea neamurilor în Hristos.[...] Această 
întristare o condamnă Scriptura când zice: “A văzut Dumnezeu 
faptele lor, adică ale Ninivitenilor, că s-au întors de la căile lor 
cele rele şi l-a părut rău să-i mai pedepsească pe ei şi nu i-a mai 
pedepsit. Şi s-a întristat Ilona şi a zis: «Acum Stăpâne, Doamne, ia 
sufletul meu de la mine, că mai bine este să mor decât să trăiesc»" 
(Ilona III, 10; IV, 3). Şi iarăşi "Şi a poruncit Domnul Dumnezeu 
unui vierme a doua zi dimineaţa, şi a ros pe dedesubt curcubeta şi 
5-a uscat. Şi a fost după ce a răsărit soarele, a lovit capul lui lona 
şi s-a împuţinat cu sufletul şi s-a scârbit de viaţa lui şi a zis: «Mai 
bine este mie să mor decât să trăiesc»" (lona IV, 8).[...] 

Ninive este deci Biserica neamurilor, care a primit cuvântul 
harului şi s-a întors de la rătăcirea de mai înainte a închinării la 
idoli şi de aceea s-a mântuit şi s-a învredncicit de slava cerurilor. 
Iar umbrarul, pe care şi l-a făcut Iona după ce a ieşit din cetate, 
închipuieşte Ierusalimul de jos şi templul din el făcut de mâini 
(lona IV, 6). Curcubeta înfăţişează umbra vremelnică a slujirii 
trupeşti şi numai după literă a legii, care nu e statornică şi nu poate 
să mulţumească mintea. lar viermele este Domnul lisus Hristos, 
precum El însuşi zice despre Sine la Proorocul David: "Sunt vierme 
şi nu om" (Psalm XXI, 6). Căci S-a făcut şi S-a numit cu adevărat 
vierme, pentru trupul fără de sămânță pe care l-a primit. Fiindcă 
precum viermele nu are împreunare sau amestecare, ca pricină 
premergătoare a naşterii lui, tot aşa nici naşterii după trup a 
Domnului nu i-a premers vreo amestecare. Dar mai e vierme şi 
pentru faptul că a îmbrăcat trupul! ca pe o momeală pusă în undiţa 
dumnezeirii spre amăgirea diavolului pentru ca dracul spiritual «el 

nesăturat, înghițind trupul pentru firea lui uşor de apucat, să fie 
sfâşiat de undiţa dumnezeirii şi deodată cu trupul sfânt al 
Cuvântului, luat din noi, să se dea afară toată firea omenească pe 
care o înghiţise [...]. Acest vierme a ros curcubeta şi a uscat-o. 
adică a pus capăt slujirii legii, ca unei umbre, şi a uscat părerea de 
sine a ludeilor, întemeiată pe ea. 

"Şi a fost a doua zi după ce a răsărit soarele”. A doua zi, 
adică după trecerea ghiciturilor din chipurile legii şi a timpului 
hotărât pentru slujirea trupească a ei, a răsărit harul tainei celei noi. 
aducând o altă zi a unei cunoştinţe mai înalte şi a unei virtuţi 
dumnezeieşti, o zi care îndumnezeieşte pe cei ce o îmbrăţişează. 
După ce viermele acesta a ros curcubeta şi soarele acesta a răsărit 
din morţi prin înviere, "a poruncit Dumnezeu unui vânt arzător şi 
soarele a lovit capul lui lona'”. Adică: după răsăritul soarelui 
dreptăţii, adică după învierea şi înălţarea Domnului, a venit vântul 
arzător al încercărilor peste Iudeii rămaşi nepocăiţi şi le-a lovit 
capetele lor potrivit unei drepte judecăţi, întorcând durerea lor peste 
capetele lor (Psalm VII, 17) precum înşişi ceruseră mai înainte 
zicând: "Sângele Lui asupra noastră şi asupra copiilor noştri" 
(Matei XXVII, 25).[...] 

Sau vântul arzător ridicat împotriva ludeilor, care n-au ascultat 
de cuvântul harului, mai este şi părăsirea, care opreşte ploaia 
cunoştinţei şi roua proorociei şi usucă izvorul natural al cugetărilor 
evlavioase din inimă. Este părăsirea adusă cu dreptate peste ei. 
fiindcă şi-au pătat mâinile de sânge nevinovat şi au dat adevărul pe 
mâna minciunii şi au tăgăduit pe Dumnezeu Cuvântul, Cel ce 
pentru mântuirea neamului omenesc a venit la noi în chipul nostii: 
fără schimbare. De aceea au fost lăsaţi şi ei în propria lor rătăcire 
în care nu se poate afla nici o dispoziţie apropiată de credinţa și de 
temerea de Dumnezeu, ci numai o ambiţie uscată, secetoasă : 
străbătută de toată patima cea rea. E ambiția ce poate 
caracterizată prin îngâmfare (trufie), care e o patimă blestemată -: 
constă din împreunarea a două rele: mândria şi slava deşartă. Dintre 
acestea, mândria tăgăduieşte pe Cel ce e cauza virtuţii şi a firii, ia; 
slava deşartă falsifică firea şi însăşi virtu:ea [...]. 


263 


Deci vântul arzător este trufia, care e patima urii de Dumnezeu 
şi de oameni.[...] 

Aceasta stârneşte mare tulburare în suflet şi umple mintea de 
întunericul neştiinţei. [...] De aceea împinşi de negura neştiinţei, s- 
au aruncat pe ei înşişi de bunăvoie în partea opusă lui Dumnezeu, 
nemaiavând nimic de făcut, decât să se plângă şi să se înciudeze de 
mântuirea prin credinţă şi de slava de care s-au împărtăşit 
neamurile şi de pierderea drepturilor lor ce le aveau după trup. 
Pentru aceea ei zic: "Acum Doamne ia sufletele de la noi, că mai 
bine este nouă să murim decât să trăim”. [...] La cetatea Ninivei a 
fost trimis cuvântul harului proorocesc, care i-a vestit distrugerea 
cea fericită, zicând: "Încă trei zile şi Ninive va fi distrusă!” (lona 
III, 4). [...] 

După cele trei zile pe care le-a petrecut Proorocul ca chip în 
pântecele chitului, desemnând de mai înainte în sine îngroparea de 
trei zile şi învierea Domnului, Scriptura aşteaptă să vină alte trei 
zile, în care are să se arate lumina adevărului şi adevărata împlinire 
a tainelor prevestite, ca apoi să se producă distrugerea cetăţii, dat 
fiind că aceste zile nu vor mai preînchipui numai adevărul 
îngropării şi al învierii Mântuitorului, ci îl vor arăta limpede, 
împlinindu-se în realitate, pe când cele trei zile de mai înainte, pe 
care le-a petrecut Iona în chit, numai îl preînchipuiau.[...] De fapt 
trei zile şi trei nopţi a petrecut Domnul în inima pământului, cum 
însuşi Domnul zice: "Precum a fost lona în pântecele chitului trei 
zile şi trei nopţi, aşa va fi şi Fiul Omului în inima pământului trei 
zile şi trei nopți” (Matei XII, 40). Deci spunând Scriptura: "Încă 
trei zile”, arată în chip ascuns că alte trei zile au trecut, căci altfel 
nu ar fi spus “încă trei zile”. E ca şi când Iona ar fi zis: "Vor mai 
fi încă trei zile, după chipul arătat prin mine, în care va avea loc 
o îngropare şi o înviere mai tainică, şi după aceea Ninive va fi 
distrusă”. [...] 

Dumnezeu îşi ţine făgăduinţa, distrugând şi mântuind cetatea. 
Primul lucru îl face prin faptul că aceia se leapădă de rătăcire, al 
doilea prin faptul că primesc cunoştinţa adevărului. Mai bine zis 
omoară rătăcirea din ei prin credinţa înviorată din nou şi le 

înfăptuieşte mântuirea prin moartea rătăcirii. Căci Ninive se 
tălmăceşte prin "înnegrire înăsprită” şi "frumuseţe atotlină”. Deci 
potrivit cu înțelesurile cuvântului, Domnul, după îngroparea de trei 
zile şi după învierea Sa, a distrus "înnegrirea înăsprită” adusă în 
fire de neascultare şi a înnoit “frumusețea atotlină" a firii prin 
ascultarea credinţei, arătând iarăşi în fire prin înviere frumuseţea 
atotlină a nestricăciunii, neînăsprită de nimic pământesc. [...] 

Căci "Ninive era cetate mare lui Dumnezeu, cale ca de trei 
zile” (Iona III, 3). [...] Drumul de trei zile reprezintă diferitele 
moduri de vieţuire ale celor ce merg pe calea Domnului, sau 
vieţuirile care corespund fiecăreia din legile generale. Iar legile 
generale sunt: cea naturală, cea scrisă şi cea a harului. Fiecăreia din 
aceste legi îi corespunde o anumită vieţuire şi un anumit curs al 
vieţii, ca şi o dispoziţie lăuntrică deosebită, produsă de acea lege 
prin voia celor ce se transformă cu ea. Fiindcă fiecare din aceste 
legi crează o altă dispoziţie în fiecare din cei ce se află sub puterea 
ei. De pildă, legea naturală, când raţiunea nu e copleşită de simţire, 
ne înduplecă fără o învăţătură specială să îmbrăţişăm pe toţi cei 
înrudiţi şi de acelaşi neam, întrucât firea însăşi ne învaţă să 
ajutorăm pe cei în lipsă şi să vrem tuturor acelaşi lucru, pe care şi-l 
doreşte fiecare să-i fie făcut de alţii. Aceasta ne-o spune însuşi 
Domnul, zicând: "Câte vreţi să vă facă vouă oamenii, faceți şi voi 
lor asemenea" (Matei VII, 12; Luca VI, 31).[...] 

Iar legea scrisă, înfrânând prin frica de pedeapsă pornirile fără 
rânduială ale celor neînţelepţi, îi obişnuieşte să-i socotească pe toţi 
egali. Prin aceasta se consolidează forţa dreptăţii, încât cu timpul 
devine fire, prefăcând frica sufletului într-o afecţiune faţă de bine 
ce se întăreşte cu încetul prin voinţă, iar obişnuinţa de a se curăţi 
prin uitare de cele de mai înainte într-o deprindere care face să se 
nască deodată cu sine iubirea faţă de alţii. Iar în aceasta stă plinirea 
legii, toţi unindu-se întreolaltă prin iubire. Căci plinirea legii este 
solidaritatea prin iubire a tuturor celor ce s-au împărtăşit prin 
aceeaşi fire, purtând raţiunea firii încununată de dorul dragostei şi 
înfrumuseţând legea firii cu adaosul dorului. Legea scrisă sau 
plinirea legii scrise este raţiunea naturală, care şi-a luat ca ajutor în 

raporturile de reciprocitate cu cei de acelaşi neam raţiunea 
duhovnicească.[...] 

În sfârşit legea harului învaţă pe cei călăuziţi de ea să imite pe 
Dumnezeu, care ne-a iubit mai mult decât pe Sine însuşi, măcar că 
îi eram duşmani din pricina păcatului. Ne-a iubit aşa de mult, încât 
a binevoit să coboare în fiinţa noastră, în mod neschimbat, El, care 
este în mod suprafiinţial mai presus de orice fiinţă şi fire, şi să se 
facă om şi să fie unul dintre oameni. Din aceeaşi iubire n-a refuzat 
să-şi însuşească osânda noastră şi să ne îndumnezeiască după har. 
lar aceasta a făcut-o ca să învăţăm nu numai să ne ajutăm 
întreolaltă în chip natural şi să ne iubim unii pe alţii ca pe noi 
înşine în chip duhovnicesc, ci să şi purtăm de grijă de alţii mai 
mult decât de noi înşine. "Căci nu este altă iubire mai mare ca 
aceasta, ca cineva să-şi pună sufletul pentru prietenii săi” (loan 
XV, 13). [...] 

lar dacă acesta este înţelesul celor trei legi, cu drept cuvânt 
cetatea cea mare a lui Dumnezeu, adică Biserica sau sufletul 
tiecăruia se află la capătul unui drum de trei zile, ca una ce 
primeşte şi cuprinde dreptatea firii, a legii şi a duhului. Căci în 
aceste trei legi se află toată podoaba Bisericii, câtă se cuprinde în 
iărgimea virtuţii, în lungimea cunoştinţei şi în adâncimea 
înţelepciunii şi a cunoaşterii tainice a lui Dumnezeu. (Sf. Maxim 
Mărturisitorul, Filocalia 3, pag. 386-413). 


“Înălţatu-s-a soarele şi luna s-a oprit în rânduiala ei”. 
Avacum III, 11 


Când se înalţă în noi Soarele dreptăţii prin faptele cele bune şi 
prin cunoştinţa adevărată, atunci se opreşte luna în rânduiala ei; 
adică firea noastră, care e supusă schimbării şi nestatorniciei, 
primeşte o rânduială fixă şi stabilă. (Sf. Maxim Mărturisitorul, 
Filocalia 2, pag. 226). 

"Şi a zis către mine: «Ce vezi?» Şi am zis: «Am văzut, şi iată 
un candelabru (sfeşnic) cu totul de aur şi o lampă (făclie) 
deasupra lui; şi şapte candele pe el şi şapte pâlnii la candelele 
de pe el. Şi doi măslini deasupra lui, unul de-a dreapta lampei 


şi altul de-a stânga». 
Zaharia IV, 2-3 


"Candelabrul cu totul de aur” este Biserica atotlăudată a lui 
Dumnezeu, curată şi neîntinată, neprihănită şi nealterată, 
nemicşorată şi primitoare a adevăratei lumini. [...] Este nealterată, 
ca una ce nu are nici un amestec străin în învăţătura ei tainică 
despre Dumnezeu, mărturisită prin credinţă; e curată, întrucât 
străluceşte de lumina şi de slava virtuţilor; e neîntinată, nefiind 
pătată de nici o murdărie a patimilor; e neprihănită, ca una ce nu 
are atingere cu nici unul din duhurile rele. [...] Ea rămâne 
nemicşorată şi neîmpuţinată, deoarece, cu toate că e arsă din vreme 
în vreme în cuptorul prigoanelor şi încercată în răscoalele 
necontenite ale ereziilor, nu suferă sub povara încercărilor nici o 
slăbire în învăţătura sau viaţa, în credinţa sau disciplina ei. [...] 

lar “lampa de deasupra lui” este lumina părintească şi 
adevărată, care luminează pe tot omul ce vine în lume (loan I, 9): 
adică Domnul nostru lisus Hristos. [...] El luminează ca o lampă 
(făclie) tuturor celor din casă, adică din lumea aceasta, precum El 
însuşi zice: "Nimeni nu aprinde făclie şi o pune sub obroc, ci în 
sfeşnic de luminează tuturor celor din casă" (Matei V, 15). Deci s- 
a numit pe Sine “făclie” pentru faptul că fiind după fire Dumnezeu 
şi făcându-Se trup după iconomie, ca lumină după fiinţă,e ţinut în 
scoica trupului în chip necircumscris prin mijlocirea sufletului ca 
făclie, cum e ţinut focul prin feştilă. Aceasta a înţeles-o şi marele 
David, când a numit pe Domnul “făclie” zicând: "Legea Ta este 
făclie picioarelor mele şi lumină cărărilor mele” (Psalm CXVIII, 
105). [...]] De aceea a şi fost numit în Scriptură “făclie”, căci 
cuvântul grecesc Avxvog (făclie) vine de la a dezlega întunericul 
fisa) 


Prin “candele” Sfânta Scriptură înţelege lucrările Duhului 

Sfânt, sau darurile Duhului Sfânt, pe care le dăruieşte Bisericii 
Cuvântul care e capul întregului trup. Căci s-a spus: “Şi se va 
odihni peste El Duhul lui Dumnezeu, duhul înțelepciunii şi al 
înțelegerii, duhul sfatului şi al tăriei, duhul cunoştinţei şi al evlaviei 
şi duhul temerii îl va umple pe EL” (Isaia XI, 2-3). [...] Căci Duhul 
Sfânt, precum este prin fire al lui Dumnezeu şi Tatăl, după fiinţă, 
la fel este prin fire şi al Fiului după fiinţă, ca cel ce purcede fiinţial 
în chip negrăit din Tatăl prin Fiul cel născut din Tatăl; şi dăruieşte 
candelabrului, adică Bisericii, ca nişte candele, lucrările proprii. Şi 
precum candela împrăştie întunericul, tot aşa lucrările Duhului scot . 
şi alungă din Biserică păcatul cel de multe feluri. [...] 

Dar candele care ard toată viaţa în Biserică, răspândind lumina 
mântuirii, sunt şi treptele care susţin buna ei rânduială. De pildă: 
învățătorul înţelept al dumnezeieştilor şi înaltelor dogme şi taine, e 
o candelă care descoperă învățături necunoscute înaintea mulţimii; 
iar cel ce ascultă cu înţelegere şi pricepere înţelepciunea grăită de 
cei desăvârşiţi, e şi el o candelă, întrucât ca ascultător cuminte 
păzeşte în sine lumina adevărului celor grăite. Cel ce deosebeşte cu 
bun sfat timpurile de lucruri şi acomodează modurile de activitate 
cu raţiunile lucrurilor, neîngăduind să se amestece întreolaltă în 
chip nepotrivit, fiind un sfetnic minunat, se dovedeşte şi el o altă 
candelă. Iar cel ce suportă cu cuget neclintit atacurile încercărilor 
fără de voie, ca fericitul Iov şi ca vitejii mucenici, este o candelă 
tare, păzind şi el cu răbdare bărbătească, nestinsă lumina mântuirii, 
ca unul ce are pe Domnul tărie şi laudă (Psalm XLII, 2). Cel ce 
cunoaşte  meşteşugurile vicleanului şi nu ignoră tăbărârile 
războaielor nevăzute, este şi el o altă candelă învăluită în lumina 
cunoştinţei, putând zice cu dreptate împreună cu marele Apostol: 
"Căci nu ne sunt necunoscute gândurile lui” (IL Corinteni II, 11). 
Iar cel ce duce o viaţă evlavioasă după porunca Domnului, îndrep- 
tând-o prin virtuţi, e o altă candelă ca unul ce-şi adevereşte evlavia 
prin modurile purtărilor sale. În sfârşit, cel ce în aşteptarea judecății 
face din înfrânare zid ce opreşte intrarea patimilor la suflet, s-a 
făcut o altă candelă, curăţind cu sârguinţă, prin frica de Dumnezeu, 
petele patimilor întipărite pe el şi făcându-şi viaţa străvezie şi 

luminoasă prin ştergerea întinăciunilor contrare firii. 

Deci curățirea celor vrednici de curăţia adusă de virtuţi o face 
Duhul Sfânt prin temere, evlavie şi cunoştinţă; iar iluminarea care 
hărăzeşte cunoştinţa lucrurilor după raţiunile pe temeiul cărora 
există, o dăruieşte celor vrednici de lumină, prin tărie, sfat şi 
înţelegere; în sfârşit, desăvârşirea o hărăzeşte celor vrednici de 
îndumnezeire prin înţelepciunea atotluminoasă, simplă şi întreagă, 
ridicându-i în mod nemijlocit spre cauza lucrurilor, atât cât e cu 
putință oamenilor, încât strălucesc în ei numai însuşirile 
dumnezeieşti ale bunătăţii lui Dumnezeu. [...] 

"Şi şapte pâlnii la cele şapte candele de pe sfeşnic”. [...] Spun 
unii că pâlnia e un vas în formă de cupă, în care oamenii 
obişnuiesc să pună uleiul care trebuie vărsat în candelă spre 
hrănirea şi susţinerea luminii. Aşadar, pâlniile celor şapte candele 
ale sfeşnicului văzut sunt deprinderile (aptitudinile) şi dispoziţiile 
capabile să primească diferitele raţiuni şi moduri de activitate 
morală care hrănesc şi întreţin cele şapte candele, adică lucrările 
Duhului. Căci, precum fără untdelemn e cu neputinţă să se întreţină 
nestinsă candela, tot aşa fără o deprindere care să hrănească cele 
bune prin raţiuni, moduri de activitate morală, idei şi gânduri 
potrivite şi cuvenite, e cu neputinţă să. se păzească nestinsă lumina 
darurilor. Pentru că tot darul duhovnicesc are lipsă de o deprindere 
corespunzătoare cu el, care să-i toarne neîncetat, ca un untdelemn, 
materia cugetării, fiind păstrat prin deprinderea celui ce l-a primit. 

Pâlniile celor şapte candele sunt aşadar deprinderile 
corespunzătoare cu darurile dumnezeieşti ale Sf. Biserici. Din ele 
înţelepţii şi neadormiţii paznici ai bunurilor dăruite varsă, ca din 
nişte vase, asemenea înţeleptelor fecioare din Evanghelie, 
untdelemnul bucuriei în candelele darurilor. 

"Şi doi măslini deasupra lui; unul de-a dreapta lampei şi altul 
de-a stânga”. [...] Cei doi măslini ai candelabrului de aur, adică ai 
Sfintei Biserici universale, sunt cele două Testamente, din care, ca 
din nişte măslini, se stoarce, prin căutare şi cercetare evlavioasă, ca 
un untdelemn, substanţa înţelesurilor, care alimentează lumina 
darurilor dumnezeieşti. Prin această substanţă deprinderea fiecăruia 

păzeşte nestinsă lumina harului ce s-a dat pe măsura lui, lumină ce 
se întreţine ca printr-un untdelemn, prin înțelesurile Scripturilor. 
Căci precum fără măslin nu se poate afla untdelemn adevărat şi 
natural, şi precum fără vas nu se poate ţine uleiul primit, iar nefiind 
hrănită de untdelemn lumina candelei se stinge cu siguranţă, la fel 
fără Sfintele Scripturi nu se poate dobândi cu adevărat substanţa 
dumnezeiască a înţelesurilor, şi fără deprinderea capabilă să 
primească, ca un vas, aceste înţelesuri, nu poate lua naştere o 
cugetare demnă de Dumnezeu, iar lumina cunoştinței din daruri, 
nealimentată de înțelesurile dumnezeieşti, nu poate fi întreţinută 
nestinsă de cei ce o au.[...] 

"Unul de-a dreapta lampei, iar altul de-a stânga”. Prin 
"dreapta" înţelege Proorocul partea mai duhovnicească a Scripturii, 
iar prin “stânga”, pe cea mai trupească. lar dacă stânga indică 
partea mai trupească a Scripturii, iar dreapta pe cea mai 
duhovnicească, atunci "măslinul de-a stânga” înseamnă Vechiul 
Testament, care se ocupă mai mult cu filosofia activă, iar "măslinul 
din dreapta”, Noul Testament, care ne învaţă taina cea nouă şi 
naşte în fiecare dintre credincioşi deprinderea contemplativă. Căci 
cel dintâi oferă celor ce se îndeletnicesc cu filosofia dumnezeiască 
modurile virtuţii, cel de-al doilea, raţiunile cunoştinţei. Cel din 
urmă, răpind mintea din pâcla celor văzute, o ridică spre ceea ce e 
înrudit cu ea, curăţită de toată nălucirea materială, iar cel dintâi 
curăţeşte mintea de toată împătimirea după cele materiale, scoțând 
prin forţa bărbăţiei, ca printr-un ciocan, piroanele care ţintuiesc 
afecțiunea voii de trup. Cel Vechi ridică trupul străbătut de -raţiune 
spre suflet, prin mijlocirea virtuţilor, împiedicând mintea să coboare 
la trup; iar cel Nou ridică mintea, aprinsă de focul dragostei, spre 
Dumnezeu. Cel dintâi face trupul una cu mintea, prin mişcarea de 
bună voie, iar al doilea face mintea una cu Dumnezeu prin 
deprinderea harului. Prin aceasta mintea dobândeşte atâta asemănare 
cu Dumnezeu, încât din ea poate fi cunoscut Dumnezeu, Cel ce din 
Sine nu poate fi cunoscut de nimeni după fire, ca un original dintr- 
o icoană. [...] 

Prin candelabru poate fi înţeles sufletul fiecăruia (referindu-se 

la fiecare om). Acesta e întreg de aur, ca unul ce, după firea sa 
mintală şi raţională, e nestricăcios şi nemuritor şi e cinstit cu cea 
mai împărătească putere a voii libere. El are asupra sa lampa 
credinţei, adică Cuvântul care s-a făcut trup şi căruia Îi crede cu 
tărie şi slujeşte cu adevărat. Şi în el se aşează făclia (candela) 
aprinsă a cuvântului cunoştinţei, după învăţătura cuvântului lui 
Dumnezeu care zice: "Nimenea nu aprinde făclia şi o pune sub 
obroc, ci în sfeşnic ca să lumineze tuturor celor din casă”. Căci 
Domnul poate numeşte aici “făclie” cuvântul cunoştinţei în duh, 
arătat prin fapte, adică legea duhului. Iar "obroc”, cugetul 
pământesc al cărnii, adică legea pătimaşă a trupului. Legea harului 
nu trebuie pusă sub acesta, ci în suflet, care e cu adevărat un 
sfeşnic de aur, ca să lumineze prin fulgerările faptelor dreptăţii şi 
a cugetărilor înțelepte, tuturor celor din casă, adică din Biserică, sau 
din lumea aceasta. În felul acesta cel ce poartă această lumină îi 
face pe privitori să imite binele şi să slăvească şi ei prin faptele 
virtuţii, pe Tatăl din ceruri, adică pe Dumnezeu, care produce în 
sfinţi, pe culmile contemplaţiilor tainice ale cunoştinţei, podoaba 
faptelor virtuoase ale dreptăţii. Căci s-a scris: “Ca să vadă faptele 
voastre cele bune şi să slăvească pe Tatăl vostru cel din ceruri” 
(Matei V, 16). [...] 

Cei doi măslini sunt cele două legi: cea naturală şi cea 
duhovnicească. În această interpretare legea naturală, ca cea de la 
stânga lămpii, adică a lui Dumnezeu-Cuvântul cel întrupat, ar oferi 
rațiunii, prin simţirea înrudită cu ea, modurile de activitate în 
vederea virtuţii, desprinzându-le de locurile sensibile. lar cea 
spirituală sau duhovnicească, de la dreapta, ar culege prin cugetarea 
înrudită cu ea, raţiunile din lucruri, în vederea cunoaşterii 
duhovniceşti. [...] 

Sau, înțelegând într-un sens şi mai înalt, cei doi măslini ar 
însemna: Providența şi Judecata. Iar la mijloc între ele stă, ca înir- 
un candelabru de aur, în Sf. Biserică universală, sau în sutietul 
fiecărui sfânt, lumina adevărului care luminează tuturor. Şi lumina 
aceasta este Cuvântul, care ca Dumnezeu cuprinde totul şi 
descoperă raţiunile adevărate şi atotgenerale ale Providenţei și 


27| 


Judecăţii, prin care conservă lucrurile şi în care constă taina 
mântuirii noastre [...]. Dintre acestea, Providența, care stă ca un 
măslin la dreapta lămpii, o percepem numai prin credinţă în modul 
negrăit al unirii ipostatice a Cuvântului cu trupul însufleţit în chip 
raţional; iar Judecata, care stă la stânga, o înţelegem din taina 
patimilor de viaţă făcătoare suportate de Dumnezeu cel întrupat 
pentru noi. [...] 

Aşadar, la dreapta se află taina întrupării Cuvântului, cea 
conformă Providenţei. Ea înfăptuieşte prin har dumnezeirea mai 
presus de fire a celor ce se mântuiesc. Iar la stânga stă taina patimii 
de viaţă făcătoare a lui Dumnezeu, care a voit să pătimească după 
trup. Ea este conformă Judecăţii şi pricinuieşte pe de o parte 
desfiinţarea desăvârşită a tuturor însuşirilor şi mişcărilor, care au 
pătruns în fire împotriva firii prin neascultare, şi înfăptuieşte pe de 
alta restaurarea deplină a tuturor însuşirilor şi mişcărilor conforme 
cu firea de la început. [...] Pentru strălucirea şi transparenţa 
contemplaţiei şi a cunoaşterii tainice, Providența şi Judecata au fost 
asemănate de Prooroc cu doi munţi de aramă, din care au ieşit, 
asemenea unor care cu cai (Zaharia VI, 1 şi următ.), cele patru 
Evanghelii, care au străbătut şi au ocolit tot pământul şi au vindecat 
rana din neascultarea lui Adam, făcând să se odihnească prin 
credinţă şi bună vieţuire Duhul lui Dumnezeu peste neamurile 
asupra cărora stăpânea negura neştiinţei. [...] 

Sau prin cei doi măslini mai putem înţelege contemplaţia şi 
activitatea. Dintre acestea contemplaţia e pusă în valoare de 
Providența manifestată prin întrupare, iar activitatea e pusă în 
lucrare de Judecata manifestată prin patimă. Cea dintâi, privind 
sufletul se află la dreapta Cuvântului, cea de-a doua, privind trupul, 
se găseşte la stânga. Cea dintâi cheamă mintea spre înrudire cu 
Dumnezeu, cea de a doua sfinţeşte simţirea cu duhul şi şterge din 
ea peceţile patimilor. 

Sau iarăşi, prin cei doi măslini trebuie să înțelegem credinţa şi 
buna conştiinţă. La mijlocul acestora stă Cuvânrul, căruia prin 
credinţă îi aduc credincioşii închinare dreaptă, iar prin conştiinţa cea 
bună îi slujesc cu evlavie, silindu-se să-şi facă bine unul altuia. 

Sau prin cei doi măslini Scriptura a închipuit cele două 
popoare, pe cel dintre păgâni şi pe cel dintre ludei. La mijlocul lor 
se află Dumnezeu cel întrupat, stând ca într-un candelabru în 
Biserica universală, cea una şi singură, şi prin aceasta împăcându-le 
cu Sine şi întreolaltă şi făcându-le născătoare de lumină prin virtute 
şi cunoştinţă. 

Sau poate prin cei doi măslini Scriptura a mai indicat tainic, 
sufletul şi trupul, întrucât cel dintâi este împodobit ca un măslin cu 
raţiunile cunoştinţei adevărate, iar trupul e acoperit cu faptele 
virtuţilor. [...) 

Iarăşi, cei doi măslini închipuie viaţa de aici şi viaţa viitoare. 
Şi între acestea stă Cuvântul, trăgându-ne de la viaţa de aici prin 
virtute şi aducându-ne la cea viitoare prin cunoştinţă. Aceasta a 
înţeles-o minunatul Avacum, când a zis: "În mijlocul a două vieţi 
vei fi cunoscut” (Avacum III, 2). El a înţeles prin ”vieți” ceea ce a 
înţeles marele Zaharia prin "munţi de aramă” sau prin măslini, 
adică cele două lumi, sau veacuri, sau vieţile corespunzătoare lor, 
sau trupul şi sufletul, sau activitatea şi contemplajia, sau 
deprinderea binelui şi lucrarea lui, sau Legea şi Proorocii, sau 
Vechiul şi Noul Testament, sau cele două popoare păgân şi ludeu, 
sau cele două legi, cea naturală şi cea duhovnicească, sau credinţa 
şi buna conştiinţă. [...] 

Iar prin candelabrul din - vedenie, Scriptura a indicat poate 
Biserica şi sufletul, ca cele ce prin firea lor au lumina harului ca un 
bun dobândit. Căci numai Dumnezeu are binele prin fire. (Sf. 
Maxim Mărturisitorul, Filocalia 3, pag. 364-381). 


"Căci cine a disprețuit vremea acestor începuturi mici ? Ei se 
vor bucura văzând piatra cea de cositor în mâna lui Zorobabel. 
Iar aceste şapte (candele) sunt ochii Domnului care cutreieră tot 
pământul". 

Zaharia IV, 10 

Zorobabel este [...] Domnul nostru lisus Hristos. Iar piatra 
acestuia este credința în El. A avea această piatră “în mână” 
înseamnă că credinţa în Hristos se face arătată prin împlinirea 
poruncilor. Căci “credința fără fapte este moartă" (lacob II, 26), 
precum şi faptele fără de credinţă. lar “mâna” este simbolul 
faptelor. Deci Domnul ţinând în mână piatra, ne învaţă să avem în 
EI credinţa arătată prin fapte. ar cei şapte ochi ai Domnului, cu 
care e împodobită piatra aceasta, sunt cele şapte lucrări ale Duhului 
Sfânt. "Şi se vor odihni peste El şapte duhuri”: duhul înţelepciunii, 
duhul înţelegerii, duhul cunoştinţei, duhul ştiinţei, duhul sfatului, 
duhul tăriei, duhul temerii de Dumnezeu (Isaia XI, 2-3). 

Duhul temerii de Dumnezeu se arată în înfrânarea cu fapte de 
la păcate; duhul tăriei, în pornirea şi mişcarea plină de râvnă spre 
lucrarea şi împlinirea poruncilor; duhul sfatului, în deprinderea ” 
discernământului care ne ajută să împlinim cu rațiune poruncile 
dumnezeieşti şi să deosebim cele bune de cele rele; duhul ştiinţei 
ne face ne face să ştim fără greşeală modurile activităţii virtuoase, 
după care lucrând nu cădem nicidecum din dreapta judecată a 
raţiunii; duhul cunoştinţei ne dă putinţa să cuprindem cu mintea 
raţiunile din porunci, pe care se întemeiază modurile de activitate 
ale virtuţilor; duhul înţelegerii este consimţământul afectuos al 
sufletului cu modurile şi raţiunile poruncilor; duhul înţelepciunii ne 
face să ne înălţăm la cauza raţiunilor duhovniceşti din porunci şi la 
unirea cu ea; prin aceasta cunoscând, pe cât este cu putinţă 
oamenilor, în chip neştiut raţiunile simple ale lucrurilor, aflătoare 
în Dumnezeu. scoatem adevărul din toate împărtăşindu-l în chip 
felurit şi celorlalţi oameni.[...] 

Urcând prin aceşti ochi ai credinţei sau prin aceste iluminări, 
ae adunăm în unitatea dumnezeiască a înţelepciunii, concentrând 
harismele (darurile), care s-au împărţit pentru noi, prin înălţările 
noastre treptate pe scara virtuţilor. [...] 

Căci tot cel ce şi-a scos aceşti ochi ai credinţei din sine prin 
neîmplinirea poruncilor, va fi osândit, nemaiavând pe Dumnezeu 
privind la e! Aceasta este pricina pentru care Scriptura a numit 
credinţa - “piatră de cositor”. "Căci va fi, zice marele Simeon, 

vorbind despre Domnul, spre căderea şi ridicarea multora din 
Israel” (Luca II, 34). [...] Pentru unii, Cositorul se compune din 
argint şi plumb. Dar plumbul este simbolul mustrării, al pedepsei, 
al chinuirii şi al osândei grele, iar argintul este chipul strălucirii, al 
slavei şi al măririi. Atunci şi credinţa indicată prin cositor pe de o 
parte mustră, pedepseşte, chinuieşte şi osândeşte pe cei ce s-au 
dovedit slabi în ea, prin nelucrarea poruncilor, având poate drept 
plumb neputinţa trupului, împuternicită prin unirea cu Cuvântul; iar 
pe de altă parte slăveşte, luminează şi duce spre îndumnezeire pe 
cei ce s-au dovedit tari în ea prin lucrarea poruncilor, având drept 
argint dumnezeirea Cuvântului, care străluceşte în cei vrednici, după 
puterea lor. 

Alţii au înţeles prin piatra de cositor pe Domnul nostru lisus 
Hristos ca Unul ce e compus din două firi: din dumnezeire şi 
omenitate. lar dacă cineva vrea să înţeleagă credinţa în Hristos, sau 
pe Hristos însuşi într-un chip mai spiritual, credinţa şi Hristos însuşi 
este plumb întrucât mustră sufletul, chinuieşte trupul, pedepseşte 
patimile şi osândeşte pe demoni, iar argint întrucât umple mintea de 
strălucire prin virtuţi, o slăveşte prin cunoştinţe şi o face prin 
îndumnezeire lumină ce oglindeşte Lumina primă. (Sf. Maxim 
Mărturisitorul, Filocalia 3, pag. 244-247). 


"Şi am ridicat ochii mei şi am văzut: şi iată o secere zburând, 
lungimea de douăzeci de coţi, iar lăţimea de zece coţi. Şi a zis 
către mine: «Acesta este blestemul, care iese peste faţa a tot 
pământul». Iar după puţin: «Şi o voi scoate pe ea, zice Domnul 
Atotţiitorul, şi va intra în casa furului şi în casa celui ce jură 
strâmb întru numele Meu în chip mincinos şi se va aşeza în 
mijlocul casei şi o va pierde pe ea, şi lemnele ei şi pietrele ei»". 

Zaharia V, 1-4 (Septuaginta) 


Dumnezeu, care a zis: "Am vorbit şi le-am înmulţit vedeniile şi 
:ut prin prooroci am grăit în pilde” (Osea XII, 11) a trumis de mai 


inainte, închipuite prin simboluri. diferite ştiri despre rminunuta Sa 

venire în trup, în vederea mântuirii noastre, descoperindu-ne prin 
fiecare Prooroc, altă şi altă ştire, după puterea de înțelegere a 
fiecăruia. Deci dăruind şi marelui Prooroc Zaharia înţelegerea 
tainelor Sale viitoare în trup, i-a înfăţişat în chip înţelept spre 
contemplare o seceră. [...] | 

"Secera” este Domnul nostru Iisus Hristos, Fiul cel unul născut 
şi Cuvântul Tatălui, Cel ce pentru Sine este şi rămâne pururea 
simplu după fire [...]. 

"Lungimea ei era doar de douăzeci de coţi, iar lățimea ei, de 
zece coți”. Căci Hristos, ca Dumnezeu şi Cuvântul, se lărgeşte 
progresiv sub chipul Providenţei până la zece coţi, adică în cele 
zece porunci dumnezeieşti ale vieţii active. Căci în zece porunci se 
lărgeşte Cuvântul lui Dumnezeu, prin care legiferând împlinirea - 
celor ce trebuiesc făcute şi reținerea de la cele ce nu trebuiesc 
făcute, a îmbrăţişat toată mişcarea voii libere a celor providenţiaţi. 
Iar ca Cel ce s-a făcut trup şi S-a întrupat în chip desăvârşit, tot El 
se lungeşte până la douăzeci de coţi, din pricină că trupul se 
alcătuieşte prin înmulţirea elementelor cu simţurile. Căci cinci sunt 
simţurile şi patru elementele din a căror împreunare se alcătuieşte 
firea oamenilor. Dar cinci înmulţit cu patru dă numărul douăzeci. 
Iar prin lungime a indicat Scriptura modul iconomiei, pentru 
înălțimea ei şi pentru faptul că taina dumnezeieştii întrupări este 
mai presus de toată firea. 

Secera a fost văzută “zburând”, pentru faptul că nu are nimic 
pământesc ca şi pentru iuţimea, agerimea şi, deci, pentru scurtimea 
cuvântului. Şi de fapt nimic nu poţi face mai iute decât să crezi şi 
mai uşor decât să mărturiseşti cu gura harul Celui în care crezi. 
Primul lucru arată iubirea însufleţită a celui ce crede faţă de 
Făcătorul lui, iar al doilea dispoziţia credincioasă faţă de aproapele. 
Iar iubirea şi dispoziţia sinceră, sau credinţa şi buna conştiinţă, sunt 
mişcări nevăzute ale inimii, care nu au lipsă ca să producă nici o 
materie din afară. "Căci cuvânt scurt va face Domnul pe pământ” 
(Romani IX, 28). 

Acesta este “blestemul” pe care l-a trimis Dumnezeu şi Tatăl 
peste faţa a tot pământul. E blestemul adevărat peste blestemul 

adevărat. Deoarece neascultarea lui Adam s-a făcut blestem prin 
greşeala lui, întrucât n-a lăsat porunca să crească spre a aduce 
roadele dreptăţii, ca să ia creaţiunea binecuvântare, peste blestemul 
lui Adam vine binecuvântarea firească a lui Dumnezeu şi Tatăl, 
care se face astfel blestem al blestemului provenit din păcat, spre 
desfiinţarea neascultării ce-a crescut aducând roade ale nedreptăţii, 
ca să fie oprită creaţiunea de a mai creşte în păcat (II Corinteni V, 
21* Galateni III, 13). [...] 

Această seceră, adică Domnul şi Dumnezeul nostru lisus 
Hristos, nimiceşte pe fur şi pe cel ce jură strâmb şi casa lui o surpă. 
Dar furul şi cel ce jură strâmb este diavolul cel viclean. E “fur”, 
fiindcă a scos cu vicleşugul înşelăciunii pe om din Rai, adică a 
răpit un lucru şi o făptură şi o avuţie de preţ a lui Dumnezeu, 
trăgându-l în locul acesta al necazului, şi a murdărit icoana slavei 
dumnezeieşti cu multe pete ale păcatelor. Prin aceasta a căutat să- 
şi facă o avuţie proprie, dintr-o avuţie străină, poftind cu răutate 
bunurile străine, nu ca să le păstreze, ci ca să le fure, să le sfâşie şi 
să le piardă (loan X, 10). Iar jurător pe strâmb este fiindcă e 
mincinos şi înşelător. Căci făgăduind lui Adam să-i dea slava 
dumnezeirii, l-a tras spre necinstea şi batjocura necuvântătoarelor, 
l-a făcut mai de ocară decât orice dobitoc (Psalm XLVIII, 12). [...] 

Iar casă a acestui fur şi jurător pe strâmb, s-a făcut lumea de 
aici a stricăciunii şi a confuziei necontenite, pe care şi-a însoţit-o 
tâlhărindu-l pe om. [...] 

Dar Cuvântul lui Dumnezeu, aşezându-se în această lume ca 
într-o casă, prin întruparea Sa negrăită, şi legând pe diavolul (Matei 
XII, 29), a surpat-o, iar "lemnele şi pietrele” ei, adică statuile şi 
altarele şi soclurile statuilor le-a dărâmat şi le-a nimicit. Căci prin 
ele diavolul, tatăl minciunii, îşi închipuie că e cinstit de cei rătăciţi 
ca un fel de Dumnezeu pocit şi multiform. [...] Deci Mântuitorul 
sufletelor şi trupurilor noastre, aşezându-se prin trup în această casă 
a furului şi a jurătorului pe strâmb, care este diavolul, adică în 
această lume, a surpat-o întreagă, adică a nimicit modul ei rătăcit 
de mai înainte şi a îndreptat-o iarăşi potrivit cu raţiunea cunoştinţei 
adevărate, făcându-se iarăşi El stăpân peste ai săi prin virtute, 

zidind peste tot pământul de sub cer, în chip măreț, Sfânta Lui 
Biserică. 

Sau poate e fur diavolul, fiindcă unelteşte până astăzi cum să 
atragă prin vicleşugul înşelăciunii dorinţa fiecăruia spre el. Iar 
jurător pe strâmb şi mincinos, fiindcă e înşelător şi amăgeşte pe cei 
uşuratici să se despartă de bunurile din mână în nădejdea altora şi 
mai bune. [...] Iar “casă” a acestui fur şi mincinos este dispoziţia 
iubitoare de păcat a inimii fiecăruia. Ea are ca “pietre” învârtoşarea 
şi nesimţirea inimii faţă de cele bune, iar ca “lemne” amintirile ce 
aprind uşor focul necurat al patimilor. 

Sau poate Scriptura numeşte “lemne”, în chip figurat, pofta. 
Aceasta fiindcă lemnul a corupt prima dată mişcarea ei (Facere III, 
6) îndreptând-o împotriva firii; apoi fiindcă ea este puterea 
sufletului care se aprinde de orice patimă, ca materia lemnoasă de 
foc. Iar prin “pietre” se indică poate duritatea şi nesimţirea 
mişcărilor iuţimii, care nu ascultă de raţiunea virtuţii. Pe toate 
acestea împreună cu “casa” în care se găsesc, adică cu dispoziţia 
lăuntrică, le surpă şi le nimiceşte Cuvântul lui Dumnezeu, prin 
sălăşluirea Sa, scoțând din ea, mai întâi prin credinţă, pe diavolul 
care îşi făcuse odinioară prin amăgire locuinţa în ea şi care se 
socotea că e tare. [...] 

Sau poate numeşte “pierre” nepăsarea sufletului faţă de cele 
bune, adică nesimţirea faţă de virtuţi. Iar prin “lemne”, râvna faţă 
de cele rele. Toate acestea alungându-le Cuvântul din inimile 
credincioşilor, nu încetează să împăciuiască şi să unească într-un 
singur trup al virtuţilor pe cei de departe şi pe cei de aproape, 
surpând peretele din mijloc al despărţiturii, adică păcatul, şi rupând 
zapisul care ne obliga voinţa spre rău, şi supunând cugetul trupesc 
legii duhului (Efeseni II, 14-17; Coloseni II, 14). Prin cei de 
departe a înţeles mişcările simţirii, care sunt după fire cu totul 
străine de legea lui Dumnezeu. Iar prin cei de aproape lucrurile 
cugetătoare ale sufletului, care după rudenie nu sunt departe de 
Cuvântul. [...] Prin "peretele din mijloc” a înţeles legea trupului cea 
după fire, afecțiunea faţă de patimi, sau păcatul. Pentru că numai 
afecțiunea cea de ocară faţă de patimi se face zid al legii firii, adică 

al părţii pătimitoare a firii, despărţind trupul de suflet şi de raţiunea 
virtuţilor. [...] 

Iar "seceră” a fost numit în vedenie, nu numai fiindcă seceră 
din firea raţională răul pe care nu EI l-a semănat şi adună firea pe 
care nu El a împrăştiat-o. Ci şi pentru că seceră şi aşează în 
hambarele dumnezeieşti pe cei mântuiţi. [...] 

Deci diavolul este “fur”, fiindcă strâmbă cunoştinţa firii şi “jură 
strâmb", fiindcă abate puterea de activitate a firii de la săvârşirea 
virtuţii. Casa "furului” este dispoziţia sufletească ce stă la baza unei 
cunoaşteri mincinoase, iar casa "celui ce jură strâmb” este 
dispoziţia străbătută de necurăţia patimilor de ocară. [...] 

Dar “fur” mai este şi cel ce foloseşte cuvintele dumnezeieşti 
spre amăgirea celor ce-l ascultă, fără să fi cunoscut puterea lor 
prin fapte. E cel ce se îndeletniceşte cu rostirea goală a lor pentru 
a cumpăra slavă şi vânează prin cuvântul limbii lauda ascultătorilor, 
adică renumele de drept. [...] 

Sau, iarăşi, “fur” este cel ce acoperă cu modurile şi cu 
moravurile văzute viclenia nevăzută a sufletului şi cu înfăţişări de 
bunăcuviinţă dispoziţia dinlăuntru. Către aceştia se va zice: 
"Ruşinaţi-vă cei ce v-aţi îmbrăcat în vestminte străine” sau 
"Domnul va descoperi chipul lor în ziua aceea” (Isaia III, 17). [...] 

Iar "cel ce jură strâmb sau mincinos în numele Domnului” este 
acela care făgăduieşte lui Dumnezeu o viaţă virtuoasă şi face lucruri 
străine  făgăduinţei, iar prin neîmplinirea poruncilor calcă 
legământul ce şi l-a luat de a duce o viaţă evlavioasă. [...] 

Intrând secera, adică cunoştinţa lui Dumnezeu şi Tatăl, care e 
prin fiinţă cunoştinţă şi virtute, în inimile acestora ca în nişte case, 
le nimiceşte cu totul, desfiinţând, prin schimbarea spre bine, starea 
de mai înainte a inimii fiecăruia şi ducându-i pe amândoi spre 
împărtăşirea de binele ce le lipseşte. Astfel preface pe fuiul 
cunoştinţei în lucrător neînfricat al adevărului, iar pe furul blândeţii 
aparente a moravurilor în cultivator destoinic al dispoziţiei ascunse 
a sufletului; de asemenea pe cel ce jură strâmb îl face păzitor 
adevărat al făgăduinţelor sale. (Sf. Maxim Mărturisitorul, Filocalia 
3, pag. 349-360). 

"Şi va răsări pentru voi, cei care vă temeţi de numele Meu, 
soarele dreptăţii, cu tămăduire venind în razele lui şi veţi ieşi şi 
veţi zburda ca viţeii de îngrăşat". 

Maleahi III, 20 


Dumnezeu a făcut de la început două lumi: una văzută, alta 
nevăzută. Dar e un singur împărat al lucrurilor văzute care poartă 
în el trăsăturile celor două lumi, în latura cea văzută şi cugetată: 
Omul. Potrivit cu aceste două lumi, strălucesc doi sori, cel văzut cu 
simţurile şi cel cugetat. Şi ceea ce e soarele acesta în cele văzute şi 
supuse simţurilor, aceea este Dumnezeu în cele nevăzute şi 
neînţelese cu mintea. Căci El este şi se numeşte Soarele Dreptăţii. 

Iată deci doi sori, unul cunoscut cu simţurile şi unul cugetat cu 
mintea, precum sunt şi două lumi. Şi dintre cele două lumi, una, 
adică lumea supusă simţurilor, cu toate cele din ea, este luminată 
de soarele acesta cunoscut cu simţurile şi văzut, iar cealaltă lume, 
adică cea cunoscută cu mintea şi cele din ea, primeşte lumina şi 
strălucirea de la Soarele cugetat al dreptăţii. 

Deci cele supuse simţurilor şi cele cunoscute cu mintea sunt 
luminate în chip despărţit: cele dintâi, de soarele cunoscut cu 
simţurile, iar cele din urmă, de Soarele cunoscut cu mintea. Cele 
din urmă nu au nici o unire sau cunoştinţă sau comuniune cu cele 
supuse simţurilor. (Sf. Simeon Noul Teolog, Filocalia 6, pag. 58). 


"Iar al treilea, care vorbise despre femei şi despre adevăr, este 
Zorobabel'. 
III Ezdra IV, 13 


Acest Zorobabel este unul dintre tinerii ce stau în preajma 
regelui Darie, adică a legii naturale, şi cuprinde toată întinderea 
bunurilor dumnezeieşti din oameni în două cuvinte. EI risipeşte 
cutezanţa celorlaltora şi atrage la sine legea care împărăţeşte peste 
fire, iar aceasta decretează slobozirea puterilor sufletului ţinute. în 

robia străină a patimilor. 

Duhurile rele, care iau partea trupului ca mai pământesc, sunt 
două, prin însăşi doimea numărului indicându-se caracterul pătimaş 
şi pieritor al trupului. Iar mintea ce ţine partea sufletului, care e 
simplu după fiinţă, e una, fiind expresia unităţii lui neîmpărţite de 
care nu se poate atinge moartea cu nici un chip întrucât nu admite 
vreo tăiere care să-l împărțească. 

Deci, zice unul dintre tineri, adică cel dintâi, prezentând 
vitalitatea pătimaşă a trupului: "Cel mai tare este vinul" (III Ezdra 
III, 10). El numeşte vin” toată întinderea patimilor iubitoare de 
plăceri, pe care le circumscrie în acest singur cuvânt. Acest "vin” 
provoacă “beţia” ce scoate pe om din minţi şi perverteşte 
întrebuinţarea gândurilor fireşti. Căci spune Scriptura: “Mânia 
dracilor este vinul lor şi mânia aspidelor fără vindecare' 
(Deuteronom XXXII, 33). Ea numeşte fierberea plăcerilor trupeşti 
"vinul dracilor”, iar neascultarea îngâmfată şi dispreţuitoare, "vinul 
aspidelor”. Se spune despre această fiară că, spre deosebire de toate 
celelalte fiare ale pământului, îşi astupă urechile de la cântări, 
dispreţuind cu mândrie pe cei ce le cântă. 

Altul dintre tineri, adică al doilea zice: "Cel mai tare este 
împăratul” (IL Ezdra III, 11). El numeşte “împărat” toată slava 
deşartă a bogăției, a domniei şi a celorlalte străluciri de dinafară. E 
slava care naşte neştiinţa, prin care se produce sfâşierea firii, 
întrucât toţi se ignoră unul pe altul şi toţi se sfâşie între ei pentru 
un singur lucru: pentru că fiecare vrea să fie slăvit mai mult decât 
alţii, fie datorită puterii, fie bogăției, fie plăcerii sau altor pricini 
pentru care se vreau slăviţi cei ce nu cunosc slava dumnezeiască 
cea care rămâne şi dispreţuiesc puterea ei [...]. 

Dar al treilea, care este mintea ce ţine partea virtuţii şi a 
cunoştinţei şi se străduieşte să slobozească sufletul din robia cea rea 
a patimilor, zice: "Mai tari sunt femeile şi pe toate le biruieşte 
adevărul” (II Ezdra III, 12). “Femei” a numit el virtuțile 
îndumnezeitoare, din care se naşte în oameni iubirea, care îi uneşte 
cu Dumnezeu şi întreolaltă. Aceasta răpeşte sufletul tuturor celor 
supuşi naşterii şi stricăciunii, ca şi al fiinţelor spirituale care sunt 

mai presus de acestea, şi îl împleteşte cu Dumnezeu însuşi într-o 
unire drăgăstoasă, atât cât este cu putinţă firii omeneşti, înfăptuind 
în chip mistic căsătoria dumnezeiască şi neprihănită. lar “adevăr” 
a numit cauza cea mai unică şi singură a lucrurilor, începutul, 
stăpânirea, puterea şi slava, din care şi pentru care se susţin toate 
în existenţă şi de dragul căreia se face toată strădania şi mişcarea 
celor iubitori de Dumnezeu. Deci, prin “femei” a arătat sfârşitul 
virtuţilor: iubirea, căci aceasta e plăcerea unirii nedespărţite şi 
neîntrerupte a celor ce se împărtăşesc prin dorinţă de binele prin 
fire. Iar prin “adevăr” a indicat capătul tuturor cunoştinţelor şi chiar 
al tuturor celor ce pot fi cunoscute, capăt spre care sunt atrase, ca 
spre începutul şi sfârşitul tuturor lucrurilor, mişcările naturale, 
printr-o oarecare rațiune generală [...). 

Deci înţelept şi prea înţelept este marele Zorobabel. Căci 
primind înţelepciunea de la Dumnezeu, el a putut, datorită ei, să 
combată, să învingă şi să răstoarne răspunsurile date de duhurile 
rele, care, ţinând partea trupului, căutau să aducă la amăgire şi la 
stricăciune neamul omenesc. Prin cele două răspunsuri ale saie, el 
a spulberat cu totul ambele răspunsuri vrăjmaşe şi a eliberat sufletul 
din robia cea rea a patimilor. Dat fiind că aceia prin lauda vinului 
se străduiau să obţină cea mai mare cinste pentru fierberea 
plăcerilor trupeşti, iar prin lauda împăratului ridicau mai presus de 
toate, puterea slăvii lumeşti, acesta a arătat, prin simbolul femeilor, 
superioritatea plăcerii duhovniceşti, care nu are sfârşit, iar prin 
adevăr a indicat puterea care nu poate fi clintită cu nimic [...]. 

Zorobabel cel adevărat şi nou, vestit prin cel vechi în mod 
figurat, este Domnul şi Dumnezeul nostru lisus Hristos, care a 
conceput, purtat şi născut în “confuzia” ("confuzia” reprezintă 
Babilonul unde s-a născut Zorobabel şi de unde a eliberat pe ludei) 
firii noastre, ca, făcându-se om după fire, să readucă la sine firea, 
scoţând-o din confuzie. 

Acesta n-a fost dus în robie împreună cu noi şi n-a fost 
strămutat în confuzia patimilor "Căci n-a săvârşit păcat, nici s-a 
aflat vicleşug în gura Lui” (Isaia LIII, 9). Dar s-a născut între noi 
cei robiţi ca un rob şi “a fost socotit cu noi cei fără de lege” (Isaia 

LIII, 12) făcându-se din iubirea de oameni "întru asemănarea 
trupului păcatului, pentru păcat” (Romani VIII, 3). S-a făcut "întru 
asemănarea trupului păcatului”, întrucât, fiind prin fire Dumnezeu 
nepătimitor, a binevoit să se facă, potrivit iconomiei, în chip 
neschimbat, om prin fire pătimitor. Şi s-a făcut aşa “pentru păcat”, 
deoarece “pentru păcatele noastre a fost dus la moarte şi pentru 
noi a suferit dureri”, "pentru păcatele noastre a fost rănit şi pentru 
fărădelegile noastre a fost zdrobit, ca noi să ne vindecăm cu rana 
Lui” (Isaia LIII, 4-5) [...]. 

EI este Răsăritul cel drept din împrăştierea noastră, în care am 
ajuns prin păcat. Despre el spune Duhul Sfânt prin Proorocul: "Că 
va răsări vouă Răsărit drept” (leremia XXIII, 5) sau “lată bărbat, 
Răsărit este numele Lui şi va răsări dedesubtul Lui” (Zaharia, VI, 
12) sau "Răsări-va Soarele dreptăţii, aducând tămăduire în aripile 
Lui” (Maleahi III, 20). Prin cuvântul “dedesubtul lui” se arată taina 
neînţeleasă a întrupării Cuvântului, din care a răsărit mântuirea 
tuturor. Iar "aripile Soarelui dreptăţii” ar fi cele două Testamente, 
prin care zburând Cuvântul în noi, ne vindecă rana căderii în păcat 
şi ne dăruieşte desăvârşita sănătate a virtuţii, adică prin cel Vechi 
înlătură păcatul, iar prin cel Nou sădeşte virtutea. Sau iarăşi aripile 
sunt Pronia şi Judecata. Cuvântul zburând prin acestea, se 
sălăşluieşte în chip nevăzut în făpturi, tămăduind prin raţiunile 
înţelepciunii pe cei ce voiesc să se tămăduiască şi vindecând prin 
modurile certării pe cei greu de urnit spre virtute. [...] 

EI este Cel ce readuce din robie pe Israel cel adevărat. EI îl 
mută nu dintr-o ţară într-alta, cum a făcut vechiul Zorobabei, 
strămutând poporul din Babilon în Iudeea, ci de pe pământ la cer, 
de la păcat la virtute, de la neştiinţă la cunoştinţa adevărului, de la 
stricăciune la nestricăciune şi de la moarte la nemurire, deci pe 
scurt, de la lumea văzută şi pieritoare, la lumea spirituală şi 
Statornică şi de la viaţa ce se destramă la cea care rămâne şi nu se 
destramă. 

El este adevăratul ziditor al templului raţional, surpat de păcate 
şi ars de focul străin, pe care noi l-am adus asupra lui umblând în 
lumina focului din noi şi în flacăra în care ardeam, întrucât noi nu 

numai că am făcut să urmeze slugarnic partea mintală a sufletului 
cugetului trupesc, ci am şi aprins fără ruşine materia patimilor prin 
lucrarea noastră. 

El este Cel care a înduplecat prin înţelepciune pe Darie 
împăratul, adică legea firii. Pentru că Darie s-a făcut împreună 
lucrător de bunăvoie cu harul în slobozirea poporului şi s-a lăsat 
convins că nimic nu e mai tare şi mai de folos firii spre mântuire, 
decât credinţa şi buna conştiinţă. Căci prin adevăr se înţelege 
credinţa care are în ea raţiunea adevărului, iar conştiinţa cea bună 
e semnul iubirii de Dumnezeu, indicată alegoric prin femei, întrucât 
unde este ea nu e cu putinţă călcarea poruncilor dumnezeieşti. 

EI este acela care a clădit din nou în Sine Însuşi, printr-o unire 
negrăită şi neîmpărţită, “cortul lui David” (Amos IX, 11; Fapte, 
XV, 16), adică firea stricată de moarte din pricina păcatului. 

El este Zorobabel care a ridicat cu slavă casa căzută a lui 
Dumnezeu, despre care zice Duhul: "Va fi slava din urmă a casei 
acesteia mai presus decât cea dintâi” (Agheu II, 9). Căci Cuvântul 
a intrat într-o a doua comuniune cu firea, care e cu atât mai 
minunată decât cea dintâi, cu cât prima dată i-a dăruit din ceea ce 
era mai bun, iar pe urmă s-a împărtăşit El însuşi din ceea ce era 
mai rău. Aceasta ca să mântuiască şi chipul şi ca să facă nemuritor 
şi trupul. Deci ştergând cu totul cuvântul şarpelui, suflat în urechile 
firii, a făcut iarăşi curată firea, ca la început. Ba a făcut-o să 
întreacă prin îndumneziere prima ei plăsmuire [...]. | 

EI este Zorobabel care a eliberat pe cei din robie şi are în mână 
piatra de cositor, împodobită cu cei şapte ochi ai Domnului, prin 
care priveşte Dumnezeu peste tot pământul (Zaharia IV, 10). (Sf. 
Maxim Mărturisitorul, Filocalia 3, pag. 236-244). 


"Şi când a ieşit tânărul - Zorobabel -, ridicându-şi faţa la cer, 
spre Ierusalim, a binecuvântat pe Împăratul Cerului zicând: 
«De la Tine este biruinţa, de la Tine înţelepciunea şi a Ta este 

slava. Şi eu sunt robul Tău. Bine eşti cuvântat, Cel ce mi-ai dat 
mie înţelepciune şi ie mă mărturisesc Doamne al părinţilor»". 
III Ezdra IV, 58-60 


Zorobabel, după regula exactă a limbii ebraice, se pronunţă 
când aspru, când lin, şi e când un cuvânt compus, când o 
împreunare de două cuvinte despărțite, când un singur cuvânt 
elementar. Pronunţat aspru, acest cuvânt înseamnă “sămânța 
tulburării“, iar pronunţat lin “răsăritul tulburării”. Când e cuvânt 
compus înseamnă “răsărit în tulburare", iar când formează două 
cuvinte despărțite “răsăritul din împrăştiere”. Când e cuvânt unic 
înseamnă "însăşi odihnă”. 

Zorobabel este, aşadar, mintea iubitoare de înţelepciune. Prima 
dată ea e semănată, după dreptate, prin pocăință în “tulburarea” 
provocată de robia patimilor. În al doilea rând urmează “răsăritul 
tulburării”, adică mintea dă la iveală “ruşinea” ce i-o pricinuieşte 
"țulburarea patimilor”. În al treilea rând vine "răsăritul în 
tulburare”, adică mintea prin cunoştinţă aduce lumină în lucrarea 
confuză a simţurilor îndreptate spre cele sensibile şi nu le lasă pe 
acelea să se apropie de lucrurile sensibile fără rațiune. 

În rândul al patrulea vine “răsăritul din împrăştiere”, adică 
mintea oferă puterilor sufleteşti, împrăştiate în jurul lucrurilor 
sensibile, răsăritul faptelor dreptăţii, care dă naştere activităţii 
raţionale, întrucât aceasta nu mai e lipsită de cunoaşterea prin 
contemplaţie, care readuce puterile împrăştiate spre realităţile 
spirituale. În rândul al cincilea, mintea devine “ea însăşi odihnă”, 
după ce a împăciuit toate şi a unit activitatea cu binele prin fire, iar 
contemplaţia cu adevărul prin fire [...].: 

Mintea devenită astfel, prin diferitele propăşiri în virtute, iese, 
în urma biruinţei sale, de la împăratul Darie, adică din legea 
naturală, după ce i-a arătat aceleia puterea iubirii şi a adevărului 
prin compararea virtuţilor cu patimile şi a luat de la aceea scrisori 
care să întărească pornirea ei şi să o oprească pe cea a duşmanilor. 
Iar după ce iese, cunoscând de unde i-a venit harul biruinţei, "îşi 
ridică fața la cer, înspre Ierusalim şi binecuvântează pe Împăratul 

Cerului”. 

"Faţa" unei astfel de minţi este dispoziţia ascunsă a sufletului, 
în care se află toate trăsăturile virtuţilor. Pe aceasta o ridică mintea 
"la cer", adică spre înălțimea contemplaţiei, “înspre Ierusalim”, 
adică înspre deprinderea nepătimirii. 

Cuvintele "Ia cer, înspre Ierusalim” arată că mintea caută spre 
locaşul ei din cer (II Corinteni V, 1-2), despre care “lucruri 
preaslăvite s-au grăit" (Psalm LXXXVI, 2). 

Căci nu putea să binecuvinteze pe Dumnezeu fără să-şi ridice 
faţa sau dispoziţia sufletului, compusă ca din nişte trăsături din 
multe şi felurite virtuţi, spre înălţimea contemplaţiei şi a cunoştinţei, 
prin deprinderea nepătimirii, adică a stării paşnice şi nevinovate. 

Şi ridicându-şi faţa: "De la Tine este biruinţa”. Prin "biruinţă” 
arată sfârşitul făptuirii împotriva patimilor, ca pe o răsplată a 
nevoinţelor dumnezeieşti împotriva păcatului. "Şi de la Tine 
înțelepciunea”. Prin “înțelepciune” arată sfârşitul la care se ajunge 
prin contemplaţie, sfârşit care înlătură, prin cunoştinţă, toată 
neştiinţa sufletului. "Şi a Ta este slava“; "slava" numeşte strălucirea 
frumuseţii dumnezeieşti, care iradiază din acelea şi constă din 
unirea biruinţei şi a înţelepciunii, a activităţii şi a contemplaţiei, a 
virtuţii şi a cunoştinţei, a bunătăţii şi a adevărului. Căci acestea, 
unindu-se întreolaltă, iradiază o singură slavă şi aceea a lui 
Dumnezeu. De aceea foarte potrivit adaugă: "Şi eu sunt robul Tău”, 
ştiind că toată activitatea şi contemplaţia, virtutea şi cunoştinţa, 
biruinţa şi înţelepciunea, bunătatea şi adevărul, le săvârşeşte în noi 
ca în nişte organe, Dumnezeu, noi neaducând nimic decât dispoziţia 
care voieşte cele bune. Această dispoziţie o are şi marele 
Zorobabel. De aceea adaugă zicând către Dumnezeu: "Bine eşti 
cuvântat, Cel ce mi-ai dat mie înţelepciune şi Ţie mă mărturisesc, 
Doamne al părinţilor”. Ca rob recunoscător, Zorobabel toate le-a 
atribuit lui Dumnezeu, care toate le-a dăruit. Drept aceea spune: 
“Bine eşti cuvântat, Doamne", arătând prin aceasta că Dumnezeu 
este însăşi înțelepciunea. [...] 

lar “Domn al părinţilor”, ÎL numeşte ca să arate că toate 
isprăvile Sfinţilor au fost în chip vădit daruri ale lui Dumnezeu şi 

deci nici unul dintre ei n-a avut nimic, decât bunul ce i s-a dat de 
la Domnul Dumnezeu, pe măsura recunoştinţei şi a bunăvoinţei 
celui ce l-a primit. (Sf. Maxim Mărturisitorul, Filocalia 3, pag.232). 


"Cei ce nădăjduiesc în Domnul, vor înţelege adevărul şi cei 
credincioşi în dragoste, vor petrece cu Dânsul”. 
Înţelepciunea lui Solomon III, 9 


După ce se împrăştie norii, văzduhul se arată curat. Iar după ce 
au fost împrăştiate toate nălucirile patimilor, de către Soarele 
dreptăţii lisus Hristos, obişnuiesc să se nască în inimă înţelesuri 
luminoase şi stelare din tot văzduhul ei luminat de lisus Hristos. 
(Isichie Sinaitul, Filocalia 4, pag. 91). 


"Duhul Tău cel fără stricăciune este întru toate. De aceea 
pedepseşti cu măsură pe cei ce cad". 
Înţelepciunea lui Solomon XII, 1-2 
"Nu va intra Înţelepciunea în inima cea nesocotită, nici va locui 
în trupul supus păcatelor". 
Înţelepciunea lui Solomon I, 4 


Duhul Sfânt nu e absent din nici o făptură şi mai ales din cele 
ce s-au învrednicit de rațiune. El o susţine în existenţă pe fiecare, 
întrucât Dumnezeu şi Duhul lui Dumnezeu se află, prin puterea 
providenţiatoare, în toate. Şi El mişcă raţiunea naturală din fiecare, 
iar prin aceasta aduce la cunoştinţa faptelor săvârşite greşit, 
împotriva rânduielii firii, pe cel în stare să simtă, adică pe cel ce 
are voinţa dispusă spre primirea gândurilor drepte ale firii. Se poate 
spune în chip general că în toţi este Duhul Sfânt. 

În alt înţeles, se află în toţi acei care trăiau sub lege. În ei 


287 


susţinea legea şi le vestea tainele viitoare, trezind în ei conştiinţa 
călcării poruncilor şi ştiinţa despre desăvârşirea viitoare în Hristos. 
Se află în toţi acei care au moştenit prin credință numele cu 
adevărat dumnezeiesc şi îndumnezeitor al lui Hristos. 

Ca dătător de înţelepciune e numai în aceia, care şi-au curăţit 
sufletul şi trupul prin deprinderea în împlinirea întocmai a 
poruncilor. Întru aceştia petrece ca întru ai Săi, prin cunoştinţa 
simplă şi nematerială ce le-o împărtăşeşte, întipărind în mintea lor 
preacuratele şi negrăitele înţelesuri care îi ridică la îndumnezeire. 
(Sf. Maxim Mărturisitorul, Filocalia 3, pag. 47-49). 


"De la frumuseţea zidirilor suntem ridicaţi, pe măsura lor, spre 
Făcătorul"'. 
Înţelepciunea lui Solomon XIII, 5 


Toată zidirea acestei lumi văzute şi simţite, adică cerul şi 
pământul şi toate cele din ele, s-a făcut ca un rai mare tuturor 
oamenilor, înainte de cel pregătit şi sădit lui Adam în Eden. Căci 
Dumnezeu a întocmit raiul la răsărit, după ce a făcut toată zidirea 
celor din nimic (Facerea II, 8). Pentru că ştiind, ca un înainte- 
ştiutor, greşeala aceluia şi că, odată scos de acolo, i se va închide 
raiul dumnezeiesc, a pregătit de mai-nainte şi pentru noi, cei ce 
aveam să ne naştem din acela, această lume văzută ca pe un al 
doilea rai, nu mai mare ca acela în ce priveşte mărimea harului, dar 
plin de toată putinţa de a fi contemplat şi de a produce desfătare. 
Căci îndoiţi fiind noi, îndoit a voit Dumnezeu să ne fie şi ospăţul 
nostru din el: prin simţuri şi prin minte. De aceea el este sensibil, 
fiind alcătuit din seminţe, din roduri, din animale şi păsări; şi 
inteligibil, fiind alcătuit din toate raţiunile făpturilor Lui, după 
Înțeleptul Solomon. (Nichita Stithatul, Filocalia 6, pag. 359). 

"Dar pe poporul Tău L-ai hrănit cu hrană îngerească şi i-ai 
trimis din cer pâine gata, fără de osteneală, şi care avea toată 
dulceaţa şi plăcerea tuturor". 

Înţelepciunea lui Solomon XVI, 20 


Rugăciunea împreunată cu contemplaţia duhovnicească este 
pământul făgăduinţei, în care curge, ca un lapte şi ca o miere, 
cunoştinţa raţiunilor Providenţei şi Judecăţii lui Dumnezeu. Iar cea 
împreunată cu vreo contemplaţie naturală este Egiptul, în care se 
iveşte, în cei ce se roagă, amintirea poftelor mai groase. Rugăciunea 
simplă este mana din pustie, care, pentru nefelurimea ei, celor ce nu 
rabdă, le închide din pricina poftei bunătăţile făgăduite; iar celor ce 
stăruie pe lângă această hrană îngustată, le pricinuieşte o gustare 
mai înaltă, care dăinuieşte,(Ilie Ecdicul, Filocalia 4, pag. 307). 


"Cei ce Mă mănâncă pe Mine, iar vor flămânzi; şi cei ce Mă 
beau, iar vor înseta'. 
Înţelepciunea lui Solomon XXIV, 23 


Sufletele iubitoare de adevăr şi de Dumnezeu, nu rabdă nici cea 
mai mică slăbire a dragostei către Domnul, ci pironite întregi de 
crucea Lui, cunosc în ele simţirea sporirii duhovniceşti. Căci 
străpunse de dragostea aceasta şi, aşa-zicând, flămânde de dreptatea 
virtuţilor şi de lumina Duhului cel bun, chiar dacă se fac vrednice 
de taine duhovniceşti şi se împărtăşesc de veselia cerească şi de har, 
nu se încred în ele însele, nici nu-şi închipuie că sunt ceva, ci cu 
cât se învrednicesc mai mult de daruri duhovniceşti, cu atât se simt 
mai flămânde şi caută cu mai multă osteneală cele cereşti. Şi cu cât 
îşi simt mai mult sporirea duhovnicească, cu atât se fac mai însetate 
de împărtăşirea acestora. (Tema e proprie Sf. Grigorie de Nissa în 
"Viaţa lui Moise” şi mai ales în Coment. la Cânt. Cântărilor - 
Omilia III, P.G. XLIV, 941 D-942 A ).(Sf. Simeon Metafrastul, 
Filocalia 5, pag. 358-359). 

"Până la o vreme va răbda cel cu îndelungă răbdare şi pe urmă 

i se va răsplăti lui cu bucurie; până la o vreme va ascunde 

cuvintele lui, şi buzele multora vor spune înţelepciunea lui”. 
Isus Sirah I, 22-23 


A sta neclintit în împrejurări aspre şi a răbda relele; a aştepta 
sfârşitul încercării şi a nu da drumul iuţimii la întâmplare; a nu 
vorbi cuvânt neînţelept, nici a gândi ceva din cele ce nu se cuvin 
unui închinător al lui Dumnezeu, sunt semnele îndelungatei 
răbdări.[...] Multe dintre cele ce ni se întâmplă, ni se întâmplă spre 
îndrumarea noastră sau spre stingerea păcatelor trecute, sau spre 
îndreptarea neatenţiei prezente, sau spre ocolirea păcatelor viitoare. 
Cel ce socoteşte că pentru una din acestea i-a venit încercarea, nu . 
se răzvrăteşte când e lovit, nici nu învinovăţeşte pe acela prin care 
i-a venit încercarea, căci fie prin acela, fie prin altul el a avut să 
bea paharul judecăților dumnezeieşti. Ci el priveşte spre Dumnezeu 
şi-I mulţumeşte Lui care a îngăduit încercarea, şi se învinovăţeşte 
pe sine şi primeşte certarea cu inimă bună. (Sf. Maxim 
Mărturisitorul, Filocalia 2, pag. 13-14). 


"Fiilor ascultaţi-mă pe mine, Tatăl, şi vă purtaţi aşa ca să vă 
mântuiţi”. 
Isus Sirah III, 1 


Dacă este timp potrivit pentru tot lucrul de sub cer, dar între 
toate lucrurile sunt şi lucrurile sfinţite ale vieţuirii noastre, să avem 
grijă ca să căutăm în fiecare timp cele potrivite acelui timp. Căci 
este un timp al nepătimirii în cei ce se nevoiesc şi un timp al 
împătimirii pentru tinereţea celor ce se nevoiesc; un timp al 
jacrimilor şi un timp al inimii învârtoşate; un timp al supunerii şi 
un timp al stăpânirii; un timp al postului şi un timp al împărtăşirii 
de hrană; un timp al războiului din partea trupului duşman şi un 
timp al liniştirii fierbinţelii; un timp al iernii sufletului şi un timp 

al liniştii minţii; un timp al întristării inimii şi un timp al bucuriei 
duhovniceşti; un timp de învăţare a altora şi un timp de ascultare; 
un timp al întinărilor, pentru închipuirea de sine şi un timp al 
curăţiei, pentru smerenie; un timp de luptă şi un timp de odihnă 
adăpostită; un timp de liniştire şi un timp de împrăştiere 
nestăpânită; un timp de rugăciune neîntreruptă şi un timp de slujire 
nefăţarnică. 

Deci să nu căutăm înainte de timp, cele ale timpului, 
amăgindu-ne dintr-o pornire a mândriei. (Sf. loan Scărarul, Filocalia 
9, pag. 340-341). 


"Prietenul credincios este acoperământ puternic". 
Isus Sirah VI, 14 


Prietenii lui Hristos iubesc din inimă pe toţi. Dar nu sunt iubiţi 
de toţi. Iar prietenii lumii nici nu iubesc pe toţi, nici nu sunt iubiţi 
de toţi. Prietenii lui Hristos păstrează dragostea neîntreruptă până 
la sfârşit; ai lumii, până se ciocnesc întreolaltă din pricina lucrurilor 
lumii. Când îi merge prietenului bine, îi este sfătuitor bun şi 
ajutător din suflet; iar în vremea pătimirii îi este sprijinitorul cel 
mai sincer şi apărătorul cel mai duios. (Sf. Maxim Mărturisitorul, 
Filocalia 2, pag. 116). 


"Pe prietenul credincios nu-l poţi schimba cu nimic". 
Isus Sirah VI, 15 


Căci el socoteşte nenorocirile prietenului ca ale sale proprii şi 


rabdă împreună cu el până la moarte, rău pătimind. (Sf. Maxim 
Mărturisitorul, Filocalia 2, pag. 115). 

"Să nu fericeşti pe bărbat înainte de moartea lui". 
Isus Sirah XI, 30 


Chiar pentru înţelegerea celor mulţi, e limpede că, din pricina 
nesiguranţei şi a nestatorniciei voii omeneşti, nu trebuie să fericeşti 
pe cineva, până ce, trecând prin toată virtutea, nu-şi va încheia viaţa 
cu sfârşitul cel neîndoielnic. lar în înţelesul mai înalt, cel ce-a 
început, prin pocăință şi nevoinţă, să umilească cugetul pământesc 
ce trăieşte în el şi să-l slăbească, încă nu trebuie fericit până nu se 
va mortifica prin asceza unor osteneli încordate şi nu va primi 
sfârşitul. Numai acesta e fericit, ca unul ce a murit împreună cu 
Hristos prin nelucrarea păcatelor, şi a înviat împreună cu El pentru _- 
înălţimea virtuţilor. (Sf. Maxim Mărturisitorul, Filocalia 2, pag. 
233-234). 


'"'Mai bine voiesc a locui cu leu şi cu balaur, decât a locui cu 
femeia cea rea. Răutatea femeii îi schimonoseşte obrazul şi-i 
întunecă faţa ca un sac". 

Isus Sirah XXV, 18-19 


Din roade poţi cunoaşte lumina ce luminează în sufletul tău, 
dacă e a lui Dumnezeu sau a satanei. Salata este asemenea 
măcrişului la vedere şi oţetul asemenea vinului, dar gâtlejul le 
cunoaşte din gustare şi deosebeşte pe fiecare (Isus Sirah XXV, 18- 
19). Aşa şi sufletul, dacă are putere de a deosebi, cunoaşte din 
simţirea minţii darurile Duhului Sfânt şi nălucirile satanei. (Sf. 
Grigorie Sinaitul, Filocalia 7, pag. 201). 


"Pâinea celor lipsiţi este viaţa săracilor şi cel care o ia pe 
aceasta este omul vărsării de sânge". 
Isus Sirah XXXIV, 23 

Dacă se roagă cineva numai cu gura, iar mintea îi rătăceşte, ce- 
a folosit? Dacă unul zideşte şi altul dărâmă, nu rămâne nimic, fără 
numai osteneala (Isus Sirah XXXIV, 23). Ci, precum lucrează cu 
trupul, aşa e dator să lucreze şi cu mintea, ca să nu se afle în ce 
priveşte trupul, drept, iar cu inima, plin de toată trândăvia şi 
necurăţia. 

Aceasta o întăreşte şi apostolul zicând: "Dacă mă rog cu limba, 
adică cu gura, duhul meu sau glasul meu se roagă, dar mintea mea 
e neroditoare. Mă rog deci cu gura şi cu mintea” (| Corinteni XIV, 
14-15). (Sf. Grigorie Sinaitul, Filocalia 7, pag. 177). 


"Gâtlejul cu gustul alege bucatele vânatului; aşa inima cea 
înţeleaptă, cuvintele cele mincinoase”. 
Isus Sirah XXXVI, 21 


la aminte, deci, cu de-amănuntul, iubitorule de Dumnezeu, 
întru cunoştinţă: dacă împlinindu-ţi lucrul, vei vedea o lumină sau 
un foc, din afară sau din lăuntru, sau un chip, zice-se al lui Hristos, 
sau al vreunui înger, sau al altcuiva, să nu le primeşti, ca să nu 
suferi vreo vătămare; ca nu cumva dându-le atenţie să laşi mintea 
să se întipărească de acestea. Căci toate aceste chipuri se 
plăsmuiesc din afară, când nu se cuvine, ca să amăgească sufletul. 
Căci începutul adevărat al rugăciunii este căldura inimii, care arde 
patimile şi naşte în suflet pace şi bucurie, asigurând inima, printr-un 
dor şi printr-o încredințare lipsită de orice îndoială. Căci orice vine 
în suflet - zic părinţii -, fie din cele supuse simţurilor, fie din cele 
gândite cu mintea, dacă se îndoieşte inima în privinţa lui, să nu-l 
primeşti, fiindcă nu este de la Dumnezeu, ci e trimis de la 
potrivnicul. lar de vei vedea mintea atrasă de afară sau de sus, de 
vreo putere nevăzută, să nu-i crezi, nici să o laşi să fie atrasă, ci 
strânge-o îndată la lucrul ei. Cele ale lui Dumnezeu, zice şi Sf. 
Isaac, vin de la sine, fără să ştii tu vremea. Vrăjmaşul firesc din 
lăuntrul cingătoarei se preface în cele ale duhului precum voieşte, 

aducând prin nălucire unele în locul altora şi în loc de căldură 
aprinderea dezordonată, încât să îngreuneze sufletul de această 
amăgire; iar în loc de veselie, o bucurie dobitocească şi o dulceaţă 
vâscoasă, din care se naşte părerea de sine şi înfumurarea. Dar deşi 
acela se sileşte prin acestea să se ascundă pentru cei necercaţi, ca 
ei să socotească amăgirea lui drept har lucrător, vremea, cercarea şi 
simţirea îl descoperă celor ce nu sunt cu totul necunoscători ai 

vicleniei lui. Căci gâtlejul, zice Scriptura, deosebeşte mâncărurile, 
adică gustarea duhovnicească le arată fără greutate pe toate cum 
sunt. (Sf. Grigorie Sinaitul, Filocalia 7, pag. 180-181). 

